
Argument şi Îndemn 


Cu credinţă în Dumnezeu, Cu iubire de Neam - astfel ar pu¬ 
tea fi formulat laitmotivul articolelor lui Iurie Roşea incluse 
în această carte. 

Cu credinţă în Dumnezeu, Cu iubire de Neam - este ex¬ 
presia de esenţă a doctrinei politice promovate de Frontul / 
azi Partidul Popular Creştin Democrat. Ca întotdeauna, 
pericolul major ce ne paşte vine astăzi de la cei care vor să 
schimbe temelia aşezării noastre pământeşti, ordinea dată 
nouă spre a o respecta şi a o înnobila. 

îndreptarea strâmbătăţilor, însă, vine de la oameni con¬ 
creţi - la familii, ca izvor al perpetuării neamului omenesc; 

de la familii - la neamuri, şi state naţionale ca forma cea mai 
adecvată pentru afirmarea istorică a naţiunilor; 
de la naţiuni - la întreaga umanitate; 
de la tot ce-i pământesc - la tot ce e cosmic, spre Dumnezeu 
- aceasta ar fi în linii mari piramida de la concret la 
Absolut şi ordinea de comportament dată nouă, oamenilor, 
spre a dăinui în istorie. Ea nu poate fi înlocuită cu alta, 
deoarece nu există o a doua mai bună. învăţătura creştină, 
singura cu rădăcini adânci în arealul nostru, reflectă o 
asemenea ierarhizare a lucrurilor. Or, tot ce e împotriva lui 
Dumnezeu, ce e împotriva naţiunilor, ce e împotriva familiei 
este nemijlocit şi înzecit împotriva omului. 

Pentru societatea noastră în haosul zilei de azi, zăpăcită 
şi mai mult de doctrine promotoare de non-valori, credinţa în 
Dumnezeu şi iubirea de Neam trebuie să fie "punctele cardi¬ 
nale" în mişcarea spre lumină. 

Cu credinţă în Dumnezeu, Cu iubire de Neam - mai 
reprezintă şi axa comportamentală a creştin-democraţilor şi 

a lui Iurie Roşea în particular. în timp ce o mare parte din 
cohorta politică chişinăueană stă cocoţată în capul societăţii 
basarabene doar de dragul interesului personal, cultivând 
nestingherit un individualism fanatic, feroce şi distrugător, 
autorul acestei c rţi, în dubla lui postură, de director de 
opinie şi de lider politic, învaţă să servească interesul colec¬ 
tiv. El a prins comandamentul major, transistoric, de a apăra 
Credinţa şi Numele, optând pentru a reda omului libertatea 
de a se apropia şi a crede în Dumnezeu în cadrul Bisericii lui 
dintotdeauna; pentru ca în legea noastră supremă să fie 
fixate adevăruri istorice păstrate cu jertfă de către generaţii - 
suntem români şi vorbim româneşte. Caracterul întotdeauna 
militant, deseori polemic al textelor lui Iurie Roşea sunt tot 
atâtea pledoarii pentru decomunizarea Basarabiei, pentru 
afirmarea drepturilor politice şi pentru libertatea de expre¬ 
sie. Opţiunea fermă pentru democraţie şi pentru smulgerea 
Republicii Moldova din sufocanta îmbrăţişare a intereselor 
geopolitice ruseşti, efortul de a o relansa pe coordonatele 
europene se înscriu, de asemenea, în mod firesc în crezul său 
politic. 


Acestea ar constitui argumentul editurii în favoarea 
cărţii din faţa domniilor voastre şi, desigur, îndemnul de a 
zăbovi asupra ei. 


Mihai Adauge, 
editor 

CHESTIUNEA GLOTONIMULUI 
NU POATE FI ABORDATĂ SEPARAT 
DE CEA A ETNONIMULUI 


Săptămânalul "Literatura şi arta" din 18 martie a.c. 
publică în prima pagină o Declaraţie semnată de Congresul 
Intelectualităţii, Asociaţia Oamenilor de Ştiinţă, Cultură şi 
Artă din Moldova şi de alte organizaţii obşteşti şi instituţii 
de stat, în care este exprimat un protest vehement şi pe 
deplin întemeiat împotriva tentativei forţelor antinaţionale 
de a introduce în textul Constituţiei Republicii Moldova 
glotonimul fals "limbă moldovenească". Aderăm fără rezer¬ 
ve la această opţiune. Totodată, pentru a cuprinde problema 
în întreaga ei complexitate, este cazul să nu abordăm ches¬ 
tiunea glotonimului "limbă română" separat de cea a etnoni¬ 
mului "popor român". Altminteri ne-am putea pomeni în 
postura de victime ale propriei noastre neatenţii sau incon¬ 
secvenţe. Având în vedere importanţa deosebită a chestiunii 
respective, este cazul să eliminăm din capul locului orice 
inadvertenţă de acest soi şi să nu lăsăm câmp de manevră 
celor care vor să ne atragă pe panta cedărilor şi compro¬ 
misurilor. 

Nu putem crede că semnatarii acestei Declaraţii se simt 
numai vorbitori de limbă română, dar nu şi români. Precum 
greu este de crezut că instituţiile şi organizaţiile semnatare 
care întrunesc lamura intelectuală a neamului au uitat să 
menţioneze şi elementul de bază asupra căruia se va da 
bătălia cea mare — popor român, iar nu "moldovenesc". 
Pentru că este limpede din capul locului: guvernanţii de la 

Chişinău, precum şi toate celelalte forţe care formează lobby- 
ul rusofil în Basarabia, simt dispuşi (citeşte: au dispoziţia de 
sus, de la Moscova) să simuleze o polemică aprigă în 
problema glotonimului "limbă română" în procesul discu¬ 
tării proiectului de Constituţie ca până la urmă să se lase 
convinşi şi "să cedeze" unitatea de limbă, dar în nici un caz 
şi unitatea de neam. Este evident că Moscova, prin coloana a 
cincia din Basarabia, pune la cale "o austriecizare" a terito¬ 
riilor româneşti ocupate din estul Prutului prin consacrarea 
constituţională a etnonimului "popor moldovenesc", de data 
aceasta nu prin intermediul pseudoştiinţei impuse cu baio¬ 
neta de către regimul sovietic de ocupaţie, ci prin votul 
"întregului popor", a cărui conştiinţă naţională a fost muti¬ 
lată de acelaşi regim. în final. Constituţia ar putea să recu¬ 
noască pe de o parte adevărul că şi în Republica Moldova 
limba oficială este cea română şi să fixeze pe de altă parte 
existenţa "poporului moldovenesc". în acest fel Moscova 
speră să rezolve definitiv problema Basarabiei şi să pună 
capăt o dată şi pentru totdeauna tendinţelor unioniste. 

Tocmai din acest motiv am considerat necesar să atenţio¬ 
năm opinia publică românească de la noi, acum, în momen¬ 
tul publicării proiectului de Constituţie, asupra pericolului 
care ne ameninţă şi să îndemnăm pe toţi cei care simt româ¬ 
neşte să militeze univoc şi fără compromis pentru introdu¬ 
cerea necondiţionată în textul Constituţiei atât a glotoni¬ 
mului "limbă română", cât şi a etnonimului "popor român". 

" ŢARA", 23 martie, 1993 

In memoriam 


GRIGORE VÂRTOSU 


S-a scurs un an de la moartea voluntarului român Grigore 
Vârtosu. L-am cunoscut acum vreo zece ani din câteva 
poezii apărute în «Tinerimea Moldovei» şi în revista «Mol¬ 
dova». Apoi, în 1986, pe când lucram la televiziune, am avut 
o deplasare la baştina poetului Alexe Mateevici, la casa 
aflată la acea dată în paragină. Când eram deja în curtea 
casei pe care ne zbăteam să o transformăm în casă-muzeu, 
apare un bărbat tânăr care mi se recomandă: «Sunt Grigore 
Vârtosu din Câmăţenii-Noi. Poet şi ţăran». Aflase că 
urmează să vină cineva de la televiziune pe acolo şi a dat o 
fugă să vadă dacă ne poate ajuta cu ceva. 

Peste vreo trei ani, în memorabila zi de 12 martie 1989, 
când a avut loc cea mai mare demonstraţie anticomunistă 
din Basarabia, îl vedeam pentru a doua oară în fruntea 
manifestanţilor rebeli care asaltau tribuna din Piaţa centrală 
a Chişinăului şi sediul Comitetului Central al P.C.M. 
Mulţimea condusă de el îşi cerea dreptul la limbă şi la 
identitate naţională. în aceeaşi noapte a fost arestat în tren 
de către organele de represiune şi transportat la puşcăria din 
Chişinău unde a fost întemniţat cu încă vreo câţiva 
participanţi activi la demonstraţia din 12 martie. A urmat o 
grevă a foamei organizată de Veaceslav Ceremuş şi câţiva 
din prietenii lui. Apoi într-o duminică greva foamei a 
culminat cu o mare demonstraţie şi, în seara aceleiaşi zile, 

Vârtosu şi ceilalţi deţinuţi au fost purtaţi pe braţele mulţimii 
în Piaţa Marii Adunări Naţionale, autorităţile comuniste 
fiind forţate să-i pună în libertate. 

în zilele Revoluţiei Române, Grigore era în fruntea dona¬ 
torilor de sânge pentru fraţii din Ţară şi a organizatorilor 
detaşamentelor de voluntari care se pregăteau să plece la 
Bucureşti. 

în primăvara-vara lui '92, cei care au luptat în zona 
Tighinei i-au admirat curajul de om care înfrunta destinul. 
Era atât de plin de viaţă, mereu vesel şi neînfricat, încât nici 
astăzi nu-mi pot imagina că nu mai e printre noi. 

El a luptat pentru dezrobirea Basarabiei, pentru reunirea 
ei cu Patria-mamă - România. 

Astăzi, la un an de la moartea lui eroică, nouă, celor ră¬ 
maşi în viaţă, nu ne-ar şedea bine să-l bocim. Pentru că de 
ne-ar vedea Grigore, ar râde de noi. 

Grigore Vârtosu este un destin împlinit. Alături de alţi 
bărbaţi ai neamului, el este un simbol al afirmării mândriei 
de a fi român. Să continuăm lupta şi să ne amintim azi şi 
întotdeauna de fratele nostru Grigore. 

«ŢARA», 20 iulie, 1993 

NOI NU VOM DEVENI NICIODATĂ 
O NOUĂ GENERAŢIE DE REFUGIAŢI 


Ilie Ilaşcu este un avantajat al sorţii 

Cu mult timp înainte de arestarea lui Ilie Ilaşcu, noi, cei 
din Basarabia, îl tot îndemnam să părăsească Tiraspolul, el şi 
colegii lui, pentru că altfel se expun fie nimicirii fizice, fie 
arestării. Ni se părea ilogică aflarea lui acolo în timp ce luni 
de zile casa în care locuia era pusă sub urmărire. Era o 
supraveghere făţişă. Doi ţipi înarmaţi cu pistoale-automat 
«Kalaşnikov» stăteau demonstrativ la poarta casei lui. Ilie 
făcea haz de ei. îi invita la un ceai, îi întreba dacă nu s-au 
plictisit. Tipii îşi întorceau privirile fără a da vreun răspuns. 
Dimineaţa, când îşi ducea cele două fete la şcoală, umbrele 
din faţa porţii îl urmau până la staţia de troleibuz. 

Revenind acasă el continua să ţină legătura telefonică cu 
noi, dădea în permanenţă interviuri pentru radio Chişinău, 
pentru B.B.C., Vocea Americei, Europa Liberă. 

La insistenţele noastre de a-1 determina să se refugieze în 
Basarabia el răspundea simplu: «Nu pot, măi fraţilor. Ştiu că 
într-o bună zi ăştia mă vor ucide sau mă vor aresta. Dar dacă 
plec eu, ce vor zice ceilalţi români din Transnistria pe care îi 
tot îndemn de ani de zile să-şi apere drepturile lor? Vor zice 
că i-am minţit, că m-am speriat. Sau îmi vor urma exemplul 
şi vor fugi şi ei după mine. Eu n-am dreptul să-i 
descurajez». 

Vara trecută separatiştii l-au luat din casă. El s-a dat prins 
pentru că nu concepea să evadeze din propria-i casă. 

Au urmat luni de zile când nu am mai ştiut nimic de el. 
Continuam să trimitem în fiecare zi comunicate de presă în 
întreaga lume, să atenţionăm autorităţile şi opinia publică. 

Cuşca de fier în care au fost închişi camarazii noştri de la 
Tiraspol au făcut deja înconjurul lumii. 

Cei cinci patrioţi întemniţaţi în puşcăriile comuniste au 
reuşit să solidarizeze în jurul lor, într-un fel unic, întreaga 
naţiune. De fapt, prin chinurile lor, ei repetă martiriul zecilor 
şi sutelor de mii de deţinuţi politici pe care i-a avut ţara 
noastră de-a lungul acestui secol. Aş zice chiar că într-un fel 
ei sunt avantajaţi faţă de alţii care au avut aceeaşi soartă. 
Zeci de ani lamura neamului românesc a fost răstignită în 
închisorile comuniste. Cei mai demni dintre ei deseori s-au 
stins în anonimat. Fraţii noştri de la Tiraspol au avantajul să 
fie cunoscuţi şi admiraţi de întreaga suflare românească. 
Avantajul, dar şi responsabilitatea. Ei nu-şi pot permite luxul 
oscilaţiilor sau cedărilor, întrucât nu sunt pur şi simplu cinci 
cetăţeni ai Republicii Moldova. Ei reprezintă astăzi obrazul 

naţiunii române. Ei devin un simbol al afirmării onoarei de a 

/ 

fi român. 

O replică magistrală pentru conformişti 

Cazul Ilaşcu dă o lecţie de românism celor aflaţi în afara 
zidurilor închisorii. Ei se lasă martirizaţi pentru a ne trezi pe 
noi. 

Canalia naţională ne-a rezervat deja rolul de detaşament 
de sacrificiu. Ea cobeşte necontenit de la tribunele oficiale şi 
de pe paginile ziarelor moartea sigură a Frontului Popular 
Creştin Democrat în calitatea lui de Mişcare de eliberare 
naţională, de curent unionist, de formaţiune politică de 
opoziţie. Funeraliile F.P.C.D. au devenit o preocupare 
permanentă a necrofililor din Transnistria şi Basarabia. Pe 

unii ne-au îngropat în timpul războiului de pe Nistru, pe 
alţii ne-au închis în puşcării separatiştii. Pe ceilalţi caută să 
ne înmormânteze propagandistic şi, eventual, electoral. 
Suntem terorizaţi pe întreg teritoriul Republicii Moldova. 

Dar cine dintre noi ar mai avea curajul să-şi dea frica pe 
faţă atunci când avem alături pilda lui Ilaşcu. Ne-ar fi ruşine 
de el şi de ceilalţi ca el. Fapta celor cinci este ca o palmă 
pentru conformiştii şi conjuncturiştii de azi. Este o replică 
magistrală dată politicaştrilor chişinăueni care îşi drapează 
laşitatea cu raţiuni de ordin electoral numite şi «realism 
politic». Un soi de realism care se mulează în cel mai josnic 
mod pe micimea doctrinei oficiale despre o «independenţă 
reală a Republicii Moldova». 

Patrioţii români de la Tiraspol repetă experienţa vechilor 
creştini: 

«Puteţi face orice cu trupul meu, însă asupra sufletului 
meu n-a veţi nici o putere». 

Ce i-ar costa pe ei să renunţe la numele de români? Poate 
astfel, făcându-le pe plac separatiştilor, şi-ar fi putut îndulci 
întrucâtva soarta. 

Sacrificiu pentru o ţară vecină 

Observaţi cu câtă mândrie şi tenacitate îşi afirmă Ilaşcu 
identitatea sa politică de membru al F.P.C.D. Iată că în 
stânga Prutului afirmarea identităţii naţionale, cea de român, 
se suprapune cu afirmarea identităţii politice, cea de 
membru al F.P.C.D. Frontist, unionist şi român au devenit 
sinonime atât în limbajul curent al adepţilor, cât şi în cel al 
duşmanilor noştri. 

De ce oare Ilie şi camarazii săi strigă din cuşcă: «Trăiască 
Moldova, Ardealul şi Ţara Românească!»? Ce au ei cu 
această regiune geografică de dincolo de Carpaţi numită şi 


13 



Transilvania? Iată o întrebare care se poate isca în minţile 
multor basarabeni. O întrebare odată apărută, omul vrea să-i 
găsească şi dezlegarea. Şi tot aşa căutând, ajunge să-şi regă¬ 
sească Ţara. Ilie Ilaşcu, în scrisoarea sa adresată Preşe¬ 
dintelui României Ion Iliescu, spune: «Vă mai comunic că şi 
la Tiraspol s-a murit şi se mai moare pentru Ţară - pentru o 
Românie Mare». Citind aceste rânduri, ieşite la lumină 
dintre zidurile închisorii, orice român din stânga Prutului 
începe să se dumirească: «Vasăzică, acolo este şi ţara mea». 
Altminteri, cine s-ar sacrifica pentru o ţară vecină? 

Plutonul de execuţie şi sistemele de referinţă 

Noi, F.P.C.D., suntem o organizaţie politică din aceste 
teritorii cu o biografie unică, cu morţii, întemniţaţii şi 
martirii noştri. Este o onoare să faci parte din aceeaşi mişcare 
politică cu Grigore Vârtosu, căzut la Tighina, şi Ilie Ilaşcu, 
întemniţat la Tiraspol. 

Acolo, între pereţii închisorii, în faţa plutonului de 
execuţie, în cuştile de fier, secţia F.P.C.D. Tiraspol este cea 
mai eficientă structură a Mişcării noastre. 

Cinicii şi mulţumiţii de sine nu au ce căuta printre noi. 
Când zici: am suferit destul, să o mai facă şi alţii, tocmai 
atunci, în clipa aceea eşti pierdut. Din simplul motiv că ai un 
sistem de referinţă fals, care te macină din interior. Te 
compari cu vecinul din preajmă, care adesea e mai sătul şi e 
mai bine aranjat în viaţă decât tine. Dar singurul sistem de 
referinţă valabil pentru un creştin este Iisus Hristos. Numai 
credinţa în El, întărită şi de exemplul fraţilor tăi de la 
Tiraspol, te poate fortifica, dându-ţi adevăratele dimensiuni 
ale suferinţei de dragul aproapelui. 

Petre Tutea, aflându-se într-una din închisorile comuniste 
şi dorind să mai ridice duhul fraţilor săi de suferinţă, dar şi 

să facă puţină ordine în minţile celor din celulă, a zis la un 

moment dat: «...Dacă murim aici în lanţuri şi în haine vărgate, 

nu noi facem cinste Poporului Român, ci Poporul Român ne-a 

făcut onoarea să murim pentru el». 

Este ridicol cel ce îşi deplânge necontenit soarta vitregă a 

naţiunii sale. Este demn de dispreţ cel ce pleacă pe tărâmuri 

străine în căutarea unei vieţi mai bune. Să-i mulţumim lui 

/ / 

Dumnezeu care ne-a dat o ţară. Iar nouă, generaţiei de azi, 
ne-a surâs marele favor al sorţii de a putea să facem ceva 
pentru reaşezarea ei. 


Intenţii şi efecte 

Deseori se întâmplă că cele mai bestiale intenţii până la 
urmă au un efect contrar celui scontat. Grupul lui Ilaşcu a 
fost întemniţat cu scopul de a ne înfricoşa pe noi, cei rămaşi 
în libertate. Dar iată că tocmai pilda lor ne îndârjeşte şi mai 
mult. 

Comuniştii, care puneau la cale răfuiala publică asupra 
patrioţilor tiraspoleni, s-au văzut nevoiţi, datorită presiu¬ 
nilor internaţionale, să renunţe pentru moment. Executarea 
exemplară se amână. Amânând timp de aproape un an de 
zile începerea procesului, criminalii au sperat că vor reuşi să- 
i omoare prin frig, înfometare, bătăi, simulări de execuţie, 
droguri, punând în aplicare tot arsenalul bolşevic de tortură 
fizică şi psihică, iar demoralizarea şi disperarea ar fi trebuit 
să încununeze opera de distrugere a acestor oameni. 

Nereuşind însă, criminalii s-au văzut nevoiţi să însceneze 
o judecată care a cutremurat o lume. Atunci s-au retractat 
din nou, suspendând procesul până în august. Ei încă mai 
speră că fraţii noştri sau se vor stinge în celule, nemaisu- 
portând tratamentul inuman, sau vor ieşi din închisoare 
devastaţi fizic şi psihic. 

Noi, cei de dincoace de zidurile temniţei, nu putem crede 
că Ilie Ilaşcu, Alexandru Leşco, Tudor Petrov-Popa, Andrei 
Ivanţoc şi Petru Godiac nu vor scăpa din ghearele bestiilor 
roşii. întreaga ţară îi aşteaptă cu braţele deschise. 

Frate Ilie, să ştii că nici noi, cei din Basarabia, orice s-ar 
întâmpla, nu vom deveni niciodată o nouă generaţie de refu¬ 
giaţi. Altfel ce ar zice lumea văzându-ne că am abandonat 
calea pe care de bună voie am ales-o? Ştim că tu şi camarazii 
tăi de suferinţă sunteţi cu inimile împăcate, iar noi alături de 
părinţii voştri care v-au dat viaţă, ne bucurăm că ei au 
născut cinci feciori aleşi de Dumnezeu să facă cinste 
Neamului Românesc. 


«ŢARA», 27 iulie, 1993 

LEGEA (STRANGULĂRII) PRESEI 


Note pe marginea unor dezbateri parlamentare 


La şedinţa de vineri a legislativului a fost pus în discuţie 
proiectul Legii presei. La tribuna Parlamentului a ieşit dl 
Arhip Ciubotaru, preşedintele subcomisiei pentru mass- 
media. 

Intervenind cu o propunere de procedură din partea 
Alianţei F.P.C.D., subsemnatul a cerut retragerea acestui 
proiect din discuţie şi de pe ordinea de zi, subliniind că de o 
asemenea lege pur şi simplu nu este nevoie, dată fiind şi 
practica internaţională, dar şi faptul că relaţiile dintre o 
publicaţie periodică sau agenţie de presă şi stat, precum şi 
dintre acestea şi cetăţeni sunt deja reglementate de legislaţia 
în vigoare în codurile de procedură civilă, de contravenţii 
administrative şi cel penal. în plus, noua Constituţie ce 
urmează a fi adoptată în curând trebuie să garanteze expres 
dreptul inalienabil la libertatea presei alături de celelalte 
drepturi fundamentale ale omului. Cu atât mai mult cu cât 
proiectul care se propune spre discuţie este de fapt o 
tentativă de legiferare a dictatului din partea statului asupra 
presei şi de suprimare a libertăţii cuvântului. Am mai ţinut 
să atrag atenţia deputaţilor asupra faptului că modul în care 
va fi rezolvată această problemă va reflecta perfect gradul de 
democraţie şi nivelul de respectare a drepturilor omului în 
Republica Moldova. Şi dacă atunci când se vorbeşte despre 
nivelul reformei economice situaţia mai poate fi justificată 

prin greutăţile indispensabile ce însoţesc procesul de 
decomunizare a economiei, cu totul altfel stau lucrurile când 
vine vorba despre libertatea presei, şi nu vom avea nici o 
acoperire în faţa comunităţii mondiale, dacă nu vom adopta 
un cadru legal democratic în conformitate cu standardele 
europene. însă această propunere nu a găsit susţinere din 
partea majorităţii parlamentare, dl A.Ciubotaru trecând la 
expunerea amendamentelor parvenite^ din partea unui şir de 
instanţe cointeresate. 

f 

Şi deoarece la propunerea dlui P.Lucinschi s-a convenit să 
se purceadă la discutarea proiectului Legii presei în prima 
lectură, deputaţii au adresat un şir de întrebări raportorului, 
expunându-şi opiniile asupra chestiunii în cauză. 

O reţetă autohtonă de dictatură 

Punctul a) al articolului 4 intitulat «Interdicţii de publi¬ 
citate» începe astfel: «Se interzice: a) difuzarea materialelor ce 
defăimează popond şi Statul moldovenesc, politica lui internă şi 
externă...», urmând o serie de interdicţii indiscutabile ce tin 
de chemări la răsturnarea prin violenţă a orânduirii de stat 
sau îndeamnă la violenţă, separatism teritorial, propagă 
intoleranţă etnică sau religioasă etc. Aceeaşi formulare este 
trecută şi în punctul b) al articolului 25 intitulat «Sancţiuni», 
adăugându-se precizarea de-a dreptul draconică «sub orice 
formă» (sic!): «Contestarea sau defăimarea poporului şi Statului 
moldovenesc din partea unei publicaţii periodice sau agenţii de 
presă, sub orice formă, atrage după sine o amendă de 1.000 salarii 
minime, iar acţiunea repetată - încetarea activităţii acestei publi¬ 
caţii sau agenţii de presă». 

Fiind întrebat în legislaţia cărei ţări a mai găsit vreo 
formulare similară, raportorul a recunoscut că aceasta este o 
creaţie autohtonă originală. într-adevăr, «originalitatea» 

acestei sintagme este atât de evidentă, încât ar putea servi 
drept model pentru orice dictatură din orice ţară a lumii. 
Practic, prin acest text se instituie instrumentul legal care 
permite înfrângerea sau anihilarea pe planul mass-media a 
oricărui adversar politic considerat drept incomod de auto¬ 
rităţile de stat, iar libertatea presei devine o ficţiune. Sub 
această formulare, vădit ambiguă şi excesiv de largă, poate 
intra sub incidenţa acestei sancţiuni orice faptă, chiar şi o 
simplă ironie sau relatarea unui fapt pe care puterea l-ar 
interpreta ca ofensator la adresa ei. 

Pornind de la aceste amendamente, să încercăm să mode¬ 
lăm câteva situaţii. Un ziarist sau o publicaţie consideră 
drept greşită integrarea Republicii Moldova în C.S.I., astfel 
contestând politica externă oficială. Un altul apreciază drept 
eronată politica impozitară a guvernului sau chiar pune la 
îndoială întreg programul de guvernare al celor care deţin 
majoritatea în legislativ. Un al treilea combate decizia auto¬ 
rităţilor de a subvenţiona din buget o ramură sau alta a eco¬ 
nomiei naţionale, fie considerând-o falimentară, fie opinând 
că o atare subvenţionare ar afecta nepermis de mult contri¬ 
buabilii. Exemplele ar putea fi înşirate la nesfârşit, toate 
încadrându-se perfect în vastul spectru de «delicte» stipulat 
în articolele menţionate mai sus. 

Nu există nici o îndoială că autorii acestei legi fac o con¬ 
fuzie între politica promovată de partidul de guvernământ şi 
interesele vitale ale statului. Astfel, partidul aflat la guver¬ 
nare îşi arogă dreptul de unic exponent al poporului şi al 
statului, celelalte opţiuni fiind categorisite ca fiind «antista¬ 
tale» (iată o noţiune preluată direct din arsenalul sovietic şi 
atât de îndrăgită de actuala stăpânire). Formula respectivă 
confundă în mod deliberat opţiunile actualei puteri cu 
interesele poporului şi ale statului. Dar este timpul să se 
accepte ideea că într-un stat democratic puterea nu este ceva 

imuabil, ci tranzitoriu, iar cei care se află azi la guvernare 
mâine se pot pomeni în opoziţie. Esenţa unei democraţii 
constă tocmai în perindarea la putere a diferitelor partide 
politice, adesea cu opţiuni diametral opuse, singurul arbitru 
fiind electoratul, care, urmărind polemicele dintre diverse 
forţe politice, îşi dă votul pentru un partid sau altul. Dar 
dacă se ajunge totuşi la promovarea acestor formulări în 
lege, atunci şi Opoziţia, şi presa independentă sunt lipsite 
de orice modalitate legală de a afirma un alt punct de vedere 
decât cel oficial. Tocmai aici se şi evidenţiază vechile reflexe 
ale celor care nu pot accepta jocul democratic într-o societate 
deschisă celor mai diverse puncte de vedere. Chingile în care 
se încearcă a fi încorsetată libertatea cuvântului lasă loc de 
manevră doar unei opoziţii de buzunar şi unei prese aservite 
în totalitate puterii. Un asemenea cadru legislativ reprezintă 
o copie perfectă a «democraţiei sovietice» care nu tolera 
decât punctul de vedere oficial, «al partidului şi al 
guvernului», (iar în formula «modernizată» - al partidului 
de guvernământ) şi deschide calea unui val de represiuni 
împotriva celor consideraţi indezirabili pentru regim. Cu un 
asemenea grad de libertate a cuvântului, majorităţii parla¬ 
mentare, pentru a desăvârşi opera de creare a unui cadru 
legal pe potriva intereselor sale, nu i-ar rămâne decât să mai 
voteze un amendament la Codul penal care ar interzice 
difuzarea, fie şi orală, a bancurilor politice. Astfel, Republica 
Moldova ar putea ajunge lider printre ţările ex-comuniste 
după numărul de disidenţi pe cap de locuitor. Ar mai lipsi 
doar un singur element care să încununeze opera de rein- 
staurare a unui climat politic identic cu cel din perioada 
sovietică: adunările colectivelor de muncă, la care muncitorii 
şi colhoznicii i-ar stigmatiza pe cei care uneltesc împotriva 
statului şi poporului conform devizei sacrosante despre 
unitatea dintre partid şi popor. 

Un scut pentru organele de represiune 


Punctul d) al aceluiaşi articol 4 fixează încă un şir de 
interdicţii de publicitate. Aşadar, se interzice: « difuzarea infor¬ 
maţiei despre anchetarea preliminară fără autorizarea în scris a 
procurondui, ancltetatorului sau a persoanei care efectuează cerce¬ 
tările prealabile, precum şi difuzarea materialelor ce vin în contradicţie 
cu prezumţia nevinovăţiei sau care anticipează Iwtărârea instanţei de 
judecată». 

lată încă o stipulare care loveşte direct în drepturile fun¬ 
damentale ale omului, făcând cale abuzurilor din partea orga¬ 
nelor de anchetă şi instanţelor de judecată, răfuielilor cu oricine 
ar fi considerat incomod pentru orice funcţionar local sau 
demnitar de rang republican. Prin urmare, mi cetăţean poate fi 
arestat în mod abuziv, supus anchetării şi judecat contrar 
oricăror norme şi legi, iar presa nu are dreptul să se implice şi, 
eventual, să-i ia apărarea decât după pronunţarea definitivă a 
hotărârii instanţei judecătoreşti. Este evident că într-o asemenea 
situaţie reacţia post-factum a presei devine cu totul inoperantă. 
Inventivitatea autorilor proiectului a mers atât de departe, încât 
depăşeşte până şi realitatea comunistă de ieri, atunci când 
rudele unui om arestat fără vină puteau să se adreseze după 
ajutor la un ziar ca «Pravda», «Izvestia», «Sovetskaia Moldavia» 
sau la televiziune. Dar oare azi sunt atât de rare cazurile când 
colaboratorii poliţiei reţin fără nici un motiv sau chiar în baza 
unor probe reale un cetăţean, îl snopesc în bătăi, îl forţează să 
«recunoască» vina, să semneze procese-verbale fabricate tot de 
ei şi transmit cu repeziciune dosarul în judecată? Ce îi mai 
rămâne de făcut unui jurnalist, dacă el nu va putea scrie despre 
nici un proces, fie el şi public, decât cu autorizarea procurorului 
sau a altui funcţionar al organelor de drept, care nu au nici un 
interes să admită implicarea presei în ocina lor? 

Coreea de Nord - un model 
pentru Republica Moldova? 


Articolul 17, intitulat «Finanţarea publicaţiilor periodice 
şi a agenţiilor de presă», precizează dreptul exclusiv al 
persoanelor juridice şi fizice din Republica Moldova de a 
sprijini financiar presa, orice subvenţionare din străinătate 
fiind admisă doar «în cadrul unor înţelegeri interguver- 
namentale». în toată lumea liberă presa este privată, prin 
urmare, acorduri interguvernamentale pot fi făcute doar cu 
China sau Coreea de Nord, unde presa aparţine în totalitate 
statului. Şi dacă tot am luat-o pe calea privatizării şi zicem că 
dorim atragerea investiţiilor străine în economia naţională, 
investiţii profitabile şi pentru stat, care va încasa impozitele 
respective de la firmele străine, este bine să nu trecem cu 
vederea faptul că în lume presa este un business care 
prosperă şi aduce venituri considerabile celor care practică 
acest gen de afaceri. De ce nu am permite ca şi în Republica 
Moldova o firmă străină să poată fonda o revistă de reclamă, 
de divertisment sau de mode? 

în conţinutul aceluiaşi articol 17 se prevede că «revistele şi 
ziarele pentru copii de vârstă preşcolară şi şcolară, publicaţiile 
periodice destinate handicapaţilor şi invalizilor sunt finanţate de 
stat», iar când un deputat a propus ca în această listă să fie 
incluse şi publicaţiile pentru tineret, dl A.Ciubotaru a remar¬ 
cat rezonabilitatea propunerii, adăugând că şi presa literară, 
artistică, de cultură şi ştiinţă se află într-o situaţie dezas¬ 
truoasă şi ar trebui să fie inclusă în lista celor finanţate de 
stat. Dar dată fiind starea în care se află bugetul republicii, a 
precizat raportorul, o asemenea posibilitate nu există. Dacă 
aşa stau lucrurile, ar fi absolut normal ca statul nu numai să 
admită, dar şi să fie direct cointeresat în atragerea oamenilor 
de afaceri străini care ar subvenţiona presa de toate genurile. 

pentru toate vârstele, inclusiv presa independentă de infor¬ 
maţie şi opinie. Dar de ce, să zicem, o agenţie de presă 
internaţională să nu poată să-şi deschidă şi la noi o filială 
fără vreun acord interguvernamental. 

Odată cu prăbuşirea sistemului comunist numeroase fun¬ 
daţii şi organizaţii neguvernamentale din Occident, dorind 
să contribuie la consolidarea democraţiei în ţările Europei 
Centrale şi de Est, precum şi în cele ex-sovietice, acordă un 
sprijin material masiv pentru fondarea şi dezvoltarea presei 
libere. Să rămână oare Republica Moldova singurul stat din 
această zonă cu un regim autarhic, izolându-se de procesele 
democratice care au cuprins întregul spaţiu ex-comunist? 
Este bine cunoscut şi faptul că graţie aceloraşi instituţii 
occidentale în ţările fostului lagăr socialist au fost fondate 
nenumărate posturi independente de radio şi televiziune, 
dar, întrucât ni s-a propus doar Legea presei scrise, sperăm 
să revenim la acest subiect atunci când vom dezbate Legea 
audiovizualului, de care, spre deosebire de cea care face 
obiectul discuţiei de azi, intr-adevăr este nevoie. 

Poliţia Conştiinţei confiscă tirajul 

în cadrul dezbaterilor parlamentare dl A.Păpuşoi, depu¬ 
tat P.D.A.M., a propus o completare la ultimul alineat al 
articolului 21 care iniţial era formulat astfel: «Zădărnicirea 

t 

difuzării legale a publicaţiei periodice prin confiscarea tirajului, a 
unei părţi a lui sau în alt mod este interzisă», adăugând sintagma 
«cu excepţia cazurilor prevăzute în articolul 4 al prezentei legi». 
Dl A.Ciubotaru a opinat că amendamentul ar putea fi 
acceptat. Completarea dlui Păpuşoi ni se pare de-a dreptul 
absurdă, deoarece, chiar dacă textul articolului 4 rămâne 
intact în varianta finală a legii, vina unei publicaţii sau a 
unei agenţii poate fi demonstrată doar prin decizia unei 
instanţe judecătoreşti, adică post-factum, după apariţia 

ziarului sau difuzarea ştirii. Iar dacă o publicaţie sau o 
agenţie de presă poate fi sancţionată exclusiv în urma unei 
hotărâri judecătoreşti, care ar fi instanţa sau instituţia ce şi-ar 
asuma rolul de cenzor în drept să suprime în mod operativ 
şi arbitrar tirajul unui ziar? Procuratura? Ministerul Secu¬ 
rităţii Naţionale? Ministerul de Interne? Sau poate va fi 
instituită Poliţia Conştiinţei, inspirată din George Orwell? 

Presa internaţională - stop! 

Articolul 33, alineatul 1, prevede dreptul la activitatea de 
presă exercitată de ziariştii străini, cu menţiunea că acesta 
este garantat de lege în condiţii de reciprocitate. Prevederea 
referitoare la «condiţiile de reciprocitate» este excesivă şi 
practic anulează posibilitatea exercitării activităţii de către 
ziariştii străini. Stipularea respectivă ignoră faptul că 
absoluta majoritate a publicaţiilor periodice, a agenţiilor de 
presă şi a companiilor de televiziune din lume sunt private, 
prin urmare, nu pot exista nişte acorduri interguver- 
namentale care ar asigura nişte condiţii de reciprocitate. Cu 
totul altceva este că ziariştii străini acreditaţi la noi trebuie să 
respecte legile statului şi în acelaşi timp să beneficieze de 
sprijinul autorităţilor pentru practicarea nestingherită a 
profesiei lor. 

Aşadar, proiectul a fost votat deocamdată în prima 
lectură. încă mai e timp pentru o îmbunătăţire substanţială a 
textului Legii presei. Totul depinde de măsura în care va 
înţelege majoritatea parlamentară importanţa chestiunii în 
cauză, inclusiv pentru imaginea Republicii Moldova în 
exterior. 


«TARA», 7 iunie, 1994 

UN IMN PROVIZORIU 
CU FUNCŢII EUFEMISTICE 


în loc de motto: 

«Pentru că, vasăzică, de acum ni se spune că ne 
sculăm cu «Deşteaptă-te...», ne cidcăm cu «Deşteaptă- 
te...» şi aşa mai departe. Da ce, până acum am dormit? 
Am dormit sau am luptat pentru independenţă? Daţi-ne 
voie oleacă să fim independenţi. Daţi-ne voie să vedem ce 
putem». 

(Din discursul preşedintelui Snegur, rostit 
în cadrul şedinţei Guvernului la 18.09.1991). 

«Ţara», nr. 39 (57) 

Campania de denigrare a imnului «Deşteaptă-te, Româ¬ 
ne!» a fost declanşată de M.Snegur. La 7 iunie curent în 
Parlamentul de la Chişinău s-a mai consumat un act al 
scenariului de restaurare comunistă. La iniţiativa fracţiunii 
parlamentare a P.D.A.M. a fost produsă o hotărâre prin care 
Imnul de Stat «Deşteaptă-te, Române!» este anulat, fiind 
înlocuit provizoriu, până la adoptarea unui alt imn în urma 
unui concurs, cu «Limba noastră» de Alexei Mateevici, 
muzica de Alexandru Cristea. însăşi iniţiativa nu constituie 
o noutate, campania de denigrare a imnului demnităţii 
noastre de neam fiind declanşată încă în septembrie 1991, la 
nici o lună de la adoptarea lui. Că «Deşteaptă-te, Române!» 
nu va mai fi Imn de Stat era clar încă la 27 februarie, când s- 
au anunţat rezultatele alegerilor parlamentare, întrucât unul 

din «punctele-cheie» din platforma electorală a P.D.A.M. era 
tocmai suprimarea imnului, alături de celelalte elemente ale 
programului de restauraţie comunistă. 

«Opoziţia - în picioare! E un moment istoric!» 

Demnă de remarcat, însă, este abilitatea machiavelică a 
autorilor acestei hotărâri, care, pentru a-şi ascunde 
adevăratele intenţii de eradicare a tot ce ar aminti de 
românism, caută să înlocuiască un imn românesc cu un alt 
imn românesc. Intenţia este clară: să preîntâmpine orice atac 
din partea Opoziţiei, din partea celor care şi-au păstrat 
conştiinţa şi demnitatea nealterate, să se blindeze cu o 
«variantă imbatabilă». Am reţinut o replică ieşită din gura 
unui pedeamist care, victorios, în momentul votării, exclama 
pe un ton plin de satisfacţie răutăcioasă: «Cum? Ridicaţi mâna 
împotriva lui Mateevici, împotriva Limbii noastre?». Nu-i 
pomenesc numele nu pentru că l-aş fi uitat, ci fiindcă pentru 
moment nu contează. Precum nu contează nici numele 
socialistului care, în momentul votării Acordului de aderare 
la C.S.I., a aruncat o altă replică plină de dispreţ înspre noi: 
«Opoziţia - în picioare! E un moment istoric!». într-adevăr, era 
un moment istoric, şi, precum se vede, nu era ultimul. 

Conform logicii P.D.A.M.-iste, 
urmează schimbarea Tricolorului 
şi alfabetului latin 

Imnul «Deşteaptă-te, Române!», imnul «Limba noastră», 
Mihai Eminescu, Tricolorul sunt elemente fundamentale ale 
spiritualităţii româneşti, oricât de nesuferit ar fi acest adevăr 
pentru majoritatea parlamentară. în susţinerea acestei afir¬ 
maţii, şi pentru a înlătura orice dubiu asupra românităţii 

operei lui Mateevici, am citat în acea şedinţă a Parlamentului 
un fragment dintr-un studiu al lui Ovidiu Vuia, publicat în 
revista «Renaşterea», editată în Germania: «Limba noastră» se 
orânduie cu deosebită cinste alături de poezii cu aceeaşi temă 
semnate de George Coşbuc sau Aron Cotruş şi nu-i inferioară 
deloc lui «Deşteaptă-te, Române!» de Andrei Mureşanu şi suntem 
în drept să afirmăm că marele poet român basarabean Al.Mateevici 
şi-a plătit cu viaţa, victimă a hidoaselor bande bolşevice, vina de a 
fi compus unul din cele mai frumoase imnuri dedicate sfintei limbi 
româneşti, neamului său daco-roman». 

Am adus acest exemplu pentru a atrage încă o dată aten¬ 
ţia majorităţii parlamentare asupra situaţiei penibile în care 
se află, perseverând în tentativa deşartă de a căuta «origina¬ 
litatea» limbii, spiritualităţii, poporului băştinaş. Urmând 
logica pedeamistă, care nu mai poate admite ca două state să 
aibă acelaşi imn, ar fi de aşteptat ca şi drapelul de stat să fie 
schimbat, deoarece situaţia este aceeaşi. Dacă ne ţinem în 
continuare de aceeaşi logică, s-ar impune şi modificarea 
alfabetului. Şi totuşi dacă în perioada sovietică implantarea 
acestor neadevăruri era destul de uşoară, astăzi ea ar reuşi 
numai dacă s-ar reinstaura regimul dictatorial de ieri. 

în cadrul aceleiaşi şedinţe a Parlamentului, raportorul 
(care a dorit să nu figureze în cronica noastră*), fiind întrebat 
de ce, dacă într-adevăr P.D.A.M. agreează «Limba noastră», 
acesteia i se acordă un statut provizoriu, anunţându-se «un 
concurs pentru crearea noului Imn de Stat», dânsul a impro¬ 
vizat un răspuns antologic: « Dar de unde ştiţi că acest concurs 
nu va fi câştigat tocmai de Alexei Mateevici?». Dacă însă răs¬ 
punsul liderului agrarian nu a fost o glumă şi câştigătorul 
concursului este deja cunoscut, ce rost ar mai avea punctul 4 
al aceleiaşi hotărâri: «Guvernul va aloca mijloace pentru des¬ 
făşurarea concursului?» Sau poate Guvernului, după ce a re¬ 
zolvat toate probleme social-economice, nu i-a rămas altceva 
de făcut decât să toace banii publici de dragul hachiţelor 

majorităţii parlamentare? Aşa sau altfel, deocamdată cert 
este un singur lucru: puterea este cuprinsă de obsesia 
provizoratului. 

Fracţiunea parlamentară a Alianţei F.P.C.D. 

nu a participat la votarea hotărârii 
de anulare a imnului «Deşteaptă-te, Române!» 

în calitate de fracţiune parlamentară de opoziţie, am fost 
puşi în dificultate şi trebuie să recunoaştem că situaţia a fost 
gândită destul de abil de P.D.A.M., deoarece este dificil să 
votezi împotriva unei decizii care substituie «Deşteaptă-te, 
Române!» prin «Limba noastră». Tocmai de aceea fracţiunea 
parlamentară a Alianţei F.P.C.D. nu a participat la vot, fapt 
trecut sub tăcere în buletinele de ştiri ale radioteleviziunii, 
care anunţau sec 76 de voturi pentru şi 3 împotrivă. Cele trei 
voturi contra sunt ale unei părţi a grupului parlamentar 
«Blocul Ţăranilor şi Intelectualilor», cealaltă parte a acestui 
bloc neparticipând nici ea alături de noi la votare. 

De ce, totuşi, agrarienii au ales anume «Limba noastră»? 
Motivul e simplu. Pentru a evita pronunţarea sintagmei 
«limba română» aceştia de mult fac abuz de formule gen 
limba de stat, limba maternă, limba oficială, limba noastră 
etc. Iată de ce, pentru a scăpa de «Deşteaptă-te, Române!» 
care zgârie urechile ciulite spre Moscova, P.D.A.M.-ul a găsit 
potrivit să-i atribuie şi poeziei lui Al.Mateevici funcţia de 
eufemism menit să muşamalizeze identitatea noastră româ¬ 
nească. Că procedeul nu este dintre cele mai oneste, se vede 
de la o poştă. Dar nu asta contează pentru ei. Contează doar 
menţinerea unor aparenţe de corectitudine în comportament 
şi cultivarea continuă a simulacrului democraţiei. 

«ŢARA», 14 iunie. 1994 

RECURS LA METODĂ 

SAU 

GENUL EPISTOLAR CA MIJLOC 
DE REPRIMARE POLITICĂ 


Oficiosul Guvernului «Moldova Suverană» publică în numă¬ 
rul din 1 noiembrie curent o «Scrisoare deschisă Preşedintelui 
Republicii Moldova», semnată cu câteva nume de «moldoveni 
din Făleşti», material la care ne-am referit şi în numărul trecut şi 
care începe cu precizarea că dl Mircea Snegur nu este altcineva 
decât «Apostolul Pavel al poporului nostru». în finalul epistolei 
colective autorii ei avertizează conducătorul de vârf despre 
pericolul ce planează asupra Republicii Moldova, care ar pro¬ 
veni din partea F.P.C.D. «Căci anume aici, - susţin jălbaşii, - este 
cel mai mare pericol al autonimicirii - în existenţa «frontului» în 
republică şi în activitatea subversivă a liderilor lui». 

Remarcăm în treacăt că plăsmuitorii textului respectiv sunt 
atât de puternic influenţaţi de gândirea şi acţiunea recentă a 
maestrului Ion Druţă, încât îl pastişează fără nici o perdea, 
înainte de a trece la analiza stilistică a acestui text, condimentat 
copios cu injurii şi scabrozităţi suburbane preluate din limbajul 
curent al propagandei oficiale, dorim să subliniem că miezul 
acestei «Scrisori» se reduce la rugămintea «electorilor preziden¬ 
ţiali» către şeful statului ca acesta să manifeste mai multă recep¬ 
tivitate faţă de iniţiativele de suprimare a F.P.C.D.: 

«Susţineţi începutul bun al Procuraturii Republicii printr-un 
decret special de interzicere categorică a «frontului» şi a ziarului său 
«Ţara» ca organizaţie social-politicăjăţiş antistatală şi antipopulară». 

«Viespile încă bâzâie» 


Astfel, Puterea recurge la vechea metodă stalinistă conform 
căreia «masele de truditori» înfierează «duşmanii de clasă» şi 
cer conducerii de partid şi de stat să ia cele mai drastice măsuri 
contra celor care gândesc altfel decât este îngăduit «de sus». 
Metoda funcţionează perfect. Atunci «duşmanul lăuntric» era 
chiaburul sau agentul imperialismului mondial, gata să atace în 
orice clipă cuceririle revoluţiei sau, după caz, ale socialismului. 
Astăzi în calitate de «duşman intern» este prezentat F.P.C.D., 
iar rolul «duşmanului extern» este atribuit României, prezen¬ 
tată ca stat-agresor care atentează la «cuceririle independenţei». 
Că între exponenţii epocii staliniste şi cei ai zilei de azi nu există 
nici o deosebire îşi poate da seama oricine aruncă o privire 
asupra componenţei nominale a Puterii de la Chişinău, iar ca o 
confirmare în plus vine şi limbajul — reflecţie fidelă a men¬ 
talităţii — de care se face uz. Ziarul «Ţara», de exemplu, este 
numit «cuib de viespi». Vă amintiţi: Dumitru Milev, «Viespile 
încă bâzâie»? Poate oare cultiva o asemenea producţie propa¬ 
gandistică altceva decât ura «de clasă» contra celor care împie¬ 
dică «construcţia socialismului» (azi — edificarea statului şi 
consolidarea independenţei)? Măsurile care se impun sunt 
cunoscute: lichidarea politică prin metode represive. 

Vigoarea unui membru de partid 

Practicanţii acestei metode uită, probabil, că într-un stat de 
drept doar justiţia poate aprecia legalitatea sau ilegalitatea unui 
fenomen, fapt, comportament, inclusiv legalitatea activităţii 
unui partid sau publicaţii periodice. Iar interzicerea prin decret 
la care se face apel în «Scrisoarea» în cauză poate avea loc doar 
în condiţiile unei totale dictaturi, modalitate de suprimare 
politică ce nu este prevăzută (încă) de legislaţia în vigoare. 

Alături de alţi «trădători de Patrie şi popor», subsemnatului 
îi este rezervat un loc aparte în epistola cu pricina. Portretul 
scăldat în «veninul proletar» al semnatarilor se distinge printr-o 
serie de calificative injurioase, dar şi printr-un profund regret 
pentru «mărinimia» excesivă a preşedintelui: 

«La una din nenumăratele grosolănii aţi reacţionat destoinic prin 
procesul Snegur-Roşca. Dar , credem, nu v-a ajuns tărie s-o scoateţi la 
capăt. Şi în final l-aţi iertat. De ce oare?» — se întreabă apărătorii 
«patriei tinere». într-adevăr, care ar fi motivul unei astfel de 
lipse de fermitate din partea preşedintelui? Unii presupun că la 
mijloc este şi faptul că la acea dată Domnia Sa deja părăsise 
rândurile Partidului Comunist, dar încă nu devenise membru 
cu drepturi depline al P.D.A.M., lipsa de vlagă fiind condi¬ 
ţionată de situaţia provizorie de persoană fără de partid. Astăzi 
însă acea scurtă perioadă intermediară s-a consumat. Astăzi se 
poate exclama din nou: «Eu îmi iubesc partidul şi mă mândresc ai 
el,/în suflet el îmi toarnă tărie de oţel!» 

M.S.N. — pepiniera de patrioţi 
ai Republicii Moldova 

Acum, blindat cu noua Constituţie şi cu noua calitate de 
membru de partid, şeful statului este somat să lovească fără 
cruţare în «cel mai aprig duşman al statalităţii şi suveranităţii 
republicii noastre» (adică subsemnatul — Iu. R.) şi în «haita lui» 
(adică grupul parlamentar F.P.C.D. — Iu. R.) care «n-a votat (...) 
şi deci nu recunoaşte Constituţia ţării Moldova în care trăieşte şi 
pâinea poporului căreia o mănâncă». Se ştie prea bine ce trebuie 
făcut cu trântorii şi paraziţii care, după ce că sunt trădători, mai 
şi mănâncă pâinea poporului. 

Printre persoanele atacate cu deosebit zel în ultimul timp de 
propaganda oficială este şi Petru Bogatu, împotriva căruia s-au 
consumat cantităţi considerabile de cerneală tipografică. 

Pestilenţiala «filipică» lansată prin foaia «Moldovanul» contra 
dlui Petru Bogatu a fost retipărită concomitent de practic toate 
ziarele raionale, acţiune ce putea fi realizată doar la indicaţia 
propagandiştilor stăpânirii prin vechea metodă «Litemîi A» 
(cine nu cunoaşte această practică, să-l întrebe pe dl F. Angheli, 
fost şef al ATEM-ului). Petru Bogatu nu e trecut cu vederea nici 
în «Scrisoarea» respectivă, atribuindu-i-se printre altele şi 
calificativul de «kaghebist». însă deosebit de relevantă ni s-a 
părut paranteza care încheie aprecierile făcute dlui Bogatu: 

«(Să nu fi dat Domnul ca el să fi ajuns din greşeala cuiva în 
actualul M.S.N. (Ministerul Securităţii Naţionale - Iu. R.) al R.M., 
că acolo, după câte ştim sigur, sunt bărbaţi devotaţi neamului şi au 
dovedit-o nu o singură dată).» 

Preocupări comune 

Dezarmantă sinceritate! Iată o opinie din interior despre 
bravii noştri securişti naţionali care ar putea merge şi la rubrica 
«Cuvânt despre colegi». Un asemenea grad de documentare 
asupra calităţii cadrelor celei mai secrete instituţii îl poate avea 
doar un înalt demnitar al acesteia (să zicem, dl Lopatenco de la 
Făleşti sau dl Moţpan din aceeaşi localitate), şi nicidecum «un 
grup de locuitori moldoveni din Făleşti». Iar dacă autorul nu e 
un ofiţer superior al M.S.N., atunci în mod sigur avem de a face 
cu un turnător provincial care n-a ratat nici această ocazie de a- 
şi adula, slugarnic şi imbecil, şefii. 

O confirmare în plus că Puterea nu e deloc străină de această 
furibundă campanie de denigrare a F.P.C.D. este şi faptul că 
respectiva «Scrisoare» a fost deja reluată de gazetele raionale, 
iar ziarul de la Râşcani «Vatra străbună» din 5 noiembrie o 
plasează chiar în pagina Uniunii raionale a agrarienilor «Ecoul 
gliei». Precum vedem, agrarienii de pretutindeni, inclusiv cei de 
la Râşcani, au aceleaşi preocupări. 

Scrisoarea ne-a chemat la drum 


După cum se vede, mesajul făleştenilor către Preşedinte 
este un fals al propagandei oficiale, ceea ce o demonstrează 
şi lista de nume care îl însoţesc. Această «scrisoare» a ajuns 
şi în Parlament. Ea se încheie cu şase nume, dactilografiate, 
ca şi întregul text, la o maşină de scris, fără nici o urmă de 
semnătură alături. în capul listei figurează numele Radu 
Andrei, iar fişa de control alăturată «scrisorii» dă şi o adresă 
ca fiind a respectivei persoane: or. Făleşti, str. Bălţului, 11, 
ap. 2. Ulterior am aflat că aici locuieşte cetăţeanul Coles- 
nicenco Fiodor, iar singura persoană cu nume Radu Andrei 
pe care am reuşit să o găsim în Făleşti este un tânăr născut în 
1976 care de la 23 noiembrie 1993 îşi satisface serviciul 
militar. Celelalte persoane n-au fost identificate printre lo¬ 
cuitorii oraşului Făleşti. De altfel, am făcut această investi¬ 
gaţie doar pentru a arăta cu câtă nonşalanţă acţionează cei 
specializaţi în fabricarea unor asemenea plastografii, încât 
nu se îngrijesc nici măcar de aparenţe. 

Din poşta Parlamentului 

Nu încape nici o îndoială că Instituţia specializată în 
dezinformare şi compromitere (pe care nu o nominalizez 
pentru a evita încă un proces judiciar) a primit ordin să-şi 
intensifice activitatea. Numai în ziua de 25 octombrie la 
Parlament au sosit trei scrisori de acelaşi fel. Prima, apărută 
şi în «M.S.», e de la Făleşti; alta, în ruseşte, e expediată de la 
Cahul şi semnată «Moşneagu O.D.»; a treia vine de la 
Soroca, cu titlu de semnatar figurând «Cebotari V.M.». Ulti¬ 
mele două sunt scrise de mână, ambele fără adresele expe¬ 
ditorilor, astfel încât a fost imposibil de constatat auten¬ 
ticitatea numelor respective. în fişele de control funcţionarii 

Parlamentului fixează nepărtinitor la rubrica «Conţinutul» 
următoarele: «Din numele unui grup de cetăţeni cere interzicerea 
activităţii Frontidui Popular Creştin Democrat şi a ziarului 
«Ţara»; «Cere interzicerea Frontului Popular Creştin Democrat»; 
«îşi exprimă opiniile privind activitatea Frontului Popular 
Creştin Democrat şi a ziarului «Ţara». 

Locuri vacante în puşcării 

«Cahuleanul Moşneagu» îşi exprimă opiniile în spiritul 
celor mai alese tradiţii comuniste. El deplânge folosirea nera¬ 
ţională a locurilor ce s-au eliberat în penitenciare în urma 
recentei amnistii, arătându-se profund deziluzionat că i-au 
fost înşelate atât de crud speranţele şi că încă nu toţi «fron- 
tiştii» şi-au ocupat locurile «binemeritate» în puşcării. Iată 
cum arată «opiniile» cahuleanului în original: 

«A ne lucişe ispolizuia Konstituţiu zapretiti takim formirova- 
niam ih deiatelinosti, a esli Miniust. ne vidit osnovania, to puşti 
hoţi raz pocitaet gazetu «Ţara». 

Gospodin Miniştri Budite vnimatelnî. Pered slovom «Ţara» 
narisovana karta, cia eto karta? (Parcă am mai văzut şi în Parla¬ 
ment, la o conferinţă de presă cum unii lideri ai P.D.A.M*. 
fluturau săptămânalul nostru, prins de ei «în flagrant delict» cu 
harta pe frontispiciu — Iu. R.j. Razve ne dostatocino osnovania? 
O soderjanii mî negovorim. Gospoda iz prokuraturî! Pobîvaite i vî 
na mitingah, posmotrite kakie tam flaghi, kakogo gosudarstva. 
Proşla amnistia, osvobodilisi mesta v tiurimah. Mî vse nadeialisi 
cito dlea frontistov. Oni gheroi potomu cito vî im poddakivaete. A 
posadite odnogo - Bogatu iii Roşea — i vse oni uspokoiatsea». 

("Dar oare n-ar fi mai bine, făcându-se uz de Constituţie, să fie 
interzisă activitatea unor astfel de formaţiuni, iar dacă Ministerul 
Justiţiei nu găseşte temei pentru această acţiune, ar face bine să 
citească măcar o dată ziarul "Ţara". 

Dle Ministru, fiţi atent! în faţa cuxmntului "Ţara" e desenată 
o hartă, a cui e această hartă? Oare nu e un ternei suficient? Des¬ 
pre conţinut nici nu mai vorbim. Domnilor de la procuratură, 
mergeţi şi dumneavoastră la mitinguri, ca să vedeţi ce fel de stea¬ 
guri sunt acolo, al cărei ţări. A avut loc amnistierea. S-au eliberat 
locuri în închisori. Am sperat că sunt rezervate pentru frontişti. 
Ei fac pe eroii pentru că Dumneavoastră îi toleraţi. Dar dacă l-aţi 
încarcera măcar pe unul - Bogatu sau Roşea - s-ar linişti cu 
toţii.") 

Scrisoarea soroceanului, este şi ea plină de elogii aduse 
politicii partidului de guvernământ şi suprasaturată de cele 
mai belicoase expresii împotriva F.P.C.D. şi a publicaţiei lui. 


«Vox poluli, vox Dei» 

Cele trei scrisori poartă pe fişele de control rezoluţia 
vicepreşedintelui Parlamentului Nicolae Andronic: 

«1. Ministerul Justiţiei 
2. Rog să fie familiarizat dl Iu. Roşea». 

Cu riscul de a nu mai fi familiarizat cu asemenea creaţii, 
aş dori să aflu ce urmează să întreprindă Ministerul Justiţiei, 
căruia dl vicepreşedinte îi expediază o asemenea producţie 
epistolară? Să examineze temeinicia «argumentelor» venite 
«din popor» în sprijinul sesizării Procuraturii către 
Ministerul Justiţiei în care se cerea suspendarea activităţii 
F.P.C.D.? Sau poate amicii noştri au pus în aplicare genul 
epistolar pentru a colecţiona cât mai multe «opinii» atât de 
dragi stăpânirii ca să-şi justifice o eventuală decizie de 
suprimare a Opoziţiei? în acest caz, pentru a opera scoaterea 
F.P.C.D. în afara legii, conducerea de vârf ar urma doar să 
aprecieze când numărul scrisorilor din partea cetăţenilor 
puşi pe stârpirea «inamicului intern» va fi suficient. 

Cine nu e ca noi, e împotriva noastră 

Actualii guvernanţi suprapun în mod deliberat platforma 
politică a partidului de guvernământ cu interesele statului şi 
ale poporului, dându-i un caracter obligatoriu pentru toţi. 
Tendinţa de uniformizare a conştiinţelor după calapodul Pu¬ 
terii este certificată şi de apariţia şi larga circulaţie în mediul 
administraţiei Republicii Moldova a termenului de tristă 
faimă «ideologie statală». Astfel, vechiul slogan bolşevic 
«Cine nu e cu noi, e împotriva noastră» nu numai că a rămas în 
vigoare, dar a mai şi căpătat în varianta modernizată nuanţe 
proaspete: «Cine nu e CA noi, e împotriva noastră» şi, prin 
urmare, este lipsit de dreptul la existenţă. 

Iată încă o dovadă elocventă a faptului că în Republica 
Moldova cel care gândeşte altfel şi nu se încadrează în cala¬ 
podul mentalităţii «oficiale» nu-şi poate găsi loc în societatea 
proiectată de arhitecţii Puterii. Cităm mai jos dintr-un docu¬ 
ment al Ministerului Justiţiei din 23.09.94 expediat tuturor 
partidelor în urma sesizărilor Procuraturii: 

«Adoptarea noii Constituţii a Republicii Moldova a creat pre¬ 
mise favorabile pentru consolidarea tuturor forţelor politice întru 
întărirea statalităţii republicii. în acest context Ministerul Justi¬ 
ţiei propune de a se organiza în cel mai apropiat timp o întrunire a 
reprezentanţilor TUTUROR partidelor, organizaţiilor social-poli- 
tice, înregistrate în republică PENTRU ELABORAREA UNUI 
PROGRAM UNIC DE ACTIVITATE, menit să contribuie la 
prosperarea Republicii Moldova». 

Este evident că intensificarea campaniei de dezinformare 
şi de compromitere a F.P.C.D. urmăreşte un scop bine 
determinat: pregătirea opiniei publice interne şi externe 
pentru suprimarea Opoziţiei în Republica Moldova. 

" ŢARA", 15 noiembrie, 1994 

AUTOGRAFELE IUBIRII 


în ultimul timp tot mai rar ne ajung veşti de la fraţii noştri 
care zac până în prezent în închisoare. Ostaticii comunis¬ 
mului cuibărit la Tiraspol şi pitit la Chişinău îşi înalţă cu 
propria jertfă sanctuarul iubirii de Ţară. Exilaţi din paginile 
ziarelor şi reportajele TV, ei au intrat în confruntare mută qu 
cei care ştiu bine cum să aplice diabolicul principiu al 
picăturii chinezeşti. Timpul roade ca un şoarece într-un colţ 
de perete. în pragul celulei scăldate de frig şi nesfârşită 
aşteptare stă tupilată căţeaua deznădejdii. Pe ea o asmute 
acum călăul. Numai ea i-ar putea împlini gândul urzit. 

Zilele trecute am primit două formulare decupate din 
«ŢARA» cu semnăturile lui Ilie Ilaşcu, şi, separat. Alexandru 
Leşco, Tudor Petrov-Popa, Andrei Ivanţoc. Separat, pentru 
că Ilie Ilaşcu e în temniţa de la Hlinaia, iar ceilalţi - Ia Tiras¬ 
pol. Astfel ei îşi exprimă solidaritatea cu Memorandumul 
F.P.C.D. prin care a fost iniţiată revizuirea Constituţiei. Iată 
un manifest al iubirii de neam în stare să ne îmbărbăteze şi 
pe noi, cei din libertate. Să ne alunge starea de amorţeală şi 
disperare laşă. 

Ce este această semnătură pentru ei, pentru fiecare dintre 
noi? O confirmare a demnităţii umane şi un refuz de a vieţui 
după legea strâmbă a veneticilor. 


ŢARA», 15 noiembrie, 1994 



FRAŢII MEI, 


Anul 1994 a fost pentru noi plin de grele încercări. în 
acest an au revenit la putere şi şi-au consolidat poziţiile 
exponenţii vechiului regim, mânaţi de pofta unei totale 
restauraţii. Aceştia au reuşit deja să-şi înfăptuiască un şir de 
obiective ce ţintesc reaservirea Republicii Moldova intere¬ 
selor ruseşti şi înăbuşirea mişcării de eliberare naţională. 
Adversarii noştri se cred astăzi mai puternici ca niciodată. 

Priviţi cu atenţie reportajele televizate şi pozele din presa 
oficială. Zâmbete pline de satisfacţie neroadă ale conducă¬ 
torilor nechemaţi, dar aleşi, chipurile lor umflate în nesfâr¬ 
şite guleaiuri simt ca un scuipat în obrazul celor mulţi şi 
măcinaţi de nevoile zilnice. Aceşti cavaleri ai «târfei roşii», 
îmbătaţi de succesele obţinute pe tărâmul restauraţiei comu¬ 
niste, nu şi-au păstrat nici măcar conştiinţa propriului lor 
provizorat. 

Dar, nu aduce anul cât aduce ceasul, zice românul. 

Datoria noastră este să ne opunem acestui «marş triumfal 
al puterii sovietice». Numai astfel putem pregăti victoriile 
noastre de mâine. Nu disperarea demolatoare de vise şi 
perspectivă, ci credinţa nestrămutată determină ţinuta mem¬ 
brilor Mişcării noastre. Atâta sete de viaţă şi de luptă ne-au 
lăsat morţii noştri căzuţi la Nistru în vara lui '92, încât nu ne 
putem permite nici o clipă de şovăire sau slăbiciune. Atâta 
dor de Tară răzbate afară de la fraţii noştri întemniţaţi la 
Tiraspol şi Hlinaia, încât am deprins doar mersul cu spi¬ 
narea descovoiată şi cu fruntea sus. Nu lacrima disperării, ci 
lacrima bucuriei să ne copleşească. A bucuriei că avem o 

Ţară care este Pământul Făgăduinţei spre care se merge 
anevoios, dar neabătut. 

Acum, la sfârşit de an, gândul mi se îndreaptă spre voi, 
fraţii mei de luptă şi ideal. Cât de nobil şi de curat este efor¬ 
tul celor de prin satele noastre care, departe de larma Chişi- 
năului şi aplauzelor mulţimilor, hărţuiţi de copoii stăpânirii 
şi de mizeria materială, nu se lasă duşi pe panta confortabilă 
a lamentaţiilor şi neputinţei. Condiţia de vierme docil şi 
inofensiv este partea celor slabi cu duhul. Noi suntem de altă 

stofă. Dorinţa de libertate este cea mai dulce licoare care ne 
/ 

dă vlagă şi ne fortifică spiritul de rezistenţă. Mişcarea 
noastră este cea mai mare familie din Basarabia şi sunt fericit 
că am atâţia fraţi de luptă politică. 

Dragii mei, cu voi şi cu atâţia alţii ca voi toate greutăţile 
nu pot decât să ne aprindă şi mai tare flacăra iubirii de 
adevăr şi dreptate. 

în ziua Naşterii Mântuitorului nostru Iisus Hristos, fiind 
la Căuşeni, am primit un bileţel caligrafiat cu grijă de Cio- 
banu Ion, un om în etate, care ne scria: «Domnilor deputaţi, 
ştim că sunteţi puţini la număr şi încă nu puteţi dovedi pe cei 
mulţi. Dar aşa puţini cum sunteţi, să nu vă lăsaţi, căci şi noi aici 
luptăm alături de Dumneavoastră». Nu ne vom lăsa, domnule 
Ciobanu, că iată vin copiii în urma noastră şi nu-i putem face 
pe ei de ruşine. 

La mulţi ani! 

/ 


ŢARA», 1 ianuarie , 2995 


GYR AL NOSTRU 


Radu GYR a intrat în Basarabia de azi prin cartea lui Ilie 
Ilaşcu «Lupta continuă» şi prin câteva poezii publicate în 
«ŢARA». Iată că poezia lui depăşeşte cadrul literar-istoric şi 
comemorativ şi se împlântă plenar în actualitatea basarabeană. 

«Crezul» lui Radu Gyr este şi crezul fraţilor noştri întem¬ 
niţaţi la Tiraspol şi Hlinaia, este crezul unei întregi mişcări care 
înţelege să nu-şi păteze onoarea de a fi român. Radu Gyr este o 
sfidare viguroasă a celor care încearcă să facă din icoană un 
tabu şi să întemniţeze propriul nostru nume. O idee nu poate fi 
întemniţată. Poate fi încarcerat doar trupul, dar nu şi sufletul 
care este respiraţia lui Dumnezeu prin Duhul Sfânt. 

Nu lamentările epigonilor de azi care şi-au făcut o meserie 
din deplângerea necontenită a vitregiilor timpului şi nici 
sloganele neputincioase, demolatoare de speranţe de tipul «vai 
de capul nostru» sau «şansa-i pierdută» ne simt călăuză, ci 
bărbătescul «ÎNDEMN LA LUPTĂ» ne poate oţeli spiritul de 
rezistenţă şi încrederea în victorie. 

«Nn dor nici luptele pierdute, 
nici rănile din piept nu dor, 
cum dor acele braţe slute 
care să lupte nu mai vor». 

Radu Gyr nu are nevoie de Premiul Nobel. El a primit 
suprema recunoaştere a valorii creaţiei sale: condamnarea la 
moarte pentru poemul «RIDICĂ-TE,' GHEORGHE, RIDICĂ - 
TE, IOANE!» Această cunună de spini, dar şi de glorie, aşezată 
pe fruntea poetului, marchează intr-un mod cu totul fascinant 
destinul unui om care şi-a văzut rostul trecerii sale pe pământ 
în afirmarea credinţei nestrămutate în Dumnezeu şi în destinul 

Neamului Românesc. Şi dacă viaţa unui om, care este făcut 
după chipul şi asemănarea Celui de Sus, nu este altceva decât 
imitarea lui Hristos, acolo, sus, în mod sigur, în calda lumină 
celestă, sufletul martirului Radu Gyr se odihneşte în pace. El a 
reuşit să-şi armonizeze suferinţa cu supliciile Mântuitorului: 

« - Unde eşti, Doamne? Am urlat la zăbrele. 

Din lună venea fum de căţui... 

M'am pipăit... şi pe mâinile mele, 
am găsit urmele cuielor Lui.» 

Poezia lui Radu Gyr este un manual care ne învaţă să ne 
simţim apartenenţa la trupul neamului. Morţii noştri, noi, cei 
vii, şi cei care vin după noi suntem una. Jertfa înaintaşilor, 
izvor nesecat de apă vie, lumină lină a celor de sub glia ţării, 
«ascunşi în lut ca o comoară», este solul roditor în care ne sunt 
implantate rădăcinile: «Nu, neamul nostru nu vă plânge ci se 
cuminecă prin voi.» 

Viaţa şi opera Iui Radu Gyr este o replică magistrală arun¬ 
cată materialiştilor care ştiu să ia în calcul toţi factorii: geopo- 
litici, strategici, economici, sociali etc., etc.; imul singur le scapă 
— factorul SPIRIT. Nu materialismul, nu determinismul eco¬ 
nomic trâmbiţat de politicienii de duzină vor aduce multrâvnita 
împlinire a destinului nostru, ci îmbrăţişarea sinceră şi totală a 
celei mai autentice realităţi care este împăcarea Neamului cu 
Dumnezeu e singura cale demnă de urmat. 

în clipele când mi se pare că-mi este greu, când sunt copleşit 
de hărţuielile cotidiene, când îmi vine să mă îmbăt cu dulcele 
venin al autocompătimirii, oglinda care îmi redă adevărata 
dimensiune a suferinţei este Radu Gyr. Atunci îmi recapăt 
echilibrul, mi se face ruşine pentru slăbiciunea de moment, îmi 
zic «Doamne, ajută!» şi îmi continui fără ezitare calea. 

"ŢARA", 14 martie, 1995 

POZIŢIA GRUPULUI PARLAMENTAR 
AL ALIANŢEI FRONTULUI POPULAR 
CREŞTIN DEMOCRAT 
FAŢĂ DE GREVA GENERALĂ 
A TINERETULUI STUDIOS 


(Expusă în cadrul emisiunii «Mesager» din 30 martie 1995) 


Stimaţi telespectatori, 

în Piaţa Marii Adunări Naţionale din Chişinău, la Bălţi şi 
în alte localităţi din Basarabia continuă Greva generală a 
tineretului studios şi a corpului profesoral, grevă la care a 
aderat şi continuă să adere tot mai multă lume. Ultimele 11 
zile au trecut sub semnul exploziei de românism al Noii 
Generaţii din Basarabia care nu mai doreşte să se confor¬ 
meze atmosferei sufocante impuse de regimul agro-socialist 
care a transformat Republica Moldova într-o cameră de 
gazare a spiritului naţional şi creştin. După ce au adoptat o 
Constituţie care exaltă teoria tribalismului moldovenesc, în 
opoziţie cu adevăratele valori ale Neamului Românesc, ac¬ 
tualii guvernanţi urmăresc cu premeditare înăbuşirea con¬ 
ştiinţei naţionale şi ţintesc în una din instituţiile de bază ale 
naţiunii - Şcoala. Planul nomenclaturii este limpede: să 
stranguleze revigorarea conştiinţei naţionale a Tinerei Gene¬ 
raţii prin eliminarea din sistemul de învăţământ a Istoriei 
Românilor, a Limbii şi Literaturii Române. 

Riposta viguroasă declanşată de tineretul basarabean a 
constituit o surpriză nu numai pentru autorităţi, ci şi pentru 

cei mai incurabili optimişti. Cu atât mai jalnice arată 
bâlbâielile celor de la Guvern sau blestemele furibunde ale 
majorităţii parlamentare. Numai preşedintele Snegur, con¬ 
trar uzanţelor, a păstrat o tăcere mult prea îndelungată, că să 
nu-i zicem suspectă. Abia ieri, în a 10-a zi a Grevei generale, 
şeful statului a binevoit să se întâlnească cu reprezentanţii 
greviştilor, dând în aceeaşi zi un decret care nici nu rezolvă 
problemele ridicate de tineretul studios, nici nu vădeşte o 
atitudine tranşantă (pro sau contra) a Preşedinţiei. 

«Aplauze pentru cei din umbră», insinua un titlu de la finele 
unei recente emisiuni televizate. însă oricât de abile ar fi 
grupările rivale de la putere, care caută să profite într-un fel 
sau altul de această revoltă populară, afirmarea năvalnică, 
matură şi plină de curaj a acestor copii vine să rupă lanţul 
fricii genetice care leagă câteva generaţii de români basa- 
rabeni. 

«No/ suntem alţii», spunea un tânăr din Piaţa Marii Adu¬ 
nări Naţionale într-un recent interviu televizat. Da, ei sunt 
alţii. Aceşti tineri au crescut fără obsesia fricii. Şi tocmai de 
aceea sperăm că ei nu se vor lăsa manevraţi şi vor şti să 
apere demnitatea lor, batjocorită de actuala stăpânire. 

Aşadar, cine stă în spatele greviştilor? Mizeria morală şi 
materială, foametea părinţilor, lipsa de mijloace de trai. 
«Salarii, pensii, burse», scandează tineretul protestatar. Cine 
se poate desolidariza de o asemenea lozincă? Numai / cea 
mână de îmbuibaţi care şi-au însuşit toată puterea în stat, 
condamnând populaţia la o existenţă subumană. 

Dacă preşedintele Snegur doreşte într-adevăr să pună 
umărul la soluţionarea revendicărilor înaintate de grevişti, 
dânsul o poate face. Numai să vrea. Alianţa Frontului 
Popular Creştin Democrat consideră că există o singură 
modalitate de soluţionare a revendicării de bază înaintate de 
grevişti. Şi aceasta exclude jumătăţile de măsură cum ar fi 

nişte decrete lipsite de noimă şi efecte concrete. Preşedintele 
poate sparge cercul vicios al minciunii, făcând uz de dreptul 
său constituţional şi prezentându-se în faţa Parlamentului cu 
un proiect de lege privind revizuirea preambulului şi a 
articolului 13 din Constituţie în conformitate cu adevărul 
ştiinţific şi istoric. Orice alte căi, cum ar fi moratorii, suspen¬ 
dări, comisii, discuţii suplimentare, nu rezolvă nimic. Dim¬ 
potrivă, vor împotmoli şi mai rău lucrurile. 

Deocamdată este clar pentru toţi: Greva generală conti¬ 
nuă. Mâine dimineaţă Parlamentul intenţionează să ia în 
dezbatere situaţia creată. Noi, membrii grupului parlamen¬ 
tar al Alianţei Frontului Popular Creştin Democrat, mai păs¬ 
trăm speranţa că Legislativul nu va adopta aceeaşi tonalitate 
agresivă a declaraţiilor Guvernului şi a partidului aflat la 
putere, ci va examina cu maximă seriozitate pachetul de 
revendicări ale sutelor de mii de alegători din Chişinău şi 
din toată republica, înţelegând că numai prin întronarea 
adevărului ştiinţific, prin împroprietărirea ţăranilor cu 
pământ şi prin promovarea unei politici sociale echitabile 
poate fi asigurată stabilitatea reală în republică. 

Ţinând cont de importanţa majoră a chestiunii pe care 
Parlamentul o va lua mâine dimineaţa în discuţie, propunem 
ca şedinţa să fie transmisă în direct la radio şi televiziune. 

Vă mulţumesc pentru atenţie. 


ŢARA», 1 aprilie, 1995 



IEŞIREA DIN ÎNTUNERIC 


Generaţia mea, spre deosebire de părinţii şi bunicii noştri, 
nu a cunoscut în copilărie, prin tradiţie şi educaţie, adevăru¬ 
rile simple şi fundamentale pe care se axează identitatea 
unui om şi a unei colectivităţi. Ne-am născut şi am crescut, 
până în adolescenţă şi tinereţe, fără un buletin de identitate 
valabil pentru o fiinţă umană normală: fără naţionalitate şi 
fără Dumnezeu. Aici, în hăul basarabean, cele două tabu-uri 
funcţionau perfect: 1) Tu, omule, nu ai neam; 2) Tu nu-L ai 
nici pe Dumnezeu, fiindcă nu există nici Dumnezeu, nici 
neamuri... 

Mare este mila Ta, Doamne. Noi, rătăciţii de ieri, modelaţi 
după chipul mort al regimului, prin zbucium şi suferinţă, 
ne-am învrednicit de căldura Ta, depăşind treapta de «copii 
teribili» ai temutului imperiu. Nu de curaj duceam noi lipsă. 
Doamne. Nici de sete de libertate. Eram şi destul de naţiona¬ 
lişti pentru a ne atrage asupra noastră toată furia stăpânirii. 
Ceva totuşi ne lipsea. Ceva ce ar fi desăvârşit rostul încleş¬ 
tării noastre, pe viaţă şi pe moarte, cu duşmanul de veacuri. 
Tu nu ne-ai lăsat să ne pierdem în vâltoarea luptei, ferindu- 
ne şi de mândria deşartă a victoriilor efemere, şi de pustiul 
disperării în urma înfrângerilor de moment. Ai străpuns cu 
lumina Ta întunericul din sufletele noastre. 

Am înţeles şi noi că singurul şi cel mai de nădejde aliat al 
unei mişcări naţionale este Iisus Hristos. 

Ne ferim cu grijă de morbul secolelor din urmă care a 
glorificat orgoliul omului căzut în «păcatul originalităţii». Şi 
fiindcă împărtăşim cu toată suflarea noastră faptul învierii 
Domnului înţelegem să ne urmăm calea căutând, fiecare 

după puterile lui, să-L imităm pe Hristos. Fiindcă de două 
mii de ani omenirea, trecând peste grimasele moderne, asta 
face. Iar noi, românii basarabeni, nefiind nici mai originali, 
nici mai năpăstuiţi decât alţii, zicem în această zi, alături de 
tot creştinul: «Hristos a înviat!». Cât de absorbantă este ten¬ 
taţia de a ne vedea aici, în Basarabia, ca cei mai necăjiţi, dacă 
nu de pe glob, atunci, în mod sigur, de pe întinsul întregului 
pământ românesc. Cât de savuroasă pare starea de compla¬ 
cere în propria suferinţă. E ca un drog care paralizează 
voinţa şi îneacă sufletele slabe în puhoiuri de lacrimi sterile. 
Nu lacrimile de jale şi compasiune oportunistă ne vor salva, 
ci credinţa în faptul învierii Domnului şi în împlinirea desti¬ 
nului Neamului Românesc. Iar dacă Neamul, în istorie, prin 
jertfă şi crucificare, s-a apropiat de supliciile Mântuitorului, 
speranţa în învierea Lui este mare. 

«Gata, nu mai e nimic de făcut. Ne-au copleşit străinii.» 
«Şansa-i pierdută!...», «Vai de capul nostru!», se lamentează 
naţionaliştii rataţi din Basarabia. «Adio, Basarabia...», preia 
refrenul un frate deznădăjduit din Bucureşti. De ce vă tân¬ 
guiri, fraţilor? Iată, Hristos a înviat. «Cu moarte pre moarte 
călcând». Rugaţi-vă şi alungaţi năluca deznădejdii. Cred, 
mare este onoarea de a participa la urcuşul anevoios spre 
creasta împlinirii Neamului. «Sus ne-aşteaptă imlturii, în 
ciocuri/cu cununa spaţiilor sfinte». 

în ciuda tuturor aparenţelor, chiar şi a evidenţelor, să 
credem şi să nădăjduim. Să îngenunchem la picioarele lui 
Iisus. Să ne bucurăm de taina învierii Lui. Lăsaţi-i pe cei laşi 
să se târască la picioarele stăpânirilor trecătoare. Cu voi, 
fraţilor, cei morţi în războiul de pe Nistru, cu voi, cei vii din 
puşcăriile comuniste, rostim într-un glas: «Hristos a înviat!». 

Şi iarăşi, frate Ilaşcu, «Hristos a înviat!», «Lupta continuă». 

«ROMÂNIA LIBERĂ», 22 aprilie, 1995 

SUS FRUNTEA, ROMANI! 


La sfârşitul zilei de 21 iulie, zi în care agrocomuniştii au 
fixat în Constituţie glotonimul «limbă moldovenească», 
printre protestatarii adunaţi în faţa Parlamentului am văzut 
şi oameni cu ochii în lacrimi. Văzându-şi terfelite cele mai 
sfinte idealuri, înţelegând pericolul care îi paşte pe copiii ce 
vor fi forţaţi să se dezvete de a mai fi români, ei s-au 
pomenit pentru moment neputincioşi în faţa tăvălugului 
bolşevic. 

Şocul pe care l-au avut mulţi dintre noi în acea zi este 
firesc. Dar este bine să nu uităm că în eternitatea Neamului 
Românesc coşmarul de azi nu ocupă decât o fracţiune de 
secundă. Să nu ne lăsăm pradă necredinţei şi disperării şi să 
lăsăm lamentaţiile pentru cei slabi de înger. 

Nu lacrimi, ci dispreţ merită cei care pentru a face pe 
placul străinilor îşi reneagă propriul nume şi numele părin¬ 
ţilor săi. Unul dintre socialişti, în zelul polemicii parlamen¬ 
tare a reuşit printr-o singură frază să hulească şi numele lui 
Hristos, şi cel al lui Eminescu. «Da, Erninescu este un geniu, - 
afirma apologetul moldovenismului, - dar el nu este un sfânt, 
pentru că singurul sfânt este Iisus Hristos». Lăsând la o parte 
cunoştinţele teologice ale ateului socialist, nu putem trece 
peste aroganţa cu care acesta căuta să conteste adevărul afir¬ 
mat în mod magistral de către Eminescu despre identitatea 
noastră naţională. Acelaşi ins într-o recentă emisiune televi¬ 
zată lansa o replică maximei eminesciene «Suntem români şi 
punctum» zicând «Suntem moldoveni şi punctum». 

Satisfacţia sadică cu care această liotă de nemernici sfi¬ 
dează evidenţele şi calcă în picioare tot ce avem mai sfânt 
mi-a amintit de o frază a lui Alecu Russo: «Dacă Hristos ar 
coborî azi pe pământ, falşii patrioţi L-ar răstigni în numele 
libertăţii». 

în ciuda tuturor victoriilor de moment ale adversarilor 
noştri, în ciuda revanşarzilor care încearcă să înlănţuie 
adevărul în nişte legi strâmbe, în ciuda persecuţiilor pe care 
aceştia le urzesc împotriva noastră, nimeni şi nimic nu ne va 
putea abate de la calea pe care am ales-o. 


ŢARA», 26 iulie , 1994 



ŞI CALUL TROIAN ERA NEGRU 


în ultimul timp a început să se contureze tot mai pro¬ 
nunţat o nouă iniţiativă. Aceasta ar fi putut fi trecută cu 
vederea, dar insistenţa cu care este promovată ne face să 
credem că nu este vorba doar de o simplă şi nevinovată pă¬ 
rere. Vom vedea mai jos că dedesubturile şi eventualele con¬ 
secinţe sunt cu mult mai grave decât par la prima vedere. 

Strecurată aproape inofensiv în paginile "Literaturii şi 
Arta", ideea organizării unei Societăţi Culturale Române nu 
a trezit, pentru moment, nici un fel de reacţii. însă din 
discuţiile purtate cu diverse persoane care perseverează în 
promovarea iniţiativei în cauză rezultă că ne putem aştepta 
foarte curând la instituţionalizarea ei. 

în articolul său publicat de "L.A." la 28 iulie 1994 Nicolae 
Negru înfierează cu vehemenţă deputaţii-agrarieni pentru 
Constituţia adoptată de către aceştia, se întreabă retoric cine 
conduce P.D.A.M. şi ce rol ar avea Snegur şi Lucinschi, dar 
mai ales îşi arată preocuparea pentru drepturile românilor 
călcate în picioare de actualul regim. însă autorul nu se 
limitează doar la nişte simple constatări ale unei realităţi 
triste survenite după adoptarea Constituţiei, ci ne şi oferă o 
soluţie, salvatoare în opinia sa, şi aici e de fapt miezul 
articolului. Dânsul susţine că "este incontestabil faptul că O 
PARTE a basarabenilor se recunosc români moldoveni şi-şi 
numesc limba lor limbă română", precizând în continuare: 
"Odată ce nu existăm pentru deputaţii-agrarieni ca români, 
ar trebui, toţi acei care ŞTIM că suntem români să ne 
declarăm existenţa (sic!) şi să ne cerem drepturile pe care le 


49 


au CEL PUŢIN ruşii, ucrainenii, găgăuzii... De ce nu s-ar 
organiza o Societate Culturală Română prin care să cerem 
şcoli româneşti cu manuale de dincolo de Prut, cum au ucra¬ 
inenii manuale din Ucraina, bulgarii - din Bulgaria, ruşii - 
din Rusia?" (evidenţierile ne aparţin - Iu. R.). într-adevăr, de 
ce nu? Pentru că a declara existenţa unei părţi "conştiente" 
de români, acceptând şi chiar stimulând ideea că cealaltă 
parte "inconştientă" a populaţiei româneşti din Basarabia se 
poate numi la fel de bine "moldoveni" şi vorbitoare de 
"limbă moldovenească" nu înseamnă altceva decât a face 
jocul adversarului. A proceda astfel înseamnă nu numai a se 
conforma unei realităţi tragice de genocid şi deznaţionaliza¬ 
re pe care a suportat-o şi o mai suportă încă această parte a 
poporului român, ci şi a acredita teoria potrivit căreia omul 
este "liber" să-şi aleagă orice naţionalitate, pe care şi-o adop¬ 
tă sau şi-o recunoaşte (iar în cazul nostru i se impune să şi-o 
atribuie sub paravanul unor "norme democratice"). Un ase¬ 
menea liber-schimbism naţional nu este altceva decât o ten¬ 
tativă de a coborî majoritatea românească dintr-un teritoriu 
românesc la nivelul unei oarecare minorităţi naţionale. De 
fapt, nouă, românilor, ni se face o ofertă de a ne mulţumi cu 
o autonomie culturală valabilă doar pentru un grup etnic 
minoritar, cum sunt ucrainenii, bulgarii, găgăuzii etc. Reţeta 
propusă este o invitaţie la autodelimitarea "elitei" conştiente 
de identitatea sa naţională în raport cu ceilalţi români 
basarabeni pe care ar urma să-i abandonăm în braţele "mol¬ 
doveneşti" ale stăpânirii proruseşti sau, altfel zis, ar produce 
o ghetoizare a românsimului în Basarabia. De altfel, ideea 
consună perfect cu opinia doamnei Chaterine Lalumiere, 
care în timpul vizitei sale din aprilie 1993 la Chişinău afirma 
că Republica Moldova ar fi "câte puţin România, câte puţin 
Rusia, câte puţin Ucraina şi câte puţin Turcia". Drept care, 
preciza M-me Lalumiere, Republica Moldova ar trebui să fie 

un stat "multinaţional, pluricultural, pentru că există deja ca 
un fapt". Acest punct de vedere ne aminteşte de o mai veche 
teză kominternistă despre caracterul multinaţional al 
României, transplantată de această dată pe solul basarabean. 

Gardul pe care încearcă să-l ridice purtătorii acestei idei 
între români şi români este mai periculos chiar decât cel de 
sârmă ghimpată de pe Prut. De ce ar fi nevoie în Basarabia 
de o rezervaţie călduţă pentru "aleşii" care dezertează de la 
obligaţia de a lupta pentru drepturile TUTUROR românilor 
din teritoriile ocupate la 1940? Doar este evident că astfel s- 
ar face jocul străinilor care au nevoie de o contribuţie din 
interior la înrădăcinarea ideii subversive despre existenţa 
unui "popor moldovenesc", altul decât cel român. O asemnea 
Societate şi-ar avea rostul în Rusia, America, Serbia, Ungaria 

sau în orice altă tară unde românii sunt într-adevăr o 

minoritate sau formează o diasporă. 

în acest context este de-a dreptul surprinzătoare similitu¬ 
dinea de păreri ale lui N. Negru şi ale liderului P.S.D.M.-ist 
Oazu Nantoi, care într-o recentă declaraţie de presă afirma 
că "există popor moldovenesc, constituit din cetăţenii sta¬ 
tului, între care, evident, sunt, ŞI ROMÂNI", adică cei pe 
care românul N. Negru încearcă să-i izoleze în ţarcul Socie¬ 
tăţii sale. De menţionat că o asemenea (auto)sectarizare, ar 
permite extinderea în Basarabia a practicii perfide din Ucrai¬ 
na unde este trasă o linie de demarcaţie în interiorul aceleiaşi 
populaţii autohtone pe care autorităţile o împart în români şi 
moldoveni. 

Cu titlu de curiozitate remarcăm că zilele trecute am avut 
prilejul să discutăm la sediul nostru acelaşi subiect cu două 
grupuri diferite dispuse să facă prozelitism în favoarea 
aceleiaşi idei care, deşi repetau întocmai, ca să nu zicem pe 
de rost, tezele din articolul cu pricina, nu au făcut vreo 
referire nici la articol, nici la autorul care a lansat public 

iniţiativa. Iar atunci când li s-a amintit că ideea a fost me- 
diatizată de cel puţin câteva săptămâni, cetăţenii s-au arătat 
foarte miraţi ca de o noutate de ultimă oră, zicând că ei nu 
vor o Societate, ci o Ligă a românilor basarabeni, care ar avea 
aceleaşi funcţii, bineînţeles. O fi posibil, că doar nu numai 
gândurile mari se pot naşte simultan în mai multe minţi. 

Se zice că drumul spre infern este pavat cu intenţii bune 
sau aparent bune. Este chiar ceea ce ni se propune de această 
dată în calitate de soluţie sau mijloc de contracarare a 
politicii antinaţionale a regimului de la Chişinău. 

Tocmai acum, când avem nevoie de atitudini ofensive, de 
o afirmare plenară şi hotărâtă a românismului în Basarabia, 
aceşti panicarzi de serviciu caută să provoace stări de spirit 
defensive şi demoralizante. Oricât s-ar strădui unii să reducă 
numărul românilor din Basarabia la cercul ingust al unei 
Societăţi cu Responsabilităţi Limitate, transpare cu uşurinţă 
caracterul dubios al unei asemenea intenţii. Afişându-şi 
aerul că ne aruncă un colac de salvare, în realitate aceştia ne 
întind o cursă. 

Vom reveni. 


"ŢARA", 23 august 1994 

AMICII F.P.C.D. ŞI "MAREA 
POLITICĂ" 


Aşa cum era de aşteptat, dl N. Negru dă o replică la 
articolul subsemnatului, publicat în "Ţara" din 23 august, în 
care arătam inconsistenţa şi implicaţiile iniţiativei dânsului 
privind crearea unei Societăţi Culturale Române, iniţiativă 
lansată în paginile "Literaturii şi Arta" din 28 iulie. Replica 
dlui Negru, apătură în săptămânalul "Literatura şi Arta" din 
1 septembrie şi intitulată "Falşii laocooni", merită atenţie nu 
pentru aprecierile pe care le dă autorul câtorva dintre noi, 
pentru că e dreptul lui să creadă şi să scrie orice şi ar fi cel 
puţin naiv să-i pretindem atitudini elogioase faţă de o 
anume persoană sau formaţiune politică. Articolul respectiv 
nu poate fi trecut cu vederea pentru cele două teze pe care le 
avansează. Prima caută să justifice, deşi de această dată cu 
mai puţină siguranţă, oportunitatea formării unei Societăţi 
Culturale Române sau a unei Ligi a Românilor Basarabeni. 
Cea de-a doua atacă iniţiativa F.P.C.D. de revizuire a Con¬ 
stituţiei. Dar să le luăm la rând. 

Metafore sau idei plutind în aer 

Deşi autorul nu renunţă la prăpăstioasa idee despre 
"minoritatea românească" în Basarabia, lansată în "L.A." din 
28 iulie, este de remarcat aerul defensiv şi inocent cu care îşi 
acoperă această invenţie. Dânsul susţine că nu consideră 
propria idee ireproşabilă sau perfectă, ea fiind una extremis¬ 
tă, apărută în urma unei decizii extremiste a parlamentarilor 
agrarieni, idee care ar veni de la Dumitru Matcovschi, şi 
care, ca şi alte idei de acest fel, "pluteşte în aer". Această idee. 

încheie autorul, poate fi acceptată şi ca o metaforă. Dar este 
lucru ştiut că nu tot ce zboară sau, vorba autorului, "pluteşte 
în aer", se şi mănâncă. Altfel zis, nu orice gând hoinar ce 
trece prin minţile unora este demn de ridicat la rangul unei 
posibile soluţii salvatoare pentru românismul basarabean, 
aşa cum o face N. Negru. Să vedem însă cu ce argumente 
suplimentare vine N. Negru în materialul său din 1 
septembrie. 

"E de presupus că atunci când se va insista ca şcolile să 
revină la "limba moldovenească", majoritatea şcolilor din 
Chişinău vor încerca, prin părinţii elevilor şi prin pedagogi, 
să menţină "limba română" (şi aici ghilimele? - Iu. R.), în 
programele lor de studii. DECLARÂNDU-SE SOCIETĂŢI 
DE CULTURĂ ROMÂNĂ, ELE (adică şcolile - Iu. R.) VOR 
AVEA DREPTUL LEGITIM (?!) SĂ STUDIEZE LIMBA ŞI 
LITERATURA ROMÂNĂ. -, pretinde autorul. - S-ar putea 
întâmpla ca tot prin lege acestor şcoli să li se impună "limba 
şi literatura de stat", DAR LIMBA ROMÂNĂ NU POATE 
FI EXCLUSĂ, CONFORM LITERII (corect: literei) CON¬ 
STITUŢIEI". (Evidenţierile ne aparţin - Iu. R.). Este curios, 
cum îşi imaginează dl Negru transformarea unor şcoli în 
societăţi de cultură română? Să nu ştie dânsul că şcolile sunt 
instituţii de învăţământ de stat care, oricât ar dori cineva, nu 

/ r 

au cum să-şi schimbe statutul, transformându-se printr-o 
simplă declaraţie într-o societate culturală? Iar dacă ştie, la 
ce bun creditează această eroare? Nu putem înţelege nici 
afirmaţia imediat următoare cum că limba română nu poate 
fi exclusă, conform Constituţiei. înţelegem însă că autorul s-a 
certat rău de tot cu logica, odată ce dă dovadă de asemenea 
lapsusuri, uitând pentru moment ceea ce ştie toată lumea şi 
pierzând firul propriei argumentaţii: Constituţia agrosocia- 
listă fixează exclusiv aberantul glotonim "limba moldove¬ 
nească". 

Căutând să-şi îndreptăţească cu destulă neîndemânare 
punctul de vedere, N. Negru evită totuşi să explice cum de 1- 
a luminat o idee atât de originală de a coborî majoritatea 
românească din Basarabia la statutul unei minorităţi naţio- 

t t 

nale "conştiente". Surprinzătoare coincidenţă: aceeaşi idee şi- 
a găsit loc şi în foaia comuniştilor "Dreptate", nr. 8(26) din 
august '94, fiind totodată şi o contribuţie "din exterior" la 
opera de ghetoizare a românilor din stânga Prutului şi de 
cimentare a noţiunii de "popor moldovenesc". în pagina a 
opta a gazetei Partidului socialist un anonim care semnează 
cu numele de I. Moldovanu, membru al Mişcării patriotice 
"Pro Moldova", în scriitura sa plină de falsuri şi venin "Apel 
către "mancurţi" ne propune următoarele: 

"Şi o informaţie spre cugetare - pentru românii-mancurţi, 
pentru cei care nu doresc să se numească moldoveni, să-şi 
recunoască drept limbă maternă moldoveneasca. Se poate 
adopta o Hotărâre de a recunoaşte în Republica Moldova 
înfiinţarea unui grup etnic, ori, poate, a unei minorităţi 
naţionale - românii; poate fi discutat printr-un referendum - 
numai cu moldovenii - proiectul unei legi "Despre cetăţenia 
românilor din Republica Moldova" şi chiar acordarea unui 
"Statut special" - frăţesc şi binevoitor". 

Regretabilă şi neplăcută similitudine de opinii. Rămâne 
de văzut cine va manifesta mai mult zel în promovarea 
acestora. 


Potrivit "L.A.", colectarea semnăturilor 
pentru revizuirea Constituţiei 
ar fi o "operaţiune subversivă" 

Analistul politic N. Negru avansează o teză şi mai gravă, 
potrivit căreia iniţiativa de colectare a semnăturilor pentru 
revizuirea textului Constituţiei ar fi o "operaţiune subver- 

sivă" a deputaţilor Alianţei Frontului Popular Creştin Demo¬ 
crat. în acelaşi articol, dl Negru se autointitulează cu mo¬ 
destie "persoana ce şi-a permis în trecut unele observaţii 
neelogioase la adresa ireproşabilei conduceri a F.P.M.- 
F.P.C.D.". Că N. Negru a combătut cu o consecvenţă cu totul 
aparte politica Frontului Popular încă din 1990 o ştie orice 
cititor atent al "Literaturii şi Arta", iar vasta contribuţie 
publicistică pe paginile aceluiaşi săptămânal la discreditarea 
formaţiunii noastre l-au consacrat demult ca pe un oponent 
permanent al F.P.C.D. Cităm în treacăt doar câteva dintre 
"observaţiile neelogioase" ale temutului gazetar: "Timpul ne 
va arăta încotro merge F.P.C.D., noi însă trebuie să căutăm 
de urgenţă răspuns la două întrebări: 1) cine va suplini rolul 
F.P.M. în procesul democratizării; 2) de ce a fost ucis Frontul 
şi cine e răspunzător de acest lucru?"; Deşi schimbarea 
denumirii F.P.M. pare să aibă o motivaţie întâmplătoare, 
faptul în sine este simbolic: F.P.M. a murit şi istoria anunţa 
dispariţia lui."; "A sosit timpul să scoatem de pe arena 
politică a republicii cadavrul Frontului Popular". Am adus la 
întâmplare doar câteva frânturi din cugetările politice ale 
neobositului gropar al F.P.C.D., o analiză mai minuţioasă a 
scrierilor acestuia nefăcând obiectul articolului nostru. 

Tot cobind cu regularitate moartea Frontului, dl Negru a 
uitat probabil că el însuşi a fost ideologul şi unul dintre 
conducătorii (secretar responsabil) al unei organizaţii poli¬ 
tice moarte subit încă din momentul naşterii ei. Se numea 
Forul democratic al cetăţenilor Moldovei. Printre fondatorii 
de frunte ai acestei grupări care urma să servească drept 
trambulină pentru campania electorală a preşedintelui Sne- 
gur remarcăm prezenţa dlor Viorel Ciubotaru, Oazu Nantoi, 
Vladislav Reider (social-democraţi), Gheorghe Ghimpu (Par¬ 
tidul pentru renaşterea şi prosperarea Moldovei), Leonid 
Dobrov (Partidul găgăuz "Arkalâk"), Anton Grăjdieru (Par- 

tidul comunist independent), Blagodamâi (Partidul constitu- 
ţional-democrat de la Tiraspol; din păcate, presa nu a reţinut 
prenumele acestui politician). (A se vedea "Moldova 
Suverană", 17 iulie 1991, "Făclia", 19 iulie 1991, "Literatura şi 
Arta", 11 iulie 1991.) 

Şi ca să nu se creadă că iniţiativele originale sunt o preo¬ 
cupare de ultimă oră a dlui Negru, amintim de una mai ve¬ 
che. în primăvara lui 1990, când abia se formase noul pe 
atunci Parlament şi toată lumea se afla în aşteptarea alegerii 
premierului, ziarul "Tinerimea Moldovei" inserează un ma¬ 
terial semnat de tandemul Viorel Mihail - Nicolae Negru, 
care se numea şi el "Tandem", adică, altfel zis, pereche potri¬ 
vită. "Petru Lucinschi este fără îndoială un cuget clar, o min¬ 
te de structură analitică, posedă o mare forţă de muncă şi, 
esenţialul, o energie politică bazată pe experienţă, calităţi 
proprii puţinilor oameni politici din republică la ora ac¬ 
tuală... în zilele apropiate Parlamentul republicii va lua în 
dezbatere candidatura viitorului Preşedinte al Consiliului de 
Miniştri. Conform legii domnul Mircea Snegur urmează să 
facă propunerea respectivă. Ca cetăţeni ai republicii şi ca 
alegători noi venim la aceste dezbateri cu sugestia: Petru 
Lucinschi. Rămânem cu speranţa că vom fi auziţi." ("Tine¬ 
rimea Molovei", 9 mai 1990). 

Atunci, în 1990, ei nu au fost auziţi. Speranţa ilustrului 
tandem s-a realizat abia în 1993, după demisia teatrală a 
celor patru din conducerea fostului legislativ şi instalarea lui 
P. Lucinschi în funcţia de preşedinte al Parlamentului, pen¬ 
tru care au votat de altfel şi unii dintre cei care au demi¬ 
sionat. 

Dar să revenim la ultimul articol al dlui Negru şi la nota 
pe care o dă acesta acţiunii de revizuire a Constituţei. O 
apreciere similară îi face şi Nicolae Dabija în acelaşi număr 
din 1 septembrie. Deşi nu aşteptam vre-un sprijin din partea 

"L.A." în campania de colectare a semnăturilor, am fost to¬ 
tuşi surprinşi că tocmai această publicaţie caută să torpileze 
o acţiune de amploare menită să solidarizeze sute de mii de 
români. Lovitura este cu atât mai nedemnă, cu cât cei de la 
"L.A." ştiu prea bine că în această acţiune în plină desfă¬ 
şurare sunt angajaţi mii de memri şi simpatizanţi ai F.P.C.D. 
Şi cum am putea crede în sinceritatea şi nobleţea unei 
asemenea atitudini ce vine chiar de la publicaţia care a încu¬ 
rajat şi a susţinut o altă campanie de colectare a semnă¬ 
turilor, cea de acum câţiva ani, pentru LIMBĂ şi ALFABET? 
De parcă atunci era mai multă democraţie şi N.K.V.D.-ul nu 
rămăsese la fel de intact ca şi azi. 

"Oare nu cumva se face în felul acesta jocul cuiva?", - se 
întreabă dl Negru. Ce altceva ar putea produce o asemenea 
vicleană insinuare decât derută printre cei care, înfruntând 
toate persecuţiile şi ameninţările regimului, umblă de la casă 
la casă îndemnând lumea să-şi îndrepte coloana vertebrală şi 
să-şi afirme deschis şi fără frică demnitatea? Dl Negru 
susţine în continuare că în condiţiile noastre "omul nu-şi 
poate exprima liber opinia". Omul, dacă e om, domnule 
Negru, îşi poate afirma opiniile în orice condiţii. Altceva e că 
ar putea suferi pentru convingerile sale. Ilie Ilaşcu şi atâţia 
alţii ca el ne demonstrează în mod magistral adevărul că, 
oricât de vitregi ar fi condiţiile, întotdeauna poţi să-ţi afirmi 
verticalitatea, încurajând prin propria-ţi pildă pe cei din 
preajmă. Pe cei care sunt anagajaţi cu toată seriozitatea în 
lupta politică, acolo, în sate, neştiuţi şi neaplaudaţi de ni¬ 
meni, şi care reiau în fiecare zi munca ingrată şi deloc spec¬ 
taculoasă de afirmare a propriei indentităţi morale, politice 
şi naţionale. Şi dacă Opoziţia s-a angajat într-o campanie de 
colectare a semnăturilor pentru revizuirea Constituţiei, asta 
nicidecum nu va să însemne, aşa cum pretinzi dumneata, că 
opinia publică mondială ar putea înţelege că în Basarabia s- 

ar fi atins un nivel avansat de democratizare. Dimpotrivă, se 
va vedea că aici, în Republica Moldova, lumea se opune 
instaurării unei dictaturi ce caută să se ascundă după o 
Constituţie de tip sovietic. 

"Iar în cazul când numărul semnăturilor va fi suficient de 
mic, ce vor spune organismele internaţionale?" - se mai 
întreabă autorul, pentru a conchide tot el victorios: "Exact: că 
în R. Moldova românismul este reprezentat doar de "n" 
persoane. Aşadar, cine pregăteşte o "ghetoizare a românis¬ 
mului"?". Am vrea să ştim şi noi, cât de mic ar trebui să fie 
numărul de semnături, ca să fie "suficient" pentru satisfa¬ 
cerea tezei autorului? Şi de unde atâta intuiţie malefică, 
prevestitoare a unui eşec inevitabil? Intenţia e limpede: a 
descuraja din start o acţiune pentru a nu admite ca aceasta să 
ia proporţii de masă. Iar pentru a-şi declina propria vină de 
a fi formulat o iniţiativă cel puţin nereuşită despre 
necesitatea creării unei "minorităţi româneşti", autorul caută 
s-o arunce în cârca celui care a cutezat să o combată. Inte¬ 
rogaţia care încheie alineatul citat mai sus este de-a dreptul 
fulminantă: "Cine a inoculat această operaţiune subversivă 
deputaţilor A.F.P.C.D.?". Aceeaşi întrebare, dar altfel formu¬ 
lată, şi-o pune şi dl Dabija: "Cum adunaţi sau cum adunăm 
noi - pentru a revizui Constituţia - tocmai 200.000 semnături 
într-o ţară speriată?!". 

Cum s-ar cădea să răspundem la aceste întrebări atât de 
provocatoare, lăsate voit în suspensie pentru a deruta şi mai 
mult cititorul? Simplu de tot: oponenţii noştri bat apa-n 
piuă. Astăzi le vine mult mai greu decât ieri să inducă lumea 
în eroare. 


"ŢARA", 6 sqytembrie 1994 

"ŢARA", 6 septembrie 1994 

Prolog 

Porţile abatorului sunt deschise. Ritualul 
se reia. Căpetenia este gata să se posteze din 
nou în frunte. 

Sunt invitaţi să se încoloneze toţi parti¬ 
zanii jumătăţilor de măsură şi ai sferturilor 
de adevăr. 

La celălalt capăt al curţii, încheind călă¬ 
toria pe vechiul itinerar, ghidul se va retra¬ 
ge, modest şi solitar, prin portiţa din spate. 

Eventualii supravieţuitori ai promenadei 
sunt invitaţi să reia jocul la prima chemare 
a căpeteniei. 


INVITAŢIE LA ABATOR 


Oportunităţi 

Rostindu-şi cunoscuta alocuţiune în favoarea limbii 
române, la 27 aprilie preşedintele Mircea Snegur a spart 
unanimitatea monolită a Puterii de la Chişinău, care până în 
acel moment părea de neclintit. Sunt cunoscute deja şi 
celelalte trei verigi ale aceluiaşi lanţ de acţiuni: retragerea 
şefului statului din P.D.A.M., părăsirea aceluiaşi partid de 
către cei 11 deputaţi şi apariţia partidului prezidenţial 
P.R.C.M. Aceste întâmplări politice pe unii i-au bucurat, pe 
alţii i-au întristat, altora le-au dat speranţa reeditării anului 
1989. Cum e şi firesc, în prezent presa îşi arată o preocupare 
constantă pentru subiectul în cauză. 

Oportunitatea mesajului preşedintelui din 27 aprilie a 
constituit încă un suoiect al controverselor publice din 
ultimul timp. Exponenţii P.D.A.M.-ului, primul ministru 
Andrei Sangheli, vicepreşedintele Parlamentului Dumitru 
Moţpan, precum şi întreg arcul de stânga, fiind adepţi 
fervenţi ai menţinerii aberantului glotonim «limba moldo¬ 
venească», l-au considerat total neavenit, în timp ce adepţii 
glotonimului «limba română» au salutat cvaziunanim 
iniţiativa preşedintelui Snegur. Puţini sunt cei care, pentru a 
evita invocarea unei situaţii penibile, îşi amintesc de 
momentul discutării, adoptării şi promulgării Constituţiei 
care s-a produs în prezenţa şi cu concursul direct al 
preşedintelui. Oare în iulie 1994 limba română nu trebuia 
apărată, nu avea nevoie de protecţia şefului statului? Oare 
atunci nu era acelaşi raport de forţe în Parlament? Când se 
discuta articolul 13, l-am întrebat pe preşedintele Snegur, 
care asista la şedinţa plenară a Parlamentului, dacă poate 
răspunde la întrebarea care i-a fost adresată încă în vara lui 
'89, ce limbă, totuşi, vorbim: moldoveneasca sau româna? în 
'89 dânsul a spus că are nevoie de timp să se mai consulte cu 
savanţii pentru a da un răspuns la această întrebare. Peste 
cinci ani, în plenul Parlamentului, Domnia sa nu ne-a dat 
nici un răspuns. A asistat imperturbabil la includerea 
glotonimului «limba moldovenească» în textul Constituţiei, 
care, de altfel, a intrat în vigoare după ce a fost promulgată 
de Domnia sa. Tăcerea «înţeleaptă» a şefului statului în 
momentul discutării Constituţiei şi-a găsit o explicaţie 
tardivă abia în Declaraţia sa de părăsire a P.D.A.M.-ului, din 
care aflăm că singura grijă care îl preocupa la acea etapă era 
ca nu cumva să fie limitate împuternicirile Preşedintelui 
Republicii Moldova. Şi totuşi, când a fost sincer preşedintele 
Snegur, atunci când promulga Constituţia sau atunci când 
cerea revizuirea ei, atunci când intra în P.D.A.M. sau atunci 

când ieşea din partidul de guvernământ? Noi credem că 
dânsul a fost sincer în toate cazurile, din simplul motiv că a 
dorit şi atunci, şi acum, să se menţină la putere. Iată de ce ne 
permitem să avem rezerve faţă de sinceritatea pe care acesta 
şi-o revendică atunci când îşi manifestă subit dragostea 
pentru limba română. 


Glotonimfără etnonim 
sau 

tentative de creare a unei noi naţiuni 

O lectură mai atentă a alocuţiunii şefului statului din 27 
aprilie 1995 ne arată că pe de o parte acesta se pronunţă în 
favoarea glotonimului «limbă română», iar pe de altă parte 
caută să ne convingă că vorbitorii acestei limbi ar fi 
«moldoveni» (termenul e folosit de cinci ori). I-am fi dat şi 
noi crezare dacă măcar o singură dată, barem din greşeală, 
ar fi zis că purtătorii limbii române în Basarabia sunt români. 
Desigur, adepţii jumătăţilor de măsură ne-ar putea reproşa 
din nou că nu ştim să facem politică şi, dacă nu ne vom 
mulţumi cu puţinul care ni se oferă cu generozitate de sus, ni 
s-ar putea lua şi limba. Cam aşa se întâmpla şi prin 1988, în 
faza incipientă a discuţiilor asupra limbii, când unii, 
prudenţi, ne sfătuiau să cerem doar oficializarea limbii, nu şi 
revenirea la alfabetul latin. Altfel, ziceau aceştia, s-ar putea 
ca «cei de sus» să nu ne dea nici limbă. Astăzi un asemenea 
punct de vedere pare ridicol şi aproape neverosimil. Dar 
oare mai puţin ridicolă este poziţia actualilor apărători ai 
limbii române (pe care nu îi confundăm cu preşedintele 
Snegur), care, din raţiuni tactice, preferă să treacă sub tăcere 
propria lor identitate naţională. Atunci când se aduce însă 

vreo atingere intereselor noastre naţionale, nu mai putem 
accepta nici un compromis. 

«Crearea unei noi naţiuni». Anume aşa se intitula un serial 
de articole care apăreau acum câţiva ani, probabil, din 
neatenţia redactorilor, într-un ziar de la Chişinău. Mi-am 
amintit de această formulă deoarece am convingerea că nu 
sunt singurul care am remarcat unele semnale ce vin tot mai 
frecvent dinafară, formulate astfel: «Da, în Republica Moldova 
se vorbeşte aceeaşi limbă, limba română. însă comparaţia care 
trebuie făcută între România şi Republica Moldova este Belgia- 
Franţa, Austria-Germania, şi în nici un 'caz (sic!) cele două 
Germanii» (subl. ne aparţin — Iu. R.). în luarea sa de cuvânt 
din 27 aprilie M. Snegur precizează: «Denumirea limbii 
oficiale, se ştie, nu este obligatorie şi pentru numele statului, 
poporului. (Virgula dintre ultimele două cuvinte vrea să ne 
sugereze că în cazul nostru denumirea statului coincide cu 
etnonimul — Iu. R.) în peste 50 de ţări ale lumii limba oficială, 
limba vorbită este engleza, în peste 20 - spaniola, în circa 30 - 
franceza». 

Aşadar, iată că în interiorul republicii artizanii unei noi 
naţiuni s-au împărţit (au fost împărţiţi?) în două cete: 1) 
teoreticienii «poporului moldovenesc» vorbitori de «limbă 
moldovenească»; 2) ideologii limbii române vorbite de 
etnicii «moldoveni». Motivul e simplu: fără mortarul 
moldovenismului, fie cel tradiţional — sovietic, fie cel subtil 
de ultimă oră, întreaga construcţie meşteşugită în pripă riscă 
să se năruie din temelie până în şandrama. 

încă acum câţiva ani atrăgeam atenţia opiniei publice 
asupra inadmisibilităţii abordării chestiunii glotonimului 
separat de cea a etnonimului («ŢARA», 23 martie 1993) în 
procesul discutării proiectului Constituţiei. Altminteri ne-am 
putea pomeni victime ale propriei noastre neatenţii sau 
inconsecvenţe. «Pentru că este limpede din capul locuita: 
guvernanţii de la Chişinău sunt dispuşi să simuleze o polemică 

aprigă în problema glotonimului «limba română» ca până la urmă 
să se lase convinşi şi «să cedeze» unitatea de limbă, dar în nici un 
caz şi unitatea de neam... în final. Constituţia ar putea să 
recunoască pe de o parte că şi în Republica Moldova limba oficială 
este cea română şi să fixeze pe de altă parte existenţa «poporului 
moldovenesc». Astăzi n-am putea susţine că ostilitatea dintre 
cele două grupări de la Putere ar fi un simulacru. Starea de 
beligerantă dintre acestea este evidentă. Ceea ce nu 
înseamnă în nici un fel că scenariul de acum câţiva ani şi-a 
pierdut actualitatea. Dacă preşedintele Snegur s-a certat 
definitiv cu majoritatea parlamentară şi cu partidul de 
guvernământ, din care până mai ieri făcea parte şi opţiunile 
căruia susţine că nu le mai împărtăşeşte, şi dacă într-adevăr 
doreşte să contribuie plenar la renaşterea noastră naţională, 
ce l-a împiedicat să propună nu numai modificarea 
articolelor 13 şi 118, care fixează constituţional «limba 
moldovenească», ci şi a preambulului, care preia teza 
sovietică despre existenţa «poporului moldovenesc»? 

Limba română între ştiinţă şi politică 

Nesfârşitele consultări de la 1989 încoace ale preşedintelui 
Snegur cu savanţii au avut în mod incontestabil o influenţă 
benefică asupra conştiinţei şefului statului care, iată, s-a 
dumerit că şi dânsul vorbeşte româneşte, eveniment 
îmbucurător pentru întreaga opinie publică românească. Cu 
toate acestea, ultima conferinţă a filologilor, care ţintea 
edificarea foştilor colegi de partid ai dlui Snegur în aceeaşi 
problemă, nu numai că nu şi-a atins scopul, ci a avut un final 
cu totul surprinzător. Oamenii de ştiinţă, luând în serios 
oferta ce li s-a propus, au avut nişte pledoarii de-a dreptul 
magistrale în favoarea limbii române. Puţini dintre ei se 
aşteptau la un final atât de insolit al acestui prestigios for. 

Votând rezoluţia conferinţei, savanţii nici nu bănuiau că, de 
fapt, intenţiile lor nobile au fost deturnate în scopuri politice 
de către gruparea prezidenţială. Apelul redactat într-un stil, 
eufemistic vorbind, deloc academic, şi adresat preşedintelui 
Snegur de a dizolva Parlamentul şi de a organiza alegeri 
anticipate este o invitaţie la aplicarea unui procedeu care nu 
este prevăzut de actuala Constituţie a Republicii Moldova. 
Să fim înţeleşi corect. F.P.C.D. a fost prima formaţiune 
politică care a cerut revizuirea Constituţiei, inclusiv a 
articolelor care ţin de unitatea etnolingvistică românească. 
Am cerut revizuirea acestor articole pe când încă nimeni nu 
bănuia că nu va trece decât ceva mai mult de jumătate de an 
şi limba română se va alege cu încă un adept, urmat de 11 
deputaţi. Este bine cunoscută atât atitudinea noastră faţă de 
P.D.A.M., cât şi cea faţă de referendumul pe care îl pune la 
cale partidul de guvernământ în coaliţie cu blocul interso- 
cialiştilor. Şi am avea temeiuri mult mai profunde ca să ne 
arătăm revolta faţă de actuala majoritate parlamentară care 
ne-a aservit vechiului imperiu şi a provocat un dezastru 
social-economic fără precedent. în plus, dizolvarea legisla¬ 
tivului şi convocarea unor alegeri anticipate n-ar periclita în 
nici un fel situaţia formaţiunii noastre, care, spre deosebire 
de altele, are un electorat stabil. Dar, având în vedere actua¬ 
lul raport de forţe, apelurile la nişte măsuri care depăşesc 
limitele Constituţiei nu pot să dea câştig de cauză decât 
exponenţilor stângii în frunte cu P. Lucinschi, A. Sangheli, 
D. Moţpan etc. De altfel, formularea din finalul rezoluţiei 
conferinţei parcă e plasată de înşişi adversarii preşedintelui 
Snegur care au reuşit să torpileze, printr-o singură întorsă¬ 
tură de condei, eforturile participanţilor, provocând efectul 
bumerangului. Imediat după încheierea lucrărilor conferin¬ 
ţei, speakerul legislativului Petru Lucinschi a ţinut să dea 
citire, cu o satisfacţie maliţioasă, respectivelor puncte din 



documentul final al reuniunii filologilor. A urmat o avalanşă 
de reacţii violente mediatizate masiv de presa proguvema- 
mentală, reacţii care, se pare, capătă o amploare din ce în ce 
mai mare. Astfel, adepţii preşedintelui Snegur au oferit 
adversarilor limbii române câteva argumente forte de care 
aceştia vor şti să se folosească din plin. Ultimii au şi lansat 
deja o serie de declaraţii, erijându-se în apărători ai demo¬ 
craţiei şi parlamentarismului şi învinuind echipa preziden¬ 
ţială de dorinţa de a instaura dictatura. Exponenţii celei mai 
dure părţi a agro-socialiştilor pot apărea aproape simpatici 
în faţa opiniei publice internaţionale care, după cum se ştie, 
este prea puţin preocupată de chestiunea denumirii limbii 
noastre, interesându-se în primul rând de stabilitatea politică 
internă. Chiar dacă admitem că respectivele apeluri, adresate 
preşedintelui, de a recurge la nişte măsuri radicale, cum ar fi 
cele sugerate de «Literatura şi Arta» de a trage cu tunurile în 
Parlament sau rezoluţia recentei conferinţe ştiinţifice, s-au 
făcut fără ştirea şefului statului, nu înţelegem de ce până în 
momentul de faţă nu s-a dat nici o dezminţire oficială. Mai 
ales pentru că este bine cunoscută susceptibilitatea cu care 
reacţionează biroul de presă al preşedintelui la cele mai mici 
apropo-uri care vizează respectiva instituţie. 

Nemulţumiri faţă de complici 

La 26 iunie 1995 dl preşedinte Snegur îşi anunţa încetarea 
calităţii de membru al P.D.A.M. Justificându-şi intrarea în 
acelaşi partid. Domnia sa ne mărturiseşte că a făcut «acest pas 
din îndemnul inimii, pentru a susţine o politică centristă (în 
viziunea mea de atunci), care ar fi putut deveni un partid al renaş¬ 
terii naţionale» (subl. ne aparţin — Iu. R.). însă, văzându-şi 
aşteptările înşelate, şeful statului decide abandonarea 
partidului de guvernământ. Şi, conform unei practici care 

riscă să devină o tradiţie în spaţiul est-european, decide 
crearea propriului său partid, unul centrist, al Renaşterii şi 
Concilierii. Cei 11 se aliniază în mod firesc iniţiativei 
acestuia. Entuziaştii au bănuit că este vorba de renaşterea 
naţională, deşi denumirea noii formaţiuni nu precizează 
despre ce fel de renaştere este vorba. Deocamdată este 
sigură, pe lângă dorinţa de a se menţine la putere cu orice 
preţ, doar intenţia noii grupări de a fi de orientare centristă 
şi de a promova concilierea. Se mai declară şi intenţia de a 
promova reforma altfel (probabil mai reuşit) decât cei rămaşi 
în P.D.A.M. Discursurile publice din ultimul timp ale 
preşedintelui Snegur vădesc nemulţumirea acestuia nu 
numai faţă de articolele 13 şi 118 din Constituţie. Insa¬ 
tisfacţia de ultimă oră a Domniei sale se extinde şi asupra 
setului de legi ce ţine de administraţia publică locală şi 
alegerile locale, şi asupra reformei agrare, ba chiar şi asupra 
apropierii excesive faţă de spaţiul ex-sovietic. Aflăm că în 
ultimul an (răstimp în care activează noul Parlament şi care 
coincide cu aflarea şefului statului în rândurile P.D.A.M.) 
reformele democratice nu au decurs aşa cum ar fi dorit 
dânsul. Noi, Opoziţia parlamentară, am căutat să promovăm 
în mod constant reforma, inclusiv în legislativ, protestând 
împotriva liniei politice a majorităţii, însă nici nu bănuiam că 
şi la Preşedinţie există anumite rezerve în acest sens. Anume 
pe parcursul acestui an de activitate a Parlamentului au fost 
ratificate documentele de aderare la C.S.I., a fost torpilată 
reforma agrară, s-a acordat statut special «Găgăuz-Yeri — 
Găgăuzia», a fost adoptată legislaţia privind administraţia 
publică locală şi alegerile locale, s-a votat legea presei, a fost 
anulat Imnul «Deşteaptă-te, Române!», a intrat în vigoare 
Constituţia, ca să enumerăm doar câteva acte legislative care 
au profanat reforma economică, au restrâns libertăţile 
democratice şi au afectat grav interesele noastre naţionale. 

Astăzi am fi în drept să-l întrebăm pe preşedintele 
Snegur, de ce a promulgat toate aceste legi şi nu a făcut uz 
niciodată de articolul 93 al Constituţiei ca să întoarcă Parla¬ 
mentului spre reexaminare legile în cauză? Sau poate demo¬ 
cratizarea gândirii politice a Domniei sale s-a produs la fel 
de subit ca şi apropierea de limba română? Pentru a pune 
punct şirului de nedumeriri şi interogaţii retorice este cazul 
să afirmăm univoc, încă o dată, ca să nu se uite, că din 
momentul instalării dlui Snegur în funcţia de Preşedinte al 
republicii şi până în prezent tocmai el a dirijat politica de 
aservire a republicii intereselor vechiului imperiu, de 
torpilare a reformei economice şi de frânare a procesului de 
eliberare naţională. Iar în ultimul an şeful statului, prin 
funcţia pe care o deţine, se prezintă ca un adevărat complice 
al politicii actualului partid de guvernământ. 

O altă iniţiativă legislativă 

Şi ca să mai temperăm puţin elanul unor intelectuali 
notorii care s-au grăbit să se înregimenteze în cortegiul 
prezidenţial fardat cu noua titulatură P.R.C.M., este util să 
ne amintim de una din ultimele iniţiative legislative ale 
preşedintelui Snegur. Alta decât cea referitoare la limba 
română. La 21 iulie, în penultima zi a lucrărilor sesiunii de 
primăvară, Parlamentului i s-a adus la cunoştinţă propu¬ 
nerea şefului statului de a adopta un proiect de lege «Cu 
privire la amnistierea în legătură cu aniversarea primului an de la 
adoptarea Constituţiei Republicii Moldova». Proiectul respectiv 
prevedea absolvirea de pedeapsă a persoanelor condamnate 
pentru infracţiunile săvârşite în perioada 1 ianuarie 1990 — 9 
iulie 1995 pe teritoriul Găgăuziei (Gagauz-Yeri), în raioanele 
de est şi oraşul Bender şi clasarea tuturor dosarelor 
respective. întâmplarea se producea exact la trei ani de la 

semnarea pactului Elţin-Snegur-Smirnov, prezentându-se ca 
o confirmare în plus a capitulării necondiţionate în faţa 
agresorului. Reprezentanţii Alianţei F.P.C.D. au ţinut să 
sublinieze că este inacceptabilă amnistierea unilaterală a 
separatiştilor în timp ce cel puţin patru cetăţeni ai Republicii 
Moldova, Ilie Ilaşcu, Alexandru Leşco, Andrei Ivanţoc şi 
Tudor Petrov-Popa, se mai află în detenţie în închisorile 
smirnoviste. Am tinut să amintim de asemenea că încă în 

f 

vara lui 1992 (10 iulie) F.P.C.D. a adresat un apel conducerii 
republicii prin care propunea «să se procedeze la eliberarea 
necondiţionată a tuturor persoanelor arestate cu sau jură temei, 
atât de o parte, cât şi de cealaltă parte». La acea dată, când se 
aflau în stare de arest în urma războiului destui gardişti şi 
cazaci, era posibilă eliberarea tuturor deţinuţilor politici 
arestaţi de către separatişti. Totul depindea de voinţa 
politică a conducerii Republicii Moldova şi în primul rând a 
preşedintelui Snegur. Atunci propunerea noastră a fost 
ignorată. Iată însă că peste trei ani, răstimp în care întreaga 
opinie publică internaţională asistă la martirajul deţinuţilor 
politici de la Tiraspol, ni s-a propus amnistierea tuturor celor 
care se fac vinovaţi de uciderea şi maltratarea a sute de 
cetăţeni ai Republicii Moldova şi de deţinerea ilegală a 
fraţilor noştri în puşcăriile separatiste. Fără a li se pretinde, 
barem drept recompensă, punerea în libertate a celor patru. 
Iniţial noi nu ne-am pronunţat împotriva acestui proiect de 
lege, cerând doar adăugarea unui punct care ar prevedea că 
legea respectivă intră în vigoare în momentul eliberării 
tuturor cetăţenilor Republicii Moldova aflaţi în detenţie ile¬ 
gală la Hlinaia şi Tiraspol. La aceeaşi şedinţă a Parlamen¬ 
tului am cerut să fim informaţi dacă există măcar un singur 

locuitor al raioanelor de est care s-ar afla în detenţie sau cel 

/ 

puţin ar fi urmărit penal de către autorităţile Republicii 
Moldova. N-am primit nici un răspuns din simplul motiv că 

asemenea cazuri nu există. A doua zi, la 22 iulie, la insistenţa 
preşedintelui Parlamentului P. Lucinschi, proiectul a fost 
adoptat în grabă şi fără modificarea textului propus. 

Am adus acest exemplu pentru a arăta că sciziunile de 
ultimă oră din sânul P.D.A.M. n-au avut nici un impact 
asupra conştiinţei sau opţiunilor politice ale acestora. Toate 
echipele mai mult sau mai puţin beligerante, agrariană, 
intersocialistă, cei 11, cei fără de partid în frunte cu P. 
Lucinschi, au dat dovadă de o unanimitate exemplară, 
votând in corpore această lege. 

Aşa stând lucrurile, ce facem, domnilor intelectuali? Con¬ 
tinuăm să dedicăm ode pe aceeaşi pagină de ziar şi lui 
Snegur, şi lui Ilaşcu? 

Centrismul — boala senectuţii comunismului 

f 

Dar să revenim la noul Partid al Renaşterii şi Concilierii. 
Sloganele P.R.C.M. nu reprezintă o noutate pentru scena 
politică basarabeană din simplul motiv că ele au fost pre¬ 
luate în totalitate din «noua gândire» lansată încă de părin¬ 
tele perestroikăi M. Gorbaciov. în acest context înţelegem 
perfect supărarea fostului secretar al C.C. al P.C.M. E. Sobor, 
actualmente lider al Partidului Progresului Social, care 
susţinea în ziarul «Momentul» din 25 iulie curent: «cuvintele 
«conciliere», «consens» au răsunat pentru prima oară în cadrul 
«mesei rotunde» a mişcărilor politice din Moldova, organizată în 
1990 din iniţiativa Partididui Comunist din Moldova». în acea 
perioadă P.C.M. urma indicaţiile lui Gorbaciov care insista, 
încă din primele zile ale venirii sale la putere, asupra nece¬ 
sităţii «consolidării tuturor forţelor sănătoase», accentuând 
nevoia imperioasă a instaurării unui climat de «pace civică şi 
consens». Este adevărat că politica «centristă» a P.C.M.-ului 
din 1990 nu s-a încununat de succes. însă «doctrina con- 

solidării» a fost preluată un an mai târziu de gruparea care s- 
a intitulat Forumul Democrat al cetăţenilor din Moldova, 
care urma să devină forţa politică de susţinere a preşedin¬ 
telui Snegur în cadrul primelor alegeri prezidenţiale. Şi 
atunci, ca şi acum, se afirma «necesitatea consolidării tuturor 
forţelor democratice», a pregătirii «unei platforme comune 
pentru toţi» (a se vedea presa din vara lui 1991 — «Sfatul 
Ţării», 5 iunie; «Moldova Suverană», 13 iulie; «Literatura şi 
Arta», 11 iulie, «ŢARA», iulie, nr. 30 (48). în primăvara 
anului 1993 acelaşi limbaj gorbaciovist şi-a regăsit locul în 
platforma Congresului Intelectualităţii care de asemenea îşi 
revendica o politică centristă, precizând că C.I. se vrea «un 
element de echilibru, de consolidare, pace civică şi consens». 
Coincidenţa frazeologiei formaţiunilor pomenite, preluată 
integral de P.R.C.M., n-ar trebui să ne surprindă măcar şi din 
simplul motiv că o bună parte dintre promotorii acestui 
concept au rămas aceiaşi, trecând prin F.D.M., C.I. şi 
ajungând în mod firesc în P.R.C.M. Din nou, ca şi în 1991, 
miza se face pe oamenii de cultură, deoarece anume ei sunt 
cei mai buni propagandişti într-o campanie electorală. Iar 
dacă aceştia sunt gata să dea uitării întreaga biografie 
politică maculată substanţial de trădări în schimbul unei 
declaraţii în favoarea limbii române sau împotriva 
referendumului agrarian, respectivul om politic de ce n-ar 
face-o? Chiar dacă P.R.C.M. nu este altceva decât partidul 
renaşterii vechilor slogane gorbacioviste şi al reconcilierii 
electoratului cu preşedintele. 

P.D.A.M., P.R.C.M., P.P.S. etc. — nimic nou. Pur şi simplu 
foştii îşi caută căi de retragere din propriul lor trecut, 
drapându-se cu titulaturi şi slogane mai mult sau mai puţin 
atractive. Centrismul, vehiculat de epigonii de azi ai gândirii 
politice gorbacioviste, este locul călduţ capabil să-i adune în 
atotcuprinzătoarea îmbrăţişare prezidenţială pe transfugii 

tuturor partidelor, de la P.D.A.M. la A.F.D., pe toţi cei care 
se prefac a crede că este posibilă o reconciliere între Ideea 
Naţională şi oportunism. «Realiştii» noştri politici ar trebui 
să înţeleagă măcar acum că este prea grav, dacă nu şi ridicol, 
să manifeşti cu obstinaţie exces de credulitate. Aceştia îşi pot 
exesa abilităţile şi tacticele oriunde, numai nu pe terenul 
intereselor noastre naţionale. Esenţa conflictului dintre cele 

două fracţiuni rivale ale Puterii nu are nimic comun cu 

/ 

problema naţională. Pur şi simplu cei care se află actual¬ 
mente la putere nu mai doresc să şi-o împartă, fiecare aripă a 
guvernanţilor revendicându-şi-o în totalitate. Iar evadarea 
celor 11 deputaţi este şi un rezultat al dorinţei de a evita 
răspunderea pentru dezastrul social-politic şi economic care 
îi revine în totalitate partidului de guvernământ. 

Dacă prin vehicularea noţiunilor de «centrism» şi 
«conciliere», amorfe şi inofensive, se intenţionează crearea 
unui «partid al tuturor», «al maselor», adică atragerea 
majorităţii electoratului, lansarea iniţiativei cu limba română 
urmăreşte captarea celor care, de regulă, nu se confundă cu 
masele, adică a intelectualilor. Tocmai pentru aceştia a fost 
inventată iniţiativa respectivă care poate avea efectul unui 
gaz paralizant menit să pună opoziţia românească din 
Basarabia în imposibilitatea de a lansa critici la adresa 
Preşedintelui şi ar determina-o să-l susţină, volens-nolens, 
tot pe el. Spre deosebire de maestrul Grigore Vieru, mie nu¬ 
mi face nici o plăcere să transcriu după Mircea Snegur: 
«Limba română este numele corect al limbii noastre». Să cali- 
grafiem împreună după Mihai Eminescu: «Suntem români şi 
punctum». 

Aşadar, «moldoveanul» Snegur, spirit centrist şi conci¬ 
liant, vorbeşte româneşte. Astfel, dincolo de intenţiile de 
austriecizare a conştiinţei basarabenilor prin eliminarea din 
discuţiile publice a chestiunii etnonimului, acesta urmăreşte 

să atragă de partea sa simpatiile atât ale adepţilor aberan¬ 
tului etnonim «popor moldovenesc», cât şi ale adepţilor 
numelui corect al limbii noastre. în acest context întrebarea 
care trebuie adresată preşedintelui Snegur de către partea 
credulă a intelectualităţii ar fi: «Dacă Domnia sa vorbeşte 
româneşte, este cumva şi român?» Până atunci orice exclamaţie 
admirativă este cel puţin prematură. Până atunci este mai 
rezonabil să fie declinată orice invitaţie. 


ŢARA", 1 august, 1995 



ANCHETA "CONTRAFORT" 


1. Cum aţi caracteriza sentimentul naţional al românilor în 
epoca totalitară. Ce forme a luat el şi ce efecte a avut mobilizarea 
rezistenţei anticomuniste la noi, în comparaţie cu alte ţări din 
estul Europei? 

2. Care este relaţia dintre patriotism şi naţionalism astăzi în 
România şi în Basarabia? 

Iurie Roşea: 

înainte de a răspunde la cele două întrebări, aş dori să 
precizez că în opinia mea însuşi modul în care este formulat 
subiectul discuţiei mi se pare tautologic. între patriotism şi 
naţionalism există diferenţe doar în măsura în care stânga a 
reuşit să "compromită" termenul de naţionalism, extinzând 
asupra ultimului sensul impropriu de xenofobie sau exclu¬ 
sivism naţional, adică de manifestare agresivă a sentimen¬ 
tului naţional. Pe scurt, patriotism înseamnă dragoste faţă de 
patrie şi naţionalism înseamnă dragoste faţă de naţiune, faţă 
de neam. Şi deoarece un neam îşi realizează rostul său în 
interiorul unei ţări, ataşamentul unui român faţă de români 
şi faţă de ţara neamului său. România, este concomitent şi 
naţionalism şi patriotism. 

Chiar dacă propaganda internaţionalistă a reuşit să defor¬ 
meze întrucâtva sensul termenului naţionalism, dându-i o 
conotaţie negativă, eu unul cutez a mă alinia celor care nu 
doresc să se dezică de el. Tot astfel cum nu pot să renunţ la 
creştinism sau la Biserica strămoşească numai pentru că 

propaganda ateistă a avut şi mai are încă o influenţă în 
societatea românească şi în lume. 

1. Toată lumea cunoaşte (deşi poate nu toată lumea o şi 
recunoaşte) că tocmai sentimentul naţional a fost factorul 
determinant care a mobilizat spiritul de rezistenţă în epoca 
totalitară. Adevărul este valabil şi pentru rezistenţa armată 
de după război, şi pentru jertfa celor care au umplut 
puşcăriile comuniste, precum şi pentru rezistenţa religioasă 
sau culturală. Deşi formele lui de manifestare au fost 
diferite, mobilul a fost mereu acelaşi — sentimentul naţional 
ca expresie a tendinţei fireşti a fiecărui om de a-şi dori 
libertate lui însuşi şi ţării lui. 

Personal nu împărtăşesc părerea celor care îşi extind 
propria nimicnicie şi laşitate asupra întregului neam. Nu pot 
să-mi judec neamul nici din exterior, nici de sus. Ca orice 
român, m-am născut în sânul unei Biserici, în sânul unui 
neam, în sânul unei familii. Sunt nişte realităţi rânduite de 
Dumnezeu în care m-am trezit şi pe care nici nu pot, nici nu 
voiesc să le modific. Şi întrucât aceste realităţi nu reprezintă, 
vorba unui gânditor, un act de voinţă, nu ştiu să fac altceva 
decât să-mi orientez eforturile, atâta cât îmi stă în puteri, 
spre păstrarea şi afirmarea acestor valori pe care le-am 
primit prin naştere. 

Culpabilizarea propriului neam îmi repugnă exact cum 
îmi repugnă un incest. Tocmai de aceea mi se pare neserios 
să mi se pretindă imparţialitate atunci când vine vorba de 
copilăria mea, de mama mea, de satul meu, de ţara mea. 
Libertatea mea de cugetare, libertatea mea de expresie, 
libertatea mea de acţiune au o acoperire morală doar în 
măsura în care reuşesc să le subordonez acestor valori. Iată 
de ce nu mă încumet să fac un martirologiu aritmetic, 
contabilizând morţii şi martirii români care s-au opus 
comunismului, în raport cu alte ţări din estul Europei. Şi noi. 

românii, şi celelalte popoare peste care a trecut tăvălugul 
comunismului, ne-am opus cum am putut. îi admir pentru 
acest spirit de rezistenţă atât pe români, cât şi celelalte 
neamuri. Şi totuşi, ies din convenţionalismul statisticilor seci 
sau a istorismului pur, vibrând cu toată fiinţa, doar atunci 
când mă gândesc la bunicul împuşcat în 1946 sau la rudele 
care s-au prăpădit în Siberia. 

2. Dacă am convenit că între naţionalism şi patriotism nu 
există nici o deosebire de fond rămâne să mai precizăm şi cu 
această ocazie că în timp ce în România a fi român este un 
lucru absolut normal, în Basarabia de azi afirmaţia că eşti 
român constituie un act politic. Acolo, în Ţară, nimeni nu-ţi 
contestă identitatea naţională, pe când aici, în actuala 
Republică Moldova, a susţine că eşti român înseamnă a-ţi 
asuma nişte riscuri, adică a te opune moldovenismului 
antiromânesc promovat de către autorităţile de stat. Pentru 
unii rostirea propriului nume reprezintă chiar un act de 
curaj, pentru alţii negarea lui constituie o sinecură. 

Sigur că cele câteva consideraţii de mai sus nu pretind în 
nici un caz să depăşească rostul unei anchete şi să epuizeze 
subiectul în discuţie. E o temă infinită pe care nu poţi decât 
să o schiţezi în limitele câtorva rânduri. Poate întrebările 
dintr-o astfel de anchetă aşteaptă nişte răspunsuri cerebrale, 
epurate de sentimente. Mi se pare însă şi dificil, şi inutil să 
abordăm acest subiect doar aplicând metoda vivisecţiei şi 
făcând abstracţie de fondul nostru afectiv. 

" CONTRAFORT", nr. 10, august, 1995 

NOTE POLITICE PE MARGINEA 
UNEI REVISTE CULTURALE 


Aniversare «CONTRAFORT» 


«Ţara» consemna, un an în urmă, apariţia publicaţiei 
«Contrafort», unică prin prestanţa ei în spaţiul cultural basa¬ 
rabean, de la primul său număr. Acum, la un an de existenţă 
a «Contrafortului», avem satisfacţia să constatăm că urările 
noastre de succes au depăşit faza unei simple formule de 
politeţe pe care o impun uzanţele. 

Ar fi superfluu să mai repetăm complimentele înşirate cu 
generozitate în presa din Basarabia şi din Ţară pe care, de 
altfel, noua revistă culturală le merită în totalitate. Iar o 
analiză comparată a publicaţiei cu pricina în raport cu altele 
de dincoace sau de dincolo de Prut pur şi simplu ne 
depăşeşte competenţele. Un lucru însă este cert: tandemul 
Vasile Gârneţ - Vitalie Ciobanu şi-a demonstrat cu brio 
vigoarea intelectuală şi capacitatea de a rezista într-o cursă 
de durată. «Contrafortul», ca maşină de tocat suficienţa şi 
provincialismul, ca oază de afirmare a rafinamentului inte¬ 
lectual şi a gustului estetic elevat, este, aşa cum precizează 
Vitalie Ciobanu în editorialul său din nr. 12, «mai curând o 
expresie a revoltei..., un efort de supravieţuire spirituală». Efort 
demn de toată admiraţia. 

r 

Apariţia acestei reviste este şi rodul unui profund dezgust 
faţă de impostura morală (poate şi literară) a unor patrioţi de 
meserie care şi-au imaginat că vicisitudinile istorice prin care 
a trecut şi din care încă nu a ieşit Basarabia sunt şi o 
justificare a condiţiei de victimă a imperiului sovietic. 

demnă de milă. Mai ales dacă această compasiune se dove¬ 
deşte uneori şi profitabilă. Repudiind postura de provincial 
înţepenit între lamentaţie şi frază patriotardă, contrafortiştii 
îşi afirmă propria opţiune estetică şi morală, integrându-se 
în mod firesc în spaţiul cultural românesc nu prin slogane 
ieftine, ci prin calitatea producţiei lor. 

Tinerii scriitori basarabeni, dornici să-şi trăiască cu 
demnitate condiţia de intelectual, resping efectele ocupaţiei 
străine ca justificare a semidoctismului şi a laşităţii. Afir- 
mându-şi personalitatea, ei ştiu să-şi soarbă vigurozitatea şi 
verticalitatea din «teroarea istoriei», adică tocmai de acolo 
unde spiritul plat eşuează în căutarea de noi şi noi scuze 
pentru a-şi justifica propria nulitate. Dezgustat de patrio¬ 
tismul zgomotos al culturnicilor politici ce şi-au făcut o sine¬ 
cură din repetarea obsesivă a câtorva îmbinări de cuvinte 
care, e adevărat, sunau frumos acum câţiva ani, publicul 
basarabean îşi poate reîmprospăta apetitul şi pentru litera¬ 
tură, şi pentru politică citind revista «Contrafort». E vorba 
de cei care, bineînţeles, îşi mai păstrează simţul valorii sau, 
de ce nu, doresc să şi-l dezvolte. Demersul public al 
«Contrafortului» este un antidot împotriva falselor etaloane 
popularizate până la refuz de acele epave umane care îşi 
camuflează propriul naufragiu (politic sau literar) cu stri¬ 
denţe verbale, agasante şi în politică, şi în literatură. Este şi o 
replică, matură şi inteligentă, a elitei basarabene la intermi¬ 
nabila jelanie a rataţilor care confundă propria dezagregare 
morală cu înfrângerea spiritului de rezistenţă colectivă. 

Cine crede că cei de la «Contrafort», optzeciştii, cum s-au 
botezat ei înşişi, s-au retras din social, preocupându-se doar 
de «arta pură», n-are decât să parcurgă cele 12 numere 
pentru a se convinge de contrariul. Sau cel puţin să procure 
din chioşcuri ultimul număr. Barem ca să vadă cum s-a 
prezentat Vitalie Ciobanu la Viena, unde a rostit o comu- 

nicare în cadrul Reuniunii «Fin de siecle» a revistelor de 
cultură din Europa, intitulată «Scriitorul tânăr român la 
sfârşit de secol XX». 

«în plan politic, tinerii scriitori basarabeni, fiind structural 
unionişti...» întrerup citatul pentru a remarca discrepanţa 
dintre acest angajament politic pilduitor al exponentului 
optzeciştilor şi ipocrizia patrioţilor eufemistici care îşi gar¬ 
nisesc platformele politice cu sintagme gen «independenţă 
reală», «realizarea idealurilor naţionale» etc., menite să 
ocolească formularea onestă şi răspicată a opţiunii unioniste. 
Spre deosebire de aceşti unionişti în ilegalitate, constrânşi de 
propria nimicnicie morală să-şi «menajeze» electoratul de 
şocul adevărului, optzeciştii, neavând veleităţi politice, îşi 
îngăduie să rostească adevărul întreg. 

Câţi dintre intelectualii basarabeni au bunul-simţ (de 
curaj nu mai vorbim) să îmbrăţişeze plenar naţionalismul, 
abandonând tactica dezonorantă a sferturilor de măsură şi 
debarasându-se de obsesia laşă a conformismului ca pana¬ 
ceu pentru afirmarea şi mai ales pentru menţinerea lor în 
viaţa publică? Dezolant de puţini. Dar şi mai puţini au 
încercat să-l analizeze. 

Vitalie Ciobanu: «Pentru a explica naţionalismul românesc 
din Basarabia care, aşa cum am arătat, are un caracter unionist, în 
nici un caz izolaţionist şi xenofob, ar trebui să deposedăm ter¬ 
menul de conotaţiile lui negative, compromiţătoare, coborând în 
timp înspre conceptul de «stat-naţiune» apărut în secolul XIX. 
Germenele problemelor noastre zace în acea epocă, în care 
naţiunile se cristalizau firesc în vestul continentului, în timp ce 
românii erau subminaţi în această intenţie prin intervenţiile 
brutale ale imperiilor vecine, cel ţarist în primul rând, care în 
1812 anexa o parte din Principatul românesc al Moldovei, actuala 
Basarabie. Aşa se face că la sfârşit de secol 20, scriitorii tineri de la 
est de Prut se văd marcaţi de nişte probleme datând de-o sută de 
ani şi mai bine». 

Am reprodus acest citat pentru a arăta că cei de la 
«Contrafort» refuză să-şi orneze fruntea cu stigmatul bicisnic 
«scopul scuză mijloacele», devenit deviză a politicaştrilor 
ticăloşiţi de la noi. Un scop nobil poate fi doar profanat de 
nişte inşi care aplică procedee ignobile. E un adevăr vechi de 
când lumea pe care cei de la «Contrafort» nu numai că îl 
cunosc, ci îl şi respectă. Ceea ce mă face să cred că în efortul 
de culturalizare al revistei se înscrie şi dorinţa de armonizare 
a politicii şi moralei ca o condiţie indispensabilă salubrizării 
vieţii publice de la noi. Nefiind literat ca cei de la 
«Contrafort» şi totuşi făcând parte din aceeaşi generaţie, 
recunosc aici că un asemenea maximalism moral îmi place, 
îmi place atât de mult încât nu mă pot lipsi de satisfacţia de 
a mai reproduce un citat din acelaşi Vitalie Ciobanu: 

«Pe acest palier, al justiţiei istorice săvârşite, naţionalismul ro¬ 
mânesc din Basarabia, căruia noi îi spunem «mişcare de eliberare 
naţională», se întâlneşte cu valorile democratice, liberale ale lumii 
civilizate». 

într-un an de existenţă această echipă de tineri scriitori a 
izbutit să ne convingă că îşi ia în serios meseria. Nu neapărat 
spre deosebire de alţii. Poate doar mai reuşit decât alţii. 

"ŢARA", 7noiembrie, 1995 

hţ memoriam 


CORNELIU COPOSU 


Moartea lui Comeliu Coposu a zguduit întreaga opinie 
publică românească. Imensa pierdere cauzată de dispariţia 

ilustrului lider PNTCD a îndurerat adânc inimile românilor 

/ 

basarabeni. L-am cunoscut personal încă din 1990. în toată 
această perioadă Comeliu Coposu ne-a fost un mare prieten, 
o personalitate ataşată profund idealului sfânt al reîntregirii 
teritoriilor româneşti înstrăinate de Ţară prin vicisitudinile 
istoriei. El a fost cel care a sprijinit cu dragoste frăţească 
Frontul Popular Creştin Democrat ca expresie a opţiunii 
unioniste din stânga Prutului, promovând-o atât în Româ¬ 
nia, cât şi în străinătate. 

Am privit cu admiraţie statura morală a acestui distins 
om politic, care prin însuşi destinul său întruchipează verti¬ 
calitatea unei generaţii care a înfruntat cu stoicism şi nobleţe 
ororile regimului comunist. 

Comeliu Coposu este unul dintre cei ce formează şirul 
infinit de martiri care au afirmat demnitatea unui neam. 

Transmitem condoleanţe familiei, apropiaţilor, tuturor 
celor care l-au cunoscut şi l-au iubit pe CORNELIU 
COPOSU. 

Dumnezeu să-l odihnească în pace cu drepţii. 

«ŢARA», 14 noiembrie, 1995 

AVATARURILE PREŞEDINTELUI SNEGUR 

în drumul spinos spre recăpătarea propriei identităţi 

SAU 

ÎNCĂ O DATĂ DESPRE UNITATEA 
ETNOLINGVISTICĂ ROMÂNEASCĂ 


Atrăgeam atenţia în articolul «Invitaţie la abator» 
(«ŢARA», 1 august 1995) asupra faptului că în alocuţiunea 
Preşedintelui Snegur din 27 aprilie rostită în faţa Parlamen¬ 
tului, cunoscută sub denumirea «Numele corect al limbii 
noastre este limba română», se afirma de 5 (cinci) ori conse¬ 
cutiv că vorbitorii de limbă română din Republica Moldova 
ar fi de naţionalitate «moldoveni». Era o formulă care 
încerca să împace două concepţii diametral opuse: cea a 
românismului majorităţii băştinaşe cu cea a «moldovenis¬ 
mului» stalinisto-interfrontist. Un fel de struţocămilă con¬ 
ceptuală care a trecut neobservată de majoritatea politicie¬ 
nilor şi jurnaliştilor care s-au grăbit să se împartă în două 
tabere: stânga a întâmpinat iniţiativa Preşedintelui cu o 
agresivitate unanimă, în timp ce opinia publică românească 
a îmbrăţişat-o cu o la fel de unanimă admiraţie. 

Şi iată că după mai bine de jumătate de an, în preajma 
aniversării a patra de la actul de votare din 8 decembrie '91 
(totuşi, alegeri n-au fost, cum să alegi din unul pe cel mai 
bun?), intr-un interviu pentru «BASA-pres» dânsul reia 
aceeaşi idee: vorbim limba română, dar de neam suntem 
«moldoveni». Cu singura deosebire că aici a spus-o doar o 
singură dată. 

Peste două zile, la 8 decembrie, în cadrul conferinţei de 
presă, răspunzând la întrebarea lui Petru Bogatu despre 
glotonim şi etnonim, dânsul a reafirmat opţiunea sa pentru 
limba română, evitând aproape cu eleganţă răspunsul la 
partea a doua a chestiunii care ţinea de naţionalitate. Mai 
mult, din aluziile pe care le-a făcut am fi putut înţelege că 
într-o perspectivă nu prea îndepărtată nu este exclusă recu¬ 
noaşterea, sinceră şi corectă, a apartenenţei sale naţionale. 

Astfel stând lucrurile, vedem că de la un timp Preşe¬ 
dintele a păşit cu piciorul drept de partea adevărului, în 
timp ce celălalt, stângul, mai rămâne înfipt în noroiul 
minciunii. Să recunoaştem că e o poziţie nu tocmai comodă, 
care, în plus, nici nu-ţi permite să stai copăcel un timp 
îndelungat. Cu atât mai mult cu cât este atacabilă din ambele 
părţi. Este, dacă vreţi, un fel de paranteză pentru limba 
română pe care o promovează dl P.Lucinschi cu toată trupa 
politico-propagandistică a domniei sale. Viitorul apropiat ne 
va arăta dacă aritmetica de mai sus e un simplu joc al 
hazardului sau o renunţare lentă, dar sigură şi progresivă, a 
Preşedintelui Snegur la politica fariseică a moldovenismului 
antiromânesc. Spre lauda sau spre hula lui. Oricum, nimeni 
nu poate nici să-i dicteze, dar nici să-i interzică să mai facă 
un pas spre propriul neam. (Totuşi neam, la singular, nu 
neamuri). 

Unii sunt de părerea că tocmai în asta ar fi toată 
înţelepciunea Preşedintelui şi a partidului său, anume în 
manevrarea abilă a jumătăţilor de măsură ar consta esenţa 
doctrinei «centriste». Doctrină care, iată, se pare că vrea să 
concilieze ideologia imperialistă a «moldovenismului» cu 
adevărurile promovate de mişcarea de eliberare naţională. 

Vasăzică, pe de o parte dl Snegur se înregimentează în 
detaşamentul de şoc al «moldovenilor de rasă», stegarii 
binecunoscuţi ai cărora sunt: Artiom Lazarev (a se vedea 

ultima lui lucrare cu titlul: «Ia - moldavarvin!». Oare va 
exclama în unison şi dl Snegur: «Ia toje!»?), «P.P.Moldovan» 
cu opul de tristă faimă «Moldovenii în istorie», fosilele din 
«Mişcarea patriotică «Pro Moldova» cu tot cu Stati al lor, şi 
nu în ultimul rând «cel mai iubit dintre moldoveni», 
apocalipticul Ion Druţă. Bineînţeles, plus P.D.A.M. cu toată 
presa lui proguvernamentală. Pe de altă parte se vrea alături 
de toţi cei care nu numai vorbesc, ci şi gândesc, şi simt 
româneşte. Delicată situaţie. Şubredă perspectivă. Mai ales 
dacă înţelegem că nu ne aflăm în preajma alegerilor din 8 
decembrie 1991, când ieftinul slogan «Nici cu ruşii, nici cu 
românii!» mai reuşea să facă furori printre alegători. Place 
sau nu, în problema naţională şederea pe mijloc, jocul de-a 
centrismul nu poate fi un cal de bătaie şi cu atât mai puţin 
unul de cursă lungă. 

în acelaşi interviu acordat agenţiei «BASA-pres» dl 
Snegur îşi exprimă nedumerirea că, atunci când se discuta 
Constituţia, agrarienii nu i-au auzit vocea la «Europa 
Liberă» care le vestea că dânsul vorbeşte, totuşi, româneşte. 
Dincolo de orice tertipuri de ordin tactic, acoperirea este mai 
mult decât fragilă. Nu prin intermediul «Europei Libere» 
trebuia să se facă auzită vocea Preşedintelui, ci de la tribuna 
centrală a Parlamentului, acolo, în faţa deputaţilor şi a 
întregului popor trebuia rostit cu glas tare adevărul întreg. 
Mai ales că l-am întrebat personal în plenul şedinţei 
legislativului în acele clipe fierbinţi când se discuta articolul 
13, ce limbă, totuşi, vorbim? Dar nu a urmat nici un răspuns. 
Sigur că mai bine mai târziu decât niciodată. Şi totuşi, nu 
intrarea preşedintelui în P.D.A.M. «a fost o necesitate istorică» r 
ci atitudinea demnă şi onestă în momentul dezbaterii 
Constituţiei. La conferinţa de presă dl Snegur, răspunzând la 
întrebarea aceluiaşi Petru Bogatu, şi-a atribuit cu sinceritate 
şi expresia populară «Mintea moldoveanului cea de pe urmă» ca 

pe o eventuală formulă atenuantă pentru unele posibile 
scăderi pe care dânsul nu exclude că le-a avut în activitatea 
desfăşurată în ultimii patru ani. Fără a nega splendoarea 
expresiei în cauză, avem certitudinea că ea nu poate servi 
drept normă comportamentală pentru un şef de stat. Un şef 
de stat trebuie mai întâi să gândească, apoi să acţioneze, şi în 
nici un caz viceversa. 

în concluzie ar fi de remarcat că este cu totul neserioasă, 

ca să nu-i zicem duplicitară, vehicularea oximoronului 

politic «limba română-popor moldovenesc». Dacă P.R.C.M. 

crede că el îi va putea spori capitalul politic, este dreptul lui. 

Noi nu credem. Ceea ce nu înseamnă că punctul nostru de 

vedere, care oricum rămâne în picioare, ar fi obligatoriu şi 

pentru alţii. Cu atât mai mult cu cât ne-am înţeles să 

respectăm diversitatea opţiunilor politice şi libertatea de 

expresie. în definitiv, în politică, de altfel, ca şi în orice alt 

domeniu, fiecare este în drept să eşueze după cum găseşte 

de cuviinţă. 

/ 


ŢARA", 12 decembrie, 1995 



EFECTUL PICĂTURII CHINEZEŞTI 

Doi ani de la condamnarea 
deţinuţilor politici de la Tiraspol 


La 9 decembrie 1993 tribunalul ilegal de la Tiraspol 
pronunţa sentinţa asupra deţinuţilor politici arestaţi în vara 
anului 1992. Ilie Ilaşcu a fost condamnat la moarte, iar 
ceilalţi deţinuţi la privaţiune de libertate. Astăzi Ilie Ilaşcu 
este întemniţat la Hlinaia, Grigoriopol, iar Alexandru Leşco, 
Tudor Petrov-Popa şi Andrei Ivanţoc se află în închisoarea 
de la Tiraspol. Eforturile Frontului Popular Creştin Demo¬ 
crat pentru eliberarea deţinuţilor politici sunt cunoscute. 
Cele mai importante foruri internaţionale au luat atitudine 
de nenumărate ori, cerând punerea în libertate a acestor 
cetăţeni ai Republicii Moldova. Insă nici presiunile interne, 
nici cele internaţionale n-au reuşit să determine regimul 
secesionist de la Tiraspol să renunţe la deţinerea ilegală a 
acestora. Iresponsabilele tratative «la vârf» ale conducerii 
Republicii Moldova cu liderii separatişti «pentru reglemen¬ 
tarea paşnică a conflictului transnistrean şi acordarea unui 
statut special acestei zone» au redus la zero încercările de 
punere în libertate a acestor patru deţinuţi. Amânarea unor 
întâlniri între cele două părţi niciodată n-a fost determinată, 
aşa cum ar fi fost normal, de condiţia pe care ar fi trebuit să 
o pună Chişinăul oficial: nici un fel de discuţii nu pot avea 
loc atâta timp cât cetăţeni ai Republicii Moldova sunt supuşi 
în mod samavolnic unui asemenea tratament. Iată de ce am 
afirmat în repetate rânduri că un atare comportament al 

autorităţilor de la Chişinău nu poate fi calificat altfel decât 
complicitate la crimă. Puterea nu a tratat niciodată această 
problemă ca pe una prioritară, considerând viaţa a patru 
oameni cu totul secundară în raport cu interesele ei politice 
«majore». Declaraţiile ocazionale făcute în urma presiunilor 
noastre nu pot acoperi sub nici o formă responsabilitatea 
actualilor guvernanţi. 

Pe parcursul celor trei ani şi jumătate s-au făcut 
nenumărate încercări de a ne împinge spre comiterea unor 
ilegalităţi care ar fi servit drept pretext pentru scoaterea 
F.P.C.D. în afara legii. Ba un «binevoitor», ba altul ne sugera 
soluţii bune pentru amatorii de senzaţii tari şi filme poliţiste: 
luări de ostatici, asasinate, eliberare în forţă. Exasperanta 
insistenţă a acestora nu a slăbit nici până în prezent, 
înţelegem preocuparea adversarilor noştri. Ce n-ar face 
aceştia ca să provoace sinuciderea politică a formaţiunii 
noastre. Neobositele reţele ale serviciilor speciale s-au 
activizat vizibil în ultimul timp. Cu cât mai mult se 
accentuează suferinţa fizică şi morală a celor din celule, cu 
atât mai rafinate sunt jocurile adversarilor care nu-şi pierd 
din vedere ţinta. Poate-poate, într-un moment de disperare 
vom cădea în cursa lor. Fraţii noştri sunt răstigniţi în văzul 
întregii lumi. Starea lor fizică şi psihică se înrăutăţeşte 
continuu. Chinurile familiilor, telefoanele zilnice ale soţiilor 
care ne întreabă: «Când, când îi vom avea alături pe bărbaţii 
noştri?» ne umplu sufletele de durere mută. Iar ticăloşii ne 
sâsâie la ureche neîncetat: «Vai vouă, frontiştilor, dacă nu 
puteţi să-i salvaţi. Hai, salvaţi-i, dacă sunteţi atât de 
grozavi.». Aceleaşi căzături umane aflate în slujba străinilor 
aplică efectul picăturii chinezeşti şi asupra camarazilor 
noştri de dincolo de zidurile închisorii. Zi de zi li se 
inoculează ideea că noi, cei din libertate, am putea să-i 
eliberăm, dar uite că nu vrem. Că ne este bine şi fără ei, că 

nu merită să sufere pentru unii ca alde noi. Cine ştie ce a fost 
«fenomenul Piteşti» va înţelege uşor care ar putea fi efectul 
unor asemenea torturi morale. 

Punându-şi în aplicare întreg arsenalul de diversiuni, 
adversarul urmăreşte un dublu efect: pe noi să ne provoace 
la acţiuni nesăbuite, iar lor să le trezească ostilitatea faţă de 
noi. Văzând că ţinta este greu de atins, s-a recurs la încă o 
mutare. Planul este strecurat cu abilitate veninoasă în unele 
mijloace de informare în masă «din surse care deocamdată 
doresc să-şi păstreze anonimatul». 

însă oricât de subtile ar fi metodele celor care doresc fie 
uciderea lentă, fie discreditarea celor pentru deţinuţi, nimeni 
nu ne poate scuti pe noi. Frontul Popular Creştin Democrat, 
de datoria să facem şi de acum încolo tot ce ne stă în puteri, 
chiar şi imposibilul, pentru a-i scoate cât mai repede pe fraţii 
noştri din ghearele bestiei roşii. Dumnezeu ne vede şi ne va 
ajuta să ne facem datoria şi să nu ne pătăm onoarea. 

«ŢARA», 12 decembrie 1995 

MESAJ DE CRĂCIUN 


Iubiţi fraţi întru credinţă şi ideal. 

Vine Crăciunul. Ziua Naşterii Mântuitorului Hristos care 
ne-a dat libertatea şi şansa mântuirii. 

Noi, basarabenii, care, iată, am apucat şi faza postsovie- 
tică, îi ieşim în Cale cu dragoste şi frică numai faţă de El. 
Suntem o generaţie fericită. Pentru că am avut şansa să trăim 
fascinaţia unei duble descoperiri. Am redescoperit identi¬ 
tatea noastră de români şi de creştini. Valoarea redescoperirii 
acestor adevăruri simple şi fundamentale, devenite convin¬ 
geri definitive care dau un rost fundamental existenţei 
noastre, este cu totul aparte, şi asta tocmai pentru că sunt 
rodul unui efort personal, rezultatul unor frământări inte¬ 
rioare ale fiecăruia dintre noi. Fiecare dintre noi păstrează în 
biografia sa intimă amintirea clipei, împrejurărilor, vârstei 
când a înţeles aceste două adevăruri pe care generaţiile 
anterioare le cunoşteau încă din fragedă copilărie. Crista¬ 
lizarea lor în sufletele noastre formează cheagul Mişcării 

naţionale din Basarabia. 

/ 

Pentru noi religia nu este, aşa cum se mai crede în unele 
cercuri intelectuale laicizate, un loc de refugiu din viaţa 
socială, de evadare din istorie. Dimpotrivă, doar Biserica ne 
poate armoniza convieţuirea socială, doar credinţa ne poate 
da echilibrul perfect, statornicia şi puterea de a relua în 
fiecare zi efortul nostru. O doctrină politică poate fi rodnică 
doar în măsura în care este atrasă de adevărul hristic. Numai 
aspirând să onorăm prin cuget şi faptă poruncile divine ne 
putem învrednici de şansa împlinirii rostului pe care ni l-am 

ales îmbrăţişând cauza naţională. Făcând o distincţie netă 
între funcţia politicii şi cea a religiei, în acelaşi timp 
înţelegem că singurul izvor al moralităţii şi vigorii unui 
demers politic durabil este creştinismul. Altfel zis, politica 
nu-şi poate îndeplini funcţia fără a urmări constant captarea 
proiecţiei luminii divine asupra traiectoriei sale pământeşti. 

Cine crede că Eminescu, zicând «Biserica Ortodoxă este 
mama poporului român», a făcut doar o figură de stil, se 
înşeală. Ne place să repetăm adagiul eminescian «Suntem 
români şi punctum». Dar să recunoaştem, că de prima 
maximă fie că ne amintim mai rar, fie că nu îi pătrundem 
sensul, determinant pentru noi ca neam. Şi dacă Eminescu 
ne spune care este mama noastră, a tuturor românilor, noi de 
ce am mai zăbovi să ne lipim cu toată fiinţa de sânul ei? Să 
ne luăm copiii de mână şi să ne întâlnim duminica la 
biserică. Dacă părinţii noştri n-au putut face acest lucru, 
fiind nevoiţi să ne boteze în clandestinitate, de frica 
regimului, noi ce acoperire am mai avea dacă ne-am lăsa 
pradă inerţiei, privându-i pe copiii noştri de viaţa în 
comuniune cu Hristos? 

Vine Crăciunul cu Vestea cea Bună. S-a născut Hristos. 
Să-l primim în îmbrăţişarea noastră. 


"ŢARA", 22 decembrie, 1995 



LIBERTATEA DE EXPRESIE ÎN 
MENGHINA PREŞEDINŢIE - P.D.A.M. 


Prolog 

Până la 26 octombrie 1994 în Republica Moldova liber¬ 
tatea de expresie era îngrădită de articolul 203/6 al Codului 
Penal şi articolele 7 şi 71 ale Codului Civil. Acestea sunt în 
vigoare şi astăzi. Le reproducem integral, ca să vadă încă o 
dată întreaga breaslă gazetărească, dar şi opinia publică, 
cum aceste articole profanează însăşi noţiunea de libertate a 
presei şi servesc în exclusivitate drept pavăză pentru 
nomenclatura de stat. 

"Art.203/6 al Codului Penal 

Insultarea în public sau calomnierea Preşedintelui Parlamentului sau 
Preşedintelui Republicii 

Insultarea în public sau calomnierea Preşedintelui Parlamentului sau 
Preşedintelui Republicii - 

se pedepseşte cu amendă în mărime de pană la patruzeci de salarii 
minime sau cu muncă corecţională pe un termen de până la doi ani , sau 
cu privaţiune de libertate pe un termen de până la trei ani. 

Aceleaşi acţiuni săvârşite prin intermediul mijloacelor de informare 
în masă - 

se pedepsesc cu muncă corecţională pe un termen de până la doi ani 
sau cu privaţiune de libertate pe un termen de până la cinci ani 

12.12.91" 

( Notă : remarcăm în treacăt că speakerul P. Lucinschi, care 
a fost atacat în presă nu mai puţin virulent decât Preşedin¬ 
tele Snegur, nu a recurs niciodată la "serviciile" lui 203/6. 
Lăsăm comentariile — elogioase sau maliţioase — pe seama 
publicaţiilor afiliate, după caz, unuia sau altuia dintre cei 
doi). 


91 



"Art. 7. Apărarea onoarei şi a demnităţii 

Orice persoană fizică sau juridică are dreptul să ceară prin judecată 
dezminţirea afirmaţiilor care îi ponegresc onoarea şi demnitatea şi care nu 
corespund realităţii, precum şi a afirmaţiilor care nu ponegresc onoarea şi 
demnitatea, dar nu corespund realităţii. 

în cazul în care mijlocul de informare în masă ce a răspândit afirmaţii 
contestabile nu poate dovedi că ele corespund realităţii, instanţa 
judecătorească îl obligă să publice, nu mai târziu decât peste 15 zile din 
ziua intrării în vigoare a hotărârii instanţei judecătoreşti, o dezminţire la 
aceeaşi rubrică, pe aceeaşi pagină, în acelaşi program sau ciclu de 
emisiuni. 

în cazul în care astfel de afirmaţii sunt expuse într-un document emis 
de o organizaţie, instanţa judecătorească obligă organizaţia respectivă să 
înlocuiască acest document. 

22.04.94 

Articolul 7/1. Repararea prejudiciului moral 

Prejudiciul moral, cauzat persoanei de mijloacele de informare în 
masă, de organizaţii sau de persoane în urma răspândirii unor afirmaţii 
care nu corespund realităţii, precum şi a unor afirmaţii despre viaţa ei 
personală sau familială fără consimţământul ei, se repară de către ele în 
folosul persoanei respective în expresie bănească. Mărimea recompensei o 
stabileşte instanţa judecătorească. 

Mărimea recompensei în fiecare caz aparte se stabileşte de la şaptezeci 
şi cinci la două sute salarii minime dacă afirmaţiile au fost răspândite de o 
persoană juridică, şi de la zece la o sută salarii minime dacă ele au fost 
răspândite de o persoană fizică. 

22.04.94" 

La 26 octombrie 1994, zi în care a fost adoptată Legea 
Presei, în tabăra Puterii domnea o unanimitate idilică 
(Fenomenul transfugilor ex-agrarieni care au descoperit ce 
limbă vorbesc a apărut mai târziu). Majoritatea parlamentară 
a ignorat argumentele Opoziţiei, promovând articolul 4 fără 
nici o modificare. Punctul a) al acestuia prelua teza 
antidemocratică din articolul 32 (3) al Constituţiei, iar punc¬ 
tul b) al aceluiaşi articol repeta formulările din articolele 7 şi 
7 1 ale Codului Civil. Publicăm mai jos conţinutul acestor 
prevederi. 

"Articolul 4 , Libertatea de exprimare şi limitări de publicitate 

(1) Publicaţiile periodice şi agenţiile de presă publică potrivit 
aprecierilor proprii orice fel de materiale şi informaţii în afară de: 

a) materiale ce conţin contestări şi defăimări la adresa statului şi a 
poporului, îndemn la război, de agresiune, ură naţională, rasială sau 
religioasă, incitare la discriminare, la separatism teritorial la violenţă 
publică, precum şi alte manifestări ce atentează la regimul constituţional; 

b) materiale care denigrează onoarea şi demnitatea persoanei şi nu 
corespund adevărului sau materiale care nu denigrează onoarea şi 
demnitatea persoanei, dar nu corespund adevărului, precum şi materiale 
care vin în contradicţie cu legislaţia în vigoare şi cu principiile generale 
ale convenţiilor internaţionale privind drepturile omului/' 

Avataruri între două votări 

După adoptarea Legii Presei au urmat numeroase luări de 
atitudine, proteste, demersuri în organismele internaţionale, 
formulate de FPCD, şi de organizaţiile profesionale ale 
jurnaliştilor. Aceste eforturi au avut drept răspuns, ca să 
aducem două exemple, reacţii din partea prestigioasei 
organizaţii "Reporters sans frontieres", precum şi din partea 
experţilor Consiliului Europei. De altfel, ultimii, în urma 
vizitei efectuate în Republica Moldova în perioada 14—16 
iulie 1994, şi-au formulat rezervele asupra proiectului Legii 
Presei, propunând modalităţi de perfecţionare a textului 
acesteia, care, din păcate, au fost ignorate. Ulterior, unul 
dintre cei doi experţi, dl Andrew Nicol, fiind solicitat să dea 
consultări Comisiei pentru Problemele juridice şi Drepturile 
Omului a Adunării Parlamentare a Consiliului Europei 
asupra incompatibilităţilor dintre art.4 al Legii Presei (în 
ansamblu cu art.5 din Codul Civil) şi art.10 al Convenţiei 
Europene pentru Drepturile Omului, a întocmit un aviz 
amplu datat cu 17 august 1995. 

Vom cita doar câteva din sugestiile acestui expert. 

"Recomandarea nr. 1: Sau se vor exclude referirile la "materiale ce 
conţin contestări şi defăimări la adresa statului şi a poporului" (varianta 
cu cea mai mare probabilitate de a aduce legea în conformitate cu 
Convenţia) sau se va include cuvântul "false" după cuvântul "materiale" 
şi cuvintele "cu rea-credinţă" după cuvântul "contestări". 

Recomandarea nr. 5: în textul art. 4 (b) se va adăuga, după prima 
apariţie a expresiei "nu corespund adevărului", textul "şi care, în cazul 
unor chestiuni de interes public, nu sunt publicate cu bună-credinţă". 

5. Materiale care nu denigrează onoarea şi demnitatea persoanei, dar 
nu corespund adevărului. 

5.1. Dacă publicaţia nu denigrează onoarea şi demnitatea persoanei, 
mă îndoiesc că o asemenea restricţie urmăreşte un "scop legitim", cum 
prevede art. 10 (2). Este cu totul neclar dacă există vreun "drept" al 
persoanei care urmează a fi protejat. 

Cu toate acestea, legile unor state membre ale Convenţiei permit 
dreptul la replică sau rectificare. în unele cazuri acest lucru e înţeles mai 
degrabă ca o problemă de etică jurnalistică, decât de legislaţie. Chiar în 
cazul în care asemenea drept este prevăzut de legislaţie, sunt folosite, de 
regulă, două limitări: dreptid la replică poate fi folosit numai în cazul 
afirmării unor fapte, nu şi opinii (care nu pot fi supuse demonstrării) şi 
acest drept poate fi folosit numai de către persoana vizată de afirmaţiile 
publicate. 

10.2. Există o ambiguitate în Codul Civil cu privire la persoana care 
are sarcina dovezii. Textul din primul alineat "informaţie care, deşi nu 
denigrează onoarea şi demnitatea sa, nu corespunde adevărului " ne 
sugerează că reclamantul trebuie să demonstreze că informaţia este 
greşită. Textul din alineatul 2 "în cazul în care organul de informare în 
masă care a răspândit informaţia contestată nu poate face dovadă că 
aceasta este adevărată ..."ne sugerează că dovada veridicităţii informaţiei 
cade în sarcina organului de informare în masă. Deoarece, prin definiţie, 
aceste materiale nu atentează la onoarea şi demnitatea reclamantului, s-ar 
părea că cel puţin ar trebui ca reclamantul să fie cel care are sarcina 
dovezii. în caz contrar, agenţii mass-media trebuie să-şi asume o sarcină 
foarte grea (atât în privinţa timpului, cât şi a banilor) de a fi gata să 
demonstreze în instanţă tot ce publică. 

10.3. Articolul în cauză pare să nu lase instanţei nici un fel de limite 
în a dismtne. S-ar putea ca editorul sau difuzorul să răspândească un fapt 
greşit, iar consecinţele pentru reclamant să fie atât de banale, încât o 

corecţie sau o dezminţire să nu fie justificate. De aceea, obligaţia impusă 
instanţei de a ordona o dezminţire poate fi percepută ca disproporţionată 

Recomandarea nr. 11: în alineatul întâi al art. 7 se vor opera modi¬ 
ficările corespunzătoare celor propuse pentru art. 4 (1) (b), iar alineatul 
doi al art. 7 va fi expus în următoarea redacţie: "Dacă reclamantul face 
dovadă că orice fapt (şi nu opinie! - n. n.) care se referă la el este greşit, 
instanţa poate obliga organul de informare în masă care a răspândit acel 
fapt să publice o dezminţire în aceeaşi coloană, pe aceeaşi pagină sau să o 
difuzeze în aceeaşi emisiune sau ciclu de emisiuni în termen de 15 zile din 
ziua emiterii definitive a hotărârii instanţei." 

Un paleativ care n-a mai fost administrat 

Urmare a acestor intervenţii trei deputaţi din majoritatea 
parlamentară, D. Diacov, V. Solonari, N. Vizitei, care au înţe¬ 
les că nu pot ignora totalmente respectivele recomandări, au 
prezentat o iniţiativă legislativă, menită să liberalizeze întru¬ 
câtva cadrul legislativ vizând libertatea de expresie. Esenţa 
acestor modificări este următoarea: în art. 4 a) al Legii Presei 
după cuvântul "materiale" se adăuga cuvântul "false", iar 
după cuvântul "contestări" se adăugau cuvintele "cu rea- 
credinţă". Punctul b) era expus în următoarea redacţie: 

"materiale ce denigrează onoarea şi demnitatea persoanei şi nu 
corespund adevărului. Această limitare nu se extinde asupra materialelor 
de importanţă publică majoră considerate de către editor (autor) la 
momentul difuzării drept veridice, precum şi asupra informaţiilor 
neveridice ce nu denigrează onoarea şi demnitatea persoanei, dar au o 
importanţă majoră pentru ea (în acest caz, la contestaţia persoanei vizate, 
instanţa de judecată dispune publicarea rectificării)." 

în plus, aceeaşi iniţiativă legislativă propunea unele mo¬ 
dificări pentru art. 6 care prevedeau simplificarea procedurii 
de înregistrare a publicaţiilor periodice şi a agenţiilor de 
presă, precum şi pentru art.12 care vizau liberalizarea 
posibilităţilor de finanţare a presei. 

Această iniţiativă legislativă a fost aprobată prin votarea 
unei Legi pentru modificarea Legii Presei la 15 decembrie 
1995. Din păcate, deşi acest act legislativ aducea o îmbunătă¬ 
ţire a condiţiilor de exercitare a profesiei de jurnalist, ea nu 
cuprindea întregul cadru legislativ ce ţine de libertatea de 
expresie. Erau trecute cu vederea atât art. 203/6 al Codului 
Penal, cât şi art. 7 şi 7 1 ale Codului Civil. Scăparea este cu atât 
mai regretabilă, cu cât jurnaliştii şi redacţiile simt judecaţi nu 
în baza Legii Presei, ci în temeiul articolelor respective din 
codurile Penal şi Civil. Oricum, iniţiativa celor trei era un pas 
înainte în comparaţie cu varianta iniţială a Legii Presei. 

însă Preşedintele republicii, reconfirmându-şi deosebita 
sensibilitate pentru "excesele critice" ale presei, respinge 
printr-un decret din 04.01.96 legea adoptată la 15 decembrie 
1995. Preşedintele Snegur opta pentru păstrarea intactă a 
Legii Presei în varianta ei din 26 octombrie 1994. 

La 6 februarie curent. Parlamentul a rediscutat modifică¬ 
rile operate în decembrie trecut şi respinse de Preşedintele 
republicii. Legislativul urma să decidă: îşi menţine sau îşi 
anulează votul din decembrie. în urma unor discuţii aprinse, 
agrarienii au ajuns la concluzia că votul din decembrie n-a 
fost decât o manifestare a unui exces de democratism şi o 
eclipsă de o scurtă durată a vigilenţei ideologice. în definitiv, 
victoria (asupra presei!) i-a surâs Preşedintelui Snegur. 
Agrarienii i-au dat satisfacţie. 

"Câine de pază " sau "ţânc de buzunar" 

Să tragem linia şi să facem totalurile: după o vânzoleală 
de un an şi jumătate, am revenit la situaţia iniţială. Au rămas 
intacte: 

1. Art. 203/6 al Codului Penal 

2. Art.7 şi 71 ale Codului Civil 

3. Legea Presei. 

Aşa stând lucrurile, fraţi ziarişti, respectând rigorile 

genului, punct şi de la capăt. N-avem decât să demonstrăm 

solidaritate profesională, impunându-ne în faţa celorlalte trei 

puteri ca exponenţi ai "puterii a patra". De partea noastră 

sunt organismele internaţionale, opinia publică şi bunul 

simţ. De partea lor este numai trecutul. Aşadar, Puterea şi-a 

ridicat o fortăreaţă legislativă care îi asigură o guvernare 

liniştită. Cei care vor îndrăzni să-i deranjeze pe exponenţii 

acesteia prin eventuale critici (despre dezvăluiri senzaţionale 

nici nu poate fi vorba) n-au de ales decât între a înfunda 

puşcăria sau a se nărui financiar în urma achitării unor 

amenzi exorbitante. Astfel, Statul nu doreşte să-i recunoască 

presei calitatea de "cea de-a patra putere", atribuindu-i 

acesteia postura de "ţânc de buzunar" în loc de rolul unui 

"câine de pază". Statul ignoră paradigma democratică 

universal recunoscută PUTERE — OPOZIŢIE — OPINIE 

/ 

PUBLICĂ. în confruntarea dintre diversele opţiuni, politice 
sau de alt ordin, singurul judecător abilitat să aprecieze 
calitatea sau să dezaprobe defectele uneia dintre cele două 
elemente (Putere — Opoziţie) este Opinia publică. Opinia 
publică o poate forma doar Presa. Neavând asigurate con¬ 
diţiile legale, presa este constrânsă să deformeze conştiinţele 
prin informare incompletă sau cenzurată. Tranziţia dinspre 
totalitarism spre democraţie va dura exact atâta timp cât va 
dura procesul de constituire a SOCIETĂŢII CIVILE. Iar o 
societate civilă este expresia calităţii de cetăţean conştient de 
apartenenţa sa la colectivitatea umană din care face parte şi 
de rolul de factor activ care îi revine acestuia în lucrarea de 
perfecţionare a Statului ca entitate politică în care îşi trăieşte 

viata. 

/ 

"Stataliştii" noştri inversează cu bună ştiinţă lucrurile. Ei 
nu vor şi poate nici nu pot să înţeleagă că PRESA este cea 
care asigură societatea cu oxigenul necesar unei respiraţii 

normale, de vreme ce oferă plămânului social o cameră de 
gazare în loc de oxigen. Aici iese în relief o filiaţie clară: 
staliniştii de ieri sunt "stataliştii" de azi. 

Sigur că democraţia îşi are imperfecţiunile şi, uneori, 
chiar excesele ei. însă, ca să repet o banalitate, până în pre¬ 
zent omenirea nu a inventat un model mai bun. Iar "varianta 
moldovenească" a acesteia nu poate pretinde sub nici o for¬ 
mă că a depăşit formula de struţocămilă, adică de aglutinare 
a modelului sovietic cu unele elemente (decorative) ale 
modelului occidental. 

Despre onoare şi demnitate 

Artizanii articolelor 7 şi 7 1 (alias p.b al art. 4) sunt 
concomitent şi ridicoli, şi demni de compasiune. La mijloc e 
fie o eroare logică, fie o confuzie de ordin moral, dacă nu 
cumva şi una, şi alta laolaltă. Onoarea şi demnitatea srrnt nişte 
categorii morale şi nu pot fi calculate în bani. Aceste 
categorii pot fi trăite, afirmate şi nicidecum egalate cu 
treizeci de arginţi. Personal refuz să îmi dau onoarea în 
schimbul unei sume de bani. Alţii n-au decât să-şi ascundă 
venalitatea în spatele unor decizii judecătoreşti izvorâte din 
nişte legi strâmbe şi să-şi revendice în schimbul onoarei 
suma care le poate recompensa lipsa ei. 

Vom reveni. 


«ŢARA», 9februarie, 1996 

OCTAVIAN GHIBU 

AMBASADORUL SPIRITUAL 
AL BASARABENILOR 


Luni, 15 aprilie, în Sfânta Sărbătoare a Paştilor, la ora 
şapte dimineaţa, la Bucureşti s-a petrecut din viaţă Octavian 

O.Ghibu. Orice basarabean care manifestă interes fată de 

/ 

problema naţională cunoaşte acest nume. Orice basarabean 
care s-a pomenit mai în faţă ca persoană publică preocupată 
de problemele româneşti l-a cunoscut personal. Acest 
ardelean stabilit la Bucureşti a trăit mereu cu sufletul şi fapta 
alături de Basarabia. 

Odată cu trecerea lui la Domnul basarabenii şi-au pierdut 
ambasadorul spiritual la Bucureşti. Va fi nespus de greu să 
găseşti pe altcineva care ar fi în stare să-i preia ştafeta, să 
onoreze atâtea angajamente zilnice, atâtea griji pe care să şi 
le asume de bună voie, cu dragoste şi neţărmurită convin¬ 
gere că fiece clipă merită să fie trăită doar dacă este pusă în 
slujba neamului. 

Locuinţa lui modestă din apropierea pieţei C.A.Rosetti 
era loc de popas şi sfat zilnic pentru cei care s-au pornit pe 
calea regăsirii identităţii româneşti a Basarabiei. Domnul 
Ghibu te întâmpina mereu într-o ţinută impecabilă, la 
costum şi cravată, plin de afecţiune. Erai servit cu o cafea 
veritabilă, întrebat de toate câte se mai întâmplaseră din¬ 
coace de Prut, mângâiat şi încurajat părinteşte. Noi, cei care 
l-am cunoscut, şi am avut şansa să discutăm cu el, să-i 

ascultăm sfaturile, am avut un mare noroc. Aveam în fâtă 

/ 

România de până la război. 

Dl Ghibu, deşi era de vârstă venerabilă, nu se deda 
niciodată amintirilor, nu-şi depăna viaţa aşa cum obişnuiesc 
bătrânii. îşi amintea de trecut fie atunci când vorbea despre 
celebrul său tată, fie pentru a exemplifica o idee pe care 
tocmai o expunea. Nu mi-a vorbit niciodată de puşcăriile 
prin care a trecut. Despre faptul că a fost deţinut politic am 
aflat întâmplător. Pregătindu-mă să plec spre Chişinău pe o 
vreme nu tocmai potrivită, cu ninsori şi troiene, dl Ghibu 
mi-a spus: 

"Daca zici că nu-ţi poţi amâna plecarea, ai grijă cum mergi. Şi 
dacă vezi că ai greutăţi sau se face prea târziu şi eşti prin zona 
Huşilor, caută-l pe părintele Mina şi spune-i că eu te-am trimis. 
El te va găzdui şi te va ajuta". L-am întrebat dacă nu cumva 
este vorba de acel părinte Mina care l-a botezat pe Nicolae 
Steindhardt în închisoarea Jilava. Tocmai citisem "Jurnalul 
fericirii" şi îmi aminteam perfect de fascinantul botez din 
celula nr.18 "Da, el e — mi-a zis Ghibu, — am petrecut nişte 
ani împreună". Mirarea mea a fost şi mai mare, deoarece din 
întâmplare îl cunoscusem acum câţiva ani pe părintele Mina. 
Ajunsesem la Huşi şi, greşind drumul spre Bucureşti, ne-am 
pomenit în faţa porţii unui locaş sfânt. Am ieşit din maşină, 
am intrat în curte, apoi în biserică. Un preot în vârstă, 
văzând că suntem străini, ne-a convins să luăm masa 
împreună cu el. Era în post, sfinţia sa ne-a spus în glumă că 
de nevoie vom posti şi noi. Ne-a zis că e şi el basarabean, dar 
uite că viaţa l-a adus aici. Nici un cuvânt despre trecutul său, 
despre puşcărie, martiraj, întâmplări tragice. 

Simplitatea şi modestia oamenilor din generaţia lui 

Octavian O.Ghibu sunt blazonul lor de nobleţe. Abia cunos- 

cându-i pe unii ca ei, poţi înţelege smerenia şi de ce anume 

din ea derivă toate celelalte virtuti. 

/ 

Până în ultimele zile, atât cât l-au ţinut puterile, Octavian 
O.Ghibu a fost un om deosebit de activ. Ba era în Basarabia 
la vreo acţiune culturală, ba în Ardeal la deschiderea unui 

liceu ce poartă numele celebrului său părinte. Era mereu 
prezent în presa de pe ambele maluri ale Prutului cu inter¬ 
venţii docte şi tăioase, cu aprecieri de un rafinament inte¬ 
lectual cu totul aparte. 

Cea mai înaltă apreciere pe care i-o dădea domnul Ghibu 
cuiva sună aşa: "E un om cumsecade. Gândeşte naţional". 

Octavian O.Ghibu, născut şi educat într-un spirit româ¬ 
nesc distins, n-a pus o clipă la îndoială viitorul Basarabiei. O 
vedea doar împreună cu Ţara. Nu avea o atitudine de visă¬ 
tor, ci de realist capabil să discerne din tumultul şi confuzia 
evenimentelor ultimilor ani perspectivele Patriei sale. 

L-am cunoscut pe Octavian O.Ghibu şi tocmai de aceea 
nu accept oboseala. Amintirea lui înseamnă îndemn la 
acţiune, la faptă. "Insistă. Insistă şi vei reuşi" — ne povăţuia 
domnul profesor. 

Octavian O.Ghibu nu a murit. Pur şi simplu dânsul s-a 
retras cu multă discreţie dintre noi. Delicat din fire, n-a vrut 
să deranjeze pe cineva cu plecarea sa. 


ŢARA" ,19 aprilie, 1996 



PĂRINTELE MINA DOBZEU, 
BOTEZĂTORUL LUI 
NICOLAE STEINHARDT 


Părintele Mina Dobzeu este un nume încă necunoscut opiniei publice 
româneşti din Basarabia. E sigur însă că el a intrat deja în istoria 
spiritualităţii neamului. Unui călugăr poate nici nu-i prea şade bine să aibă 
faimă de vedetă. în orice caz, cei care au ales calea retragerii din lume 
sunt departe de ispita popularităţii. Dar Pronia Divină l-a ales anume pe el 
pentru o faptă care îi rezervă un loc aparte în istoria Bisericii şi a culturii 
româneşti: Părintele Mina l-a botezat pe Nicolae Steinhardt. L-a creştinat 
pe un evreu într-o celulă a unei puşcării plină cu deţinuţi politici. El a fost 
protagonistul unei întâmplări mistice fascinante, unice în felul ei. Contactul 
cu el este un prilej de nesfârşită bucurie. Ai în faţă un om care a avut 
fericirea să-i cunoască personal pe cei din "lotul Noica". Văzându-I şi 
ascultându-i vorba, simţi cu toată fiinţa ce a fost lumea românească de 
până la bolşevizarea Ţării. 

Dumnezeu a vrut să-l cunosc şi m-a adus în faţa unei mănăstiri din 
Huşi, oraş prin care am trecut până atunci în drum spre Bucureşti poate de 
zeci de ori. Când vorbeşte suntem numai ochi şi urechi. Iată şi acum, am 
zis că vin să-i iau un interviu, am inclus dictafonul şi parcă mi-au zburat din 
cap toate întrebările pe care mi le pregătisem pentru această întâlnire. 
Vocea lui domoală şi caldă se revarsă lin în sufletele noastre. Ne e frică să 
schiţăm un cât de mic gest, să facem vre-o mişcare. Ca să nu-i întrerupem 
desfăşurarea gândului. Din vreme în vreme îndrăznesc totuşi să mai pun 
câte o întrebare, să mai divaghez puţin despre ce ne frământă. 

Dialogul nostru urmând să apară în ziar, îmi dau seama cât de săracă 
este hârtia în posibilitatea de a-i arăta fără nici o ştirbire personalitatea. 
Această voce trebuie să se facă auzită la radio, la televiziune, în sălile 
studenţeşti. 

Convorbirea pe rare o publicăm, înregistrată acum câteva săptămâni, 
este doar o primă încercare de a-l prezenta publicului larg pe preacuviosul 
părinte. Cu ajutorul lui Dumnezeu poate vom reuşi să îi facem şi alte 
prezentări. 

Dialog cu părintele Mina Dobzeu 


I. 

«S-a produs un dezechilibru pentru că lipsea 
tocmai ce este mai important — baza, care este 

religia» 


linie Roşea: Noi ne cunoaştem, părinte, de vreo cinci ani de 
zile, de când - îmi face plăcere să-mi aduc aminte - ne rătăcisem 
pe străzile Huşilor în căutarea benzinei. Nici nu ştiam că aici este 
vreo mănăstire. Şi când am dat de porţile mănăstirii, ne-am oprit 
şi V-am văzut pe Sfinţia Voastră care Vă plimbaţi prin curte. V- 
aţi întrebat, probabil, ce caută drumeţii ăştia. Aţi venit spre noi, 
ne-aţi întrebat cine suntem şi ce căutăm. După care ne-aţi primit, 
ne-aţi omenit şi aşa ne-am cunoscut. Au trecut încă vreo doi ani şi 
V-am regăsit într-o lectură care a fascinat întreaga lume româ¬ 
nească. Este vorba de "Jurnalul Fericirii" al lui Nicolae 
Steinluirdt. Cu îngăduinţa Cuvioşiei Voastre, am să citez din 
această carte câteva fragmente. Mai întâi momentul când V-aţi 
cunoscut în celulă: 

"7 martie 1960. 

Minunile există. Dumnezeu lucrează mereu. Prevestirile lui 
N.N.P. se împlinesc pe loc. Abia încetează rafala de trâmbiţe că 
vecinul meu binexmtor mi se recomandă: e un preot-călugăr 
ortodox. Alături de el se trezesc alte două năluci, una corpolentă şi 
greoaie, alta zveltă şi tinerească: sunt doi preoţi greco-catolici. 

... Călugărul meu e basarabean. E un om tânăr, condamnat 
pentru a fi avut vedenii şi a fi trimis Departamentului Cultelor o 
scrisoare în care protesta împotriva desfiinţării schitului unde 

vieţuise. Abia apuc - bat fierul cât e cald - să-i spun că sunt 
ovrei şi că doresc a mă boteza, că se şi arată de acord. E blajin, cu 
gesturi domoale, şi tăcut.» 

Acum suntem iarăşi în mănăstirea "Sf. Apostoli Petru şi 
Pavel" şi Vă rugăm, părinte, să ne dumeriţi în nişte lucruri care 
ne-ar ajuta să mergem şi noi mai copăcel în ocupaţia pe care o 
avem şi care este destul de dificilă. Nu vreau să monologhez prea 
mult, numai o mărturisire scurtă, pentru că aşa este bine la 
mănăstire - să ne şi mărturisim, să spunem ce este de capul 
nostru, ce este cu noi, cu generaţia noastră. Noi suntem cu toţii 
copii ai regimului sovietic care de fapt trebuia să fim un alt produs 
decât am ajuns astăzi. Trebuia să fim şi fără naţionalitate, şi fără 
Dumnezeu — noi, copiii basarabeni, crescuţi sub regimul sovietic. 
Şi cred că emoţia pe care am trăit-o în clipele adolescenţei şi 
tinereţii de a redescoperi un lucru care pentru un copil sau un 
tânăr din Ţară este un adevăr banal cunoscut din primii ani ai 
vieţii - identitatea de român şi de creştin, ne-a dat puterea să 
facem ceea ce facem. Prin urmare, şi în politică noi nu facem 
altceva decât să reluăm în fiecare zi afirmarea firească, normală, 
echilibrată a acestei identităţi de român şi de creştin. 

Aşa cum se obişnuieşte, părinte, poate facem mai întâi o fişă 
personală sau o scurtă notă biografică a Sfinţiei Voastre, ca să ştie 
şi cititorii din Basarabia, mai în detaliu, cine este părintele Mina 
Dobzeu. 

Părintele Mina: Sunt fiu al Basarabiei, fiu de ţăran, din 
satul Grozeşti, judeţul Lăpuşna, cum se zicea înainte. Dar 
acuma, după sovietici, din raionul Nisporeni. Părinţii mei 
erau ţărani, iar satul nostru avea o aşezare frumoasă din 
două părţi de deal, pe malul Prutului, cu luncă, cu baltă, cu 
şes, cu păduri de codru, cu vii şi livezi. Şi cu obiceiurile 
noastre frumoase moştenite din moşi-strămoşi. Acum, mai 
mult ca oricând, la vârsta mea, ştiu cât de frumos era satul 
meu. Când fiecare creştin respecta acea Lege Sfântă, şi nu 

aveam prea mulţi intelectuali, ţăranii cu simplitatea lor, 
poate că nu toţi ştiau carte, dar ştiau să respecte Legea 
Domnului. Duminicile şi în sărbători mergeau la biserică. 
Exista frica de Dumnezeu şi evlavie când era postul, 
miercurea şi vinerea. De sărbători toată lumea ieşea la horă, 
la scrânciob, unde se distrau copiii şi tineretul, se jucau nunţi 
frumoase, aşa, petreceri cu nunţi şi cu hore, cu muzică şi cu 
fanfară. Fanfara lui Mişcoi din Bărboieni. Şi toate acestea 
formau acea tradiţie frumoasă şi liniştită în care fiecare îşi 
ştia rostul în viaţă. 

Eu am făcut şcoala primară în sat. Eram şapte copii la 
părinţi. Patru băieţi şi trei fete. Şi la vârsta de 11 ani, cum 
făcusem patru clase, eu îi întrebam pe părinţi, ce faceţi cu 
mine? Mă daţi la o şcoală, mă daţi la o meserie sau ce faceţi? 
Mersesem de câteva ori pe la mănăstirea Hâncu cu părinţii 
mei, la hramul mănăstirii, de Adormirea Maicii Domnului, 
la mănăstirea Vărzăreşti. Cunoşteam aceste mănăstiri. 
Avusesem nişte rude, nişte unchi de-ai mei în mănăstiri. îmi 
plăcea să învăţ carte (încă la cinci ani mă învăţase mama 
alfabetul chirilic după o carte — "Acatistul Sf. Pante- 
leimon"). Eu citeam şi tata zise: "Pe ăsta o să-l facem călugăr". 
Şi mie mi-a intrat în minte atuncea. Şi când de-acuma eram 
şi eu la uzul raţiunii, terminasem patru clase, părinţii au zis: 
"Da, pe ăsta îl ducem la mănăstire". Au fost pe gândurile mele. 

Iurie Roşea: Aţi intrat în monahism... 

Părintele Mina: în anul 1935, când eram de 13 ani şi 
jumătate. Şi m-am dus la mănăstirea Hâncu, unde am fost 
primit. Am intrat în monahism cu dorinţa ca să învăţ carte şi 
am stat acolo trei ani. M-am dus la atelierul mănăstirii unde 
ne învăţau timp de doi ani. Apoi am încercat să intru la 
Seminarul Teologic, dar la vremea ceea fusesem bolnav de 

malarie şi m-au respins. Am rămas cu studiile, ca să le fac 
de-abia după armată şi după război. Când am intrat în 
armată, am intrat şi în război. Şi de-abia prin 1945, când s-a 
terminat războiul, am făcut şcoală de cântăreţi de patru ani, 
la Constanţa. Şi apoi am venit în Eparhia Huşilor, stabilindu- 
mă la schitul Vlădiceşti. Şi întrucât atuncea a fost o reformă a 
învăţământului religios, de-abia în 1955 am intrat la 
Seminarul Teologic. Fiindcă aveam şcoală de cântăreţi, am 
fost promovat dintr-o dată în anul trei şi am mai făcut doi 
ani la Seminarul Teologic, absolvindu-1 în 1957. Apoi am 
studiat la Institutul Teologic, la Bucureşti, din 1957 până-n 
'59. în 1959 Departamentului Culte dăduse Decretul nr. 410 
privind desfiinţarea mănăstirilor. Iar eu, fiind student 
atuncea şi făcând parte din Eparhia Huşilor, eram la schitul 
Vlădiceşti, am luat atitudine. Am scris vreo treisprezece 
scrisori de protest împotriva acestui decret şi aceste scrisori 
au ajuns prin toată ţara. Aşa am înţeles eu să denunţ 
Antihristul. Demonstram pe puncte ca Antihristul şi 
concepţia materialistă şi comunismul vor cădea şi Hristos va 
învinge. Mielul va învinge. Că nu ştiam eu precis cât va 
dura, dar făcusem nişte calcule despre căderea lui Stalin şi 
am nimerit-o bine. Făcusem calcule după nişte cifre, nişte 
date care sunt în Apocalipsă, că puterea acelui Antihrist va 
dura o vreme, două vremi şi jumătate de vreme. O vreme 
sunt 10 ani, două vremi încă 20 ani şi jumătate de vreme şi 
era 35 de ani. Şi calculaţi, de la revoluţia din octombrie, 35 
de ani au fost în 1953. Calculul a fost bun. 

Iurie Roşea: Aţi făcut puşcărie. Care a fost cauza? 

Părintele Mina: în 1959 m-au condamnat pentru aceste 
scrisori. M-au condamnat cu şapte ani. Dar eu avusesem şi o 
condamnare în 1949. Atunci am protestat împotriva regimului 

care a scos învăţământul religios din şcoală, am scris nişte afişe 
demascând comunismul care aduce pustiire Bisericii, vieţii spi¬ 
rituale. M-au condamnat atunci cu trei luni şi o zi, dar m-au 
ţinut 11 luni. Au urmat cinci ani de domiciliu obligatoriu. Timp 
de cinci ani de zile plecam de la schitul Neamţ de două ori pe 
lună şi făceam prezenţa la securitate. Iar în 1959 m-au 
condamnat cu şapte ani şi am făcut 5 ani. Am fost la Jilava, în 
coloniile de muncă din delta Dunării, la Gherla. La Jilava l-am 
cunoscut pe Nicolae Steinhardt care făcea parte dintr-un grup 
de intelectuali din Bucureşti, aveau clubul lor, făceau parte din 
Uniunea Scriitorilor şi, între aceştia, în fruntea lor era 
Constantin Noica şi alţii cunoscuţi. Dinu Pillat, Alexandru 
Paleologu, Sergiu Al. George (acesta era basarabean). Deci, 
printre ei era şi Nicolae Steinhardt, care era evreu. L-am 
cunoscut în celulă. El s-a apropiat mult de sufletul meu. Şi în 
cele din urmă îmi zice: " Vreau să mor creştin, condiţiile sunt grele 
aicea, nu ştiu cum voi rezista, dar vreau să mor creştin." Nicolae 
Steinhardt şi-a exprimat dorinţa de a fi botezat. în celulă, şi era 
o celulă mare cu vreo 60 de inşi, erau şi preoţi romano-catolici, 
greco-catolici, ortodocşi, protestanţi, de tot felul. Când a fost 
întrebat de colegii lui la ce confesiune se va boteza, el a răspuns 
că la confesiunea ortodoxă. Atunci te botează călugărul. Deci, 
eu eram călugărul între cei mulţi de-acolo. Şi el a făcut o alegere 
bună. Deci, nu s-a făcut budist, deşi cunoştea şi această 
confesiune, nici brahman, n-a trecut nici la mahomedan'sm, 
căci erau acolo şi mahomedani. Iar când a fost vorba de 
confesiunile creştine, între multele confesiuni creştine, el a ales 
Ortodoxia. Atunci cei care îl cunoşteau, care făceau parte din 
grupul lui, l-au încurajat, iar el nu era străin de creştinism. 
Pentru că şi în "Jurnalul Fericirii" scrie cum se ducea cu părinţii 
lui şi la biserici, şi la mănăstiri, vorbeşte cum petrecea Paştele 
împreună cu colegii lui, deci nu era departe de creştinism. Iar 
pentru a-1 încreştina, i-am făcut o pregătire care se numeşte 

Cateheză, aşa, mai sumară, şi a fost uşor pentru el, că era un 
cunoscător al învăţăturii. Ca după câteva zile, aşa hotărârăm: 
stabilim noi o zi, când să facem acest act al Botezului în 
condiţiile în care eram. Şi acolo, în "Jurnalul Fericirii", descrie 
momentul cum într-o zi, pe data de 15 martie 1960, am fost 
scoşi la plimbare, Ia aer. Iar el a rămas în cameră pe motiv că e 
bolnav şi eu, când am venit de la aer, am fost primul care am 
intrat mai repede. Aveam pregătită o cană cu apă, "un ibric cu 
apă viermănoasă", cum zice el, şi fiindcă făcusem înainte 
pregătirea, am trecut la oficierea Botezului, Botezul făcut prin 
turnare. Rostind cuvintele de botez: "Se botează robul lui 
Dumnezeu, Nicolae, în numele Tatălui (tumându-i apa), Amin, şi al 
Fiului, Amin, şi al Sfântului Duh, Amin". Şi acesta a fost Botezul. 
Ca după aceea să urmeze rugăciuni şi, completare la aceea ce 
puteam spune noi, rugăciuni care fac parte din ritualul 
Botezului. Şi el consideră că este un Botez ecumenic prin faptul 
că erau prezenţi ceilalţi preoţi, ortodocşi, catolici, protestanţi. 
Aşa a avut loc. Iar despre mirungerea, care trebuia să urmeze, 
i-am spus: " După ce ai să ieşi din închisoare, mergi la părintele 
Teodorescu, la Institutid Teologic, ori la biserica "Sf Ecaterina» şi el o 
să-ţi oficieze mirungerea.» Dar au trecut ani, şi el uitase omul 
unde îl îndrumasem, la ce preot. Până la urmă, întâmplător, a 
mers la schitul "Icoana" pe muntele Athos. Şi tocmai acolo l-a 
găsit pe părintele Teodorescu, şi i-a făcut acea mirungere, 
prezent fiind şi naşul lui de botez, avocat Vidraşcu. 

Au trecut anii, eu eram venit la Huşi, aici eram stareţ, şi 
dânsul a venit şi dorea să rămână la mănăstire aici. Epis¬ 
copul locului, la vremea aceea, nu putea pricepe ce înseamnă 
să vină un evreu cult în mănăstire, mai ales că nu mai era 
voie, comuniştii nu dădeau voie. Mai rămăsesem noi, două- 
trei persoane, care întreţineam mănăstirea. Şi nu admitea să 
primească pe altcineva în mănăstire. Iar eu, în cele din urmă, 
l-am îndrumat să se ducă la Cluj, unde îl cunoşteam pe 

Episcop, şi-i zic: " Episcopul de acolo o să te primească într-o 
mănăstire". I-am dat o recomandare bună din partea mea şi 1- 
a primit în mănăstirea Rohia, unde a şi fost tuns în monahie 
şi ca ocupaţie a avut biblioteca, s-a ocupat de profesia lui de 
scriitor, a scris opere laice, iar acuma, creştin fiind şi totodată 
fiind şi intelectual, a scris opere religioase, şi "Jurnalul 
Fericirii", "Dăruind, vei dobândi", altele câteva. Deci, după 
ani de zile, asta a fost prin 1989, când a fost ultimul lui an, a 
rânduit Dumnezeu ca să merg acolo şi să asist chiar la 
ultimele lui clipe. N-a mai trăit decât două-trei zile. L-am 
găsit bolnav. A spus că merge la Bucureşti, la doctorul lui. 
Până la urmă am mers împreună la Baia Mare şi, făcându-i- 
se rău pe drum, l-au internat acolo în spital. Eu am plecat la 
Bucureşti, el a rămas la Baia Mare. Am venit acasă şi peste 
două-trei zile am primit o telegramă care mă înştiinţa că a 
murit. Dar fiindcă era timp scurt, nu am putut să mă duc la 
înmormântare. Atât am ştiut despre Nicolae. Iar el reprezin¬ 
tă un caz foarte important şi pentru creştinătate, şi pentru 
Biserica noastră Ortodoxă. Căci dacă mâna mea a fost o 
mână întinsă pentru a-1 boteza prin Pronia dumnezeiască, el 
a fost o mână întinsă către intelectuali care să le spună: "Iată, 
voi, care aţi fost botezaţi de mici, n-aţi cunoscut ce semnificaţie are 
Botezul, iar eu, care am fost botezat la vârstă majoră, am cunoscut 
pe Hristos". Căci a trăit nişte momente înălţătoare, când harul 
lui Dumnezeu i-a dat trăiri înălţătoare, încât noi le putem 
numi bucurii din Paradis. Nici eu, care le-am trăit, nu sunt şi 
nici n-aş fi fost în stare să le exprim în cuvinte, pe când el 
reuşeşte să ni le redea în cuvinte şi să spună: da. Botezul a 
fost adevărat, este adevărat. Sfintele Taine sunt adevărate. 
El, spre deosebire de mine, păcătosul, avea talent scriito¬ 
ricesc, de-aia a putut să zică mai bine decât aş putea s-o fac 
eu. 

Iurie Roşea: Părinte, dacă aţi abordat, fie şi tangenţial, prob¬ 
lema intelectualilor, vreau să Vă spun că şi noi am fost fascinaţi de 
opera lui Nicolae Steinhardt, poate că întâi şi-ntâi pentru că este o 
operă teologică, sau dacă nu teologică, o operă profund creştină, 
aparţinând unui intelectual foarte rafinat, care a priceput exact ce 
înseamnă pustiirea sau descreştinarea societăţii moderne, lucru ce 
ne preocupă şi pe noi foarte mult acolo, în Basarabia. în evoluţia 
asta mai mult sau mai puţin tumultoasă a Mişcării româneşti din 
Basarabia, la un moment dat, impresia mea a fost că o bună parte 
din intelectualii noştri basarabeni nu au fost pătrunşi de 
necesitatea conjugării ideii naţionale cu cea creştină. Am înţeles că 
ideea naţională mergea cu un pas înaintea celei creştine. Altfel zis, 
noi care am fost cu toţii victimele materialismului, am ajuns un fel 
de marxişti de-a-ndoaselea, că tot de determinismul economic 
suntem preocupaţi. Un fel de istorism românesc care de la un 
moment nu a mai fost productiv. Chiar dacă ne răspundeam ca 
români am înţeles că fără reîntoarcerea în sânul Bisericii şi fără 
conjugarea efortului politic cu cel spiritual, creştinesc, pur şi 
simplu nu vom reuşi. Cred că de aici se trăgeau şi oscilaţiile care 
se făceau observate la un moment dat. Acest dezechilibru din sufle¬ 
tele unor români conştienţi de apartenenţa lor românească, ba 
chiar ale unor intelectuali marcanţi de la noi, venea tocmai din 
lipsa unei înţelegeri a necesităţii conjugării efortului politic cu cel 
spiritual. 

Părintele Mina: S-a produs un dezechilibru pentru că 
lipsea tocmai ce este mai important - baza, care este religia, 
şi morala care ţi se impune tot prin această religie. Vedeţi că 
omul prin natura Iui este creat după chipul lui Dumnezeu. 
Noi vorbim după Biblie, după învăţătura creştină, şi nu 
după concepţiile materialiste care denaturează firescul, căci 
ateismul este nefiresc, este abject. Dumnezeu a creat pe om 
după chipul şi asemănarea Lui. Chipul constă în însuşiri 
dumnezeieşti - în dispoziţie intelectuală, în dispoziţie 

artistică, în dispoziţie morală, în dispoziţie religioasă. Pe om 
trebuie să-l cultivăm în toată integritatea lui. Se spunea chiar 
în ţara noastră că în timpul lui Ceauşescu formam omul 
multilateral dezvoltat. Dar oare era el multilateral când igno¬ 
ram moralitatea şi religiozitatea? în educaţia materialistă, în 
ideologia aceasta a sistemului comunist, se ignora religiozi¬ 
tatea şi morala. Şi atunci, neglijând, ignorând religia care 
este un sistem de gândire ce-1 angajează pe om la o cunoaş¬ 
tere nu numai a celor materiale, conform concepţiilor omului 
raţionalist, vedem cu toţii unde ne-am pomenit. Numai prin 
revelaţia divină ni se face cunoscută raţiunea divină, prin 
cuvântul Tatălui, cuvântul lui Dumnezeu, care este raţiunea 
lui Dumnezeu, care ni se descoperă nouă, iar noi trebuie să 
ne integrăm în acest supranatural. Când acceptăm revelaţia 
divină, ne încadrăm, cu viaţa noastră, cu gândirea noastră, 
cu sistemul nostru de orientare a vieţii noastre, în suprana¬ 
tural. Deci, suntem copiii lui Dumnezeu. Şi Botezul este a 
doua naştere. Noi suntem născuţi din părinţi după legile 
naturii, ca oricare fiinţă, dar ne naştem din nou prin Botez şi 
prin Botez primim, de la Tatăl ceresc prin Duhul Sfânt, şi 
credinţa, şi cunoaşterea, şi morala. Şi prin Sfintele Taine 
primim sfinţirea vieţii noastre, şi în gândire, şi în vorbire, şi 
în fapte, şi în toate. Aici e baza. Iar dacă s-a produs această 
descreştinare, înstrăinare, era necesar ca intelectualii, care au 
făcut această trezire naţională din simţ naţional şi patriotic, 
să dezvolte acest simţ care este de multe ori vag şi incom¬ 
plet. Ei l-au luat pe Eminescu ca model de cultură, de gân¬ 
dire, de exprimare, de extindere cu multă largheţe asupra 
tuturor problemelor. Ar fi o inepţie să minimalizăm valoarea 
şi dimensiunile lui Eminescu în cultura română. El a avut o 
gândire largă, încât n-a ignorat religia şi viaţa morală. A 
înţeles că este o interpătrundere, o unitate între cultură şi 
spiritualitatea creştină, aşa cum a fost pe parcursul întregii 

istorii a neamului nostru, o împletire a vieţii spirituale cu cea 
culturală şi o angajare a braţului secular, a conducerii de stat 
şi a braţului celui puternic al lui Dumnezeu care este 
Biserica. Căci aceasta nu mai este vremelnică, ci veşnică. 
Aceste două braţe au colaborat, au conlucrat de-a lungul 
timpului şi Eminescu era conştient de aceasta. Dar Eminescu 
este un om şi el. Aceşti poeţi şi scriitori, aceşti intelectuali 
care au adus trezirea patriotică, culturală şi naţională, au 
rămas oarecum limitaţi, punându-1 pe Eminescu în centrul 
universului. Eminescu nu-i Hristos, Eminescu nu-i cel care 
deţine sursa şi izvoarele. Izvoarele le găsim tot în Sfânta 
Scriptură, tot în Biserică, tot în Tradiţie, iar în centrul lumii 
este Hristos. Să revenim la ceea ce a fost poporul basarabean 
până la perioada comunismului, până a fi fost înstrăinaţi şi 
goliţi completamente. Deci, le-a vremuit, cum zice poetul, 
graiul, şi i-a înstrăinat chiar de originea lor, de cultura şi de 
graiul lor, dar i-a înstrăinat şi de graiul dumnezeiesc. Şi 
lucrul acesta a fost cel mai grav, prin pustiirea bisericilor şi a 
mănăstirilor, prin lipsa de educaţie religioasă care era 
interzisă, iar oamenii erau prigoniţi pentru cuvântul lui 
Dumnezeu. încât copiii nu mai erau ai Bisericii, tineretul nu 
mai era al Bisericii creştine şi intelectualii erai înstrăinaţi de 
Dumnezeu. 

Iurie Roşea: Deci, erau antropocentrişti, nu hristocentrişti, 
cum e normal 

Părintele Mina: Antropocentrismul e ticălos şi păcătos şi 
provoacă dezastre nemaivăzute. Stalin, Lenin, Mao sau 
Hitler au fost oameni păcătoşi şi au înţeles să conducă ome¬ 
nirea după raţiunea pură a omului, fără Dumnezeu. 

«ŢARA», 28 iunie, 1996 


112 



II. 

«Frica e partea ateilor. 

Creştinii nu au frică decât faţă de Dumnezeu» 


Iurie Roşea: Părinte, o problemă care frământă mereu socie¬ 
tatea noastră: frica. Cum să scăpăm de frică, cum să ne alimentăm 
curajul şi nădejdea în reuşită? 

Părintele Mina: A fost o perioadă lungă când acest popor 
şi-a pierdut credinţa, limba, cultura, identitatea. Şi acum, ca 
să ne refacem, trebuie să revenim la credinţă, la rugăciune şi 
la Biserică. Fără credinţă nu scapi de frică. Frica e partea 
ateilor. Creştinii nu au frică decât faţă de Dumnezeu. De 
stăpânirile vremelnice sau de micile necazuri ale vieţii un 
creştin nu se teme. El le depăşeşte cu uşurinţă. Aici e cheia 
— credinţa. Alte soluţii sunt bune pentru naivii care nu ştiu 
prea bine nici ce vor, nici ce este viaţa. Cu viaţa nu te joci şi 
nici nu te apuci să o judeci, să o relativizezi cu mintea ta de 
om, păcătos prin naştere şi mereu împins de cel nevăzut să 
substitui raţiunea divină cu cea omenească. De-aici i s-au 
tras omenirii toate belelele. E un lucru ştiut. Dacă atâta lucru 
nu pricepem, vai de noi, că greu ne va mai fi acolo. Sus, când 
vom ajunge să dăm socoteală. Preotul este cel care mediază 
relaţia noastră cu Flristos, iar noi, ortodocşii, ştim că fără 
Biserică nu ne putem considera oameni în toată puterea 
cuvântului. Fără Biserică suntem un fel de semioameni. Şi n- 
avem cum să scăpăm de frică aşa, numai printr-un efort 
volitiv uman, fără ajutorul lui Hristos. Unii, mai ales dintre 
intelectuali, fug de Biserică, se feresc de Biserică, poate şi 
pentru că n-au avut pe cineva să le explice despre ce este 

vorba şi cum trebuie să ne orânduim valorile. Iar preoţii ce 
zic despre aceştia? Că intelectualii sunt atei. Că nu calcă în 
biserică şi nici nu caută aşa ceva. 

Iuie Roşea: Păi cum să calce? Să Vă spun, părinte, de ce nu 
calcă. Foarte mulţi dintre noi ezită să păşească pragul bisericii nu 
pentru că nu ar vrea, dar pentru că se simt jenaţi, stingheriţi, ne¬ 
îndemânatici în biserică. Noi nu am apucat de mici copii, aşa cum 
a apucat generaţia Sfinţiei Voastre, să ştim cum se sărută o icoană, 
cum se spune o rugăciune, cum se face semnul Crucii ca să scapi 
de senzaţia că eşti văzut ca un novice stângaci de alţi enoriaşi care 
vin regulat la biserică. Cum să scapi de acest trac, de această 
impresie că eşti neîndemânatic şi de obsesia unor posibile ironi¬ 
zări? Cu alte cuvinte, cum să redevii practicant ortodox activ? 

Părintele Mina: Mai întâi eu, care sunt un duhovnic, trebuie 
să ştiu a-mi face cum trebuie misiunea. Să zicem că vine la mine 
un credincios de rând care practic nu s-a mărturisit niciodată, 
nici pe la biserică nu a prea mers din mai ştiu eu ce motive. Dar 
acum a luat o hotărâre şi din convingere zice că se întoarce cu 
pocăinţă la credinţă. Şi atunci, eu, ca duhovnic, spun ceea ce 
trebuie să-i spună un preot unui creştin care vrea să se 
îmbisericească. Mai întâi, să meargă la duhovnic. Duhovnicul o 
să-i spună să aibă o carte de rugăciuni. în cartea de rugăciuni e 
dată şi învăţătura de credinţă pe scurt. învaţă-te să te rogi seara 
şi dimineaţa, să te închini în casa ta, să ai o Sfântă icoană, să ai o 
candelă. Seara şi dimineaţa să-ţi pleci genunchii şi să te rogi şi 
tu lui Dumnezeu. Duminica nu mai mergi la muncă, duminica 
o sărbătoreşti, că-i zi sfinţită, domnule, şi porunca 
dumnezeiască e să o cinstim, că e zi de repaus. Deci, în ziua 
Domnului mergem la biserică, ne odihnim, citim şi aşa, încetul 
cu încetul, să revenim la tradiţia noastră creştină. Apoi, dacă ai 
să citeşti învăţătura de credinţă, ai să ştii bine de ce te duci la 
biserică. Te duci să asculţi în sfintele duminici şi de sărbători 

Sfânta Liturghie. Sfânta Liturghie este o rugăciune specială pe 
care o face numai preotul şi nu orice om de rând. E simplu. 
Putem să înţelegem aşa: când ne ducem la biserică, alcătuim o 
ceată duhovnicească şi rugăciunea noastră o facem în comun 
acolo, prin gura preotului, a cântăreţilor şi a citeţilor, ne apropie 
de Dumnezeu care îşi revarsă peste noi mila şi lumina Sa. Prin 
Sfânta Liturghie rugăciunile noastre sunt însoţite de jertfa 
euharistică, care este Trupul şi Sângele Domnului. în Vechiul 
Testament se aducea jertfă de animale. Dar, odată cu venirea 
Domnului Iisus a încetat jertfirea animalelor, că El a zis: "Eu 
sunt Mielul de jertfă". în Noul Testament Hristos este Mielul de 
jertfă, dar acest fapt istoric petrecut atunci când El s-a jertfit pe 
Cruce, se perpetuează, se reactivează prin pâinea şi vinul de pe 
Sfânta masă, care se transformă în Trupul şi Sângele Lui, iar 
lucrul acesta ni l-a poruncit Domnul Iisus când a anticipat 
moartea Sa. La Cina cea de Taină a zis că pâinea este Trupul 
Meu, vinul este Sângele Meu, prin aceasta mâncaţi Trupul Meu 
şi beţi Sângele Meu. 

Ce înseamnă aceasta? înseamnă că noi purtăm trup şi sânge. 
Dar trupul şi sângele nostru este infectat de păcatul strămoşesc. 
Purtăm trupul şi sângele lui Adam. Iar prin Trupul şi Sângele 
Domnului, în chip duhovnicesc, ni se sfinţeşte trupul nostru şi 
sângele nostru, ne înnoim cu un alt sânge şi cu altă came care ni 
se dau sub formă materială (dar numai simbolic sub formă 
materială). Şi astfel noi primim în chip duhovnicesc energie, har 
dumnezeiesc. Această energie şi har dumnezeiesc le primim 
prin Sfânta împărtăşanie. Jertfa aceasta este adusă lui Dumne¬ 
zeu, dar prin participare gustăm şi noi din ea, aşa cum în 
Vechiul Testament se aduceau drept jertfă animale, dar gustau 
şi ei, ca şi cum ei personal se jertfeau. 

Noi ne unim cu Hristos prin aceea că ne unim cu Jertfa 
Lui: sub formă văzută — prin pâine şi vin, iar în chip tainic 
— prin faptul că pâinea şi vinul sunt Trupul şi Sângele 



Domnului. Astfel, Jertfa Lui este permanentă. Deci, de câte 
ori ne prezentăm Ia Sfânta Liturghie, noi ne prezentăm cu 
rugăciunile noastre însoţite de jertfă şi aceasta ajunge 
primită înaintea Domnului. Jertfa Lui e de o valoare infinită, 
încât acoperă mulţime de păcate. Câte păcate are omenirea, 
toate se iartă prin Jertfa Domnului Iisus. Deci, dacă tu vrei să 
redevii creştin, trebuie să mergi la biserică, să te spovedeşti, 
să te împărtăşeşti. Iar dacă încă n-ai curajul să mergi să te 
spovedeşti, că zici că e un preot simplu care îţi pare mai 
puţin şcolit decât tine şi mai are pe deasupra şi păcatele lui, 
înseamnă că tu încă nu eşti pregătit sufleteşte, că nu te poţi 
învinge pe tine, pentru că nu-ţi dai seama de importanţa 
acestor adevăruri. Niciodată însă nu e târziu. Totul e să fii 
sincer cu tine însuţi, să faci un efort şi să-ţi învingi orgoliul şi 
slăbiciunea şi El te va primi cu dragoste divină. Altfel te vei 
pierde, rătăcind aiurit prin viaţă şi neştiind ce-i cu tine şi de 
ce nu-ţi poţi găsi liniştea sufletească. Nu vei şti nici ce este 
fericirea, ca să rămânem în compania fericitului Nicolae 
Steinhardt, care a ajuns să o priceapă abia în puşcărie, după 
Botez. 

linie Roşea: Părinte, să vorbim puţin despre o chestiune discu¬ 
tată de când e lumea, discuţie la care s-a întâmplat să participăm şi 
noi. Ea se referă la scop şi mijloace. Unii afirmă că în politică scopul 
scuză mijloacele. Noi suntem de altă părere. Credem că atunci când 
faci uz de un mijloc ignobil, nu poţi să atingi un scop nobil. Altfel zis, 
nu poţi atinge, printr-o infamie sau printr-un procedeu imoral, o ţintă 
pe care o crezi majoră, de interes naţional, patriotic... 

Părintele Mina: Noi, creştinii ortodocşi, nu acceptăm 
ideea că "scopul scuză mijloacele". Un bine îl poţi face doar 
cu sufletul şi cu mâinile curate. Inclusiv un bine obştesc. 
Altfel, te pomeneşti, poate inconştient, ostatic al aşa-zisului 
"scop suprem" sau al unor "înalte raţiuni de stat" de dragul 

cărora eşti gata să comiţi orice, de la mici imoralităţi până la 
crime de proporţiile celor comuniste. 

Putem admite doar ceea ce se numeşte "minciună con¬ 
venţională". Dar asta e altceva. Să vedem cum e convenţio¬ 
nală. Adică să fii sincer, dar nu prost. în primul rând, trebuie 
să ai inteligenţa să fugi de astfel de stări în care să fii pus în 
situaţia de a minţi. Tu singur trebuie să ştii să fii înţelept şi 
prudent. Hai s-o luăm mai simplu. Câte "minciuni" nu-i 
spune mama copilului, că el încă nu poate să înţeleagă toate 
lucrurile. Nu-i zice ea pruncului: "Nu te băga acolo, că vine 
lupul"? Sau te întreabă cineva: "Domnule, da' de unde vii?". 
Dumneata poate vii de la o întâlnire secretă ori ai avut o 
treabă pe care nu este bine să o ştie şi alţii. Eşti obligat să-i 
spui tu de unde vii? Nu. Şi atunci îi zici: "Vin din oraş, vin 
din treburile mele". Deci, trebuie să fii înţelept, nu prost. 
Aşadar, să fim fără răutate ca porumbeii şi înţelepţi ca şerpii. 
Deci, fii porumbel, da' nu prost. Fii înţelept ca şarpele! De ce 
se zice că şarpele e înţelept? Pentru că el nu are nici mâini, 
nici picioare, şi, totuşi, prin forţa ondulaţiilor corpului lui se 
strecoară, merge, fuge, se adăposteşte, îşi apără viaţa. Aşa şi 
omul. în astfel de împrejurări trebuie să aibă înţelepciunea 
şarpelui. 

Iurie Roşea: Dar înţelepciunea şarpelui, părinte, cred că nu 
presupune să accepţi trădarea ca mijloc de atingere a scopului şi 
nici să te târăşti în faţa celor care urmăresc distrugerea ta ca om 
sau a neamului din care te tragi. 

Părintele Mina: E adevărat. Există situaţii când 
Dumnezeu îşi manifestă prezenţa în istorie, pedepsindu-i 
aspru pe călcătorii de lege sau pe cei care râvnesc să ia viaţa 
sau libertatea altora. Se spune că în a treia zi de Paşti Ştefan 
cel Mare l-a spânzurat pe Vartic, pe unul dintre logofeţii lui. 
L-a spânzurat în zi de Paşte. Aşa a hotărât el să pedepsească 

trădarea. Da, el a aplicat o măsură dură, dar anume el a fost 
învestit de Pronia Divină să poarte braţul secular care este 
mâna lui Dumnezeu în istorie. Iar când a avut război la 
Lipnic cu tătarii, l-a prins pe fiul hanului tătăresc. Şi hanul 
tătăresc, fiind bătut atunci, a trimis o sută de soli cu 
rugămintea ca Ştefan cel Mare să-l ierte, să-l elibereze pe fiul 
său, promiţându-i în schimb că îi va da aur cât greutatea 
fiului său ca să-l răscumpere. Iar Ştefan cel Mare s-a purtat 
aspru cu ei. L-a tăiat în patru bucăţi pe fiul hanului şi l-a 
prezentat în faţa solilor. Dintre cei o sută de soli numai 
unuia i-a cruţat viaţa, ceilalţi au trecut prin ţeapă. Acum, a 
făcut bine sau n-a făcut bine? El s-a arătat crud, foarte crud, 
fiindcă tătarii nu încetau să năvălească mereu şi să puşti-’ 
ească ţara, şi el a vrut să le dea o lecţie categorică. Cu un 
duşman care te-a călcat în casă la tine şi îţi ucide şi pruncii, şi 
nevasta, şi părinţii, cum altfel să mai procedezi? Că doar nu 
se ducea Ştefan cel Mare pe pământurile lor, nu făcea el un 
război de cucerire. El se apăra. Şi dacă aceia nu pricepeau, el 
a fost braţul secular chemat să facă dreptate. Căci nu în 
zadar el poartă sabie. De ce poartă sabie? Să pedepsească pa. 
cel care nedreptăţeşte, asupreşte sau jefuieşte. Deci, el era 
îndreptăţit s-o facă. El a luptat, a fost un erou şi a fost şi bun,- 
devotat credinţei şi ţării, aşa încât pe drept îl numim şi sfânt, 
căci la sfârşitul vieţii şi-a plâns şi el păcatele lui. A fost omul 
credinţei, a lăsat atâtea mănăstiri, şi-a apărat ţara, şi-a apărat 
credinţa. Deci, pe drept este numit sfânt. Noi nu spunem că 
a fost un cuvios care a trăit în pustie, care făcea minuni, care 
tămăduia oameni. El a propovăduit Evanghelia şi cu sabia, şi 
cu preţul vieţii lui. Că de câte ori s-a aruncat el în luptă toi 
de-atâtea ori şi-a pus viaţa în pericol. A fost un erou, a fos 
un luptător. Dar în felul cum a dus politica, el era îndreptăţi 
să fie şi foarte aspru. 

Dar noi, cât nu suntem în război, trebuie să rezolvăm 
toate problemele cu tact politic. Tact politic nu poate fi min¬ 
ciuna, ci înţelepciunea de a-ţi îndeplini misiunea, călăuzin- 
du-te de adevăr, credinţă şi având caracter de luptător. Căci 
politica este o luptă şi pe timp de pace. Până la urmă învinge 
cel drept, chiar dacă uneori ni se pare că mişeii simt cei care 
reuşesc în politică. Să ştiţi că praful se alege din tot ce e 
clădit pe minciună, ură şi injustiţie. Aşa înţeleg eu că trebuie 
să arate adevărata politică. Cetatea are legile ei de convie¬ 
ţuire şi un bun creştin deseori se manifestă în interiorul ei 
altfel decât un pustnic, dar se călăuzeşte de acelaşi Adevăr 
care este Hristos şi Biserica Lui. Să vedeţi că şi pustnicul îşi 
trăieşte viaţa lui, făcând şi el o politică a lui, grea şi aceasta, 
poate infinit mai grea. Pentru că are de luptat cu dracii, cu 
cei nevăzuţi. Şi acolo încă e o politică mare. Auzi, nici nu-ţi 
închipui că râd dracii de mine, şi eu râd de ei. Câtă viclenie 
au şi câtă şiretenie! Trebuie să ştii să fii mai tare ca ei şi să te 
fereşti, şi să fugi ca de cel rău. Pentru că dacă eşti un sihastru 
tânăr, nu ai priceperea unui duhovnic în vârstă, dar ai de 
luptat cu un duşman vechi, căci şi poporul zice că dracul e 
bătrân şi se pricepe ca nimeni altul la intrigi şi viclenii. Şi 
atunci tu, dacă ai luat calea pustiei, trebuie să fii prudent. Şi 
să nu credeţi că în pustie ai parte de mai puţine ispite sau 
motive de sminteală decât în lume. E greu şi colo, şi dincolo. 
Dar de-aia eşti om liber, cu raţiune şi simţul moralităţii, ca să 
faci o alegere dreaptă. Altfel nu eşti decât un rătăcit, şi într-o 
sihăstrie, şi în societate. Un fel de nătăfleţ, inutil şi societăţii, 
şi propriului tău suflet care râvneşte mântuirea. Dar dacă 
eşti un om teafăr la minte şi la suflet, ţine linia corectă, nu ui¬ 
ta de frica de Dumnezeu, de rugăciune, de smerenie, nu um¬ 
bla după vedenii, după vise, după lucruri mari. Smereşte-te 
înaintea lui Dumnezeu şi celelalte ştie Dumnezeu cum să le 
rânduiască. Când ai vis sau vedenie de la cel rău, n-ai pace 

sufletească. Căci duhul tău nu se linişteşte, pentru că nu-i 
Duhul lui Dumnezeu. E necuratul care vrea să-ţi demon¬ 
streze raţional că farmecele lui sunt bune, că ce face el e 
frumos, chiar şi cu cuvinte sfinte te ia. Şi te înşeală. Dar dacă 
fugi de mărire şi nu cauţi lucruri mari, dacă te smereşti 
înaintea lui Dumnezeu, atunci ştii să te fereşti de cel viclean. 

Iurie Roşea: Dar cum, părinte, să fugi de mărire şi de orgo¬ 
liu? Că te flatează cel rău, te măguleşte. Şi te crezi mare. Ce să faci 
ca să scapi de aceste ispite? 

Părintele Mina: Trebuie să te gândeşti că tu serveşti so¬ 
cietatea. Numai să nu-ţi faci laude şi să nu te bucure laudele 
oamenilor, nici să nu te încânte postul tău care să te ducă la 
desfrâu, la petreceri, să te abată de la morala creştină. Să-ţi 
păstrezi demnitatea, cinstea, cumpătarea. în politică să ne 
ferim de minciună. Căci tot minciună şi deşertăciune este şi 
lauda, şi goana după glorie sau bani. Un alt leac împotriva 
acestor metehne decât smerenia nu există. Iar un ateu nu 
poate fi smerit, pentru că el se vede buricul universului, fără 
Dumnezeu deasupra lui, antropocentrist. Da, drepturile 
omului trebuie cinstite, trebuie respectată demnitatea lui, 
dar nu şi dreptul lui de a se lua de piept cu Dumnezeu. 
Pentru că şi aici uneori se exagerează. Cum poate fi tolerat 
sau luat ca ceva normal acel exces de libertate care ajunge 
până la o largheţe fără fruntarii morale şi merge împotriva 
firii, ca în New Age, de exemplu. 

Iurie Roşea: Ce-i cu conceptul ăsta New Age, părinte? 

Părintele Mina: New Age le acceptă pe toate: şi pe 
homosexuali, şi toate aberaţiile, toate magiile, bioenergiile şi 
câte alte năzdrăvănii şi sminteli care distrug integritatea 
omului. Ei zic că aşteaptă era Vărsătorului. Au nişte pro- 

cedee foarte subtile şi diverse. Singurul sistem de valori care 
te poate feri de mrejele lor este creştinismul. 

Iurie Roşea: Dar cine coordonează toată acţiunea asta a New 
Age-ului? 

Părintele Mina: Da, este o organizaţie mondială. Nişte 
centre mari care practică magia, magia veche din timpurile 
cele mai îndepărtate, moştenită şi de la africani, şi de la asia¬ 
tici. Ei cultivă reactivarea magiei. Dacă acuma toate cultele 
se manifestă sub toate formele, se răspândesc şi au libertate, 
şi magia se reactivează în formă de spiritism, parapsihologie, 
satanism. Ei merg cu concepţia aceasta despre o conştiinţă 
largă, adică ai libertatea fără oprelişti morale. Pe când în 
creştinismul ortodox, dar şi în catolicism, este aşa: Hristos e 
în centru. Biserica şi învăţătura ei este hristocentrică. Ca să te 
poţi descurca în aceste hăţişuri, trebuie să ştii că tot ce este în 
consens cu Biserica trebuie să primeşti. Şi tot ce nu este în 
consens cu ea, trebuie să respingi. O altă lege morală pur şi 
simplu nu există. Iar noi, dacă şi cădem în vreo cursă, o 
păţim pentru că am inventat mitul despre aşa-zisa morală 
autonomă, fără Dumnezeu. Nu te poţi opune şi nici nu poţi 
înţelege esenţa curentului New Age sau a altor sminteli prin 
demonstraţii logice sterile, care ar face abstracţie de 
adevărurile evanghelice, de tradiţia noastră strămoşească, de 
bunul-simţ popular care tot pe morala hristică se întemeiază. 


ŢARA", 2 iunie 1996 



III. 

«Numai prin iubirea de Dumnezeu ne putem 

întoarce la o viată morală» 

/ 


Iurie Roşea: Părinte, spuneaţi că aţi avut prima condamnare 
pentru protestul Dvs. împotriva suprimării învăţământului 
religios în şcoală. Aţi pătimit pentru această atitudine şi, lîar 
Domnului, iată că aici, în Ţară, s-a restabilit învăţământul reli¬ 
gios în şcolile de stat. în Basarabia, noi, fiind singura mişcare 
politică ce militează pentru introducerea învăţământului religios 
în şcoli, nu am reuşit deocamdată să reparăm efectele descreş- 
tinării îmmţământului de stat de toate gradele, ale acestei crime 
comise de vechiul regim... 

Părintele Mina: în 1948, după ce s-a instalat regimul 
comunist la noi, învăţământul religios a fost eliminat din 
şcoală prin decret. Eram la schitul Vlădiceşti şi atunci s-au 
scos şi sfintele icoane din şcoli şi s-a pus în loc "icoana" lui 
Stalin. Eu am protestat atunci în scris, răspândind nişte 
manifeste în care îi chemam pe credincioşi să rămână 
statornici în credinţă, în educaţia copiilor, să meargă la 
biserică, fiindcă această ideologie marxist-leninistă pustieşte 
Biserica, îndobitoceşte copiii, dezumanizează omul. în urma 
acestor acţiuni am fost descoperit. Recunoscându-mi "vina", 
am fost condamnat cu trei luni şi o zi, însă m-au reţinut 11 
luni. După aceea au urmat cinci ani de domiciliu obligatoriu. 
De două ori pe lună mă prezentam pentru evidenţă la 
securitate. Iar în 1959 s-a emis un decret de desfiinţare a 
mănăstirilor, tot după programul sovietic. Şi în Eparhia 
Romanului şi a Huşului au fost desfiinţate toate mănăstirile. 

absolut toate, chiar şi cea din Huşi. Atunci am protestat 
împotriva decretului 410. Am scris vreo 13 scrisori care s-au 
răspândit în toată ţara. Eram atunci student la Teologie şi m- 
au exmatriculat din şcoală, m-au arestat şi condamnat cu 
şapte ani. Şi am făcut cinci ani. După cinci ani s-a dat o 
amnistie şi m-au eliberat din închisoare cu toţi deţinuţii 
politici la vremea aceea, pe timpul lui Gheorghiu-Dej. Iar 
acum, după Revoluţie, la noi s-a introdus învăţământul 
religios în şcoală. în '90 am mers aici la şcoală şi aveam vreo 
30 de ore. Profesorii pe mine nu mă puteau respinge. Alţi 
preoţi care mai intrau, nu rezistau, ziceau că am scăpat de o 
educaţie politică în şcoală, acum veniţi cu alta. Am spus: nu 
trebuie să înţelegem aşa. Aceea a fost o învăţătură a unui om 
şi a unor oameni ticăloşi care predau o materie străină de 
firea poporului acesta. Noi acuma venim să predăm ceea ce 
este al nostru. Suntem botezaţi, copiii noştri sunt botezaţi, 
trebuie să le facem educaţie, pentru că educaţie înseamnă 
creştere. Şi încet-încet s-a aprobat să se predea învăţământul 
religios. Cred eu că şi în Basarabia se va ajunge la înţelegerea 
rostului religiei în educaţia copilului şi se va admite şi acolo 
să se predea religia în şcoală. 

Iurie Roşea: Sperăm şi noi şi căutăm să apropiem ziua 
repunerii în drepturi a învăţământului religios. Părinte, am vorbit 
noi rândul trecut, jură sculele astea pe masă, despre semnificaţia 
cifrei 666 din Apocalipsă. N-aţi dori să revenim la această cifră 
care dă naştere la atâtea interpretări? 

Părintele Mina: Interpretări sunt fel de fel. Dar eu am 
explicat-o încă în 1949, când am protestat împotriva 
decretului 410 al Departamentului Culte prin care era scos 
învăţământul religios din şcoală. Toate fiinţele vii au cele 
cinci simţuri: văz, auz, miros, pipăit, gust. Omul are un simţ 
în plus - raţiunea. Al şaselea simţ este raţiunea. Al şaptelea 

simţ pentru om este revelaţia divină, care li s-a descoperit 
vechilor evrei, adică Legea Vechiului Testament, Legea 
morală care constă în cele zece porunci. Evreii numărau 
până la şapte. Şapte zile ale creaţiei, şapte daruri ale 
Sfântului Duh şi numărul zilelor de la unu până la şapte şi 
acolo luau iarăşi de la unu, nu mergeau până la zece. De 
şapte ori câte şapte, de şaptezeci de ori câte şapte. Deci, aşa 
era numerotaţia la evrei. Creştinismul urca pe o treaptă 
superioară. Este Legea Harului, care depăşeşte Legea 
Vechiului Testament şi urcă la cifra opt care este ziua 
învierii. Prin urmare, noi nu mai ţinem ziua de odihnă după 
Vechiul Testament, ci după Noul Testament care este ziua 
întâia a săptămânii, ziua învierii, duminică. Deci, mergem pe 
o treaptă mai avansată în revelaţia divină, pentru că în 
Vechiul Testament Dumnezeu s-a făcut descoperit profeţilor 
şi Vechiul Testament este considerat pedagogul care a 
pregătit Creştinismul. Iar în Noul Testament vine însuşi 
Domnul către noi, fiul lui Dumnezeu. Cuvântul lui 
Dumnezeu se întrupează şi raţiunea dumnezeiască coboară 
pe pământ prin Hristos-Omul şi El desăvârşeşte Legea. în 
Vechiul Testament i s-a făcut cunoscut omului să respecte 
adevărul şi dreptatea şi i se permitea răzbunarea. Mi-ai scos 
un ochi şi eu îţi scot un ochi. Ochi pentru ochi şi dinte 
pentru dinte. Creştinismul a adus o trinitate spirituală - 
raţiunea, afecţiunea şi voinţa. Raţiunea care lucrează prin 
creier, afecţiunea care lucrează prin inimă şi voinţa care 
lucrează prin suflet. Deci, şi în noi e o trinitate. Asta este 
chipul lui Dumnezeu. Precum între Tatăl, Fiul şi Sfântul Duh 
este o unitate bazată pe adevăr, iubire şi dreptate, aşa între 
noi şi în noi trebuie să se realizeze acea unitate şi conglăsuire 
între raţiune, afecţiune şi voinţă. Cifra nouă este ierarhia 
cerească, cele nouă cete, iar zece este divinitatea, divinitatea 
absolută. Deci, Creştinismul este plasat la cifra opt. 

Materialiştii n-au rămas la cifra opt, la civilizaţie şi cultură. 
N-au rămas nici la morala Vechiului Testament, la cele zece 
porunci ale Vechiului Testament care reprezintă cifra şapte. 
Ei s-au coborât la cifra şase. Ce reprezintă cifra şase? 
Raţiunea omului. Ei s-au limitat numai la raţiunea omului. 
Da de ce s-a zis de trei ori: 666? Acesta este principiul de 
stabilitate, de afirmaţie categorică: nimic mai sus şi nici mai 
jos. Cum zicem noi de trei ori: Amin, Amin, Amin, aşa zic şi 
ei de trei ori: 666, adică Raţiune, Raţiune, Raţiune. Ei rămân 
la raţiunea omului. Nu le mai trebuie să se amestece 
Dumnezeu în viaţa lor. Pentru ei Dumnezeu nici nu există. 
Prin urmare, afară cu Revelaţia, cu Biblia, cu Sfânta 
Scriptură! Afară cu toate concepţiile despre lume, altele 
decât cele materialiste! în Apocalipsă scrie: "Vor purta pe 
frunte cifra antihristă 666 şi pe mâna dreaptă". Pe frunte, ca să 
arate că se conduc de concepţia raţionalistă. Raţiunea o vor 
accepta ca pe o normă supremă. Iar mâna reprezintă 
acţiunea, fapta, activitatea conform raţiunii. Şi cei ce nu se 
vor închina icoanei fiarei vor avea de suferit, vor fi prigoniţi, 
vor fi omorâţi. Ce era icoana fiarei? Icoana fiarei nu e chipul 
lui Stalin, al lui Marx sau al lui Engels. Icoana fiarei este 
imperiul acesta sovietic pe care l-au făcut ei, icoana fiarei cea 
dintâi, cum a fost Imperiul Roman care a persecutat în 
primele secole creştinismul. Imperiul acesta după concepţiile 
lor păgâne şi idolatre l-au făcut asemenea aceluia. 

Iurie Roşea: A idolatrilor comunişti, căci şi ei aveau idolii 
lor... 

Părintele Mina: Da. Deci au făcut un imperiu asemeni 
aceluia care îi persecuta pe creştini. Şi cei ce nu se închinau 
icoanei fiarei, adică cei ce nu acceptau acest imperiu cu 
ideologia lui, erau persecutaţi. Adică cei ce nu acceptau 
mintal şi cei ce nu lucrau conform acestor principii erau 

persecutaţi. Eu i-am denunţat şi pentru asta am fost 
persecutat toată vremea. Am fost în trei rânduri închis, 
ultima dată în "88, vreo opt luni am fost dispărut. 

Iurie Roşea: Asta n-am ştiut-o, părinte, până în clipa de faţă. 
N-am ştiut că aţi fost închis şi în "88. Ce aţi făcut în "88? 

Părintele Mina: Da. Am fost dispărut, încât tot oraşul se 
întreba unde sunt. Am scris vreo şapte scrisori lui Nicolae 
Ceauşescu, "scrisori de dragoste". începând cu '86, combă- 
team articole ateiste şi scrisorile acestea de combatere a 
ateismului, a materialismului şi a darwinismului le trimi¬ 
team direct la casele lui Nicolae Ceauşescu. Şi se crease un 
fel de polemică între "filosofii" lui şi ce scriam eu în 
articolele în care combăteam ateismul. 

Iurie Roşea: Dar nu aveaţi posibilitate să le publicaţi nicăieri, 
bineînţeles? 

Părintele Mina: Nu, numai prin poştă le trimiteam. 

Iurie Roşea: Nici la posturile de radio nu ajungeau? N-aţi 
încercat să le răspândiţi? 

Părintele Mina: Nu. Doar atât cât le trimiteam prin poş¬ 
tă. Au fost de tot vreo şapte scrisori pe care le am şi acum. 
Ultima avea un conţinut mai ecleziastic, mai bisericesc şi au 
dedus ei că asta e scrisă de un popă. Ei ştiau că mai avu¬ 
sesem şi mai înainte atitudini de felul acesta şi m-au luat. Eu 
am fost în relaţii cu scriitori din Bucureşti şi scrisoarea care 
le-o adresam am semnat-o "Un grup de scriitori", inte¬ 
lectuali din Bucureşti. în ea combăteam teza marxistă care 
pretindea că nu e posibil supranaturalul. Ideologii ateismu- 

lui ziceau: "La ce morală să ne întoarcem? Morala a degradat, a 
decăzut, este o cale ireversibilă la morala sfinţilor". Şi eu am 
hotărât să le dau replica. La mănăstirea Neamţu, poate aţi 
auzit, în '86, în luna mai, s-a produs un lucru miraculos. Pe 
aleea care duce de la intrare în incinta mănăstirii, către uşa 
bisericii, s-a desprins, de dimensiunea unui mormânt, 
pământul şi s-a ridicat la 30 de cm. Şi în prima zi bănuiau că 
poate trece o conductă de gaz, de apă. Era zi de sâmbătă. 
Nici duminică n-au umblat la ea. Luni au început să sape şi 
au văzut că pământul era afânat. Au săpat, au săpat şi au dat 
de nişte oseminte acolo. Au scos osemintele celea la iveală, 
era şi Mitropolitul, care acuma e Patriarh, Prea Fericitul 
Teoctist. El a spus să se facă un sicriu şi să le păstreze cu 
sfinţenie, că asta e un semn miraculos. Dumnezeu a făcut o 
minune, dând la iveală aceste oseminte, care poate sunt ale 
unui sfânt. Le-au luat şi le-au pus în biserică. Dar Securitatea 
a luat măsuri să nu se facă propagandă, să le camufleze şi, în 
cele din urmă, ei le-au dus într-o cameră secretă, la păstrare. 
Dar poporului i-au spus că simt în osuarul public, acolo, la 
gropniţă, unde se păstrează şi alte oseminte. Aşa a fost. Iar 
eu, aflând despre lucrul acesta, am spus că Dumnezeu ne 
vorbeşte. Aşa le răspundeam celor care spuneau că nu e 
posibil supranaturalul. Iată, vedeţi, e posibil. Dumnezeu a 
ridicat pământul şi a dat la iveală osemintele unui om care 
L-a iubit. L-a cinstit şi Dumnezeu îl cinsteşte şi în felul 
acesta. Spuneam în acele scrisori că numai prin iubirea de 
Dumnezeu ne putem întoarce la o viaţă morală. Şi nimeni să 
nu spună că aceasta este o cale ireversibilă. Suntem creatura 
lui Dumnezeu şi Dumnezeu vrea să ne întoarcem la viaţa 
sfinţilor. Şi ei, citind articolul ăsta cu un conţinut bisericesc, 
m-au bănuit pe mine şi m-au luat. Dar eu n-am recunoscut 
că scrisorile acelea îmi aparţin, n-am recunoscut că este 
scrisul meu. Dacă aş fi recunoscut că eu sunt autorul, ar fi 


127 


trebuit să-i denunţ şi pe alţii cu care eram în legătură. însă 
ceea ce cuprind aceste scrisori, zic, da, sunt lucruri ade¬ 
vărate. 

Iurie Roşea: Ajungând la această venerabilă vârstă şi 
aruncând o privire înapoi asupra vieţii Sfinţiei Voastre, dacă ar fi 
s-o luaţi acum de la capăt, ce aţi revizui, părinte, sau ce aţi regreta 
mai mult: anii de temniţă, relativa libertate în perioadele dintre 
detenţii sau tentaţia de a Vă expune riscului luându-Vă de piept 
cu stăpânirea? Credeţi că aţi mers pe calea dorită? 

Părintele Mina: Eu aşa am înţeles să-mi urmez drumul. 
Altfel cred că nici nu aş fi putut. Am făcut această alegere 
încă din copilărie. Altă morală n-am ştiut şi alte drumuri nu 
m-au atras. Am văzut că oamenii care au încercat să-şi facă 
alte principii, în afara moralei creştine, crezând că ele ar 
putea fi valabile pentru ei şi pentru societate, au căzut şi ei, 
şi principiile lor. Fiindcă erau iscodiri ale minţii omeneşti. 
Dar tot ce-i omenesc piere. Nimic fără Dumnezeu. Unde se 
slăveşte omul, acolo lui Dumnezeu nu-i place. Omul să nu se 
laude cu ceea ce face. Şi cu ce să se laude? Ca om, porţi 
chipul pe care ţi L-a dat Dumnezeu, porţi raţiunea pe care ţi- 
a dat-o Dumnezeu, ai un spirit inventiv şi creator pe care ţi 
L-a dat Dumnezeu. Maimuţelor şi altor fiinţe nu le-a dat 
Dumnezeu nici raţiune, nici inteligenţă, nici voinţă liberă, 
nici putere de creaţie şi de gândire. Este un dar al lui 
Dumnezeu. Deci, când Dumnezeu vorbeşte cu lumea creată, 
cu cosmosul, vorbeşte cu omul. Omul admiră opera lui 
Dumnezeu şi exclamă: cât de minunate-s lucrurile Tale, 
Doamne! Toate cu înţelepciune făcute. Omul slăveşte pe 
Dumnezeu, omul mulţumeşte lui Dumnezeu pentru toate 
darurile cele bune. Omul se roagă lui Dumnezeu, fiindcă are 
conştiinţa păcătoşeniei sale. Omul cere ajutor lui Dumnezeu, 

ştiindu-se slăbănog şi neputincios. Şi primeşte atât cât îi este 
pe măsură, după gândul şi fapta sa. 

Iurie Roşea: Părinte, fiindcă discuţia noastră va fi adresată în 
primul rând basarabenilor, ce perspective întrezăriţi, Sfinţia 
Voastră, pentru noi, cei de acolo, din Basarabia? Ce spune busola 
interioară a Sfinţiei Voastre? 

Părintele Mina: Mai întâi, să nu vă pierdeţi niciodată 
nădejdea. Dumnezeu le vede pe toate şi va răsplăti toate 
eforturile voastre. Este bine că dumneavoastră. Frontul 
Popular Creştin Democrat, v-aţi coborât la izvoarele cre¬ 
dinţei, la Sfânta Scriptură şi la Sfânta Tradiţie şi aţi înţeles că 
renaşterea naţională fără Biserică nu este întreagă. Este 
frumoasă şi plăcută lui Dumnezeu reînvierea sentimentelor 
naţionale şi morale care vă preocupă. Aţi apucat nişte 
vremuri frumoase când puteţi să fiţi mai liberi în acţiuni 
decât am fost noi. Iar Dumnezeu ajută orice început bun. Şi 
orice arbore care răsare din sămânţă bună şi nobilă va da 
roadele cuvenite. 

Iurie Roşea: Părinte, eu Vă mulţumesc foarte mult pentru 
acest dialog. Ne-a făcut o bucurie deosebită această întâlnire. 

Părintele Mina: Şi eu m-am bucurat mult să stau de 
vorbă cu nişte oameni din locurile copilăriei mele, de la 
baştina mea. Basarabia. Dumnezeu să vă binecuvânteze şi să 
vă întărească. 


ŢARA ", 5 iulie, 1996 



In memoriam 


VICTOR PATERĂU 


Trecut la Domnul la patruzeci de ani recent împliniţi. Victor 
Paterău a lăsat în urma sa o amintire luminoasă de bun fiu, soţ, 
tată şi coleg de luptă politică. Infinită este durerea familiei lui de 
sânge. Nemărginită este durerea familiei lui spirituale din 
întreaga Basarabie. 

Modestul, cumintele, fermul şi intransigentul preşedinte al 
secţiei FPCD Bălţi, măcinat de o boală nemiloasă, şi-a încheiat 
trecerea zbuciumată prin această lume. L-a plâns familia, a 
lăcrimat întreg satul Sofia. Cu tricolorul în bemă, cu inimile 
cernite am plâns şi noi, fraţii lui de Mişcare, adunaţi în casa lui 
părintească. El a fost imul din cei mai buni dintre noi. încadrat 
plenar în Frontul Popular încă din momentul înfiinţării lui. 
Victor a fost printre liderii secţiei Drochia. Iar stabilindu-se la 
Bălţi, a preluat conducerea organizaţiei locale a FPCD într-o 
perioadă deosebit de dificilă, mărturisind aceeaşi credinţă în 
împlinirea idealului nostru. Icoana Ţării întregi ne-a luminat 
deopotrivă calea. 

Acum Victor şi-a dat sufletul în mâinile şi mila Celui de Sus, 
iar trupul şi l-a dat ţărânii natale pentru a-i întări temelia. A 
trecut sub glie alături de ceilalţi morţi ai noştri. Cu fruntea 
plecată, zicem într-un glas cu poetul: "Nu, neamul nostru nu va 
plânge,/ci se cuminecă prin voi". 

Frate Victor, odihneăscă-se în pace trupul tău sfâşiat de 
boala năprasnică. Primeşte, Doamne, sufletul lui în împărăţia 
Ta şi aşează-1 în rând cu drepţii. 


"ŢARA", 29 octombrie, 1996 

AUTOLUSTRUIREA CA REMEDIU 
CONTRA SINGURĂTĂŢII 


Miercuri, 22 octombrie. Televiziunea Chişinău a realizat o 
performanţă originală. în loc să acorde în mod prioritar 
spaţiu de emisie elogierii a ceea ce a fost numit impropriu 
summit CSI la Chişinău, ea, televiziunea, lansează o curioasă 
emisiune cu fraţii Matei. Mărgărită Ţvig, cunoscuta 
purtătoare a intereselor actualului şef al statului, a avut un 
lung dialog cu V. Matei. Fastuosul interior unde s-a făcut 
înregistrarea era o odaie din fostul hotel «Seabeco», mai 
exact un fel de anticameră a restaurantului din faimosul 
hotel. N-am înţeles exact, de ce omagiatul acestei emisiuni a 
fost anume domnul în cauză. Parcă nici aniversare nu era, 
nici serată de creaţie, nici măcar campania electorală nu s-a 
declanşat oficial. Precum n-am putut pricepe nici de ce la 
această emisiune a fost anexat şi fratele lui V. Matei, Iurie, 
apreciat de unii specialişti ca pictor de un real talent. Poate 
doar pentru a mai pudra imaginea destul de şifonată a 
politicianului. Anexarea plasticianului la fratele său, politi¬ 
cianul, a apărut cu atât mai artificială, cu cât realizatoarea 
emisiunii nu l-a lăsat să spună barem un cuvânt. Pur şi 
simplu, către finalul emisiunii, l-a fixat alături de V. Matei, i- 
a mai arătat şi câteva picturi, iar după cadru a avut grijă să 
facă un stupid monolog interior pe care i l-a atribuit 
artistului plastic. Textul de după cadru, miorlăit cu dulceaţă, 
căuta să reliefeze şi mai vârtos personalitatea de excepţie a 
liderului pefedist. Sau, poate, cine ştie, apariţia lui Iurie 
urma să şteargă cumva impresia proastă ce s-a creat în 

opinia publică după ce presa a scris despre alţi doi fraţi ai lui 
V. Matei, ambii puşcăriaşi. Greu de înţeles. 

Am urmărit cu atenţie elevata conversaţie (purtată, fireş¬ 
te, în limba rusă) a celor doi. încă de la începutul emisiunii 
ziarista, creionând chipul eroului emisiunii sale şi încercând 
să accentueze personalitatea polivalentă a acestuia, l-a ase¬ 
muit cu Napoleon. Potrivită comparaţie. într-un fel am şi 
putea fi de acord cu ea. Doar dacă, păstrând proporţiile, am 
presupune că Napoleonul dnei Ţvig se apropie vertiginos de 
Waterloo-ul său. După care, fireşte, va urma însingurarea 
forţată pe insula Sf. Elena. 

Mieroasa telejurnalistă se arăta curioasă să afle cum de a 
ajuns numitul domn să îmbrăţişeze o platformă politică atât 
de înţeleaptă, moderată etc., etc. Acesta, autointitulânu-se 
repetat şi cu modestie ba «politiceski deiatel», ba «intelec¬ 
tual», îi explica, doctoral şi fără grabă, privind meditativ 
spre telespectator, ce înţelege el prin extremism, ce va să 
însemne «umerennâi» (moderat), «totalitarnâi», «ţentrizm» 
şi altele de acest fel. Până aici nimic nou. Aveam în faţă încă 
o mostră de umflare publică a unui personaj afiliat Puterii. 
Chestii din astea am mai văzut şi în «AXA» lui D. Ţurcanu, 
şi la «Catalan», şi în «Săptămîna», şi în «Molodioji Moldovî», 
şi în «Argumentî i faktî» pe parcursul ultimelor câteva luni 
de multiple ori. Singurul element nou, pe lângă interiorul 
bogat şi privirea călduroasă a prezentatoarei, care pur şi 
simplu îl mânca cu ochii pe odorul actualei Puteri, a fost 
abordarea pe îndelete a ceea ce ei au numit «naţionalnaia 
ideea». Idila ideologică dinte cei doi care au mestecat 
îndelung termenul de idee naţională se voia un fel de terci 
propagandistic menit să ni-1 arate pe fostul candidat vertical 
în culori cât se poate de roze. Sigur că sforăitoarea "beţie de 
cuvinte" a acestuia nu avea nici o tangenţă cu adevărata idee 
naţională. Chiar dacă mai era garnisită ici-colo cu vorbe 


132 



despre cultura naţională şi cea universală, un penibil senti¬ 
ment de jenă te copleşea în faţa unei noi şi stângace încercări 
a puterii de a-1 prezenta pe acest autoproclamat lider de 
opoziţie ca pe un «bărbat de stat» (termenul aparţine dnei 
Ţvig) frământat de probleme majore. Alături de ideea naţio¬ 
nală cei doi interlocutori arătau, vorba clasicului, «ca râsul la 
mormânt». Această jalnică armonie de palavre insipide ar 
putea fi urmată cu acelaşi succes de un dialog plin de 
consens, pe aceeaşi temă a ideii naţionale, cu un B. Marian 
sau V. Solonari. 

Atunci când s-a scris despre alţi doi fraţi ai lui V. Matei, 
ambii cu grave antecedente penale şi îndelungi şederi la 
închisoare, procedeul a fost apreciat ca fiind abuziv. E 
posibil. Dar nu mai puţin abuzivă ni se pare atragerea 
pictorului Iurie Matei în nişte delicte politice care nu îi 
aparţin. Până la urmă nu abaterile deosebit de grave de la 
Codul Penal şi privaţiunea de libertate pe motive departe de 
cele politice ale celor doi fraţi, nici talentul artistic al altui 
frate ne interesează aici. Cu atât mai mult cu cât cel mai 
popular dintre fraţi are suficiente antecedente politice ca să 
fie apreciat după merit fără implicarea, oricum indezirabilă, 
a familiei. Altul este rostul acestor note. De a fixa încă un caz 
de augmentare a imaginii lui V. Matei de către Puterea ce se 
arată din ce în ce mai generoasă în opera de confecţionare a 
«adevăratei opoziţii». 

Napoleon, Havel şi fluieratul artistic în struna puterii 

«Argumentî i faktî MOLDOVA» nr. 43 (74), ziar cunoscut 
prin poziţia sa de servant al Puterii de la Chişinău, continuă 
opera de popularizare a ilustrului nealiniat V. Matei. 
Valentina Uşakova, pe care o ştiam că îşi prestează serviciile 
la «Delovaia gazeta», semnează un articol intitulat mai mult 
decât sugestiv: «Şi prostituatele vor «lucra» în regim 

obişnuit». Iar în pagina de alături tot ea întreţine un dialog 
amical cu numitul gradualist multilateral, interviu ce poartă 
titlul «Sunt un om al nuanţelor». Evident, vecinătatea celor 
două texte este pur accidentală şi nu presupune sub nici o 
formă o eventuală extindere a unui titlu asupra celuilalt. 
Oricum, ni s-a părut util să încercăm şi noi să desluşim 
despre ce nuanţe e, totuşi, vorba. Fiindcă în operaţiunea de 
creare a imaginii pentru «copilul-minune» al politicii basara- 
bene în presa regimului culorile sunt îngroşate atât de mult, 
încât chiar am fost curioşi să ne delectăm şi cu nişte 
nuanţări. 

Iar întrucât nu toţi cititorii ziarului nostru posedă la fel de 
strălucit ca V. Matei limba rusă (fapt certificat şi în 
emisiunea televizată consemnată mai sus), ne vedem nevoiţi 
să facem şi câteva exerciţii de tălmăcire în limba română. 
Aşadar, ziarista, ce se înscrie, după madam Okuneva (soţia 
lui V. Solonari) şi dna M. Ţvig, în lista admiratoarelor 
liderului PFD, îşi prefaţează interviul astfel: 

«în marele concert politic el preferă să cânte solo, provocând 
astfel furia amatorilor căutatului în grup. «Artistul-individualist» 
este împroşcat periodic cu «castraveţi muraţi», dar, după fiecare 
astfel de porţie, Matei îşi interpretează şi mai sonor partitura». 
După care solistul nostru îşi etalează talentele într-un fel 
într-adevăr unic. La un moment dat ziarista îl întreabă: «— 
Apropo, despre scris. Dumneavoastră înşivă trăiţi în momentul de 
faţă după deviza: «Poătom mojeşi tî ne bîti, no prezidentom bîti 
obiazanl»? («Poet poţi să nu fii, dar preşedinte eşti dator să fii»)». 
Poetul: « - Una nu încurcă celeilalte. Mulţi au reuşit să îmbine 
aceste ocupaţii. Vaclav Havel, de exemplu.» E grav, domnule, 
grav de tot. Ca în vechiul banc sovietic: «Marx a murit, 
Lenin. Iată şi pe mine nu ştiu ce m-a apucat o durere de 
cap.». 

O altă întrebare: «— Dar cât de mult se poate extinde 
loialitatea Dumneavoastră faţă de regim?». Răspuns: «Dacă 

reprezentanţii puterii propun ceva constructiv, noi nu putem să 
nu-i susţinem în numele intereselor ţării. Interesele de partid sunt 
întotdeauna mai înguste. Acest lucru trebuie să-l înţeleagă toţi cei 
care intenţionează să vină la putere. «A pune coarnele în pământ», 
atunci când se cere elasticitate, poate doar un politician miop.» 
Bun. Iată o mărturisire aproape sinceră a acestui 
autoproclamat Havel despre loialitatea sa faţă de actualul 
regim. Şi, dacă o cer interesele ţării şi ale Puterii, de ce n-ar 
face-o? Cu atât mai mult cu cât interesele propriului partid 
sunt întotdeauna gata să se dilate până la cele ale stăpânirii. 
Iar stăpânirea va şti să-i fie recunoscătoare. Căci altfel cum 
să mai ajungi vreo dată la putere fără sprijinul acesteia? 
Remarcabilă clarviziune, nimic de zis. Aşa-i atunci când 
posezi o elasticitate suficientă pentru a face jocul adversa¬ 
rului Opoziţiei şi, concomitent, o inflexibilitate soră cu an¬ 
chilozarea în raport cu cei care în mod firesc ar trebui să-ţi 
fie aliaţi în efortul comun de înlăturare pe cale democratică a 
actualilor guvernanţi. Acum devine şi mai limpede de ce 
liderii PFD nu s-âu lăsat convinşi preţ de jumătate de an să 
participe la formarea unei singure alianţe a forţelor de 
dreapta. Pe drept cuvânt, ţi se face silă când vezi cât spirit 
cooperant debordează din domnul cu pricina atunci când 
vine vorba să le cânte (solo, bineînţeles) în strună guver¬ 
nanţilor şi cât venin se revarsă din melodiosu-i piept împo¬ 
triva celor care refuză statutul de lacheu la curtea stăpâ¬ 
nului. 

Dar să urmărim dialogul. Ziarista: «— Unul dintre ziare v-a 
acordat cu nonşalanţă «titlul» de fluierător artistic...». Urmează 
refrenul cu Atena, prin care omul tocmai «hoinărea» (el zice 
ruseşte «brodii») în timp ce la Chişinău se producea 
faimosul bal. Ziarista insistă: «- Şi totuşi, ştiţi să fluieraţi? 
Artistic?» El: «- Ştiu. Mai ştiu să şi cânt destul de bine. 
Odinioară pedagogii mi-au descoperit vocea de bariton şi îmi 
propuneau să fac carieră de cântăreţ. Dar am reuşit să cânt doar în 

ansamblul de estradă al universităţii.». înduioşătoare confe¬ 
siuni. Iar cariera de cântăreţ n-a fost ratată. Omul cântă şi 
azi. E drept, cu precădere pe scena politică. Iar partitura e 
învăţată sârguincios. 

Doamna de la gazetă îşi continuă metafora muzicală 
astfel: «- Dacă e să ne întoarcem la «cântecele politice», 
intenţionaţi să cântaţi solo sau totuşi vă veţi include în vreun cor 
democrat-de-dreapta? ». Dar nici intervievatul nu se lasă bătut: 

«— Multe dintre partidele noastre corale amintesc numeric de 
nişte cvartete, şi pentru o sonorizare adecvată au nemie de 
microfoane suplimentare. PFD-ului îi este destulă propria vigoare, 
în plus, sunt omul nuanţelor, şi nu vreau să fiu într-o companie 
în care lumea este împărţită în negru şi alb.» Tocmai de aceea, 
probabil, situându-se pe mijlocul spectrului politic, sau 
poate chiar de-a curmezişul, V. Matei s-a colorat iremediabil 
în gri. Iar cenuşiul, după cum bine se ştie, se distinge greu de 
tot în gama unor culori pronunţate. 

Dar să-l lăsăm în plata Domnului. Că ne-am plictisit rău 
de tot şi de fluieratul, şi de cântecelele lui. Bine măcar că 
talentele lui muzicale au un efect liniştitor asupra jurnalistei, 
care în încheiere îşi exprimă satisfacţia că în politica noastră 
au apărut şi nişte nuanţe. «Ele au un efect calmant.», 
conchide dânsa. 

Avem şi noi un dac la Roma 

Ca să nu se creadă cumva că numai preşedintele PFD este 
elastic şi cooperant cu actuala putere, este potrivit să-i 
acordăm un piculeţ de atenţie şi altui distins pefedist, pe 
nume Oleg Stratulat. Omul a ajuns deputat după decesul 
doamnei Lidia Istrati. 

însă pe lângă demnitatea de membru marcant al partidu¬ 
lui verticalist, dânsul mai deţine şi înalta funcţie de «preşe- 

dinte al Consiliului Economic Suprem pe lângă Preşedintele 
Republicii Moldova». Ţineţi-o tot aşa, băieţi, că o ţineţi bine. 
Tot pe lângă Preşedinte, acolo-i ciolanul mai gras. Publicaţia 
Guvernului «Moldova Suverană» din 21 octombrie publică 
un amplu interviu cu insul respectiv, fireşte, la rubrica 
«Promotorii reformelor». Să vezi şi să nu crezi! Inflaţie de 
reformatori, nu alta. De-ţi vine să exclami: «Reformatori din 
toate partidele, uniţi-văl». Diacov, Solonari, Stratulat, toată 
liota de politicaştri de centru-stânga şi de centru-dreapta, 
converg de minune înspre «pe lângă». Iar expunerile savant- 
lâcoase pe teme economice, ca şi justificările stângace de la o 
recentă conferinţă de presă ale lui O. Stratulat nu pot răs¬ 
turna evidenţele: «adevărata opoziţie» a Partidului Forţelor 
Democratice este valabilă doar în raport cu Opoziţia, nu şi 
cu actuala putere. Relaţia cu guvernanţii este un concubinaj 
politic în toată regula. Sigur, în avantajul ambelor părţi şi, 
bineînţeles, în dezavantajul Opoziţiei. 

Dar, până la urmă, vorba veche, şi în politică fiecare are 
dreptul să eşueze după cum îl taie capul. 

" ŢARA", 24 octombrie, 1997 

IISUS HRISTOS, 

VRACIUL ŞI LECUITORUL NOSTRU 


Scrisoare deschisă domnului ministru al Sănătăţii 
Eugen Gladun 


Mult stimate domnule Ministru al Sănătăţii, 

Onorate domnule dr. prof. Eugen Gladun, 

Am hotărât să apelez la Domnia voastră într-o chestiune 
greu de supraevaluat pentru sănătatea trupească şi sufletească a 
concetăţenilor noştri. 

Cunosc şi eu, în mare, problemele cu care se confruntă la noi 
medicina, ştiu că stringenţa numărul unu este lipsa de mijloace 
financiare care ar permite o asistenţă medicală minimă pentru 
toţi cetăţenii: instituţiile medicale nu dispun de fonduri pentru 
a procura cele necesare tratării pacienţilor, iar bolnavii, nepri¬ 
mind de luni de zile pensii şi salarii, nu-şi pot permite să-şi plă¬ 
tească tratamentul din cont propriu. De aici am şi ajuns printre 
ultimii în lume la indicele durata de viaţă, devenind practic o 

naţiune de muribunzi. 

/ 

Sigur, vina pentru această stare de lucruri dezastruoasă este a 
statului, apoi mai e şi perioada dificilă pe care o traversează eco¬ 
nomia naţională, şi lipsa de competenţă a foştilor guvernanţi. 

Acum, când Alianţa pentru Democraţie şi Reforme a reuşit să 
instaleze toate structurile parlamentare şi guvernamentale, noi, 
cei care reprezentăm noua Putere, ne-am angajat public să 
ameliorăm cât mai grabnic posibil starea sănătăţii naţiunii. Vom 
pune în aplicare măsuri legislative şi executive, vom cere sprijin 
din partea instituţiilor financiar-creditare internaţionale, vom face 
tot posibilul să arătăm că ştim să ne onorăm angajamentele. 

îmbrăţişând fără rezerve aceste deziderate, daţi-mi voie, 
domnule ministru, să abordez problema sănătăţii noastre şi 
dintr-un alt unghi de vedere. Dintr-unul absolut firesc, dar care 
totuşi scapă cumva preocupărilor cotidiene ale demnitarilor şi 
poate, intr-o bună măsură, ale societăţii în general. 

Este vorba de dimensiunea creştină. Mai bine zis, de pre¬ 
zenţa Lui Dumnezeu alături de om de-a lungul întregii lui vieţi. 
Domnul nostru Iisus Hristos este vraciul şi lecuitorul oameni¬ 
lor, după cum îl numeşte în spiritul întregii tradiţii creştine 
Mitropolitul Varlaam al Moldovei. Şi trebuie să recunoaştem că 
majoritatea dintre noi ne amintim de cele sfinte mai ales atunci 
când suntem cuprinşi de o suferinţă, de o boală, de o nenoro¬ 
cire. E şi omeneşte ca cel ce este sfâşiat de durere să-şi îndrepte 
ochii spre cer cu mai multă credinţă şi nădejde decât imul 
perfect sănătos şi prosper. 

Trebuie să recunoaştem că mulţi dintre noi am ieşit de sub 
ruinele vechiului regim ateu cu sufletele mutilate. Acum cău¬ 
tăm fiecare în parte, dar şi societatea în întregime, calea spre 
însănătoşire, spre revenire la normalitate. 

în această ordine de idei vin şi eu cu o iniţiativă. Să încercăm 
să edificăm pe teritoriul spitalelor noastre câte o biserică. Bani 
pentru catedrale măreţe sigur nu vom găsi. Dar purtăm destulă 
dragoste Lui Hristos şi celor suferinzi, rudelor şi apropiaţilor 
noştri ca să ne ajungă suflet să amenajăm în fiece spital câte un 
paraclis, nu neapărat într-o clădire construită din nou. / .r fi 
destul şi o cămeruţă cu un mic altar şi iconostas, pe care ar 
îngriji-o cu dragoste infirmierele, asistentele, întreg personalul 
medical. Iar o faţă bisericească pentru un asemenea lăcaş sfânt 
se va găsi cu uşurinţă. O astfel de capelă i-ar permite bolnavului 
să participe şi el la Sfânta Liturghie, să se mărturisească şi să se 
împărtăşească, să ţină toate rânduielile unui bun creştin. Iar 
dacă. Doamne fereşte, unora dintre noi le este hărăzit să treacă 
în lumea celor drepţi zăcând în spital, este grav de tot să nu-şi 
poată satisface cele din urmă rânduieli creştineşti ca să plece 

dincolo cu sufletul împăcat. Fiecare pacient ar fi bucuros să 
contribuie cu ce poate la amenajarea sau ridicarea unei capele, 
fie cu un ban, fie cu o icoană, fie cu un iconostas meşterit de 
lemnarii noştri. 

Tot în aceeaşi ordine de idei, de reînduhovnicire a medicinii 
noastre, dacă vreţi, aş vrea să vă mai sugerez, stimate domnule 
ministru, să revenim la tradiţia noastră atât de frumoasă când 
fiecare spital purta numele unui sfânt, care era şi patronul bise¬ 
ricii sau capelei de pe teritoriul acelui spital. De exemplu, dacă 
spitalul este «Sfântul Gheorghe», el poartă respectiv şi hramul 
aceluiaşi sfânt. Actuala numerotare a spitalelor aduce a şir de 
barăci din perioada sovietică. Trebuie să remarcăm că persona¬ 
lul medical din unele aşezăminte curative a intuit această situa¬ 
ţie şi a procedat deja la renominarea instituţiilor lor anume prin 
adoptarea unor sfinţi creştini ca patroni. Este lăudabilă în acest 
sens iniţiativa Spitalului municipal nr. 2 din Chişinău (Sfântul 
Arhanghel Mihail) şi a Spitalului nr. 3 (Sfânta Treime). Dum¬ 
neavoastră înşivă, domnule profesor, care aţi asistat la mii de 
naşteri şi aţi condus ani în şir Centrul mamei şi copilului, cred 
că veţi cădea de acord că ar fi mult mai potrivit ca instituţia în 
cauză să poarte numele Preacuratei Fecioare Născătoare de 
Dumnezeu — Spitalul «Maica Domnului» sau Spitalul «Sfânta 
Maria». 

Un argument în plus pentru punerea instituţiilor spitaliceşti 
sub patronajul unor Sfinţi este şi faptul că în ţările creştine din 
Europa aceasta este o practică des întâlnită. 

In speranţa că veţi primi această scrisoare cu înţelegere şi 
bunăvoinţă şi nădăjduind că veţi agrea sugestiile pe care le 
conţine, permiteţi-mi, domnule ministru, să-mi declar deplina 
disponibilitate de a contribui la acest proiect, precum şi deo¬ 
sebita consideraţie pe care v-o port. 

"ŢARA", 16 iunie, 1998 

PATIMI RADIOACTIVE 
ÎN MIEZ DE SEZON ESTIVAL 


«Tăinuriea şi denaturatrea informaţiei asupra unui 
risc radioactiv pentru populaţie se va califica drept 
crimă de stat» 

(Legea privind protecţia mediului înconjurător, art. 81) 

Deoarece scandalul iscat în jurul tranzitării pe teritoriul 
nostru a trenului cu combustibil nuclear şi deşeuri radio¬ 
active de la CAE Kozlodui a stârnit reacţii controversate, dar 
şi o firească îngrijorare din partea opiniei publice în legătură 
cu eventualele efecte nocive, consider necesar să aduc unele 
limpeziri asupra chestiunii în cauză. 

Aş dori să mărturisesc din capul locului că am aflat des¬ 
pre acest subiect de la dl viceprim-ministrul Nicolae Andro- 
nic, care mi-a telefonat într-o dimineaţă, extrem de revoltat, 
şi mi-a comunicat că dl Nicolae Cernomaz, ministrul de stat, 
a semnat o licenţă prin care autoriza transportarea încăr¬ 
căturilor nucleare pe teritoriul republicii. Şi asta în timp ce, 
accentua dl N.Andronic, dânsul căuta să îi convingă pe 
deputaţi de necesitatea autorizării de către Parlament a 
acestui transport. Imediat am luat legătura cu ministrul 
Cernomaz, cerându-i explicaţii. Acesta mi-a răspuns că era 
în drept să o facă, deoarece dânsul se află în fruntea Comi¬ 
siei guvernamentale pentru reglementarea importului şi ex¬ 
portului de articole de menire specială şi produse cu desti¬ 
naţie dublă care solicită eforturi intelectuale deosebite. Trec 
peste detaliul comic cu «eforturile intelectuale deosebite». 

Şi totuşi, de ce era atât de înfuriat N.Andronic? Deoarece 
dacă N. Cernomaz avea dreptul să semneze o astfel de auto¬ 
rizare, N.Andronic n-avea de ce să umble cu rugăminţi pe la 
deputaţi. Iar dacă nu dispunea de un asemenea drept, cum 
de se face că doar peste câteva zile cei doi membri ai 
Guvernului au venit cu un punct de vedere comun la şedinţa 
ADR din 30 iulie. Ceea ce este deosebit de important de 
remarcat, e faptul că demnitarii de la Guvern au ignorat cu 
desăvârşire punctul de vedere al specialiştilor. Ministerul 
Mediului, în persoana dlui ministru A.Capcelea, Comisia 
permanentă de profil a Parlamentului prin dl acad. I.Dediu, 
preşedinte, şi dl A.Reniţă, preşedintele subcomisiei Ecologie, 
au argumentat pericolul enorm pentru mediul înconjurător 
şi sănătatea populaţiei pe care îl comportă un asemenea 
transport, precum şi interdicţiile clare care reies din legis¬ 
laţia în vigoare. Aşa cum se cunoaşte deja, a doua zi, în 
pofida înţelegerii din cadrul ADR de a nu lua în discuţie 
această chestiune în plenul şedinţei Parlamentului şi 
nesocotind poziţia fracţiunilor CDM şi PFD, dl D.Diacov a 
supus votului acea hotărâre. 

Vicepremierul Andronic a solicitat Parlamentului adopta¬ 
rea proiectului de hotărâre «Privind împuternicirea Guver¬ 
nului Republicii Moldova de a autoriza transportarea com¬ 
bustibilului nuclear», iar în Nota informativă prezentată 
deputaţilor se menţionează că în anul 1998 Comisia condusă 
de N.Cernomaz «a eliberat trei permise numai pentru trans¬ 
portarea combustibilului nuclear neutilizat». Dacă reprezen¬ 
tanţii Guvernului consideră că în situaţia dată nu se încalcă 
legislaţia, de ce atunci a fost nevoie de acea hotărâre a 
Parlamentului, care oricum nu poate veni în contradicţie cu 
legile? Nici măcar cu titlu de excepţie, deoarece legea nu 
admite nici o excepţie. Cu atât mai stranie pare motivaţia 
prezentă atât în Nota informativă, cât şi în luarea de cuvânt 

a dlui N.Andronic că acea hotărâre s-ar lua «întru respectarea 
Legii privind protecţia mediului înconjurător care stabileşte 
neadmiterea tranzitului prin teritoriid Republicii Moldova a 
deşeurilor de orice fel, precum şi a Legii cu privire la radioprotecţia 
şi securitatea nucleară, care determină că nici o sursă de radiaţie 
ionizată nu poate fi transportată, păstrată sau depozitată definitiv 
în alt mod, decât conform regulamentelor şi cerinţelor organelor 
publice de reglementare în domeniul radioprotecţiei şi securităţii 
nucleare». De aici începe trucajul terminologic pe care îl fac 
adepţii implicării Republicii Moldova în acest joc nuclear 
periculos. Ei caută să convingă opinia publică de caracterul 
inofensiv al acestor încărcături prin disocierea arbitrară a 
noţiunii de «combustibil utilizat» de cea de «deşeu». Asta în 
timp ce art.l al «Legii cu privire la deşeurile de producţie şi 
menajere» stipulează: «Deşeuri sunt considerate substanţele, 
materialele, obiectele, resturile de materie primă, provenite din 
activităţi economice, menajere şi de consum, care şi-au pierdut 
integral sau parţial valoarea iniţială de întrebuinţare, dintre care 
unele sunt reutilizabile după prelucrare». 

Este absolut evident că se încearcă substituirea abuzivă a 
termenului «deşeu» cu un eufemism ce ar permite ocolirea 
legilor în vigoare. «Legea privind protecţia mediului înconjură¬ 
tor», prin art.77, prevede: «Republica Moldova nu va admite pe 
teritoriul ei construirea de termocentrale atomice, amplasarea şi 
tranzitul armelor atomice, importul, amplasarea şi tranzitid deşe¬ 
urilor nucleare de orice fel», iar cea «Cu privire la resursele ma¬ 
teriale secundare», în art.l, spune: «Resurse secundare sunt 
considerate deşeuri de producţie şi de consum care pot fi utilizate, 
în prezent sau în viitor, în economia naţională, în calitate de 
materie primă sau în calitate de resurse energetice». Prin urmare, 
orice speculaţii potrivit cărora fondul radioactiv natural ar 
rămâne în limitele admisibile nu pot anula prevederile uni¬ 
voce ale legislaţiei care interzic asemenea transporturi. 

Presupunem că anume impasul juridic în care s-au pome¬ 
nit promotorii acelei hotărâri este cauza nepublicării ei în 
«Monitorul Oficial» din 6 august, alături de hotărârile pri¬ 
vind demisia şi numirea în funcţie a Procurorului General al 
republicii, cu toate că ele au fost adoptate în aceeaşi zi de 31 
iulie. Amintim că hotărârea în cauză intră în vigoare la data 
publicării. Se vede că anume aspectul juridic, destul de 
delicat pentru iniţiatorii acestei acţiuni, l-a făcut pe dl 
N.Cernomaz să convoace la Guvern în ziua de 6 august o 
şedinţă cu participarea unor funcţionari de stat şi savanţi 
care s-au exersat în căutarea deosebirilor dintre noţiunea de 

r 

combustibil nuclear prelucrat şi cea de deşeuri, comunicatul 
Serviciului de presă al Guvernului asigurându-ne că tran¬ 
zitarea respectivelor încărcături «nu contravin legislaţiei în 
vigoare în Republica Moldova». 

Prin urmare, cele trei aspecte ale problemei, juridic, ecolo¬ 
gic şi financiar, sunt până în prezent destul de încurcate. 
Ultimul aspect arată şi mai ciudat. Ni se spune că fiece 
tranzitare de acest fel ne va aduce 50 de mii de dolari, iar în 
caz de accident - 5 mln. de dolari. însă nu ni s-a spus dacă 
până în prezent a venit sau nu vreun sfanţ în vistieria sta¬ 
tului, nici nu s-a arătat care sunt tarifele internaţionale pen¬ 
tru astfel de transporturi şi, mai ales, dacă poate fi reparată o 
catastrofă ecologică în caz de avarie cu suma de 5 mln. de 
dolari. Aşa stând lucrurile, mă întreb şi eu: cine profită? 
Populaţia? N-are cum. Bugetul statului? Deocamdată deloc. 
Atunci de ce atâta insistenţă, în numele căror scopuri care 
nouă ne scapă? 

în acest context nu ne rămâne decât să regretăm reacţia 
stridentă pe care a Iansat-o vicepremierul N.Andronic prin 
intermediul agenţiei de presă «Infotag». Dânsul s-a văzut 
cumva lezat de faptul că subsemnatul i-a dezaprobat ati¬ 
tudinea în această problemă. Pentru că, orice ar spune dl 

viceprim-ministru, totuşi dumnealui a fost şi rămâne un 
promotor activ al tranzitării deşeurilor pe care le numeşte 
«combustibil utilizat». L-am auzit şi la şedinţa ADR din 30 
iulie, şi în Parlament la 31 iulie (vezi stenograma discursului 
în «Luceafărul» din 6 august), aceeaşi poziţie iese în relief şi 
în declaraţia pentru «Infotag». Chiar dacă îşi voalează pozi¬ 
ţia cu procedee oratorice mai mult sau mai puţin reuşite. 
Decât şi-ar manifesta public insatisfacţia, dl Andronic ar face 
bine să se întrebe de ce a nesocotit poziţia CDM care l-a 
delegat în Guvern. Şi dacă singurul membru al Guvernului 
care are competenţa şi autoritatea să se pronunţe în astfel de 
chestiuni, ministrul mediului (şi el, de altfel, fiind promovat 
şi sprijinit de CDM) îşi formulează răspicat punctul de 
vedere, cum se întâmplă că este ignorat cu desăvârşire? 
După ce sfidează poziţia CDM, şi implicit a partidului din 
care face parte, deşi cunoştea din ajun atitudinea noastră, 
după ce, alături de D.Diacov, periclitează unitatea coaliţiei 
de guvernământ, dl N.Andronic se arată contrariat de criti¬ 
cele pe care i le-am adus. Domnia sa nu e nemulţumit de 
postura dezonorantă în care s-a pomenit atunci când şi-a 
prezentat raportul de la tribuna parlamentară, după care 
hotărârea în cauză a fost votată de majoritatea deputaţilor 
blocului dlui Diacov împreună cu comuniştii, în timp ce toţi 
deputaţii CDM şi PFD votau împotrivă, ci de faptul că i-am 
pus la îndoială cunoştinţele în domeniul fizicii nucleare. 
Replica este tăioasă, deloc modestă şi fără drept de apel: 
«Dar eu, ca fost anchetator, întotdeauna pătrund în esenţa lucru¬ 
rilor, spre deosebire de Roşea. Şi, dacă mai înainte, la noi agra¬ 
rienii erau specialişti în toate domeniile, astăzi se apucă să judece 
despre orice ziariştii care stau în prezidiul Parlamentului». Cât 
de profund pătrunde N.Andronic în esenţa tuturor lucru¬ 
rilor ar fi mai bine să judece, totuşi, alţii, precum mai potrivit 
ar fi să-şi dea cu părerea despre agrarieni altcineva, cu o 
carieră politică mai puţin sinuoasă. Iar egalarea agrarienilor 

cu ziariştii îi ofensează nu numai pe cei «din prezidiu», ci o 
întreagă breaslă, care, chiar dacă subsemnatul e lipsit de 
orice îndemînare profesională, ar merita să fie tratată cu mai 
puţin dispreţ. 

N-am înţeles nici ce ar avea în comun discuţia publică 
privind deşeurile radioactive cu viitoarele alegeri locale, pe 
care le invocă dl N.Andronic. Cu atât mai mult cu cât m-am 
pronunţat nu o singură dată că la viitoarele alegeri locale, ca 
să poată ieşi învingătoare în confruntarea cu comuniştii, 
trebuie să meargă împreună toate componentele ADR. De ce 
atunci asemenea concluzii deplasate: «Dacă Roşea caută 
contacte cu potenţiali parteneri în vederea alegerilor locale în felul 
acesta, aruncând o bănuială asupra reprezentanţilor Partidului 
Renaşterii şi Concilierii, el greşeşte amarnic». Mi se pare că 
ideea de parteneriat politic nu exclude o opinie critică adusă 
unei persoane concrete într-o situaţie la fel de concretă, chiar 
dacă persoana în cauză este membrul unui partid cu care 
suntem într-o dublă alianţă, în CDM şi în ADR. Nici auto- 
identificarea cu Partidul Renaşterii şi Concilierii nu are vreo 
justificare, mai ales dacă e să ţinem seama că toţi membrii 
acestui partid au votat solidar împreună cu ceilalţi deputaţi 
CDM şi PFD. Şi asta pentru că dl N.Andronic are o identitate 
politică inconfundabilă, cunoscută bine de toată lumea. Spre 
deosebire de atâţia alţii, noi l-am acceptat aşa cum e, 
înţelegând că fiece om are dreptul la eroare. Acum vedem că 
gestul nostru n-a contat prea mult pentru dânsul. 

Este inexactă şi afirmaţia dlui viceprim-ministru N.An¬ 
dronic potrivit căreia România şi-ar fi dat deja acordul pen¬ 
tru tranzitarea acestor încărcături. Din câte suntem infor¬ 
maţi, autorizaţia emisă de oficialităţile române părţii bulgare 
a fost valabilă până la 31 iulie 1998, Bulgaria solicitând 
prelungirea acesteia până la 31 octombrie 1998. Până în 
prezent România încă nu a emis autorizaţia respectivă, deoa- 

rece încă nu a fost efectuată inspecţia. Precizăm că încăr¬ 
căturile în cauză n-au tranzitat niciodată cu trenul teritoriul 
României, ci au trecut doar pe Dunăre, prin zona neutră. 
Deşi pentru bulgari ar fi mult mai avantajoasă calea pe uscat. 
Iată de ce ni se pare cel puţin exagerată invocarea 
exemplului României ca reproş nouă, celor care avem 
rezerve faţă de această acţiune. Şi fiindcă în astfel de cazuri 
fiecare transport se inspectează, de obicei chiar în punctul 
iniţial de unde urmează să plece, este locul să întrebăm dacă 
există vreun grup de specialişti moldoveni care ar merge la 
Kozlodui pentru a se asigura că transportul nu prezintă 
vreun pericol şi corespunde rigorilor Agenţiei Internaţionale 
pentru Energie Atomică. 

Dar, chiar dacă transportarea acestor deşeuri ar fi perfect 
legală şi nu ar avea nici un efect nociv, un grad sporit de 
insecuritate se păstrează din cauza căilor noastre ferate care 
n-au mai fost reparate de zeci de ani şi, mai ales, din cauza 
refuzului regimului secesionist de la Tiraspol de a admite 
paza militară a Republicii Moldova pe teritoriul Transnis- 
triei. în acest context aş fi curios să văd vreo oficialitate de la 
Chişinău care ar semna în alb declaraţia făcută de colonelul 
Valerii Kireev, şeful direcţiei pentru protecţie civilă şi situaţii 
excepţionale de la Tiraspol, care exclude orice posibilitate de 
blocare a tranzitării acestor încărcături cu scopul de a înainta 
Chişinăului revendicări politice. Cu atât mai mult cu cât în 
ziua în care era difuzată declaraţia lui Kireev, agenţiile de 
presă ne informau că Tiraspolul nu va permite trecerea 
mărfurilor noastre decât atunci când Chişinău! nu va mai 
reţine mărfuri transnistrene. Şi pentru detaşamentele Ninei 
Andreeva, ale căror ocupaţie predilectă este tocmai oprirea 
trenurilor după bunul lor plac, cine se apucă să fie garant? 


"ŢARA", 11 august, 1998 

In memoriam 


VALENTIN CIOBANU 


Familia noastră spirituală. Mişcarea noastră e îndoliată. 

Unul dintre pilonii de bază ai Frontului Popular Creştin 
Democrat a fost ucis. Valentin Ciobanu, vechiul nostru cama¬ 
rad, din prima generaţie de frontişti, călit în luptele acestui 
deceniu zbuciumat, preşedintele secţiei Botanica şi membru al 
Sfatului FPCD a fost asasinat. Un om de o delicateţe sufletească 
rară, modest şi blajin, un lider politic ferm şi consecvent a fost 
răpus de nişte mişei tocmiţi să-i ia viaţa. 

Fratele nostru Valentin reprezintă în mod emblematic figura 
unui membru al FPCD. El este idealistul pur care îşi trăieşte 
viaţa de dragul unor scopuri îmbrăţişate fără rezervă şi fără 
putinţă de renunţare. Un cavaler al românismului răsărit din 
ţărâna basarabeană pentru care onoarea şi dreptatea valorează 
mai mult decât propria viaţă. într-o lume alienată, în care 
politicul devine sinonim cu profitul personal, cu sperjurul, ci¬ 
nismul şi mulţumirea de sine, unde căzătura umană îşi face loc 
cu coatele în capul mesei, un Valentin Ciobanu este cel care 
deseori salvează demnitatea umană a unei întregi colectivităţi 
debusolate. Nepotolita sete de libertate este pentru oamenii din 
această viţă un mod de viaţă, nu o lozincă stridentă. Să participi 
cu trup şi suflet la decomunizarea acestui teritoriu, la afirmarea 
plenară a spiritului naţional şi democratic, să nu te întrebi întâi 
dacă vei avea tu şi familia ta bucate alese pe masa, să nu aştepţi 
nici laude, nici recompensă materială pentru consacrarea ta 
desăvârşită interesului colectiv înseamnă să urmezi neabătut 
linia Neamului, să păşeşti pe calea bineplăcută lui Dumnezeu. 

Noi, cei care avem fericirea să ne numărăm printre prietenii 
lui, nu ne vom putea despărţi vreo dată de vorba lui caldă şi 
sfioasă, de zâmbetul lui discret şi binevoitor, de răbdarea şi 
vigoarea interioară cu care înfrunta greutăţile şi necazurile. 

Acum, când scriu aceste rânduri. Valentin e peste perete, cu 
toţi ai noştri, la priveghi. L-am adus aici, la sediul nostru central 
de pe N. Iorga, 5. Am zis că aici e mult mai larg decât în micul 
lui apartament. Mai ales că anume aici ne întâlnim de ani de 
zile, şi la bine, şi la rău. Până acum am stat cu toţii în picioare 
privindu-1 pe Valentin şi ascultându-1 pe părintele Petru 
Buburuz. Cu lumânări aprinse, cu flori, cu sufletele strivite de 
durere. E noapte târzie. Aşezaţi în jurul lui Valentin, ai noştri 
stau de vorbă. Vorbim de toate. Dar mai ales crâmpeie cu 
Valentin. Iată că avem un trist prilej de a ne opri din alergătura 
cotidiană. De-ar intra acum Valentin, ar zâmbi cu inconfun- 
dabilul lui zâmbet de copil, fiind surprins să ne găsească tăi¬ 
făsuind fără grabă. 

Astăzi, frate Valentin, când ziarul nostru publică aceste 
rânduri, suntem la tine în sat. Am venit să fim cu tine. Femeile 
să te bocească, noi să lăcrimăm pe furiş şi poate chiar să 
regretăm că nu ni se cade să ne dezlănţuim durerea în hohote 
de plâns. Te vom lua pe braţele noastre şi te vom purta spre 
locul de repaus. 

Priveşte, Valentine, câte tricoloruri sunt în preajma ta. Şi ce 
bărbaţi vrednici le poartă. Lasă-te în voia Tatălui ceresc liniştit. 
Şi vezi-ne de Sus cât de mulţi şi uniţi suntem. De-acum tu 
odihneşte-te în pace. Iar noi, cei rămaşi, familia ta spirituală, ne 
vom continua neabătut calea. 


"ŢARA", 18 septembrie, 1998 

POST-SCRIPTUM 
LA EPISODUL URECHEANU 


Deşi l-am criticat pentru gafele făcute după desemnare, 
văzându-1 că se retrage, m-am grăbit să-l elogiez public pe 
Serafim Urecheanu pentru maniera elegantă în care s-a 
retras. în clipa aceea încă nu ştiam că acesta îşi va încheia 
"cariera" de prim-ministru desemnat la fel de prost precum 
a început-o. 

Cu o declaraţie belicoasă ce îi depăşea cu mult vocabu¬ 
larul activ, acesta a pişcat din nou principiile coaliţiei, lău- 
dându-se că ar fi venit cu o garnitură de salvatori de neam 
"profesionişti", inocenţi şi dornici de sacrificiu personal, 
care, vedeţi dumneavoastră, nu au fost susţinuţi de ADR. Dl 
Urecheanu s-a supărat şi pentru că i-am spus public, franc şi 
fără ocolişuri, că nu îl vom vota, deoarece nu ni se pare cea 
mai potrivită candidatură pentru postul de prim-ministru. 
Acum, după ce l-am văzut mai îndeaproape, teamă ni-i că 
nici măcar pentru primărie nu e candidatul fatal şi fără drept 
de apel. Ca să se convingă toată lumea ce comori de profe¬ 
sionalism şi competenţă vroia să ne ofere acesta, publicăm 
alăturat toate propunerile lui nominale pentru guvernele 
"Urecheanu-1", "Urecheanu-2", etc. 

De remarcat că în clipa când şi-a dat seama că a cam dat 
în bară cu nominalizările, omul brusc a schimbat macazul, 
prezentându-se în faţa liderilor ADR doar cu o structură de 
guvern uşor modificată, pe care a pretins să o votăm în 
plenul Parlamentului şi numai după aceea să se reia 
discuţiile asupra echipei guvernamentale. Dânsul nici măcar 

nu ştia că nu dispune de dreptul la iniţiativă legislativă 
pentru a face asemenea propuneri. în plus, nimeni n-ar fi 
acceptat să voteze cu ochii legaţi o asemenea schemă. Ce să 
mai zicem de ideea năstruşnică de a menţine, contrar 
practicii internaţionale, serviciul de informaţii în structura 
Guvernului, cu denumirea de departament sau serviciu. Ar 
fi trebuit să se cunoască cel puţin că reforma fostului KGB şi 
ajustarea lui la modelul occidental înseamnă implicit 
scoaterea acestuia de sub tutela Executivului şi trecerea sub 
control parlamentar. 

Ar fi, poate, încă multe de spus. Dar ne limităm la atât, 
concluzionând că oricare ar fi justificările invocate, povestea 
cu funcţia de premier a reprezentat un eşec personal 
regretabil pentru Urecheanu. 

Guvernul Urecheanu—1, 

prezentat la 8.02.1999 preşedinţilor formaţiunilor componente ale 
ADR Dumitru Diacov, Mircea Snegur, îurie Roşea, Valeriu Matei. 

Prim-ministru — Serafim Urecheanu 

Viceprim-ministru — Ion Sturza 

Viceprim-ministru — Ion Casian 

Viceprim-ministru — Nicolae Andronic 

Viceprim-ministru — Vladimir Ciobanu 

Ministru de Stat — Aurelian Dănilă 

1. Ministrul Economiei şi Reformelor — Ion Sturza (Departa¬ 
mentul Relaţiilor Economice Externe urmând să fie transferat în 
subordinea MAE) 

2. Ministrul pentru Relaţiile cu Instituţiile Internaţionale — 
Andrei Cheptine (ministru fără portofoliu) 

3. Ministrul Finanţelor — Valeriu Chiţan (Departamentul Con¬ 
trolului Vamal urmând a fi scos din subordinea Ministerului) 

4. Ministrul Industriilor şi Comerţului — Mircea Rusu (pre¬ 
şedinte al Partidului Naţional Liberal) 

5. Ministrul Transporturilor şi Gospodăriei Drumurilor — Vasile 
lovv (Partidul Comuniştilor) 

6. Ministrul Telecomunicaţiilor şi Informaticii — Ion Muşuc 
(copreşedinte al Alianţei "Furnica") sau fon Casian (prin cumul cu 
funcţia de viceprim-ministru) 

7. Ministrul Dezvoltării Teritoriului — Ion Paladi 

8. Ministrul Afacerilor Externe — Nicolae Tdbăcaru 

9. Ministrul Agriculturii şi Industriei Prelucrătoare — Valeriu 
Bulgari 

10. Ministrul Mediului — Arcadie Capcelea 

11. Ministrul Educaţiei şi Ştiinţei — Anatol Mocrac 

12. Ministrul Sănătăţii — Eugen Gladun sau Victor Savin 

13. Ministrul Apărării — Valeriu Pasat 

14. Ministrul Muncii, Protecţiei Sociale şi Familiei — Vladimir 
Guriţenco 

15. Ministrul Culturii — Ghenadie Ciobănit sau Iulian Filip sau 
Constantin Rusnac 

16. Ministrul Securităţii Naţionale — Tudor Botnaru 

17. Ministrul Afacerilor Interne — Victor Catan 

18. Ministrul Justiţiei — Ion Păduraru sau Nicolae Andronic (prin 
cumul cu funcţia de viceprim-ministru). 

DEPARTAMENTE 

1. Departamentul Analize Statistice şi Sociologice — Eugenia 
Mihailov 

2. Departamentul Standarde, Metrologie şi Supraveghere Teh¬ 
nică — Dumitru Cimpoieş 

3. Departamentul Energetică, Resurse Energetice şi Combustibil 

— Anatol Goncear 

4. Departamentul Protecţiei Civile şi Situaţiilor Excepţionale — 
Anton Gamurari 

5. Departamentul Relaţiilor Naţionale şi Funcţionarea Limbilor 

— Tatiana Stoianov 

Guvernul Urecheanu—2 

prezentat la 10.02.1999 liderilor formaţiunilor componente ale ADR: 
Gheorghe Marin, Valeriu Matei, Mircea Snegur, Iurie Roşea) 

Prim-ministru — Serafim Urecheanu 
Viceprim-ministru — Ion Sturza 
Viceprim-ministru — Ion Casian 
Viceprim-ministru — Nicolae Andronic 
Viceprim-ministru — Vladimn Ciobanii 
Ministru de Stat — Aurelian Oănilă 

1. Ministrul Finanţelor — Valentina Badrajan 

2. Ministrul Industriilor şi Comerţului — Valeriu Munteanu 

3. Ministrul Transporturilor şi Comunicaţiilor — ion Muşuc 

4. Ministrul Dezvoltării Teritoriului — Ion Paladi 

5. Ministrul Afacerilor Externe — Nicolae Tăbăcaru 

6. Ministrul Agriculturii şi Industriei Prelucrătoare — Valeriu 
Bulgari 

7. Ministrul Mediului — Arcadie Capcelea 

8. Ministrul Educaţiei şi Ştiinţei — Anatol Mocrac 

9. Ministrul Sănătăţii — Eugen Gladun 

10. Ministrul Apărării — Valeriu Pasat 

11. Ministrul Muncii, Protecţiei Sociale şi Familiei — Vladimir 
Guriţenco 

12. Ministrul Culturii — Ghenadie Ciobanu sau Iulian Filip 

13. Ministrul Securităţii Naţionale — Tudor Botnaru 

14. Ministrul Afacerilor Interne — Victor Catan 

15. Ministrul Justiţiei — ion Pădurarii 

DEPARTAMENTE 

1. Departamentul Analize Statistice şi Sociologice — Eugenia 
Mihailov 

2. Departamentul Standarde, Metrologie şi Supraveghere Teh¬ 
nică — Dumitru Cimpoieş 

3. Departamentul Energetică, Resurse Energetice şi Combustibil 

— Anatol Goncear 

4. Departamentul Protecţiei Civile şi Situaţiilor Excepţionale — 
Anton Gamurari 

5. Departamentul Relaţiilor Naţionale şi Funcţionarea Limbilor 

— Tatiana Stoianov 

Guvernul Urecheanu—3 

prezentat la 11.02.99 

Prim-ministru — Serafim Urecheanu 

Viceprim-ministru — Ion Sturza 

Viceprim-ministru — Ion Casian 

Viceprim-ministru — Nicolae Andronic 

Ministru de Stat — Aurelian Dănilă 

1. Ministrul Finanţelor — Valentina Badrajan sau Eugeniu Şlopac 

2. Ministrul Industriilor şi Comerţului — Valeriu Munteanu 
(copreşedinte al Alianţei "Furnica") sau Valeriu Cosarciuc (director 
la "Moldagrotehnica" din Bălţi) 

3. Ministrul Transporturilor şi Comunicaţiilor — Ion Muşuc sau 
Vladimir Florea (copreşedinte al Mişcării Profesioniştilor "Spe¬ 
ranţa") 

4. Ministrul Dezvoltării Teritoriului şi Mediului — Ion Paladi 
sau Andrei Cucu 

5. Ministrul Afacerilor Externe — Nicolae Tâhăcaru 

6. Ministrul Agriculturii şi Industriei Prelucrătoare — Valeriu 
Bulgari 

7. Ministrul Energeticii, Resurselor Energetice şi Combustibi¬ 
lului — Nicolae Ciornâi 

8. Ministrul Educaţiei şi Ştiinţei — Anatol Mocrac 

9. Ministrul Sănătăţii — Eugen Gladun sau Victor Savin 

10. Ministrul Apărării — Valeriu Pasat 

11. Ministrul Muncii, Protecţiei Sociale şi Familiei — Vladimir 
Guriţenco 

12. Ministrul Culturii — Ghenadie Ciobanu 

13. Ministrul Securităţii Naţionale — Tudor Botnaru 

14. Ministrul Afacerilor Interne — Victor Catan 

15. Ministrul Justiţiei — Ion Pădurarii 

DEPARTAMENTE 

1. Departamentul Analize Statistice şi Sociologice — Eugenia 
Mihailov 

2. Departamentul Standarde, Metrologie şi Supraveghere Teh¬ 
nică — Sergiu Croitorii sau Nicolae Răducanu 

3. Departamentul Energetică, Resurse Energetice şi Combustibil 

— Anatol Goncear 

4. Departamentul Protecţiei Civile şi Situaţiilor Excepţionale — 
Anton Gamnrari 

5. Departamentul Relaţiilor Naţionale şi Funcţionarea Limbilor 

— Tatiana Stoianov 

Guvernul Urecheanu—4 

structură prezentată la 15.02.1999 reprezentanţilor formaţiunilor 
componente ale ADR Dumitru Diacov , Grigore Eremei, Alexandru 
Moşanu, Mircea Snegur, îurie Roşea , Valeriu Matei 

Prim-ministru 
Viceprim-ministru 
Viceprim-ministru 
Ministru de Stat 

MINISTERE 

1. Ministerul Afacerilor Externe 

2. Ministerul Afacerilor Interne 

3. Ministerul Apărării 

4. Ministerul Justiţiei 

5. Ministerul Finanţelor 

6. Ministerul Energeticii şi Resurselor Energetice 

7. Ministerul Economiei, Industriilor şi Comerţului 

8. Ministerul Agriculturii şi Industriei Prelucrătoare 

9. Ministerul Transporturilor şi Gospodăriei Drumurilor 

10. Ministerul Muncii, Protecţiei Sociale şi Familiei 

11. Ministerul Educaţiei, Ştiinţei şi Culturii 

12. Ministerul Sănătăţii 

13. Ministerul Dezvoltării Teritoriului, Construcţiilor, Gospo¬ 
dăriei Comunale 

DEPARTAMENTE 

1. Departamentul Analize Statistice şi Sociologice 

2. Departamentul Standarde, Metrologie şi Supraveghere 
Tehnică 

3. Serviciul Informaţii 

4. Departamentul pentru Situaţiile Excepţionale 

5. Departamentul Mediului 

6. Departamentul Relaţiilor Naţionale şi Funcţionarea Limbilor 
AGENŢII 

Agenţia Naţională pentru Reglementare în Telecomunicaţii 

Structura organizatorică a ministerului de ramură 

Ministru 

Secretar de Stat 

Director serviciu 

Şef secţie 

Guvernul Urecheanu—5 

structură expediată conducerii ADR pe parcursul zilei de 15.02.1999, 
după întâlnirea cu liderii ADR 

Prim-ministru 

Viceprim-ministru, Ministrul Economiei, Industriei şi Comer¬ 
ţului 

Viceprim-ministru, responsabil pentru problemele sociale 
Viceprim-ministru, Ministrul Agriculturii şi Industriei Prelucră¬ 
toare 

Ministru de Stat 
MINISTERE 

1. Ministerul Afacerilor Externe 

2. Ministerul Afacerilor Interne 

3. Ministerul Apărării 

4. Ministerul Justiţiei 

5. Ministerul Finanţelor 

/ 

6. Ministerul Energeticii şi Resurselor Energetice 

7. Ministerul Economiei, Industrilor şi Comerţului 

8. Ministerul Agriculturii şi Industr iei Prelucrătoare 

9. Ministerul Transporturilor şi Gospodăriei Drumurilor 

10. Ministerul Muncii, Protecţiei Sociale şi Familiei 

11. Ministerul Educaţiei şi Ştiinţei 

12. Ministerul Sănătăţii 

13. Ministerul Mediului şi Lucrărilor Publice 

14. Ministerul Culturii 

SERVICII 

Serviciul de informaţii 

DEPARTAMENTE 

1. Departamentul Analize Statistice şi Sociologice 

2. Departamentul Standarde, Metrologie şi Supraveghere Teh¬ 
nică 

3. Departamentul pentru Situaţiile Excepţionale 

4. Departamentul Relaţiilor Naţionale şi Funcţionarea Limbilor 

AGENŢII 

Agenţia Naţională pentru Reglementare în Telecomunicaţii şi 
Informatică 

Structura organizatorică a ministerului de ramură 

Ministru 

Secretar de Stat 

Director serviciu 

Şef secţie 

Trăsătura comună pentru cele trei componenţe nominale 
prezentate de Serafim Urecheanu este că FPCD nu are nici 
un reprezentant în acestea, PFD are un singur reprezentant, 
iar Blocului "Rândunicii" i se rezervă, se pare, un singur loc. 

Este evident că astfel s-a încercat eliminarea totală a 
FPCD din Guvern şi minimalizarea ponderii celorlalte două 
componente ale ADR (PFD şi BpMDP). 

în locul reprezentanţilor celor trei formaţiuni amintite au 
fost propuse candidaturi care pot fi grupate în trei categorii: 

1) Reprezentanţi ai PRCM şi apropiaţii echipei Snegur - 
ndronic; 

2) Persoane compromise, menţionate în materialele Curţii 
de Conturi şi ale procuraturii (Valeriu Chiţan, Ion Casian, 
Valeriu Bulgari, Ion Muşuc, Vasile Iovv); 

3) Liderii partidelor extraparlamentare apropiate preşe¬ 
dintelui Lucinschi care au pierdut alegerile parlamentare 
(Ion Muşuc, Valeriu Munteanu, Vladimir Florea, Mircea 
Rusu). 

Este important a se nota că oamenii apropiaţi preşe¬ 
dintelui Lucinschi din componenţa guvernului Ciubuc-1, pe 
care şeful statului i-a impus şi în guvernul Ciubuc-2, se 
regăsesc şi în cele trei variante nominale ale executivului 
propuse de Serafim Urecheanu (Nicolae Tăbăcaru, Tudor 
Botnaru, Valeriu Pasat, Valeriu Bulgari). 

Din momentul în care în interiorul ADR s-a pus problema 
înlocuirii premierului Ciubuc, Mircea Snegur, preţ de câteva 
luni, îl promova insistent pentru funcţia de prim-ministru 
pe Serafim Urecheanu în fracţiunea CDM, în cadrul discu¬ 
ţiilor cu conducerea ADR şi la întâlnirile liderilor coaliţiei cu 
preşedintele Lucinschi. Sunt bine cunoscute relaţiile vechi şi 
strânse dintre gruparea Snegur-Andronic şi primarul 
capitalei. Se pare că preluarea candidaturii lui Urecheanu de 
către Petru Lucinschi este doar în aparenţă surprinzătoare, 
această candidatură fiind mai degrabă rodul unui armistiţiu 
dintre gruparea Lucinschi şi gruparea Snegur. Dovadă în 
acest sens sunt componenţele nominale propuse de prim- 
ministrul desemnat. 

După ce FPCD, iar mai târziu, într-o formă mai voalată, şi 
celelalte componente ale ADR, au dezaprobat candidatura 
lui Nicolae Andronic, dl Snegur a declarat că el şi adepţii săi 

nu vor participa la formarea guvernului dacă Petru Lucin- 
schi nu-1 va desemna pe Andronic pentru funcţia de prim- 
ministru. Ca să fie mai convingător, M. Snegur şi-a anunţat 
demisia din funcţia de preşedinte al ADR. însă după 
desemnarea lui Serafim Urecheanu se observă o specta¬ 
culoasă schimbare de macaz în atitudinea PRCM şi a 
liderului său. în cadrul negocierilor cu Urecheanu, Mircea 
Snegur s-a dovedit a fi un zelos promotor al cadrelor PRCM 
pentru viitorul guvern, insistând ca Nicolae Andronic să 
deţină funcţia de prim-viceprim-ministru, în subordinea 
căruia să fie ministerele de forţă, să fie păstrat M.Severovan 
etc. etc., uitând de declaraţia privind neparticiparea PRCM 
la formarea guvernului. 


TARA", 19 februarie, 1999 



PENTRU UN GUVERN 
AL MÂINILOR CURATE 

O luare de cuvânt în Parlament 


Deoarece eu am fost cel care am nominalizat public can¬ 
didatura dlui Ion Sturza pentru calitatea de aspirant la 
funcţia de prim-ministru, mă văd obligat să fac unele con¬ 
statări legate de modul în care au decurs evenimentele 
ulterior şi, mai ales, de rezultatul final al acestei nomina¬ 
lizări. 

Mai întâi, totuşi, s-ar cuveni să subliniez că nu regret 
alegerea dintre dnii Andronic şi Sturza în favoarea ultimu¬ 
lui. Aş putea să regret cel mult tensiunile ce s-au iscat din 
cauză că preferinţele noastre au înclinat în favoarea dlui 
Sturza. 

Vă amintiţi, probabil, că spre finele episodului Urechea- 
nu, lista de persoane dornice să guverneze ne-a inspirat 
formula «GUVERN AL MÂINILOR CURATE». Adică am 
dorit un guvern fără elemente corupte, fără personaje ce se 
trag din guvernele Sangheli şi Ciubuc-I, fără protagonişti ai 
rapoartelor Curţii de Conturi şi ai dosarelor organelor de 
anchetă. 

în acest sens, îmi menţin afirmaţia că cel mai grav flagel 
care macină din interior puterea de stat în Republica 
Moldova este corupţia şi crima organizată. 

Aş vrea să amintesc motivele pe care le-am invocat în 
momentul în care, dând curs propunerii dlui Snegur, am 

acceptat să nominalizăm noi candidatul pentru funcţia de 
premier: 

Unu. Acesta trebuie să aibă cel puţin şansa minimă de a fi 
desemnat prin decret de şeful statului. 

Doi. Să aibă raporturi bune cu organismele financiar- 
creditare internaţionale. 

Trei. Să fie agreat de componentele ADR. 

Patru. Să recunoască principiul reprezentării politice echi¬ 
tabile în Guvern a partidelor componente ale Coaliţiei majo¬ 
ritare. 

Este evident că toate aceste precondiţii dl Sturza le 
întrunea. 

în plus, aşa cum a subliniat Preşedintele republicii în 

momentul anunţării candidaturii dlui Sturza în fata Paria- 

/ / 

mentului, acesta reprezintă "noul val" de politicieni. 

Decretul fiind emis, dlui Sturza nu-i rămânea să facă 
decât două-trei lucruri simple: 

1) Să se debaraseze de elementele dubioase din fostele 
echipe guvernamentale; 

2) Să fie corect şi echitabil cu toate partidele din arcul 
guvernamental; 

3) Să demonstreze că dispune nu numai de competenţă, ci 
şi de caracter. 

Sigur că o asemenea linie de comportament impunea 
anumite riscuri. Dar, în opinia noastră, merita ca dl Sturza 
cel puţin să încerce formarea unei garnituri guvernamentale 
pe nişte principii clare şi demne. Chiar dacă a avut parte de 
presiuni atât din partea partidelor ADR, cât şi dinafara lor. 

Acum putem trage linia şi să ne întrebăm: "Ce elemente 
noi aduce dl Sturza în raport cu omul din "vechea gardă" 
Ciubuc?" 


Răspundem: unul singur — extinderea nemăsurată a 
Blocului pentru o Moldovă Democratică şi Prosperă asupra 
absolutei majorităţi a posturilor-cheie din Guvern: 

— Prim-ministru; 

— Viceprim-ministru, Ministru al Economiei şi Reformei; 

— Ministrul Finanţelor; 

— Ministrul de Stat; 

— Ministrul Apărării; 

— Ministrul Culturii; 

— Ministrul Sănătăţii; 

— Ministrul Agriculturii. 

Sunt conştient că vina pentru această partajare abuzivă 
nu e atât a dlui Sturza, cât a dlui Diacov şi a celorlalţi 
conducători ai acestui partid. 

Nu e greu de presupus ce ni se va reproşa pentru aceste 
atitudini. Că am vrea posturi în loc să ne gândim la popor. 
Da, le dorim. Partajate echitabil, astfel încât să putem împăr¬ 
ţi fără rezerve şi responsabilitatea politică colectivă pentru 
guvernare. 

Aşa însă nu văd de ce unii ar guverna, iar alţii ar trage 
ponoasele, fiind un fel de anexe. 

Presupun că imediat după cuvântarea mea se va declanşa 
corul propagandistic cu vechea poveste despre lipsa spiri¬ 
tului constructiv, cooperant şi, mai ales, despre pericolul 
comunist. Să nu uităm spusa unui demnitar internaţional 
despre corupţie şi interese de grup care nu sunt mai puţin 
periculoase decât o guvernare comunistă. 

Cum se poate ca un singur partid, având doar 24 de 
mandate din cele 60 ale ADR, să controleze toate structurile 
guvernamentale cu caracter economico-financiar? 

De ce pentru unii se creează condiţii preferenţiale, iar 
pentru alţii se păstrează zone interzise şi în noua formulă 
guvernamentală? 

De ce nu se doreşte să existe un control reciproc între 
partidele coaliţiei? 

De ce nu se doreşte admiterea altora la administrarea ba¬ 
nilor publici şi la acumularea veniturilor? Fiindcă tocmai în 
aceste sectoare s-au înregistrat cele mai mari nereguli. 

De ce ne este oprit accesul la documentaţia viitorului 
guvern, căci din această zonă ieşeau hotărârile ilegale ale 
fostelor guverne? 

Sunt nişte întrebări la care nu găsim răspunsuri de natură 
să elimine impresia că suntem trataţi în mod discriminatoriu 
de cei care doresc să ţină în continuare pe post de paznici ai 
banului public lupul la stână. 

Doresc să menţionez în mod deosebit că am tot respectul 
pentru înalta calificare profesională a candidatului pentru 
funcţia de premier. Dar nu putem cădea de acord cu modul 
incorect al liderilor BpMDP de a ignora partenerii. 

Am expus doar telegrafic câteva din motivele care 
constrâng FPCD să nu accepte azi confirmarea noii echipe 
guvernamentale vechi. 

Putem discuta mai în amănunţime în interiorul ADR, pe 
care dorim să îl păstrăm. 

Este inutil să se facă prea multă vorbă asupra priorităţilor 
Republicii Moldova, despre liniile de creditare 
internaţională în suspensie şi despre starea economică gravă. 
Cunoaştem şi recunoaştem aceste priorităţi. 

Tocmai de aceea propun dlui Preşedinte al Parlamentului 
şi Dvs., stimaţi colegi, să amânăm votarea, să ne retragem 
pentru noi consultări, urmând să revenim în sală după ce 
vom elimina aceste disensiuni. Lucru care ar putea să se 
întâmple şi peste o oră. 

Dacă, bineînţeles, există bunăvoinţă. 

Dacă nu există, însă, nu vedem ce rost ar avea să ne ale¬ 
gem din toată afacerea asta cu ciouă locuri simbolice în 
Guvern, dar cu răspundere plenară pentru faptele altora. 

Stimaţi colegi, am decis să iau cuvântul în plenul Parla¬ 
mentului, şi nu la şedinţa ADR, în momentul în care am 
înţeles că toate doleanţele noastre exprimate dlui Sturza în 
cadrul consultărilor au fost ignorate cu desăvârşire. 

în concluzie doresc să-mi exprim speranţa că până la 
urmă va prevala bunul simţ, măsura, corectitudinea şi, evi¬ 
dent, interesul public. Astfel încât să putem avea un adevă¬ 
rat Guvern al mâinilor curate, cu un sprijin politic stabil, gu¬ 
vern care ar fi în stare să facă faţă actualei situaţii politice, 
sociale şi economice. 

Vă mulţumesc. 


ŢARA», 2 martie 1999 



EUROPA NAŢIUNILOR 
SAU NAŢIUNEA EUROPEANĂ? 

Raport pentru dezbateri în cadrul secţiei moldoveneşti 
a Centrului Internaţional de Formare Europeană 


Onorată asistentă. 

Mai întâi se cuvine să le mulţumesc celor care m-au invitat 

/ 

să particip la această dezbatere, şi, în primul rând, dlui Oleg 
Serebrean, care a considerat că pot fi şi eu cumva util în mo¬ 
mentul abordării unui subiect cum este cel care urmează să fie 
discutat astăzi. Pentru o persoană care e mai curând un auto¬ 
didact este o onoare, dar şi un risc, pe care mi-1 asum cu plăcere, 
fiindcă sunt sigur că în urma discuţiei cu dumneavoastră eu voi 
fi principalul beneficiar al unor idei noi. 

Ca om cu convingeri de dreapta, cu vederi conservatoare, 
care participă nemijlocit la efortul colectiv de depăşire a 
crizei de identitate naţională, sunt printre cei care optează 
pentru o Europă a naţiunilor. 

Aş vrea să încep cu un exerciţiu de admiraţie faţă de 
neam. E un punct de vedere foarte apropiat de interpretarea 
teologică a ideii de naţiune. Un punct de vedere la care am 
ajuns atât prin propria experienţă, cât şi în urma unor lec¬ 
turi, dar şi după multiple discuţii cu personalităţi de primă 
mărime ale vieţii politice, culturale şi bisericeşti. Orice om se 
naşte în sânul unei familii, în sânul unui neam şi, odată cu 
Botezul, în sânul unei Biserici. Acesta este datul fundamen¬ 
tal, axiologic, peste care nu se poate trece decât cu riscul de a 
rămâne robit de materialismul primitiv. Un dat care nu ţine 
cont de opţiunea personală a cuiva. E ceea ce există obiectiv. 

indiferent dacă cutare sau cutare ins este sau nu conştient de 
propria identitate. îmbrăţişarea acestei viziuni tradiţionale 
asupra persoanei şi asupra colectivităţii etnice ne-a permis, 
de exemplu, celor care avem o preocupare aparte pentru 
problema naţională, să ne vindecăm de concepţia marxistă a 
materialismului istoric, şi să revenim în albia unei 
normalităţi din care deviasem sub regimul sovietic. 

Naţiunea, înţeleasă ca entitate spirituală şi numai după 
aceea ca realitate istorică apărută de la începutul lumii, 
realitate ce va dura până la Judecata de Apoi sau, altfel zis, 
până la "sfârşitul istoriei", se desfăşoară în timp printr-un 
nesfârşit lanţ de generaţii. A fi conştient de faptul că eşti 
parte a acestor şiruri de generaţii ce se succed după un plan 
extramundan înseamnă şi a încerca plenar sentimentul 
fericit de a face parte dintr-o colectivitate umană distinctă, a 
ta şi a semenilor tăi, care, alături de alte neamuri, alcătuiesc 
armonia policromă a umanităţii. Se ştie că nu există om 
anaţional, fără însuşiri specific naţionale. Aşa ceva ar fi o 
abstracţiune pură. Astfel, umanul există doar având formă 
naţională. Nu pot exista în realitate indivizi sau entităţi 
anaţionale, adică purificate etnic, sterile. Nimeni şi nicăieri 
încă n-a descoperit o asemenea specie umană. Mai curând 
este vorba despre nişte simple teoretizări ale unor persoane 
care suferă de o gravă infirmitate sufletească. 

Român fiind, fireşte, ţin la neamul din care fac parte. Ceea 
ce nu mă face să mă simt nici superior, nici inferior în raport 
cu alte neamuri. Pur şi simplu acesta e al meu, şi de aceea ţin 
la el într-un mod cu totul aparte, având faţă de celelalte 
naţiuni respectul cuvenit. Relaţia cu mama este identică. Pe a 
ta o iubeşti, în timp ce celorlalte Ie porţi respectul. Aşa cum 
nu poţi face uz de libertatea de opţiune în raport cu propria 
mamă, care reprezintă un dat invariabil, tot astfel nu te poţi 
sustrage propriei apartenenţe naţionale decât printr-o fraudă 

logică sau o infracţiune morală. Poţi să nu fii conştient de 
propria identitate naţională, dar să ţi-o modifici în mod 
arbitrar nu îţi stă în putinţă. Astfel zis, naţionalitatea nu este 
un act de voinţă umană, ce ar putea să se modifice după 
bunul plac al persoanei. Poate fi vorba cel mult despre o 
criză de identitate, cum este cea pe care o suportă românii 
basarabeni ca urmare a dominaţiei străine îndelungate. Deci, 
nu identitatea românească a basarabenilor s-a modificat, ci 
conştiinţa lor a fost deplasată spre o falsă identitate. Din 
acest punct de vedere este de remarcat rolul decisiv al 
liberalizării regimului sovietic şi de instaurare a democraţiei, 
care au creat un mediu prielnic pentru refacerea conştiinţei 
româneşti. Astăzi putem constata, fără riscul de a exagera, că 
gradul de depăşire a crizei de identitate este direct 
proporţional cu nivelul de informare sau de instruire al 
românului din stânga Prutului. 

Privită din punct de vedere al unei doctrine de dreapta, 
ideea europeană se întemeiază pe valorile naţionale ale fiecă¬ 
rui popor, înduhovnicite de revelaţia divină de acum două 
milenii. Europa, continentul pe solul căruia s-au înălţat în 
timp popoarele lui, fiecare cu farmecul său unic şi irepetabil, 
este sublimă în diversitatea ei. Procesul integrării europene, 
necesar şi benefic pentru toate ţările continentului, nu poate 
avea drept finalitate decât rezolvarea unor probleme ce ţin 
de o mai bună aşezare a relaţiilor dintre state, de crearea 
unui mediu în care omul să se simtă cât mai protejat şi mai 
sigur. Aceste deziderate nu trebuie să ţintească dizolvarea 
entităţilor naţionale într-un conglomerat comunitar unifor- 
mizant, într-o ipotetică şi imposibilă naţiune europeană. Aşa 
ceva ar fi contra firii şi potrivnic cursului natural al istoriei. 
Opoziţia popoarelor captive faţă de procesul de disoluţie 
etnică, urmărit de internaţionalismul proletar, presupune în 
mod logic o reacţie similară faţă de orice intenţie de impu- 


167 



nere a unui cosmopolitism devastator acoperit de frazeologii 
integraţioniste. Recunoscând şi salutând procesul de coope¬ 
rare şi armonizare a relaţiilor dintre naţiunile continentului 
nostru, optând pentru integrarea plenară a Republicii Mol¬ 
dova în structurile europene, creştin-democraţii privesc cu 
destulă îngrijorare, dar şi cu ironie mimetismul practicat de 
unii europenişti autohtoni. Se ştie că orice exces este păgu¬ 
bos, iar căderea în extreme e contraproductivă. Observăm de 
la o vreme că în anumite medii intelectuale de la noi au 
apărut destui practicanţi ai servilismului cultural şi naţional 
care privesc cu dispreţ propriul popor. Fascinaţi de splen¬ 
dorile civilizaţiei occidentale, văzute fugar în scurtele vizite 
dincolo de fosta "cortină de fier", aceştia exaltă o fraziologie 
proeuropeană cu aceeaşi uşurinţă cu care mai ieri îşi afişau 
orientarea filorusă. De fapt, astfel de atitudini superficiale 
sunt în contradicţie cu valorile europene autentice, care nu 
pot fi separate de naţiunile ce le-au creat. Prezenţa la masa 
naţiunilor europene cu întreaga zestre spirituală a neamului 
nostru, ca parte integrantă în patrimoniul cultural şi spiritual 
comun, este rolul natural care ne revine în familia 
europeană. La Strasbourg sau la Bruxelles nimeni nu are 
nevoie de imitatori lipsiţi de personalitate, ci de parteneri 
demni şi serioşi. 

Parafrazându-1 pe Malraux, am putea spune că dacă 
secolul XXI va fi creştin. Europa va fi a naţiunilor, iar dacă 
va fi ateu, nu va mai fi deloc. Fiindcă apariţia unei presu¬ 
puse "naţiuni europene" ar lipsi bătrânul continent de rostul 
său în istorie, precum şi de dreptul de a purta, ca pe un 
blazon de nobleţe, numele de Europa. 

Vă mulţumesc. 

/ 

Chişinău, 3 aprilie, 1999 

Universitatea Liberă Internaţională 

"ŢARA", 6 aprilie, 1999 

OBRAZUL UNEI EPOCI ZBUCIUMATE 


O mişcare ce şi-a probat cu prisosinţă vigoarea 


Se zice că timpul este cel mai bun şi cel mai nepărtinitor 
măsurariu al lucrurilor. După zece ani de prezenţă pe scena 
politică putem afirma fără putinţă de tăgadă că Frontul 
Popular Creştin Democrat este o Mişcare ce şi-a probat cu 
prisosinţă vigoarea. Unii dintre noi s-au mai rătăcit pe drum. 
Fie aciuându-se în alte partide, fie renunţând la luptă. Alţii 
s-au lăsat momiţi de ispitele puterii, de puterea banului sau 
de gloria deşartă. Aceştia, toţi împreună, formează, totuşi, 
un număr infinit de mic în raport cu cei care au suportat 
toate greutăţile, prigoana, lipsurile şi înjosirile, rămânând în 
picioare. Noi, membrii acestei familii spirituale, care nu 
avem altă viaţă decât cea din sânul ei, noi, cei constanţi, 
fideli idealurilor măreţe pe care nu le poţi părăsi decât cu 
riscul sinuciderii morale, ştim că efortul colectiv nu ne-a fost 
zadarnic, că merită să-l continuăm. 

încercările celor zece ani au cernut gunoaiele şi le-au 
împrăştiat, iar sămânţa cea bună şi lucrătoare a rămas. 

Sunt fericit că fac parte din trupul viguros al acestei Miş¬ 
cări care reprezintă obrazul unei epoci zbuciumate, deceniul 
ce s-a scurs marcând doar preludiul ei. 

Cu credinţă în Dumnezeu, cu iubire de neam, fără a 
aştepta răsplată şi onoruri, ne vom continua şi de acum 
încolo calea. 

Frontul Popular Creştin Democrat va schimba la faţă 
viaţa publică de la noi. La nivelul conştiinţei colective 


169 



schimbarea deja s-a produs. Prin armonizarea politicii şi a 
moralei. Mai rămâne să o realizăm şi în interiorul puterii, 
care a ajuns la o degradare spirituală înspăimântătoare. 

Să îndrăznim şi vom reuşi. 

După zece ani de la înfiinţarea Frontului Popular Creştin 
Democrat, imperativul rămâne acelaşi ca la începuturi: să 
muncim, fără a aştepta răsplată. Prin muncă vom realiza 
idealurile pentru care au murit şi au suferit înaintaşii şi 
camarazii noştri. 

Aşa să ne ajute Dumnezeu. 


«ŢARA», 18 mai, 1999 

DE VORBĂ CU MONUMENTELE 


«Despre poeţi numai de bine, ca să zicem aşa». 

Nichita Stănescu 


Ultimul număr al săptămânalului «Literatura şi Arta» mi- 
a dedicat aproape două pagini şi poate nu ar fi cazul să 
reacţionez, dacă nu ar fi vorba de nişte condeie atât de ves¬ 
tite cum sunt cele ale poeţilor N. Dabija şi Gr. Vieru. Aceleaşi 
pagini mai găzduiesc încă vreo câteva texte cu iz de cam¬ 
panie propagandistică de modă veche. Două sunt subiectele 
care au servit drept sursă de inspiraţie pentru autori: 

1) recenta destituire a dlui V. Matei din funcţia de vice¬ 
preşedinte al Parlamentului şi 

2) decretul şefului statului cu lista figuranţilor în actul de 
instaurare a unui regim prezidenţial. 

N. Dabija deplânge în maniera-i bine cunoscută debar¬ 
carea lui V. Matei, chinuindu-se să-l prezinte drept o victimă 
a unei conspiraţii, fireşte, a «monstruoasei coaliţii». Figura 
diabolizată care se face vinovată de sacrificarea mielul ei în 
cauză, ca să facem uz de metafora Ninei Josu, nu ar fi altci¬ 
neva decât subsemnatul. Măsluirea halucinantă a situaţiilor, 

f 

înlănţuirea de replici extrase din propria-i imaginaţie şi 
teatralizate după cum îi convine autorului, care le dă drept 
citate din luările de cuvânt ale deputaţilor, aglutinarea unor 
evenimente, reale sau inventate, fără vreo legătură între ele 
sunt doar câteva dintre procedeele utilizate de acesta. Ideea 
care urmează să fie inoculată cititorului e simplă: FPCD este 
unealta comuniştilor. înţeleg, e un punct de vedere de care 

N. Dabija s-a lipit, vorba cântecului, ca marca de scrisoare. 
Personal, nu-1 împărtăşesc. Consider că am avut suficiente 
motive pentru a ne face o părere proastă despre liderul PFD, 
fără a aştepta argumente suplimentare de la comunişti. De-a 
lungul unui an de «guvernare comună» fruntaşii PFD au 
înregistrat mai multe bile negre, răspunderea politică pentru 
acestea revenindu-i în primul rând liderului acestui partid. 

Câteva exemple. Ex-miniştrii Comunicaţiilor şi Transpor¬ 
turilor, T. Leancă şi Iu. Kalev, ambii protagonişti ai unor 
dosare penale; I. Păduraru, ministrul Justiţiei cu maşină ne¬ 
furată, cu castel în trei niveluri, tot el (ex-) vicepreşedinte al 
Clubului «Filantrop», condus de prima doamnă Antonina 
Lucinschi, şi membru al Comisiei soţului acesteia care vrea 
republică prezidenţială, comisie din care partidul îl rechea¬ 
mă, iar el nu se lasă dus; ministrul Educaţiei, A. Gremalschi, 
altfel un bun profesionist, consideră că limba rusă trebuie 
păstrată ca obiect de studiu obligatoriu în şcolile româneşti, 
iar religia nu trebuie studiată în şcoală; deputatul V. Nedel- 
ciuc şi viceprim-ministrul O. Stratulat consideră normal 
faptul că şi-au luat câte o locuinţă prin hotărâre de Guvern; 
cei patru membri ai Guvernului din partea PFD n-au sus¬ 
ţinut nici prin luări de cuvânt, nici prin vot cauza Mitropo¬ 
liei Basarabiei, apărată doar de exponenţii FPCD, V. Dolga- 
niuc şi I. Tănase. Personal, am sperat că vom fi sprijiniţi 
anume de PFD în efortul nostru de a instala un guvern al mâi¬ 
nilor curate. împreună am fi reuşit cel puţin să diminuăm, 
dacă nu să înlăturăm cu totul, prezenţa şi influenţa 
elementelor corupte în structurile puterii de stat. Din păcate, 
însă, în loc de susţinere ne-am ales cu hulă. Dl Matei a 
preferat să-i ţină hangul lui Diacov, care, la rându-i, prin 
intermediul unui Procuror general de buzunar, asigura pro¬ 
tecţie acestuia şi sponsorilor săi ajunşi la ananghie. împre¬ 
ună cu V. Matei şi cu grupul său parlamentar am fi putut să 

determinăm în mod decisiv constituirea unei echipe guver¬ 
namentale formate din oameni competenţi, dar şi cu un pic 
de obraz, dacă dânsul nu s-ar fi mulţumit cu ciolanul primit 
şi n-ar fi acceptat farsa cinică cu votul lui Ilie Ilaşcu scos din 
mânecă. Acel al 52-ea vot salvator pentru trei grupări din 
ADR care privesc guvernarea ca pe o pradă. Cu câtă perfidie 
şi cinism a fost acoperită nulitatea juridică a acestui vot cu 
suferinţa lui Ilaşcu, am văzut cu toţii. Iar dacă comuniştii au 
zis că votul e nevalabil, noi, iştilalţi, ne- şi anti-comuniştii, 
măcar din spirit de opoziţie şi din teamă să nu fim asociaţi 
cu ei trebuia să susţinem contrariul. La adoptarea bugetului, 
\ creştin-democraţii au propus ca, în contextul unui buget de 
austeritate, să fie reduse substanţial cheltuielile pentru între¬ 
ţinerea nomenclaturii de stat, urmând ca resursele eliberate 
să fie reorientate spre învăţământ, medicină etc. Fiindcă am 
considerat că nu e moral să pretindem tuturora, inclusiv 
celor mai năpăstuiţi, să-şi strângă cureaua, în timp ce noi să 
ne lăfăim în condiţii de seră exact ca mult blamaţii agrarieni. 
Am suprimat prin lege toate înlesnirile, pentru toate cate¬ 
goriile socialmente vulnerabile. Am respins până şi soli¬ 
citarea parvenită din partea Societăţii orbilor de a le păstra 
dreptul de a circula pe gratis în transportul urban. Sigur, am 
moştenit o situaţie financiară catasrofală, trebuie să ţinem 
cont şi de condiţiile instituţiilor financiar-creditare interna¬ 
ţionale, dar nimeni nu ne-a împiedicat să manifestăm măcar 
un pic de modestie. în loc de susţinere, ni s-a dat în obraz că 
am practica, vorba lui Diacov, populismul. în semn de pro¬ 
test faţă de nesimţirea partenerilor de coaliţie, am renunţat la 
automobilul de serviciu. în replică, mi s-a spus că am făcut 
un gest teatral în ajunul alegerilor locale. Am parat simplu, 
propunându-le dlor Snegur şi Matei, celorlalţi fruntaşi din 
ADR, să se lanseze şi ei în campania electorală, 
abandonându-şi limuzinele, ca să nu culeg eu de unul singur 

aplauzele mulţimii. Eu vorbeam de banii publici pe care îi 
toacă administraţia de stat, iar mie mi se scuipa în obraz că 
aş călări herghelii de jeep-uri. întreaga activitate a Comisiei 
de anchetă, care deseori a avut în vizor oamenii «Rându- 
nicii», nu numai că nu s-a învrednicit de un cuvânt de 
susţinere, dar a fost terfelită constant, metaforicul V.Matei 
asemuindu-mă cu Lukaşenko. în sfârşit, dar nu în ultimul 
rând, am îndrăznit şi eu în ultima campanie electorală să nu 
mă înregimentez în corul general al adulatorilor lui 
S.Urecheanu. Mi s-a părut suficient sprijinul pe care i l-au 
acordat Lucinschi, Snegur, Diacov, Matei, plus o puzderie de 
partide şi personaje publice de toată mâna, întregul aparat 
de stat, central şi local, plus milionarii de carton care roiesc 
ca muştele în jurul primăriei, plus toată liota de profitori 
mari şi mici care constituie clientela electorală obligatorie. în 
preziua alegerilor, vineri/ ziarul amicilor de pe dreapta, 
«Mesagerul», publică în cel mai securist stil un material 
denigrator contra mea, semnat în batjocură cu pseudonimul 
Petru Săracu, un fel de schimonosire a numelui lui Petru 
Bogatu. După un efort electoral istovitor să primeşti în 
ultima clipă, când nu mai ai timp să te dezvinovăţeşti, o 
astfel de lovitură sub centură, mi se pare din cale-afară de 
ticălos. Articolul a fost reluat fulgerător de alte vreo opt 
publicaţii controlate de gruparea lui Diacov. Astfel, publi¬ 
cului i s-a spus că subsemnatul ar fi unul dintre cei mai 
barosani oameni din oraş, cu palat, cu piscină, cu vreo patru 
garaje în curte şi nu ştiu câte limuzine. Că doar nu avea să 
vină alegătorul să se zgâiască peste gard ca să vadă câte 
acareturi am şi dacă e adâncă piscina din spatele casei. 

Acum câteva cuvinte despre comunism şi anticomunism. 
Sigur că suntem cu ei pe poziţii diametral opuse. în atitu¬ 
dinea faţă de proprietate, faţă de problema naţională, faţă de 
Biserică etc. Dar nu neapărat şi faţă de Codul Penal. Un 

coleg de Parlament avea o vorbă potrivită pentru această 

situaţie. Dacă un comunist priveşte prin geam şi constată că 

afară plouă, iar afară într-adevăr plouă, eu nu pot să contest 

o evidenţă numai ca să fiu împotrivă. Şi pe urmă trebuie să 

recunosc că îmi este greu să optez atunci când mi se propune 

să aleg între comunism şi mafie. Cine e mai simpatic, totuşi, 

un idolatru care practică cultul lui Lenin sau un "democrat" 

nesimţit care toacă banii statului şi adună averi de basm 

călcând în picioare şi legea, şi bunul simţ, din înalta funcţie 

în care s-a cocotat? 

/ 

Oricâtă cerneală acidulată ar vărsa contra noastră N. Da- 
bija, oricâte acrobaţii găzetăreşti ar face, un lucru rămâne 
cert. Cel puţin pentru mine. Pentru domnia sa poate deloc. 
Convingerea noastră profundă este că nu poziţia intransi¬ 
gentă a creştin-democaţilor favorizează eventuala ascensiu¬ 
ne a comuniştilor, ci guvernarea imorală, abuzivă şi deseori 
iresponsabilă a actualei puteri. Prestaţia prăpăstioasă a noi¬ 
lor parveniţi, intraţi în strânse relaţii de concubinaj cu ve¬ 
chea nomenclatură a fostelor guvernări, discreditează grav şi 
poate chiar pe termen lung însăşi opţiunea democratică în 
Republica Moldova, surpă încrederea populaţiei în ideea de 
democraţie şi reformă pe care noi le-am arborat în chiar 
numele coaliţiei noastre. Nu altcineva, ci anume stâlpii ac¬ 
tualei guvernări, pentru care atmosfera de minciună şi co¬ 
rupţie ţine locul oxigenului, netezesc drumul stângii şi ser¬ 
vesc în egală măsură drept ţintă ideală pentru preşedintele 
Lucinschi în lupta lui cu Parlamentul şi parlamentarismul 
pentru instalarea unui regim autoritar. 

în definitiv, revenind la obiectul jelaniei lui N. Dabija, de 
ce n-aş recunoaşte că aerul infatuat şi discursul doctoral, 
egolatria sau, mai simplu, fudulia afişată a lui V. Matei au 
devenit de mult nesuferite. Vorbirea ba de la balcon, ba din 
şeaua unui monument ecvestru, mitomania ca manieră de a 

face politică sunt elemente cunoscute în reputaţia pe care şi- 
a făcut-o numitul domn. Unii pretind că acesta ar fi pierdut 
de mult adeziunea la sol, alţii zic mai simplu că prea ar 
umbla cu capul în nori şi că trebuie coborât cu picioarele pe 
pământ. Asta ca să nu mai invoc festa pe care ne-a jucat-o în 
ultimele alegeri prezidenţiale şi parlamentare, fiindcă am zis 
să nu mai răvăşim trecutul nostru recent. 

Din sumara trecere în revistă de până aici sper că s-a 
înţeles, măcar parţial, de ce am votat, alături de comunişti şi 
«rândunişti», pentru demiterea lui V. Matei. Gestul nostru 
nu a fost decât o încununare logică a unui lung lanţ de 
întâmplări descrise parţial în rândurile de mai sus, dar şi a 
unei păreri despre persoana în cauză pe care ne-am format-o 
de mai multă vreme. Am avut nenumărate ocazii să ne 
convingem că V. Matei, prin comportamentul său, s-a com¬ 
promis iremediabil, afectând nu numai propria formaţiune 
politică, ci şi Dreapta în întregime. 

Alături de tradiţionalul scâncet patriotic «Vai de capul 
nostru!», citat mai sus, în acelaşi săptămânal, îşi expune 
supărarea şi Grigore Vieru. Personal, regret foarte mult că 
maestrul a zbughit-o ştrengăreşte din istoria literaturii şi din 
manuale ca să-şi pună mintea cu unul ca mine. Ce-i drept, 
mă consolez şi chiar mă simt flatat de faptul că sunt luat în 
răspăr alături de consiliul Uniunii Scriitorilor, care a deza¬ 
probat prezenţa câtorva colegi de breaslă în ceea ce am nu¬ 
mit «lista ruşinii naţionale». Mă refeream, desigur, la noto¬ 
rietăţile de stat, de partid şi culturale care fac figuraţie în 
opera preşedintelui Lucinschi de a revizui Constituţia. Mă 
simt măgulit şi de faptul că formula «lista ruşinii naţionale», 
pe care am lansat-o, atinsă de pana maestrului, devine ex¬ 
presie înaripată. Recunosc, nu am avut ştiinţă de cunoş¬ 
tinţele dlui Gr. Vieru în dreptul constituţional. Şi oricât s-ar 

sforţa să găsească o justificare onorabilă prezenţei domniei 
sale în echipa respectivă, teama mi-e că nu va reuşi. 

Sincer vorbind, îmi vine destul de greu să discut în 
contradictoriu cu dl Vieru. Mai întâi pentru că şi eu, ca orice 
basarabean cu un dram de sensibilitate, îi cunosc până la 
lacrimi opera. Dar în acelaşi timp nu pot să nu regret sincer 
faptul că dânsul niciodată nu va accepta ideea că talentul 
literar al artistului Vieru nu are nimic cu lipsa de caracter a 
omului Vieru. Iar exerciţiile de autoadmiraţie, augmentarea 
propriilor suferinţe, afişarea unui martiraj continuu lasă o 
impresie dezolantă. Acum ţin să fac o precizare marginală că 
nu sunt originar din Durleşti, deşi această localitate e plină 
de purtători ai aceluiaşi nume. De aceea calificativul peio¬ 
rativ «un omulean de la marginea Durleştiului» ni se pare 
inexact. Maestrul se arată amărât din cauza «atacurilor 
bolşevice» ale subsemnatului, dar mai ales din cauza lipsei 
unui «gest colegial de apărare» din partea confraţilor de 
condei. Dimpotrivă. «Nici măcctr un telefon antibolşevic de 
consolare — se tânguie autorul — necum un gest colegial de 
protest etc.» Urmează, fireşte, înlănţuirea supliciilor îndurate 
sub vechiul regim, cu spintecarea cărţuliei «Trei iezi» etc., de 
a-i zice că omul a suferit cel puţin cât Radu Gyr sau — de ce 
nu? — Soljeniţin. Ştiam că dânsul nu a trecut prin GULAG şi 
nici măcar n-a scos la iveală cel puţin câteva rânduri 
anticomuniste ce ar fi zăcut în sertar până în '89. Din contra, 
chiar şi-a mobilizat talentul pentru preamărirea lui V. Lenin. 
Iar dacă-i aşa, ar trebui să lase aprecierile elogioase despre 
propria persoană pentru alţii sau pentru ediţiile postume. 

La un moment dat imaginaţia îl duce din nou pe dl Gr. 
Vieru pe cărarea bătătorită a pomelnicelor de serviciu, în 
care de această dată sunt pomeniţi de-a valma Dabija, Ilaşcu, 
Urecheanu, Druc, Moşanu, Matei şi atâţia alţii, toţi victime 
nevinovate ale hainului Roşea. 

După ce varsă o lacrimă şi pentru debarcarea lui V.Matei, 
autorul încearcă să încondeieze şi un portret în roz al lui 
P.Lucinschi. Nu mă pot abţine de a-1 cita: 

«Sa fiu înţeles drept, nu-l apăr pe Lucinschi. Mai ales că, per¬ 
sonal, am un motiv serios de a-i aminti nişte lucruri nu prea plă¬ 
cute, legate de nişte necazuri mai vechi ale mele în care este 
implicat dl Lucinschi. (Dar, fire generoasă, copleşit de un elan 
proprezidenţial năvalnic, autorul lasă să treacă de la el acest 
episod dezagreabil. — Iu. R.) Dar Lucinschi a fost ales. Rău, 
hine, dar este ales. Şi dacă poporul va considera că trebuie răstur¬ 
nat (corect: reales sau, eventual, invalidat — n. n.), o va face. 
Şi nu este exclus să-l dea jos şi pe dl Roşea, cu toate că dl Roşea se 
şi vede cu mâna pe puţa Preşedinţiei. (Pe semne, maestrul se 
simte înghesuit rău de tot în postura de scutier al preşe¬ 
dintelui, dacă a ajuns să facă uz de un asemenea limbaj 
suburban. O fire atât de delicată ca Vieru să opereze în 
public atât de dezinvolt cu astfel de scabrozităţi este totuşi 
şocant — Iu. R.) Dacă nu va cădea înainte în lupta pentru putere 
chiar de mâna comuniştilor, pe care dl Roşea atât de deschis i-a 
cruţat în interesul comun de a-l răsturna pe dl Matei. Dl 
Lucinschi are păcatele sale, pe care le cunoaştem cu toţii. Dar cu 
domnia sa te poţi înţelege în unele probleme naţionale, dacă te 
apropii de el creştineşte. Etc., etc». Suprimăm aici citatul din 
lipsă de spaţiu. Maestrul îşi justifică prezenţa în acea comisie 
prin dorinţa de a modifica art. 13. Dar vreau să-i comunic pe 
această cale că la recenta întâlnire cu liderii politici, aceeaşi 
chestiune fiind vizată de dl acad. I. Dediu, dl Preşedinte s-a 
grăbit să precizeze că în cadrul ultimului referendum 
poporul nu l-a mandatat să umble decât la articolele care îi 
consolidează puterea personală. Astfel încât se topeşte şi 
iluzia unei scuze patriotice pentru servanţii aspirantului la 
un nou mandat. 

Mai departe intrăm în nişte hăţişuri atât de încurcate, 
încât nici autorul nu prea ştie cum să iasă din ele. Citez la 

întâmplare: «...£ nevoie totuşi de o putere prezidenţială care, 
legată de structurile economice şi financiare ale Europei (şi dl 
Lucinschi s-a legat deja de ele, şi tocmai de aceea îl urăsc comu¬ 
niştii), nu poate lua forma unei dictaturi, asta o înţelege şi un 
copil. îmi vine să cred (sic!) că este o speculaţie că dl Lucinschi ar 
putea să ne mâne, ca Preşedinte, spre Moscova. Dar nu ne mână 
spre ea, prin ultimele sale acţiuni, chiar dl Roşea?». Aceasta-i 
întrebarea, vorba clasicului. «Spuneam că ne vom întâlni cu 
Moscova în înteriorul Ţării Româneşti. Aceasta nu înseamnă însă 
că România mai este o ţară comunistă - întâlni-ne-vom economic, 
bineînţeles. Şi cultural. Şi nu înseamnă că ideea şi dorinţa 
Reunirii cu Ţara de peste Prut trebuie să ne părăsească. Ruşinoasa 
graniţă va cădea. Nu atât de repede însă. Din păcate. Să fiu înţeles 
drept, nu încerc să adorm conştiinţa naţională. Pur şi simplu, am 
devenit mai realist. Convins în acelaşi timp că mersul istoriei nu 
mai poate fi întors. Imperiul nu mai poate reînvia. Chiar dacă 
Rusia s-a unit cu Belarus. S-a unit, la urma urmei, cu nişte 
păduri...». După care, în final poetul îşi îndeamnă colegii de 
breaslă către o soluţie de-a dreptul prăpăstioasă: «Să facem o 
singură listă a celor care am rămas. Şi-am rămas atât de puţini! 
Şi-atât de singuri!» 

N-am găsit în textul cu pricina nici urmă de coerenţă. O 
profundă derută macină sufletul dlui Vieru, exteriorizarea 
acestei stări neputând provoca printre admiratorii săi decât o 
şi mai gravă debusolare. Noi, însă, am fi fost în drept să 
sperăm că tocmai domnia sa să devină o adevărată instituţie 
morală, rigorismul fiind arma care ar fi putut avea efecte 
benefice atât asupra politicienilor, cât şi asupra opiniei pu¬ 
blice în general. Cu regret, însă, de la un timp amplitudinea 
oscilaţiilor dlui Gr. Vieru este de-a dreptul ameţitoare atât 
pentru domnia sa, cât şi pentru o bună parte din lumea 
noastră care, din inerţie, aderă sentimental la orice impro¬ 
vizaţie, atunci când aceasta provine de la o autoritate de un 
asemenea calibru. Teamă mi-e că dacă dl Vieru va face în 

continuare piruete atât de periculoase pentru prestigiul pe 
care şi l-a cucerit după merit, dânsul riscă o autoanihilare 
morală dezolantă. 

Lecturi de felul celor servite de ultimul număr al "L. A. " 
m-au făcut să mă întreb, câţi dintre oamenii cu vederi mai 
mult sau mai puţin de dreapta, care vibrează ascultând 
versurile unui Gr. Vieru sau N. Dabija, vor putea să diso¬ 
cieze talentul lor literar de rătăcirile sau erorile lor politice? 
Câţi vor distinge între manifestările estetice ale unui artist şi 
căderile morale ale aceleiaşi persoane? Puţini. Sau poate 
doar mai puţini decât am dori noi. Căci dacă lucrurile ar sta 
altfel. Puterea n-ar mai fi preocupată mereu de atragerea 
vedetelor ca factor de influenţă asupra opiniei publice, 
netezindu-şi astfel calea spre ţinta aleasă. 

Pomenindu-mă în postură de obiect al unor diatribe 
izvorâte de sub nişte condeie notorii, aş fi putut trece peste 
acestea, dacă ar fi fost vorba doar de umila mea persoană. 
Aşa, însă, văzând că efectul unor astfel de texte depăşeşte cu 
mult sarcina implicită de maculare a reputaţiei mele, am 
considerat necesar să aduc aceste limpeziri. 


«ŢARA», 20 iulie, 1999 

CREŞTINISM ŞI DEMOCRAŢIE 


Raport prezentat la Congresul VI al PPCD 


Doamnelor şi domnilor delegaţi, onorată asistenţă. 

După trei ani de zile, iată-ne din nou împreună, reuniţi în 
familia noastră spirituală şi politică, la Congresul Frontului 
Popular Creştin Democrat. Ne bucurăm că cea mai încăpă¬ 
toare sală din Chişinău nu ne poate cuprinde pe toţi. Ştim că 
mii de colegi ai noştri, din cele mai îndepărtate sate şi oraşe, 
sunt în aceste clipe cu gândul alături de noi şi aşteaptă veşti 
bune de la cel mai înalt for al creştin-democraţilor. Acest for, 
pentru drepturi politice şi cetăţeneşti, marchează peste un 
deceniu de activitate politică a formaţiunii noastre. Sunt 
unsprezece ani în care am evoluat de la un grup informai de 
adepţi ai perestroikăi lui Gorbaciov spre o amplă mişcare 
populară care s-a cristalizat în vâltoarea luptei pentru renaş¬ 
tere naţională, pentru limbă şi alfabet, pentru dezagregarea 
imperiului şi obţinerea independenţei, pentru libertate, de¬ 
mocraţie, proprietate privată şi un stat de drept. Astăzi 
afirmăm fără putinţă de tăgadă că toate dezideratele politice 
majore ale acestui deceniu au fost formulate de Frontul 
Popular aflat mereu în epicentrul celor mai importante eve¬ 
nimente. în acest sens rămân ca mărturii istorice de neşters 
Marea Adunare Naţională din 27 august 1989, care a con¬ 
sfinţit dreptul nostru la limba română, la alfabetul latin şi la 
tricolor; Marea Adunare Naţională din 16 decembrie 1990, 



care a proclamat, în numele întregului popor, independenţa 
de imperiul sovietic şi a cerut Parlamentului să legifereze 
acest fapt cu un an înainte de a se produce. La aceeaşi me¬ 
morabilă Adunare din 16 decembrie '90 am exprimat voinţa 
populară de a renunţa la titulatura colonială "RSSM" şi am 
dat numele acestui stat - Republica Moldova. Având o 
prezenţă activă la toate momentele de cotitură ale istoriei 
noastre recente. Frontul Popular a lansat o serie de iniţiative 
de o importanţă cardinală cum sunt: reforma sistemului 
politic, reforma economică, cea administrativ-teritorială şi 
instituţională, iniţiative primite la început cu ostilitate de 
puternicii acelor zile. După o vreme însăşi viaţa i-a forţat să 
accepte ideile promovate de noi. Spiritul novator al forma¬ 
ţiunii noastre a influenţat în permanenţă de-a lungul anilor 
gândirea şi practica politică de la noi. Am îmbrăţişat dintot- 
deauna un comportament politic riscant, am mers mereu pe 
muchie, asumându-ne toate pericolele şi sacrificiile. Expo¬ 
nenţilor formaţiunii noastre le-a fost dat să treacă prin toate 
încercările pe care ni le-a aruncat în faţă destinul: de la 
banalele profilaxii kaghebiste până la asasinate. Camarazii 
noştri Dumitru Moldovanu, asasinat prin înjunghiere în 
1990, Grigore Vârtosu, căzut la Tighina în 1992, şi Valentin 
Ciobanu, ucis mişeleşte în 1998, ca să invocăm doar câteva 
nume, au plătit cu propria viaţă pentru idealurile libertăţii. 
Se cuvine să ne amintim aici de deţinuţii politici de la 
Tiraspol, Ilie Ilaşcu, Alexandru Leşcu, Tudor Petrov-Popa şi 
Andrei Ivanţoc, aflaţi în detenţie ilegală de şapte ani şi 
jumătate. Ei au sorbit din plin din paharul suferinţei, dure¬ 
rea fiindu-le amplificată şi de cinica manipulare a numelor 
lor în scopuri politice deseori de-a dreptul degradante. 
Obţinerea eliberării cât mai grabnice a acestor ostatici ai 
regimului separatist trebuie să fie problema nr.l pentru clasa 
noastră politică. 

Trecând prin toate etapele de formare politică. Frontul 
Popular a înregistrat o evoluţie firească de la doctrina 
perestroika până la îmbrăţişarea democraţiei creştine moderne. 
Apropierea noastră de doctrina creştin-democrată se dato¬ 
rează poate în primul rând marilor noştri prieteni Corneliu 
Coposu şi Ioan Alexandru. Ne stăruie şi azi în memorie acel 
fascinant discurs rostit în faţa noastră la Congresul al III-lea 
din februarie 1992 de vulcanicul poet creştin Ioan Alexan¬ 
dru, care ne-a inspirat profetic să alegem calea singurei 
politici curate, izvorâte din alianţa noastră cu Hristos. 

Doamnelor şi domnilor. 

Ultimii trei ani care s-au scurs de la cel de-al V-lea 
Congres, au fost plini de evenimente politice deosebit de im¬ 
portante. De fiecare dată am acţionat în consens cu interesul 
general, fără a ne abate de la principiile noastre. în 1996 
interesul general ne dicta unificarea tuturor forţelor naţio¬ 
nale şi democratice pentru participarea în comun la alegerile 
prezidenţiale. Atunci se conturaseră două candidaturi puter¬ 
nice pentru cursa electorală. Pe de o parte Mircea Snegur, 
care abandonase Partidul Democrat-Agrar, intrase într-un 
conflict deschis cu Guvernul Sangheli şi cu majoritatea par¬ 
lamentară, pronunţându-se pentru reformă şi renaştere na¬ 
ţională, iar pe de altă parte Petru Lucinschi, sprijinit de for¬ 
ţele de stânga. Nedorind să divizeze electoratul de dreapta şi 
dând prioritate noii orientări pro-reformă a lui Snegur, 
Frontul Popular Creştin Democrat, alături de partidele com¬ 
ponente ale Alianţei Forţelor Democratice, i-a acordat aces¬ 
tuia sprijin electoral. Date fiind relaţiile destul de tensionate 
existente în trecut între fostul şef al statului şi FPCD, precum 
şi greşelile politice grave comise de acesta de-a lungul anilor, 
decizia de a-1 susţine a fost luată de Sfatul formaţiunii în 

baza unui Acord scris care a fost dat publicităţii. Atunci 
toată lumea s-a putut convinge că, numai poziţia inflexibilă 
şi ambiţiile deşarte ale lui Valeriu Matei, precum şi ale altor 
candidaţi lansaţi pentru dispersarea Dreptei, au condus la 
pierderea cursei de către Snegur. 

Fiind ataşat dezideratului de unificare a Dreptei, FPCD a 
întreprins şi în 1997 numeroase tentative de aliere a demo¬ 
craţilor într-un singur bloc politic. Astfel, în urma insisten¬ 
ţelor noastre, la 16 aprilie 1997 FPCD şi PFD au semnat o 
Declaraţie comună prin care îşi anunţau dorinţa de a merge 
împreună în alegerile parlamentare. Evenimentul a fost 
întâmpinat cu entuziasm de foarte multă lume. Din păcate, 
însă, pentru a câta oară ambiţiile personale ale liderului PFD 
au prevalat asupra interesului naţional, dezamăgind pro¬ 
fund opinia publică. în pofida acestor circumstanţe, am ho¬ 
tărât totuşi să punem bazele unei largi coaliţii din care au 
mai făcut parte Partidul Renaşterii şi Concilierii, Partidul 
Ecologist, Liga Democrat Creştină a Femeilor, Partidul Ţără¬ 
nesc Creştin Democrat şi am format împreună cu acestea 
Convenţia Democrată. 

Este bine ştiut că după alegerile parlamentare raportul de 
forţe din Legislativ a determinat crearea unei alianţe post- 
electorale. Iniţiativa ne-a aparţinut şi de această dată. Toate 
documentele constitutive, dar şi numele Alianţei pentru 
Democraţie şi Reforme, au fost concepute de FPCD şi accep¬ 
tate ulterior de către ceilalţi parteneri. Cei 60 de deputaţi 
care şi-au depus semnăturile pe documentele de constituire 
ale ADR s-au angajat să respecte principiile fundamentale 
ale acestei coaliţii democratice: ataşamentul faţă de Reformă, 
faţă de procesul de integrare europeană, dar mai ales să 
revadă optica deformată asupra modului de exercitare a 
actului guvernării. Noua Putere, spre deosebire de fostele 
guvernări de stânga, a avut o şansă unică să se afirme ca o 

guvernare morală. Dacă ar fi fost valorificată această şansă, 
cetăţeanul şi-ar fi căpătat negreşit încrederea în instituţiile 
statului, dar şi în valorile democraţiei. Am cerut de fiecare 
dată, cu ocazia numirii în orice funcţie de stat, transparenţă 
totală şi respectarea criteriilor de competenţă şi onestitate. 
Din păcate, nu am fost auziţi In loc să dea curs acestor mini¬ 
me exigenţe, partenerii noştri din ADR au căzut intr-un 
politicianism dezgustător, compromiţând grav ideea de de¬ 
mocraţie şi reformă. 

Ce s-a întâmplat de fapt? Ne-am convins pe parcurs că nu 
avem de a face cu nişte partide democratice, ci cu nişte 
grupări oligarhice puse pe căpătuială şi pe devastarea patri¬ 
moniului public cu preţul condamnării populaţiei la lipsuri 
şi mizerie fără precedent. Toată lumea a simţit pe propria 
piele cinismul şi lăcomia noilor parveniţi, care s-au acoperit 
cu frazeologia pro-occidentală, împingând ţara spre cele mai 
nereuşite forme de capitalism mafiotizat, existente doar în 
ţările lumii a treia. în urma nenumăratelor scandaluri publi¬ 
ce nimeni nu a fost tras la răspundere. Şi asta în timp ce se 
ştie prea bine, că în ţara aceasta corupţia are nume propriu. 
Dar până astăzi încă nici un demnitar de stat nu a fost adus 
în faţa justiţiei. în loc să accepte un parteneriat deschis şi 
onest, aliaţii noştri au transformat ADR-ul într-un paravan 
politic pentru afacerile lor murdare. 

După demisia guvernului Ciubuc II am lansat iniţiativa 
unui guvern al mâinilor curate. Am cerut înlăturarea tuturor 
persoanelor corupte din noua garnitură guvernamentală. 
Dar, aşa cum deja se cunoaşte, iniţiativa noastră a fost întâm¬ 
pinată cu prefăcută ironie şi vădită îngrijorare. Tocmai 
teama de un guvern al mâinilor curate şi prezenţa în echipa 
propusă de Sturza a unor persoane corupte, i-a determinat 
pe foştii noştri parteneri să ne împingă în afara alianţei. Din 
momentul în care am fost izolaţi politic prin utilizarea frau- 

duioasă a votului lui Ilaşcu, noi am contestat legitimitatea 
morală a Cabinetului Sturza. Pe parcurs ni s-au alăturat 
deputaţi din toate celelalte partidele, astfel fosta majoritate 
parlamentară încetându-şi existenţa. Căderea guvernului 
Sturza devenise doar o chestiune de timp. Acest guvern a 
lăsat în urmă o sărăcie aprofundată, o descreştere economică 
fără precedent, datorii externe şi interne mărite, întuneric, 
frig, foamete şi deznădejde. La toate acestea se mai adaugă 
tranzitarea repetată a deşeurilor radioactive de la Kozlodui, 
episodul Taraclia, plus nesfârşitul şir de găinării cu repar¬ 
tizarea locuinţelor de stat, cu plimbări de agrement peste 
mări şi ţări pe bani de la buget şi, nu în ultimul rând, promo¬ 
varea neruşinată a rudeniilor şi amicilor de afaceri murdare 
în cele mai înalte funcţii. Perpetuând practica guvernelor de 
stânga, ultimele două guverne au călcat cu neruşinare în 
picioare amendamentele Consiliului Europei, pe care Repu¬ 
blica Moldova s-a angajat să le urmeze, dar şi cele mai 
elementare drepturi ale omului la libera exercitare a cre¬ 
dinţei, ţinând în continuare în afara cadrului legal Mitro¬ 
polia Basarabiei. Să ne amintim că singurii membri ai Guver¬ 
nului care au votat pentru legalizarea statutului Mitropoliei 
Basarabiei, au fost creştin-democraţii Valentin Dolganiuc şi 
Ion Tănase, în timp ce reprezentanţii celorlalte partide pre¬ 
tins democratice pur şi simplu au blocat adoptarea acelei 
hotărâri. 

Doamnelor şi domnilor, 

în ultima vreme a fost speculată masiv o pretinsă alianţă 
dintre FPCD şi comunişti. în această direcţie au excelat în 
special foştii membri ai Comitetului Central al Partidului 
Comunist Alexandru Moşanu şi Mircea Snegur, proaspătul 
anticomunist Diacov şi neobositul strateg interfrontist 

Solonari. Aceştia consideră probabil că prin mimarea unei 
isterii anticomuniste şi-ar putea acoperi propriile lor eşecuri 
la guvernare. Ultimele evoluţii din Parlament au demonstrat 
clar că atitudinea noastră faţă de guvernul bicefal Sturza - 
Andronic nu a fost dictată de dorinţa de a ne pricopsi cu 
nişte locuri călduţe într-o nouă formulă guvernamentală. Iar 
cine urmăreşte viaţa politică de la noi a avut nu o singură 
ocazie să se convingă de acest lucru. Iată numai două 
exemple în acest sens. în momentul confirmării Guvernului 
Sturza colegii noştri Valentin Dolganiuc şi Ion Tănase s-au 
retras din această echipă ruşinoasă, preferând, în numele 
unor principii politice şi morale, calitatea de şomer, care este 
infinit mai onorabilă. Exemplul lor a fost urmat de repre¬ 
zentanţii noştri care au deţinut funcţii de viceminiştri în 
Guvernul Ciubuc-2 Mihai Roşcovan, Elisei Secrieru, Mircea 
Ciobanu, Andrei Conişescu, Valeriu Cojocaru, Alexandru 
Rusu, Corneliu Guţu. 

Bineînţeles, fiind partid politic, dorim să deţinem funcţii 
de conducere în stat, dar exclusiv pentru a ne putea pune în 
serviciul interesului general. Când însă ne pomenim con¬ 
strânşi să servim drept element de decor care să acopere 
nelegiuirile şi abuzurile altora, singura soluţie cinstită şi 
bărbătească este să ne distanţăm clar de cei care, dacă le este 
profitabil, umblă şi pe brânci după ciolan. 

îmi face plăcere să amintesc în acest context de gestul co¬ 
legilor noştri Sergiu Burcă, Dumitru Osipov şi ştefan Secă- 
reanu, care se înscrie pe aceeaşi linie morală a conduitei 
noastre în politică. în 1994 ajungând în Parlamentul dominat 
într-o proporţie de 2/3 de forţele de stânga, ei au decis să 
abandoneze mandatele de deputaţi pentru a se deda plenar 
activităţii de partid. Sergiu Burcă în calitate de preşedinte al 
Comitetului Executiv, Dumitru Osipov preluând conducerea 
Departamentului nostru organizatoric şi Ştefan Secăreanu în 

postura de redactor-şef al ziarului nostru «Ţara». Care dintre 
partidele politice din Republica Moldova ar mai putea să 
susţină că au nişte lideri de elită care, în numele unei cauze 
majore, îşi abandonează cu uşurinţă mandatele de deputat, 
portofoliile de membri ai Guvernului sau alte funcţii înalte 
în Stat? 

Recentele evoluţii politice din Parlament au arătat foarte 
clar că principiile, pe care am căutat să le promovăm în 
fostul ADR, au rămas valabile şi atunci când s-a încercat 
formarea Guvernelor Bobuţac şi Voronin. La baza poziţiei 
noastre au stat aceleaşi rigori de competenţă şi onestitate faţă 
de cei care pretind să aibă putere de decizie asupra 

destinelor cetăţenilor acestei ţări. Pentru noi corectitudinea 

/ / 

politică, o minimă decenţă în exercitarea demnităţilor în stat, 
măcar un dram de compasiune nesimulată faţă de suferin¬ 
ţele lumii noastre multpătimite nu sunt nişte vorbe goale. 
Aceste principii valorează infinit mai mult decât confortul 
personal. Din păcate, am avut mai mult decât suficiente 
ocazii ca să ne convingem de faptul că majoritatea absolută a 
exponenţilor clasei noastre politice îşi înţeleg rostul ocupa¬ 
ţiei de politician ca pe un mijloc de a împărţi puterea ca pe o 
pradă. Atâta timp cât această mentalitate va domina, orice 
speranţă de depăşire a marasmului economic şi moral în 
care ne-am pomenit este deşartă. Singura soluţie care ar 
putea pune bazele unui început de cale spre normalitate ar fi 
schimbarea radicală a actorilor publici, învechiţi de decenii 
în posturi de conducere, dar şi a «tinerilor parveniţi ai 
tranziţiei». Bineînţeles, o atare schimbare ar putea fi făcută 
doar de alegători. Şi este de datoria noastră să le explicăm 
necesitatea acestei schimbări. 

Aş dori să precizez aici că impasul survenit în ultimele 
zile în procesul desemnării unui alt, şi probabil ultim, can¬ 
didat la funcţia de premier pentru acest Parlament este 

provocat de aceleaşi cauze care au năruit fosta majoritate 
parlamentară a ADR şi au răsturnat tentativele de instalare a 
guvernelor Bobuţac şi Voronin. Incapacitatea de a purta un 
dialog corect, de a vedea în persoana interlocutorului un 
partener căruia să îi oferi soluţii onorabile şi reciproc accep¬ 
tabile sunt printre aceste cauze. E vorba, desigur, şi despre 
nişte ticuri şi reflexe ideologice şi comportamentale moşte¬ 
nite din fostul sistem al partidului unic. Depăşirea acestei 
situaţii de impas şi evitarea unor alegeri parlamentare anti¬ 
cipate atârnă acum în totalitate de gradul de disponibilitate 
al şefului statului pentru un parteneriat politic sincer şi 
demn. în câteva zile opinia publică se va putea convinge 
dacă Preşedintele îşi va valorifica sau nu această şansă. 

Stimaţi colegi. 

Aşa cum cunoaşteţi, după un an de activitate în actualul 
Parlament, fiind profund dezamăgiţi de prestaţia foştilor 
noştri aliaţi, ne-am văzut siliţi să participăm separat la ale¬ 
gerile locale din primăvara anului curent. Nu încape nici o 
îndoială, că pentru noi a fost un exerciţiu util, care ne-a per¬ 
mis să ne verificăm forţele. Aceste alegeri locale s-au desfă¬ 
şurat pentru prima dată potrivit noii organizări adminis- 
trativ-teritoriale. Să ne amintim că Frontul Popular a formu¬ 
lat încă în 1990, în platforma electorală pentru alegerile 
parlamentare de atunci, necesitatea reformei administrativ- 
teritoriale. Din păcate, ea s-a realizat cu o întârziere de 9 ani 
şi doar în urma unor presiuni exercitate de organismele 
financiar-creditare internaţionale. Cu toate că în ansamblu 
ne-am plasat între primele 4 formaţiuni participante la 
alegeri, rezultatele acestora ne impun o analiză serioasă pen¬ 
tru a identifica punctele vulnerabile care trebuie eliminate. 
Imediat după aceste alegeri un pas important în direcţia 

fortificării noastre pe plan local a fost crearea Asociaţiei 
Primarilor şi Consilierilor Creştin-Democraţi. Asociaţia are 
menirea să acorde asistenţă practică autorităţilor locale in 
exercitarea mandatului încredinţat de alegători, precum şi 
colaborarea pe plan extern cu organizaţiile internaţionale în 

domeniul administraţiei locale. 

/ 

Reforma administrativ-teritorială a adus în actualitate şi 
necesitatea reorganizării filialelor noastre teritoriale. Putem 
constata la această oră că procesul în cauză s~a desfăşurat cu 
succes datorită efortului tuturor membrilor noştri. Pentru a 
da expresie acestor schimbări este necesar să operăm un şir 
de modificări la Statutul partidului în cadrul Congresului 
nostru de astăzi. 

Un alt succes remarcabil înregistrat de noi este materiali¬ 
zarea în 1999 a iniţiativei grupului parlamentar al FPCD de 
asanare a scenei politice prin eliminarea din viaţa publică a 
partidelor-fantomă, care nu aduc societăţii decât confuzie si 
provoacă dispersarea electoratului. Această iniţiativă fusese 
depusă de grupul nostru parlamentar încă în fostul Legis¬ 
lativ. Esenţa iniţiativei consta în ridicarea cotei minime de 
/ / 

membri de partid de la 300 la cel puţin 5.000, ceea ce permite 
cristalizarea unor orientări politice pe temeiuri doctrinare şi, 
în definitiv, apariţia câtorva partide puternice care îşi dispu¬ 
tă în mod democratic rolul în stat si in societate. Astfel, după 
reforma în cauză, numărul de partide s-a redus de la 64 la 
peste 20. Iar dacă s-ar fi dat curs variantei noastre conform 
căreia se propunea în calitate de număr minim de aderenţi la 
un partid cifra de 10.000, ar fi rămas după reînregistrare 
doar cele mai puternice partide cu o pondere reală în socie¬ 
tate. Spre regretul nostru, însă, unele partide parlamentare s- 
au temut să nu dispară în urma aplicării unor asemenea 
rigori. Fără să fi prezentat pentru noi o dificultate în sine, 
campania de colectare a adeziunilor a fost o reuşită şi a 

demonstrat o dată în plus buna noastră organizare şi 
unitatea formaţiunii. Se cuvine să amintim că FPCD a 
prezentat la Ministerul Justiţiei cel mai mare număr de 
adeziuni valabile dintre toate partidele reînregistrate. 

Stimaţi colegi, onorată asistenţă. 

Suntem în pragul unui nou secol şi al unui nou mileniu. 
Este timpul marilor bilanţuri, când se impune reconsiderarea 
trecutului, deseori zbuciumat de răzmeriţe pe criterii de cla¬ 
să sau naţionale, din perspectiva celor două milenii de Creş¬ 
tinism. Pus în lumina adevărului evanghelic şi al dragostei 
creştine, trecutul nostru trebuie privit şi ca o treaptă spre 
armonizarea relaţiilor dintre etnia majoritară şi celelalte gru¬ 
puri etnice conlocuitoare. Iubirea creştină ne inspiră respect 
pentru ceilalţi, care îşi au propriul profil cultural şi univers 
spiritual. Trecuţi prin marile maladii ale acestui secol al 
totalitarismelor, avem obligaţia morală de a înţelege că 
splendoarea acestei lumi stă în diversitatea chipurilor fiecă¬ 
rei persoane. în accepţia noastră ideea naţională majoră pen¬ 
tru toţi cetăţenii Republicii Moldova, idee care poate servi 
drept liant, drept element unificator al tuturor, români, ucra¬ 
ineni, ruşi, găgăuzi sau bulgari, este Ideea Creştină. Apar¬ 
ţinând prin botez aceleiaşi credinţe şi respectându-ne deopo¬ 
trivă diferenţele, ne vom simţi acasă la fel de bine având sub 
picioare acelaşi pământ basarabean şi acelaşi Cer de-asupra 
capului. în pragul anului 2000 lansăm o nouă politică faţă de 
minorităţile naţionale, o politică a toleranţei şi a respectului 
reciproc în numele edificării unui destin comun. 

Dragi colegi. 


îmi face o deosebită plăcere să amintesc aici de un eve¬ 
niment produs recent, care, indiscutabil, se constituie în cea 
mai importantă performanţă a Frontului Popular Creştin 
Democrat din ultimii ani. Ea încununează un efort al nostru 
constant de promovare a unei politici externe active şi 
certifică vocaţia autentic creştină şi democratică a partidului 
nostru. Este, bineînţeles, vorba de aderarea FPCD, ca mem¬ 
bru cu drepturi depline, la Internaţionala Democrat Creştină 
şi Populară în data de 27 noiembrie anul curent. Astfel, 
aflându-ne în permanenţă în avangarda vieţii politice de la 
noi, suntem primul şi singurul partid politic din Republica 

Moldova cu afiliere internaţională. 

/ 

Este firesc ca în această situaţie să ne armonizăm Pro- 

r 

gramul politic cu liniile directoare ale familiei democrat- 
creştine din întreaga lume. Sarcina care ne stă în faţă este 
lesne de realizat, întrucât Frontul Popular Creştin Democrat, 
prin valori, principii, organizare şi acţiune, a aparţinut din- 
totdeauna acestei familii. Astfel, politicile noastre se înte¬ 
meiază pe viziunea creştină asupra întregii Creaţii, asupra 
omului şi asupra statului. Noi împărtăşim ca valori funda¬ 
mentale libertatea, dreptatea, solidaritatea şi drepturile omu¬ 
lui. Noi respectăm dreptul femeilor de a se angaja la egali¬ 
tate cu bărbaţii în viaţa politică, socială, profesională şi cul¬ 
turală fără nici un fel de discriminare. Pentru noi familia este 
una din instituţiile fundamentale ale naţiunii şi ale statului. 
Politica noastră privind tineretul este o politică pentru viitor. 
Noi suntem solidari cu generaţiile în vârstă, a căror expe¬ 
rienţă trebuie pusă în serviciul întregii societăţi. Noi consi¬ 
derăm cultura şi învăţământul drept priorităţi naţionale şi 
vedem în creştinism un factor esenţial de coeziune socială, 
înţelegem, de asemenea, că numai o societate civilă dezvol- 

tată poate asigura ireversibilitatea proceselor democratice. 
Efortul nostru constant va fi orientat spre consolidarea celei 
de a patra puteri care este presa. Pledăm pentru o economie 
de piaţă, socială şi durabilă, bazată pe proprietate privată şi 
libera concurenţă. Dar noua ordine economică nu poate 
exista fără dreptate socială. Dorim să avem un stat liber, 
democratic şi funcţional în care toţi cetăţenii - majoritari sau 
minoritari - să fie protejaţi. Suntem adepţii parlamenta¬ 
rismului şi adversari ireconciliabili ai corupţiei şi crimei 
organizate. Singurele criterii de promovare în societate tre¬ 
buie să fie competenţa şi morala. Ne afirmăm ataşamentul 
faţă de principiul unităţii şi indivizibilităţii statului şi 
pledăm pentru o autonomie locală autentică. Noi rămânem 
ataşaţi ideii de unitate naţională şi vedem împlinirea ei în 
cadrul procesului de integrare europeană. Suntem solidari 
cu toate generaţiile premergătoare şi ne asumăm integral 
trecutul istoric al poporului român. Acordăm o importanţă 
deosebită bunei vecinătăţi cu Ucraina şi România şi consi¬ 
derăm benefică sub toate aspectele cooperarea regională şi 
transfrontalieră cu aceste state. Integrarea Republicii Mol¬ 
dova în Alianţa Nord-Atlantică reprezintă pentru noi o 
opţiune strategică irevocabilă. Credem că putem dăinui în 
lume prin ocrotirea fiinţei biologice a naţiunii, inclusiv a 
patrimoniului ei genetic. Avem datoria de a proteja natura, 
care este Creaţia lui Dumnezeu, astfel având grijă de gene¬ 
raţiile viitoare, ale căror interese le apărăm. 

Noi, creştin-democraţii din Republica Moldova, dorim să 
ne aducem contribuţia la edificarea unei lumi noi în care 
locul vechilor animozităţi şi ranchiune va fi ocupat de 
cooperare şi parteneriat veritabil. 

în calitatea noastră de membri ai Internaţionalei Demo- 
crat-Creştine şi Populare dorim să înfăptuim această lucrare 
inspirându-ne din valorile şi principiile fundamentale ale 

moralei creştine cum sunt adevărul, libertatea, responsa¬ 
bilitatea, dreptatea şi solidaritatea. 

Adresăm tuturor bărbaţilor şi femeilor din această ţară - 
tineri sau bătrâni, minoritari sau majoritari - apelul de a ni 
se alătura pentru ca împreună să construim pentru copiii 
noştri şi pentru noi înşine o lume mai bună, mai dreaptă, 
mai solidară şi mai democratică. 

Aşa să ne ajute Dumnezeu! 

Chişinău, 11 decembrie, 1999 


«ŢARA», 14 decembrie, 1999 

ILUZII ROMANTICE 


Note pe marginea unei iniţiative 

De la un timp încoace suntem martorii unei puternice 
campanii mediatice susţinute de Partidul Naţional Liberal, 
campanie care a reuşit, iată, să impună o discuţie publică 
atât partidelor politice de dreapta, cât şi unor publicaţii 
periodice. Până deunăzi ne-am mulţumit cu postura de 
observatori ai acţiunii în cauză, dar, întrucât suntem 
îndemnaţi cu insistenţă să răspundem acestor apeluri, o 
facem astăzi cu plăcere. Vom examina subiectul propus cu 
toată bunăvoinţa şi sinceritatea, operând cu categorii politice 
şi căutând să imprimăm o maximă rigurozitate în abordarea 
lui, adică să punem accentul pe raţiune, pe logică, dacă 
vreţi, nu pe aspectele emoţionale sau sentimentale. Fiindcă 
putem clarifica despre ce este vorba doar având grijă de 
coerenţa ideatică a discuţiei. Cu atât mai mult cu cât am 
onţeles că ofertele on cauză au fost emise spre discutare, nu 
spre aprobare sau spre executare. 

Aşadar, acum ceva timp liberalii lansează următoarele 
idei: 

1. Uniunea România-Republica Moldova; 

2. Unificarea Dreptei; 

3. Candidat unic la alegerile prezidenţiale; 

4. Mişcarea Salvării Naţionale. 

Sau, sintetizând, Dreapta ar urma să se unifice în cadrul 
unei Mişcări a Salvării Naţionale, care să lanseze un 
candidat unic, care, în caz de reuşită la prezidenţiale, să 
realizeze Uniunea România-Republica Moldova. 

O iniţiativă generoasă 
cu mai multe semne de întrebare 


în general, ideile respective sunt interesante şi, într-o 
formă sau alta, au mai fost dezbătute. Şi totuşi felul în care 
au fost repuse ele în discuţie, maniera de menţinere a 
acestora în atenţia opiniei publice, precum şi ţinta finală a 
întregii acţiuni ridică anumite semne de întrebare. 

Sigur, nimeni dintre cei care împărtăşesc ideile demo¬ 
craţiei, ale ieşirii de sub dominaţia rusească şi a Integrării 
europene nu poate să se pronunţe împotriva unor iniţiative 
atât de generoase. Din acest punct de verede, am salutat şi 
eu într-o recentă emisiune televizată faptul că liberalii 
orientează vectorul opiniei publice pe un făgaş corect. Iar 
extravaganta comportamentală a acestora am pus-o pe 
seama unei justificate nemulţumiri faţă de anumite clişee 
învechite în conduita partidelor parlamentare şi a unei 
dorinţe de a sfărâma nişte tipare care pot anchiloza 
activitatea acestora. Tendinţa de a dinamiza viaţa politică şi 
chiar de a dinamita anumite prejudecăţi statornicite în sânul 
unor grupări politice care împiedică o cooperare eficientă pe 
flancul de dreapta mi s-a părut explicabilă. Iar nevoia de a 
sfida aroganţa şi mulţumirea de sine ce se fac resimţite în 
sânul unor partide de dreapta putea motiva la fel de bine 
aceste tactici. Lupta cu inerţia, scoaterea din amorţire a 
opiniei publice şi a clasei politice, accentuarea problemelor 
reale care macină societatea noastră cu o acuitate fără 
precedent se înscriu perfect în preocupările normale ale unui 
partid politic. Câtă vreme am desluşit doar elementele pe 
care le-am înşirat până aici, n-am pregetat să-mi arăt 
simpatia. 

Pe parcurs însă am desprins elemente noi care nu mi s-au 
mai părut la fel de nevinovate. Mai întâi, n-am înţeles de ce 

liberalii invită, prin intermediul conferinţelor de presă, 
celelalte partide de dreapta să adere la iniţiativele lor. Era 
mult mai simplu şi mai ales corect să dea un telefon la acele 
partide că să iniţieze un dialog faţă către faţă între lideri. Şi 
numai după ce s-ar fi ajuns la un numitor comun, la o 
formulă acceptabilă pentru toate sau cel puţin pentru 
majoritatea formaţiunilor de dreapta, să se recurgă la 
mediatizarea înţelegerii respective. Aşa însă, când se emite o 
astfel de surpriză, este evident că nici un partid politic care 
se respectă nu va accepta să adere la iniţiativa altuia fără a 
risca să-şi asume rin handicap care să-l dezavantajeze din 
start prin faptul că îl plasează în relaţie de subordine faţă de 
celălalt. O asemenea formulă ar putea funcţiona doar în 
cazul existenţei unor sateliţi politici lansaţi pe orbita trasată 
din capul locului de partidul-avangadă, căruia să i se 
alinieze la momentul indicat. Altfel, întreprinderea este 
sortită eşecului. 

Partidele de dreapta sunt forţate, într-unfel, 
să-şi declare înregimentarea 

Strânşi la perete de blitz-kriegul propagandistic liberal, 
ceilalţi de pe dreapta s-au pomenit în faţa unei alternative 
ingrate: sau să capituleze necondiţionat şi să-şi declare 
înregimentarea în tabăra liberală, sau să-şi asume postura 
stânjenitoare de "spărgători ai unităţii Dreptei". De aici şi 
impresia că întregul tam-tam nici nu urmăreşte o reală 
unificare a Dreptei în înţelesul curent al acestei noţiuni de 
totalitate a partidelor politice de dreapta în calitatea lor de 
subiecţi distincţi care să constituie o coaliţie. Avem de 
aface mai degrabă cu intenţia de a atrage în preajma PNL cât 
mai multe ONG-uri, uniuni de creaţie, personalităţi de 
marcă, etc., care să substituie cumva lipsa partidelor politice 

din combinaţia respectivă şi să favorizeze accesul direct, 
ocolind conducerea respectivelor formaţiuni, la electoratul şi 
deopotrivă la structurile teritoriale ale celorlalţi "vecini de 
eşichier". Din acest punct de vedere, acţiunea poartă un 
caracter ostil faţă de cei care în mod normal ar trebui să fie 
parteneri, nu victime ale unei încercări de subminare a 
structurilor teritoriale şi de preluare a acestora de un partid 
care îşi revendică rolul de port-drapel. Sau, altfel zis, este 
vorba de o încercare de comunicare directă, peste capetele 
liderilor de partid ori pe la spatele acestora, cu poporul. Asta 
în loc să ne preocupe problema de fond: cum obţinem o 
victorie comună, nu cine-i stegarul. Altfel e imposibil să eviţi 
reproşul de concurenţă neloială, dar şi rezistenţa celorlalţi 
actori publici care îşi simt afectate interesele vitale, prestigiul 
şi integritatea propriilor organisme politice. Precizarea care 
se impune aici ţine de domeniul alfabetului unei societăţi 
democratice, bazate pe pluralismul politic: într-o democraţie 
politică se face de către partide şi prin intermediul lor, şi nu 
a ONG-urilor, sindicatelor, fundaţiilor sau asociaţiilor de 
creaţie. Iar noţiunea de politică sau partid politic nu poartă, 
ca în limbajul unor demnitari primitivi de croială comunistă 
de la noi, o conotaţie negativă. 

De ce autorii îşi declină paternitatea ideii 

Lansată recent pe piaţa ideilor. Mişcarea Salvării Naţio¬ 
nale se prezintă ca un substitut al unei alianţe a formaţiu¬ 
nilor politice, ca un alter ego nedeclarat al PNL drapat cu 
diverse asociaţii neguvernamentale şi persoane publice. 
Fruntaşi ai PNL, Anatol Petrencu, Anatol Codru, Vasile 
Nastase ş. a., însoţiţi de scriitori, actori, alţi reprezentanţi ai 
artei, dau de două ori pe săptămână conferinţe de presă, 
făcând apel la toată lumea să adere de-a valma la ei. Acolo, 

liberalii dinspre "societatea civilă", care au aderat la ei înşişi, 
dojenesc partidele de dreapta pentru lipsa de spirit 
cooperant, difuzează foi volante, ţin cuvântări patriotice, 
deplâng situaţia catastrofală în care s-a pomenit ţara etc. (De 
altfel, acţiunile acestui grup care se desfăşoară cu 
regularitate la Casa Presei, nu sunt conferinţe de presă 
propriu-zise. Pentru că o conferinţă de presă are menirea să 
informeze asupra unui eveniment sau asupra unei situaţii 
noi. în timp ce domnii în cauză nu se jenează să repete 
acelaşi refren politic mai potrivit pentru un miting decât 
pentru briefing.) Astfel, se încearcă crearea unui curent de 
opinie favorabil acestei iniţiative. S-a spus deja pe bună 
dreptate că însăşi denumirea de Mişcare a Salvării 
Naţionale (MSN) are o conotaţie revoluţionară şi sugerează 
schimbarea unui regim politic altfel decât în cadrul unui 
exerciţiu democratic. MSN trimite cu gândul şi la FSN, 
Frontul Salvării Naţionale din România, născut într-o 
situaţie revoluţionară, la grupările de guerilă marxiste din 
America Latină sau la conspiraţii militare în Africa şi 
Orientul Mijlociu. Dar nu asta surprinde cel mai mult. Cu 
adevărat curios ni se pare faptul că liberalii, în loc să-şi 
etaleze paternitatea ideii, şi-o declină fără să clipească din 
ochi. Am văzut chiar la o conferinţă de presă cum câţiva 
liberali făceau declaraţii ca şi cum din partea MSN stând în 
capul mesei, în timp ce dl Mircea Rusu, preşedintele lor, 
stătea dincoace de masă, pe post de suporter printre ziarişti. 
Iar acum vreo zece zile dl Vasile Năstase, fruntaş PNL şi 
copreşedinte MSN, anunţă opinia publică despre congresul 
de constituire care va avea loc în martie, congres la care va fi 
confirmat "candidatul unic al Dreptei" şi vor fi alese 
organele de conducere ale noii organizaţii. Tot atunci 
asistenţa a primit foi volante pe aceeaşi temă. Prin urmare, 
celelalte partide ar urma să se prezinte la acel for de 

constituire al MSN şi să adere, probabil prin fuzionare sau 
prin absorbţie, la noul megapartid, să participe la aprobarea 
candidatului unic, scos cu abilitate de cartofor din mâneca 
surtucului liberal ca un as de treflă măsluit. Iar întrucât 
trisarea nu poate trezi încuviinţare decât din partea celor 
care participă conştient şi cointeresat, la operaţiunea în 
cauză, cel puţin distanţarea nedeclarată, dacă nu chiar 
dezaprobarea, se prezintă ca o reacţie absolut firească. 

Nevoia unui transfer de autoritate 

Celebrul scriitor şi analist politic francez de origine rusă 
Vladimir Volkoff remarca pe bună dreptate că o campanie 
de publicitate sau una de propagandă se deosebşte de una 
de dezinformare prin faptul că primele două îşi declară 
deschis scopul, pe când ultima îşi camuflează ţinta 
adevărată cu una declarată. Din cele expuse mai sus, dar şi 
din cele ce vor urma, iese în evidenţă faptul că liberalii 
urmăresc altceva decât unificarea formaţiunilor de dreapta, 
identificarea şi propulsarea unui candidat unic al Dreptei în 
cursa prezidenţială sau chiar numită uniune interstatală 
România-Republica Moldova. La o analiză mai atentă, 
scopul adevărat nu e foarte greu de ghicit: obţinerea unui loc 
cât mai în faţă, dacă nu chiar a celui dintâi, în rândul 
formaţiunilor politice de dreapta. Până aici nimic reprobabil. 
Dimpotrivă, e o pretenţie perfect explicabilă. Şi dacă ar fi 
fost expusă franc, corect şi cu tact nimeni n-am fi avut de 
obiectat nimic. Aşa însă nu ne părăseşte impresia că cineva 
caută să se strecoare în grădina electorală a Dreptei printr-o 
spărtură a gardului din spate. 

învăluirea opiniei publice are loc şi prin etalarea unui 
număr cât mai mare de notorietăţi incluse în acţiunea 
orchestrată de liberali. Nu ştiu câţi dintre cei pomeniţi pe la 

conferinţe de presă, la TV sau enumeraţi în foaia volantă au 
aderat într-adevar la MSN. Ştiu însă sigur că cel puţin poeţii 
Gheorghe Vodă şi Leo Botnaru, academicianul Petru Soltan, 
preşedintele Uniunii Jurnaliştilor, Valeriu Saharneanu, au 
fost incluşi în catastif cu totul arbitrar. Pesemne că nevoia 
unui transfer de autoritate este atât de acută, încât staff-ul 
liberal mai trece ici-colo peste anumite detalii care ţin de 
corectitudine în citarea numelui cuiva în public. Cu atat mai 
mult cu cât cei solicitaţi, prin urmare luaţi în seamă, într- 
adevăr împărtăşesc scopurile nobile declarate de liberali. 
Pentru alţii până la urmă e şi cumva onorabil să te asociezi 
unei activităţi atât de generoase, mai ales daca eşti contactat 
telefonic pentru a răspunde la o întrebare de genul: " Maestre 
(sau: dle acad., dle prof.), apelăm la dumneata fiindcă îţi 
cunoaştem patriotismul şi autoritatea. Ne-ar face cinste dacă ai 
accepta să fii printre cei mai de elită oameni ca împreună să 
realizam un ideal măreţ". Cine ar putea respinge o astfel de 
propunere fără a-şi risca bunul nume prin nedorinţa de a 
pune umărul la carul naţiunii? Simţindu-se măguliţi pentru 
că au fost luaţi în seamă şi în dorinţa sinceră de a participa la 
efortul de depăşire a marasmului economic şi moral actual, 
unii directori de opinie se lasă atraşi într-o horă sfârşitul 
căreia poate fi cu totul altul decât cel declarat. Iar odată 
intrat în horă, cine mai iese pe la mijlocul ei fără a fi arătat cu 
degetul? 

Dialogul are şanse de reuşită dacă nu este minat de 

ambiţii dominatoare 

/ 

Enigmaticul candidat unic al Dreptei, pe care îl caută cu 
febrilitate liberalii, este un alt subiect palpitant care captează 
interesul opiniei publice. E şi acesta un joc de-a v-aţi 
ascunselea. Deoarece este clar că cei ce au formulat o 

întrebare pentru public, au în minte răspunsul încă înainte 
de difuzarea întrebării. Chiar dacă Mircea Rusu caută să ne 
convingă de contariu, declarând că ar avea o lista de vreo 
zece nume bune de aşa ceva. 

Ce să facă în această situaţie celelalte partide de dreapta? 
Să consulte ghiocul, cărţile sau bobul că să decripteze 
mesajul liberal? Să-l roage pe dl M. Rusu să le spună şi lor 
măcar câteva din cele zece nume sau poate chiar să se îndure 
şi să le tragă la xerox câte un exemplar de listă? Să aştepte 
congresul MSN unde să ţină discursuri de încuviinţare? 
Nimic din toate acestea nu pare să lase celorlalţi actori 
publici de dreapta vreo soluţie cât de cât acceptabilă. 
Rămâne una şi mai ingrată: să decline, delicat sau mai 
energic, în funcţie de temperament, invitaţia la horă. Adică 
să-şi atragă criticile pentru lipsa de maleabilitate şi spargerea 
mult râvnitei unită ti. Dacă intenţiile liberalilor ar fi sincere, 
iar dorinţa de cooperare n-ar fi minată de ispita de a fi piesa 
nr. 1 în sânul dreptei, dialogul încă ar mai putea avea şanse 
de succes. Altfel finalul este previzibil. (Dacă nu cumva 
programat.) Dl M. Rusu accentuează de fiecare dată că 
personal este gata să renunţe să candideze la preşedinţie şi îi 
îndeamnă şi pe ceilalţi lideri de partide să procedeze la fel şi 
să-şi orienteze căutările spre alte figuri de marcă. Gestul 
merită să fie remarcat. Iar preocuparea pentru identificarea 
unei figuri puternice capabile să facă faţă unei lupte 
electorale acerbe merită toată aprecierea. Dar şi aici e ceva în 
neregulă. Să lansezi în luna martie un candidat pentru 
alegerile prezidenţiale care nu se ştie dacă vor avea loc 
înseamnă să faci vâlvă de pomană. Deoarece în mai 
Parlamentul va examina iniţiativa de modificare a 
Constituţiei prin care şeful statului ar urma să fie ales de 
Legislativ. Prin urmare, astăzi este încă prematur să agităm 
spiritele în această chestiune. Poate ar fi mai înţelept ca, în 

loc să batem toba, să iniţiem nişte discuţii colegiale şi de 
dorit discrete care să elimine riscul, în cazul păstrării 
actualului model constituţional, de a ajunge nepregătiţi în 
preajma prezidenţialelor. Un dialog de acest fel ca să 
decurgă normal, ar trebui ca toţi participanţii Ia el să fie pe 
picior de egalitate. Iar PNL ar trebui să fie primul care să se 
mulţumească cu postura de parte egală în dialog. Fiindcă 
oricât s-ar supăra dânşii pe divizarea partidelor în parla¬ 
mentare şi extraparlamentare, oriunde în lume anume aces¬ 
ta este primul criteriu de apreciere a ponderii unei forma¬ 
ţiuni politice. Iar cheia succesului stă atât în renunţarea la 
sindromul "fratelui mai mare" din partea partidelor repre¬ 
zentative, cât şi în abandonarea comportamentului de "copil 
teribil" din partea celor extraparlamentare, a PNL în cazul 
dat. Bunăvoinţa, respectul faţă de celălalt şi sinceritatea pot 
asigura dialogului un sol fertil. Dar când în loc de o invitaţie 
normală la dialog liderii partidelor de dreapta primesc câte 
un mesaj anonim din partea unei himerice Mişcări a Salvării 
Naţionale, cu patru nume trecute în coada lui pe post de 
copreşedinţi, propunându-li-se să se alinieze la o iniţiativă 
politică cel puţin stranie, acţiunea este compromisă din 
capul locului. în clipa în care preşedintele liberalilor declară 
sus şi tare că dacă nu vor vrea liderii să se unească la centru, 
vor vrea oamenii din teritoriu, adică filialele celorlalte 
partide, un atare gest nu poate fi tratat nicidecum ca f: ind 
unul de bune intenţii. 

Ar fi, bineînţeles, nedrept să nu recunoaştem un adevăr la 
îndemâna oricui: principalii actori publici de pe dreapta sunt 
în nişte raporturi destul de încordate în urma evoluţiilor 
politice din ultimii doi ani. Nu e locul aici să mă refer la 
motivele acestor discord, în general cunoscute. Este la fel 
de adevărat şi faptul că unii dintre fruntaşii acestor 
formaţiunii s-au cam învechit, alteori s-au scufundat adânc 

de tot în noroiul corupţiei. De aici, nevoia firească a unei 
renovări şi revigorări a Dreptei naţionale, democratice şi 
proeuropene. Şi - de ce nu? - de înlocuire a unor protaginişti 
cu alţii, mai de calitate. Iar o dezbatere publică, inclusiv cea 
provocată de recentele iniţiative liberale, dacă este purtată în 
termeni decenţi şi ţinteşte cu adevărat binele public, este 
oricând binevenită. Iată de ce am găsit cu cale să înşir aceste 
rânduri ca pe nişte mărturii ale disponibilităţii noastre de 
participare la îndreptarea lucrurilor pe direcţia normalităţii. 

Nu emitem adevăruri în ultimă instanţă, nici nu epuizăm 
teme. Pur şi simplu ni se pare potrivit să limpezim la timp 
un şir de lucruri care riscă să sporească nişte confuzii 
contraproductive în definitiv. 

"ŢARA", 7 martie 2000 

EXERCIŢII DE LUCIDITATE 


Pledoarie pentru o cură de dezintoxicare 

Subiectul propus de FLUX spre discuţie a mai fost 
examinat de subsemnatul în nr. din 7 martie al "Ţării" şi, 
sincer vorbind, nu intenţionam să mai revin asupra lui. 
Fiindcă în acel moment încă nu aveam suficiente elemente 
pentru a afirma univoc dacă toată povestea cu Mişcarea 
Salvării Naţionale este o manevră a PNL în dorinţa de a ieşi 
cumva mai în faţă sau o acţiune de dezinformare în accepţia 
clasică a termenului. Acum, judecând după lipsa de reacţie 
la îndemnurile noastre spre corectitudine şi sinceritate, 
precum şi după metodele aplicate, inclusiv în teritoriu, am 
ajuns la concluzia că este vorba, totuşi, de o campanie de 
dezinformare. Iar ţinând cont de nocivitatea unor asemenea 
acţiuni asupra conştiinţei publice, dar şi de caracterul 
permanent sau cel puţin ciclic al acestora, care se intensifică 
cu precădere în preajma unor campanii electorale, am găsit 
necesar să continuăm abordarea chestiunii. Amiralul Pierre 
Lacoste, o notorietate în domeniu, afirma într-o prefaţă la o 
lucrare a lui Henri-Pierre Cathala, apărută 1986 în Franţa, că 
ne aflăm în plină "epocă a dezinformării", iar efectele nocive 
ale acestei agresiuni asupra conştiinţelor pot fi diminuate 
doar printr-o continuă cură de dezintoxicare. Şi dacă 
analiştii francezi, într-o societate mult mai evoluată ca a 
noastră, apreciază că se impune o activitate permanentă de 
cultivare a spiritului critic, atunci la noi aceste terapii sociale 
sunt cu atât mai necesare. în teritoriu se desfăşoară un 

"război de partizani" al meseniştilor contra "trupelor 
regulate" ale partidelor politice de dreapta... 

Judecând după lipsa de reacţie la îndemnurile noastre 
spre corectitudine şi sinceritate, precum şi după metodele 
aplicate, am ajuns la concluzia că este vorba, totuşi, de o 
campanie de dezinformare 

Aflu deunăzi că, pentru 12 martie, la Bălţi e planificată o 
întâlnire cu istoricul An. Petrenco, care va fi concomitent o 
adunare de constituire a MSN. în ajun, prin oraş au fost 
difuzate nişte foi volante ce anunţau apariţia unui grup de 
iniţiativă din care ar face parte membri ai PPCD, PNL, PFD, 
"susţinuţi de unii reprezentanţi ai PRCM şi BpMDP", plus, 
bineînţeles, o serie de personalităţi şi de ONG-uri. în calitate 
de atu imbatabil este din nou utilizat vechiul procedeu, care 
şi-a demonstrat de atâtea ori eficienţa: înşiruirea numelor 
sonore pentru opinia publică. El se numeşte transfer de 
autoritate. La mijloc e o greşeală logică elementară, numită 
apel la personalitate. E un truc? Fără îndoială. Cum nu se 
poate mai potrivit în calitate de argument forte. Apelul avea 
trecut şi un număr de telefon, al unui personaj local pe nume 
Pruteanu. Fiind contactat şi întrebat de ce a inclus şi 
titulatura PPCD în text, insul a răspuns că îi are în vedere pe 
doi reprezentanţi ai partidului nostru. într-adevăr, este 
vorba de nişte persoane reale, doi oameni în etate, ghidaţi de 
cele mai pure sentimente, care au găsit cu cale să adere la 
această iniţiativă. Tot acolo era fundamentată şi "necesitatea 
formării MSN": o repercusiune a stării disperate din 
societate, pauperizarea poporului, dispersarea forţelor de 
dreapta majoritare în parlament (sic!), care au suferit un eşec 
otal etc şi, în sfârşit, se recunoaşte că MSN va fi o formaţiune 
politică. Prin urmare, misionarii în cauză desfăşoară o 
activitate de prozelitism politic vădit. La ora când scriam 
aceste rânduri, încă nu ştiam cum a decurs întrunirea 

"salvatorilor naţionali" la Bălţi, dar este clar de pe acum că 
în teritoriu se desfăşoară un "război de partizani" al 
meseniştilor contra "trupelor regulate" ale partidelor politice 
de dreapta, care s-au pomenit hărţuite în spatele frontului şi 
supuse unui proces de provocare a disidenţelor în sânul 
acestor organisme politice. Este de reţinut zelul omnipre¬ 
zentului istoric An. Petrencu, care de la un timp încoace 
desfăşoară o activitate de o intensitate remarcabilă. La un 
moment dat, acum câţiva ani, în toiul grevelor studenţeşti, 
chiar avusesem un sentiment de simpatie pentru el. Şi totuşi, 
ca să utilizez o zicere otrivită, Platon mi-i scump, dar 
adevărul mi-i mai scump. Asta cu toate că în Platon a fost 
văzut un precursor al comunismului, deoarece Republica lui 
apelează la virtutea cetăţeanului, la absenţa egoismului şi la 
grija pentru binele comun. Dacă tot ne-am amintit de 
înţeleptul antic, trebuie să spun că nu mi-ar displăcea deloc 
ca şi efectele acestei campanii să fie cumva platonice, adică 
fără rezultate practice, fără eficacitate. Voi căuta să arăt pe 
parcurs de ce. Şi, deoarece discuţia pe tema în cauză ne-a 
fost impusă de avalanşa unui tip de discurs public numit şi 
terorism intelectual (VI. Volkoff), acceptarea provocării face 
parte din uzanţele politicului. Cu atât mai mult cu cât 
consumatorul de informaţie trebuie ajutat să discearnă 
lucrurile, obligaţia respectivă revenindu-mi şi mie în calitate 
de persoană care practică politica. Am în vedere obligaţia de 
a feri potenţialele victime de "sirenele lui Ulysse". Cei care 
se bucură de un prestigiu deosebit în societate sunt ţinta 
predilectă a celor care ştiu să pună în aplicare cu abilitate 
imaginea "marilor conştiinţe"... 

în teritoriu se desfăşoară un "război de partizani" al 
meseniştilor contra "trupelor regulate" ale partidelor de 
dreapta 

în general se ştie că orice campanie de acest gen, pentru a 
fi operantă,are nevoie de nişte promotori, numiţi agenţi de 
influenţă. Motivele care le determină comportamentul pot fi 
câteva: adeziunea ideologică, constrângerea prin şantaj, 
interesul material sau slăbiciunea de caracter. Cei care o fac 
din convingeri ideologice sau din raţiuni morale sincere, 
urmând manipulatorul, erau numiţi frecvent de Lenin 
"idioţi utili". Era o formulă favorită pentru cei pe care îi 
considera cu cinism "tovarăşi de drum". Facem această 
distincţie, fiindcă avem convingerea că majoritatea celor care 
participă la acţiunile legate de numita Mişcare a salvării 
naţionale, lideri ai PNL sau persoane cu renume în societate, 
sunt ghidaţi de intenţii nobile. Ei fac parte din categoria 
inocenţilor. Cu totul altfel stau lucrurile cu agenţii conştienţi 
de misiunea pe care o îndeplinesc. Aceştia, de regulă, ţin de 
un serviciu secret sau, cel puţin, fac parte dintr-un grup 
conspirativ, care orchestrează de fapt întreaga operaţiune. Ei 
se ghidează de formula ticăloasă a aceluiaşi Lenin: "A spune 
adevărul este o prejudecată burgheză meschina" (Vladimir 
Volkoff. Petite histoire de la dezinformation. Du cheval de 
Troie a Internet). Rămâne la latitudinea celor din sânul 
grupului liberal să-i disocieze pe iniţiaţi de cei neiniţiaţi. Iar 
celor care se vor simţi vizaţi sau, altfel zis, suspectaţi de 
complicitate, înţeleasă sau nu, la o faptă reprobabilă, le-am 
recomanda să nu se grăbească cu supărările: "Cum? Eu, eu 
să fiu manipulat? Imposibil!" Pentru că cea mai la îndemână 
şi mai neputincioasă pradă pentru manipulator este 
persoana convinsă că nu poate fi manipulată. 

Intelectualii de marcă, invitaţi, de regulă telefonic să 
adere la iniţiativa cu MSN, au reuşit să evite cursa tocmai 
fiindcă cultivă discernământul ca mod de a judeca limpede 
lucrurile. 

Soluţia? însuşirea câtorva lucruri imple: modestia şi pru¬ 
denţa. Adică menţinerea în stare de veghe a spiritului critic 
în general şi al celui autocritic în special. De altfel, intelec¬ 
tualii de marcă, invitaţi, de regulă telefonic, să adere la 
iniţiativa cu MSN, au reuşit sa evite cursa tocmai fiindcă 
cultivă discernământul ca mod de a judeca limpede lucru¬ 
rile. Ei constituie un fel de eşecuri profesionale ale dlui 
Anatol Codru, responsabil în staff-ul respectiv de racolarea 
personalităţilor cu funcţii de vedete. Fiindcă, aşa cum am 
arătat şi în altă parte, anume aceste persoane, care se bucură 
de un prestigiu deosebit în societate, sunt ţinta predilectă a 
celor care ştiu să pună în plicare cu abilitate imaginea 
"marilor conştiinţe". Anume acestora le revine sarcina de a 
credita moral întreaga operaţiune. Iar repetarea refrenului cu 
şirul de personalităţi, etalarea lui ca pe un blazon de nobleţe, 
este elementul indispensabil al agresiunii mediatice 
respective. Distinsul poet An. Codru, asemeni unui Jupiter, a 
reuşit atragerea în câmpul său de ravitaţie a câtorva nume 
de primă mărime. Citându-1 pe acelaşi H.-P. Cathala, aş 
aminti că aici îşi spune cuvântul gustul pentru paradox şi 
dorinţa de a se simţi preţuit, care uneori joacă festa celor mai 
rafinate spirite. Asta mai ales având în vedere ignoranţa în 
materie de dezinformare şi manipulare deosebit de pronun¬ 
ţată printre intelectuali care, crezându-se superiori datorită 
cunoştinţelor pe care le posedă, se consideră imuni la astfel 
de influenţe psihologice. Din contra, predispoziţia spre re¬ 
flecţie, îndoiala ca stare de spirit frecventă pentru un inte¬ 
lectual, dorinţa de a se afla în miezul dezbaterilor de idei, 
deseori fac din acesta o victimă mai neputincioasă în compa¬ 
raţie cu persoanele mai puţin instruite. Cu atât mai mult cu 
cât aparenţele sunt onorabile, iar aflarea în centrul atenţiei 
publicului nu cere nici un efort. înţeleg că mi-aş putea atrage 
destule replici tăioase, deoarece vizez aici persoane care ştiu 

să mânuiască un condei. Din partea unui An. Codru nu în 
ultimul rând, care ar avea tot temeiul, asemeni zeului roman 
Jupiter, să lanseze, de la înălţimi celeste, fulgere şi tunete. 
Dar fiind vorba totuşi de divinitatea cerului şi a luminii zilei, 
Jupiter ne îndeamnă la limpezime şi seninătate în gând. 
Adică la risipirea confuziei. Plăcerea publicului de a fi minţit 
frumos, de a fi sedus cu vorbe dulci şi purtat spre soluţii 
cvasimiraculoase, este garanţia sigură a reuşitei... Am amin¬ 
tit şi în articolul precedent că o campanie de dezinformare se 
deosebeşte de una propagandistică sau publicitară prin fap¬ 
tul că, dacă în ultimele două scopul declarat se suprapune cu 
cel adevărat, în campania de dezinformare scopul enunţat 
public este doar un val, atractiv şi agreabil, menit să îl 
drapeze pe cel adevărat, opus celui proclamat. în cazul 
nostru, ne confruntăm cu o acţiune ostilă partidelor politice 
de dreapta, întrucât se încearcă dislocuirea lor şi substituirea 
cu altceva. Mai exact, cu o masă compactă de manevră care 
se va risipi în momentul programat. Iar tentativele de 
atragere a membrilor acestor formaţiuni politice consacrate 
în scenariul respectiv confirmă faptul că se urmăreşte şi 
surparea din interior a acestor grupuri care se prezintă în 
postura de victime în raport cu agresorul. Ultimul preferă o 
f of ilare perfidă în mijlocul grupului unui atac din afară, care 
ar consolida şi mai mult pe cei agresaţi. Şi deoarece aceste 
intenţii nu pot trece neobservate de cei vizaţi, o confruntare 
publică devine inevitabilă, ceea ce intensifică discordiile pe 
dreapta şi, implicit, compromite însăşi opţiunea respectivă. 
Evident, autorii planului au urmărit şi acest efect. De ce, 
totuşi, regizorii acestei farse politice trec liniştit peste obiec¬ 
ţiile publice aduse MSN privind corectitudinea, coerenţa 
doctrinară, aplicarea practică, funcţionalitatea sau finalitatea 
acţiunii lansate? E simplu de tot. Fiindcă este vorba de nişte 
specialişti care au recurs la o metodă sigură, verificată în 

timp. Amploarea acţiunii şi extinderea ei rapidă prin conta¬ 
giune este asigurată de caracterul sacrosanct al scopurilor 
declarate, de un anume mesianism politic (a se vedea şi pre¬ 
tenţia de "salvare naţională"), astfel încât orice opinie critică, 
de regulă, are efectul bumerangului, întorcându-se contra 
celui care îşi permite "să atenteze" la nişte "idealuri măreţe". 

în campania de dezinformare scopul enunţat public este 
doar un val, atractiv şi agreabil, menit să îl drapeze pe cel 
adevărat, opus celui proclamat 

Aşa se explică efectul paralizant al unui astfel de discurs 
public, efect care taie dorinţa multora, chiar dacă sunt 
afectaţi, de a intra în discuţie. Aceeaşi postură ingrată şi-o 
asumă şi subsemnatul, care ştie că cei care vor sta să citească 
aceste rânduri sau altele de acest fel sunt infinit mai puţini 
decât cei care formează masa de manevră. Cine a frecventat 
ceva lecturi din Gustave Le Bon nu putea să nu reţină ade¬ 
vărul că mulţimile, nefiind preocupate nici de reflecţie, nici 
de raţionament, sunt lipsite de spiritul critic. Pentru ele 
neverosimilul nu există. Iar aparenţele, deseori, joacă un rol 
mai important decât realitatea. De aici şi lipsa de preocupare 
pentru coerenţa logică sau consistenţa doctrinară a autorilor 
Mişcării Salvării Naţionale, care nu trebuie confundaţi cu 
emiţătorii publici ai ideii. Deoarece eficacitatea acţiunii este 
asigurată de însăşi ţinta, care îşi aşteaptă dezinformatorul. 
Specialiştii numesc acest procedeu exploatarea reuşită a 
aşteptărilor grupurilor. Plăcerea publicului de a fi minţit 
frumos, de a fi sedus cu vorbe dulci şi purtat spre soluţii 
cvasimiraculoase, oricum mai plăcute decât realitatea stupi¬ 
dă şi crudă, cu tot cu soluţiile realiste, exasperante pentru 
omul comun, este garanţia sigură a reuşitei. Asta cu atât mai 
mult, cu cât, potrivit aceluiaşi Le Bon, mulţimile sunt 
pretutindeni feminine, dar cele mai feminine dintre toate 
sunt mulţimile latine. Iată de ce aparenta neglijenţă ideologi- 

că în tratarea subiectului trădează profesionalism, fiind vor¬ 
ba nu de stângăcie, ci de un banal recurs la metodă. Astfel, 
dezinformatorul acţionează întâi de toate asupra reacţiilor 
afective şi emotive, deşi pretinde că face apel la raţiune. 

MSN nu va putea nici să unifice Dreapta, nici să identifice 
un "candidat unic" şi cu atât mai puţin să realizeze aşa-zisa 
uniune interstatală România-Republica Moldova 

Am văzut că unul dintre obiectivele nedeclarate ale 
operaţiunii de care ne ocupăm aici este şi lansarea unor 
aşteptări false, augmentarea lor până la proporţii mitice ca, 
în final, scopul major, cel declarat adică, nefiind atins, să 
provoace un recul profund, o decepţie şi, implicit, o 
inapetenţă pentru chestiuni de interes public în general şi 
pentru politică în special. Fiindcă e limpede: MSN nu va 
putea nici să unifice Dreapta, nici să identifice un "candidat 
unic" şi cu atât mai puţin să realizeze aşa-zisa uniune 
interstatală România-Republica Moldova. însăşi tentativa de 
propulsare a PNL nu pare a avea sorţi de izbândă. Aceste 
eşecuri erau planificate din start. Pentru manipulator 
contează altceva. Dacă se reuşeşte adâncirea discordiilor de 
pe dreapta, torpilarea unor încercări de coagulare a partidei 
prooccidentale în perspectiva viitoarelor alegeri, se va 
aprecia că sarcina este îndeplinită. Cu toate că, personal, nu 
ader la optimismul autorilor campaniei, optimism care iese 
în vileag la orice pas. Dimpotrivă, aroganţa, provenită din 
poziţia imbatabilă pe care o oferă din start o asemenea 
operaţiune, excesul de zel al executanţilor care din neglijenţă 
deconspiră acţiunea şi, poate nu în ultimul rând, spiritul 
rezonabil al liderilor politici responsabili, dar şi - de ce nu? - 
campania de dezintoxicare a opiniei publice, în care se 
înscrie şi textul de faţă, ar putea zădărnici planul iniţial. 

"FLUX”, 17 martie 2000 

Republica Moldova, ca membru al CSI, 

ESTE BÂNTUITĂ DE INSECURITATE POLITICĂ, 
DESTRĂMATĂ TERITORIAL ŞI ÎNREGISTREAZĂ 
O CĂDERE ECONOMICĂ FĂRĂ PRECEDENT 


Raportul la Conferinţa 
filialei municipale Chişinău a PPCD 


Stimaţi colegi. 

Vreau mai întâi să-mi exprim bucuria de a va revedea adu¬ 
naţi în această sală, mai ales acum, în preajma celei mai impor¬ 
tante sărbători pentru noi, ziua de 27 Martie. 

Astăzi aş vrea să mă refer la câteva chestiuni pe care consi¬ 
der oportun să le accentuez. 

Mai întâi să recapitulăm pe scurt IDENTITATEA PPCD. 

în viziunea noastră IDENTITATEA PPCD include două com¬ 
ponente fundamentale: 

1) IDEEA NAŢIONALĂ şi 

2) Democraţia creştină. 

Pentru noi Ideea Naţională este Românismul Integral. Româ¬ 
nismul este însăşi religia noastră. El însumează identitatea 
noastră etnolingvistică, raportată la valorile, trecutul şi viitorul 
comun al Românilor din Republica Moldova şi România. 

Astfel, pentru noi data de 27 Martie este nu numai un prilej 
de comemorare a Actului Unirii Basarabiei cu Patria-mamă - 
România, dar şi de proiectare a unei perspective istorice româ¬ 
neşti pentru viitorul secol şi mileniu. 

Prin ce se deosebeşte PPCD de celelalte partide? Prin ati¬ 
tudinea solemnă faţă de câteva lucruri. In faţa lui Dumnezeu şi 
a Neamului, adică în raport cu trecutul şi cu viitorul nostru. 

istoric, dar şi extramundan, noi adoptăm o atitudine gravă. 
Aici nu mai e loc de relativizări sau oportunisme. Noi ne 
asumăm, fără rezerve sau omisiuni, întregul nostru trecut 
istoric şi ne luăm răspunderea pentru generaţiile viitoare. 

Unitatea românească, consfinţită de anul 1918, dar dis¬ 
trusă de Imperiul sovietic, de toate agresiunile acestui veac 
pe care le-a îndurat poporul nostru, îşi aşteaptă vindecarea. 
Refacerea unităţii celor două state româneşti poate şi trebuie 
să se producă prin integrarea plenară a lor în structurile 
europene şi euroatlantice. Aceasta e singura cale realistă de 
ieşire din actuala stare de insecuritate naţională, din catas¬ 
trofa economică şi socială. Este calea renaşterii spirituale a 
Republicii Moldova. 

Politica noastră de integrare europeană şi de emancipare 
naţională cuprinde şi dezvoltarea etniilor conlocuitoare pe 
principiile iubirii creştine şi ale normelor internaţionale. Res¬ 
pectul reciproc, toleranţa şi consideraţia pentru profilul cul¬ 
tural al fiecărei etnii şi persoane din Republica Moldova este 
singura conduită valabilă pentru vremurile de azi. Toţi cetă¬ 
ţenii Republicii Moldova, indiferent de apartenenţa naţio¬ 
nală, trebuie să se bucure de sprijinul statului în studierea 
limbii materne şi a limbii oficiale. Trebuie să aspirăm împre¬ 
ună spre făurirea unui destin istoric într-o Europă Unită şi 
Democratică. 


Democraţia creştină 

PPCD este un partid care împărtăşeşte doctrina democrat- 
creştină, singura doctrină politică modernă care recunoaşte 
originea divină a persoanei umane şi se călăuzeşte de 
învăţătura evanghelică. Ne face plăcere să amintim că sun¬ 
tem singurul partid politic din Republica Moldova recunos¬ 
cut pe plan internaţional, având calitatea de membru al 

Internaţionalei Democrat-Creştine şi Populare şi relaţii in¬ 
tense de cooperare cu Partidul Popular European. întreaga 
platformă a PPCD, politica lui externă, politicile economice 
şi sociale izvorăsc din doctrina creştin-democrată. Pe ace¬ 
leaşi coordonate politice, dar şi evanghelice, se înscrie şi ati¬ 
tudinea noastră faţă de Biserică. Această instituţie divino- 
umană trebuie să-şi recapete locul cuvenit, adică unul cen¬ 
tral, nu marginal sau festivist, în societate. Iar apartenenţa 
absolutei majorităţi a populaţiei Republicii Moldova, ro¬ 
mâni, ucraineni, ruşi, găgăuzi, bulgari, la credinţa creştin- 
ortodoxă, această omogenitate confesională reprezintă teme¬ 
lia solidarităţii sociale şi a concordiei civice. Respectul faţă 
de majoritatea românească a cetăţenilor Republicii Moldova 
şi, în egală măsură, faţă de toţi minoritarii, naţionali şi 
confesionali, trebuie să constituie acel climat social potrivit 
pentru o ţară care aspiră să-şi racordeze legislaţia, economia, 
dar şi mentalităţile, la modelul occidental. 

Situaţia politică de moment 

La ora actuală Republica Moldova are câteva urgenţe ma¬ 
jore. Unele dintre ele ar trebui să fie rezolvate în următoarele 
câteva zile. Este vorba despre adoptarea Bugetului de Stat 
pentru anul 2000, a pachetului de legi ce ţin de privatizarea 
întreprinderilor din ramura tutunăritului şi cea a vinificaţiei, 
a legii privind compensaţiile nominative până la 31 martie. 
Anume aceste elemente constituie cele câteva angajamente 
asumate de Republica Moldova faţă de FMI, angajamente 
care trebuie onorate încă până la sfârşitul acestei luni. Având 
în vedere faptul că Bugetul pentru anul în curs se bazează în 
special pe finanţarea externă, este clar pentru oricine cât de 
urgente sunt chestiunile în cauză. De rezolvarea lor atârnă în 
mod direct ameliorarea porblemelor sociale, achitarea 

salariilor şi a pensiilor. în acest context este greu de înţeles şi 
de justificat comportamentul formaţiunilor componente ale 
fostului ADR, care refuză să voteze respectivul pachet de 
legi. Cu toate că ne este cunoscută poziţia lor, mai sperăm 
însă că aceşti lideri politici vor abandona cinismul şi vor 
renunţa la sabotarea înţelegerilor Republicii Moldova cu 
instituţiile financiar-creditare internaţionale şi, implicit, la 
blocarea finanţării externe a ţării. în câteva zile societatea va 
avea prilejul să se convingă dacă partidele din Parlament 
manifestă simţ al, răspunderii pentru interesele cetăţenilor şi 
ale statului sau doar afişează o retorică reformatoare şi 
prooccidentală. Am dori să credem că, dincolo de luptele 
interpartinice, aceste partide nu se vor încumeta să arunce în 
mod conştient societatea într-un dezastru total, să provoace 
cu bună ştiinţă starea de faliment a statului, adică prăbuşirea 
întregului sistem economico-financiar. 

Un alt deziderat recunoscut de întreaga clasă politică este 
integrarea europeană a Republicii Moldova. Preşedintele Lu- 
cinschi chiar afirma recent că aderarea la Uniunea Euro¬ 
peană trebuie să devină o idee naţională pentru cetăţenii 
republicii. Practic toate partidele politice recunosc această 
prioritate. însă pe parcursul ultimului deceniu oficialităţile 
Republicii Moldova au avut o atitudine duplicitară în poli¬ 
tica noastră externă, căutând să promoveze concomitent 
integrarea în CSI şi în spaţiul european. Această politică şi-a 
demonstrat demult şi fără putinţă de tăgadă inconsistenţa. 
Republica Moldova, ca membru al CSI, este bântuită de 
insecuritate politică şi militară, este destrămată teritorial, 
suportă prezenţa ilegală a trupelor străine pe teritoriul său, 
înregistrează o cădere economică şi o catastrofă socială fără 
precedent. Exodul masiv al populaţiei în căutarea unui ban 
pentru supravieţuire este cel mai izbitor exemplu al dezas¬ 
trului care a copleşit statul nostru. 

Având în vedere această stare de lucruri, se impune de 
urgenţă abandonarea Comunităţii Statelor Independente şi 
lansarea unei ofensive diplomatice în vederea asocierii Re¬ 
publicii Moldova la Uniunea Europeană. O politică externă 
coerentă şi consistentă, reorientată cu hotărâre spre ţările 
Uniunii Europene, ar reface bunul nume al ţării noastre pe 
continent şi ar insufla respect partenerilor noştri de dialog 
atât din Vest, cât şi din Est. Se cuvine să menţionăm că 
interesul vital al statului nostru impune concomitent con¬ 
tinuarea şi dezvoltarea relaţiilor bilaterale cu ţările CSI. 

Stimaţi colegi, 

acum aş vrea să va anunţ că mâine, 27 martie, deputaţii 
Partidului Popular Creştin Democrat vor depune la Biroul 
Permanent al Parlamentului o iniţiativă legislativă. Ea pre¬ 
vede denunţarea Acordului şi a Statutului CSI, semnate în 
1991 şi ratificate în 1994. începând cu ziua de mâine, vom 
iniţia un dialog cu partidele parlamentare, invitându-le să 
adopte o atitudine favorabilă faţă de proiectul de Lege cu 
privire la denunţarea documentelor de constituire a CSI. 
Partidul Popular Creştin Democrat va solicita o întrevedere 
cu preşedintele Lucinschi, în calitatea dânsului de respon¬ 
sabil pentru politica externă a statului, căruia îi va propune 
să se pronunţe pozitiv în această chestiune de interes major 
pentru prezentul şi viitorul Republicii Moldova. Această ini¬ 
ţiativă va scoate în evidenţă cu exactitate opţiunile fiecărui 
partid şi lider politic. Ea oferă şansa instituirii unui larg 
consens naţional între toate forţele politice care doresc să 
participe la procesul de revigorare politică, economică, socia¬ 
lă şi culturală a statului nostru. 

Vă mulţumesc pentru atenţie. 


"ŢARA", 28 martie 2000 

L'EUROPE DES NATIONS 
OU LA NATION EUROPEENNE? 


Anexă 


Rapport pour Ies debats dans le cadre de la section moldave du 
Centre International de Formation Europeenne 

Honorable assistance, 

Je voudrais bien remercier a tous ceux qui m'ont invite a parti- 
ciper a ces debats et, en premier lieu, a Monsieur Oleg Serebrian, 
qui a considere que je pourrais etre util au moment ou l'on aborde 
le sujet qui sera discute aujourd'hui. Pour une personne qui est 
plutot un autodidacte, c'est une honneur, mais aussi un risque que 
j assume avec plaisir, car je suis sur que suite aux discussions je 
serai le principal beneficiaire des nouvelles idees. 

En tant que personne a convictions de droite, avec des visions 
conservatrices, qui participe directement a l'effort collectif de de- 
passement de la crise d'identite naţionale, je suis parmi ceux qui 
optent pour une Europe des nations. 

Je voudrais commencer par un exercice d'admiration pour le 
peuple. C'est un point de vue tres proche de l'interpretation theolo- 
gique de l'idee de nation. Un point de vue auquel je suis abouti par 
ma propre experience, tant suite aux lectures, que suite aux 
multiples discussions eues avec des personnalites remarcables de 
la vie politique, culturelle et ecclesiastique. Tout homme nait au 
sein d'une familie, au sein d'une nation, au sein d'une Eglise, avec 
le Bapteme. C'est le dorine fondamental, axiologiquie, au-dela du- 
quel on ne peut passer qu'avec le risque de rester dans la captivite 
du materialisme primitif. Un donne qui ne tient pas compte de 
l'option personnelle de la personne. C'est ce qui existe objecti- 
vement, indifferemment du fait si une personne ou autre est ou pas 

consciente de sa propre identite. L'embrassement de cette vision 
traditionnelle de la personne et de la collectivite ethnique nous a 
permis, par exemple, a ceux qui avons une preoccupation a part 
pour le probleme naţional, de nous guerir de la conception 
marxiste du materialisme historique, et de revenir a la situation 
normale delaquelle nous avons devie sous le regime sovietique. 

La nation envisagee comme entite spirituelle et ce n'est qu'apres 
comme realite historique apparue des le debut du monde, realite 
qui va durer jusqu'au Jugement d'Apres ou, autrement dit, jusqu'a 
la "fin de Lhistoire", se deploie en temps a travers toute une serie 
de generations. Etre conscient du fait que tu es pârtie de cette serie 
de generations qui se succedent selon un plan extramondain 
signifie eprouver de maniere pleniere le sentiment du bonheur de 
faire pârtie d'une collectivite humaine distincte, la tienne et celle de 
tes semblables qui, a cote d'autres nations, constituent Lharmonie 
polychrome de l'humanite. Qn sait bien qu'il n'existe pas de 
personne anationale, sans qualites specifiquement nationales. Cela 
c'est une pure abstraction. Ainsi, l'humain existe seulement ayant 
une forme naţionale. Ne peuvent pas exister en realite des 
individus ou des entites nationales, c'est a dire purifies au niveau 
ethnique, sterils. Nul n'a encore decouvert nulle part une telle 
espece humaine anationale, on sait des le debut qu'il s'agit de 
simples theories de certaines personnes qui souffrent d'une grave 
infirmi te d'esprit. 

Etant Roumain, je tiens evidemment tout specialement a mon 
peuple. Ce qui ne fait pas que je me sente superieur, ni inferieur 
par rapport a d'autres nations. Tout simplement ce peuple est le 
mien, c'est pourquoi j'y tiens d'une maniere tout particuliere, tout 
en ayant du respect pour Ies autres nations. La relation avec la 
mere est identique. La tienne, tu l'aimes, et pour Ies autres tu 
portes le respect. Comme tu ne peux pas utiliser la liberte d'option 
par rapport a la propre mere qui represente un donne invariable, 
ainsi tu ne peux pas te soustraire a ta propre appartenance naţio¬ 
nale que par une fraude logique ou par une infraction morale. Tu 
peux ne pas etre conscient de ta propre identite naţionale mais il 
est impossible de la modifier de maniere arbitraire. Ainsi, la natio- 
nalite n'est pas un acte de volonte humaine qui pourrait se modi- 

fier selon le propre gre de la personne. II peut s'agir au plus d'une 
crise d'identite, teile que supportent Ies Roumains de Bessarabie 
suite a la domination etrangere de longue duree. Par consequent, 
ce n'est pas l'identite roumaine des Bessarabiens celle qui s'est 
modifiee, mais leur conscience a ete deplacee vers une fausse 
identite. De ce point de vue il est a remarquer le role decisif de la 
liberalisation du regime sovietique et de Pinstauration de la demo¬ 
craţie qui ont cree un milieu propice pour la restructura tion de la 
conscience roumaine. Aujourd'hui nous pouvons constater, sans le 
risque d'exagerer, que le degre du depassement de la crise 
d'identite est directement proportionnel au niveau d'information 
ou d'instruction des Roumains du cote gauche du Prout. 

Envisagee du point de vue d'une doctrine de droite, l'idee euro- 
peenne se base sur Ies valeurs nationales de chaque peuple, en- 
noblies par la revelation divine d'il y a deux millenaires. L'Europe, 
le continent sur le sol duquel se sont eleves ses peuples, chacun 
avec son charme unique et irrepetable, est sublime dans sa 
diversite. Le processus de l'integration europeenne, necessaire et 
benefique pour tous Ies pays du continent, ne peut pas avoir pour 
but que la solution de certains problemes qui tiennent d'une meil- 
leure situation des relations entre Ies Etats, de la creation d'un mi¬ 
lieu ou l'homme se sente plus protege et plus sur. Ces desideratas 
ne doivent pas avoir pour objectif la dissolution des entites 
nationales dans un conglomerat communautaire uniformise, dans 
une hypothetique et impossible nation europeenne. Ceci serait con¬ 
tre la nature et egalement contre le cours naturel de l'histoire. 
L'opposition des peuples captifs contre le processus de dissolution 
ethnique, suivi par l'intemationalisme sovietique, suppose 
logiquement une reaction similaire envers toute intention d'impo- 
ser un cosmopolitisme devastateur. Tout en reconnassant et en 
saluant le processus de cooperation et d'harmonisation des rela¬ 
tions entre Ies nations de notre continent, tout en optant pour 
l'integratien pleniere de la Republique de Moldova dans Ies struc- 
tures europeennes. Ies chretiens democrates moldaves sont assez 
soucieux, mais egalement assez amuses du mimetisme pratique 
par certains de chez nous. On sait bien que tout exces est dan- 
gereux, et Ies extremes sont contreproductifs, On peut observer ce 

dernier temps que dans certaine milieux intelectuels de chez nous 
sont apparues beacoup de personnes qui pratiquent le servilisme 
culturel et naţionale, tout en meprisant son propre peuple. Fascines 
par Ies splendeurs de la civilisation occidentale, vue fugitivement 
lors de leurs courtes visites au-dela de l'ancienne "cortine de fer", 
celles-ci exaltent une phraseologie pro-europeenne, a la legere, de 
la meme maniere delaquelle ils affichaient il n'y a pas longtemps 
leur orientation philorusse. En fait, ces attitudes superficielles sont 
en contradiction avec Ies valeurs europeennes authentiques qui ne 
peuvent pas etre separees des nations qui Ies ont creees. La 
presence dans la masse des nations europeennes, avec tout le patri- 
moine spirituel de notre peuple, comme pârtie integrante de 
l'heritage culturel et spirituel commun, est le role naturel qui nous 
revient dans la familie europeenne. A Strasbourg ou a Bruxelles 
personne n'a besoin d'imitateurs qui manquent de personnalite, 
mais de partenaires dignes et serieux. 

En paraphrasant Malraux, nous pourrions dire que si le XXIe 
siecle sera chretien, LEurope sera des nations, et s'il sera athee, 
alors il ne sera pas du tout. Car l'apparition d'une supposee "na- 
tion europeenne" priverait le vieux continent de son role dans 
Fhistoire, ainsi que du droit de porter, comme sur un blason de 
noblesse, le nom d'Europe. 

3 avril 1999 

